
Kapitalizmo ir laisvės ryšys Miltono 
Friedmano politinėje filosofijoje 


Mitono Friedmano vardas gerai žinomas tiek ekonomikos mokslo 
atstovams, tiek besidomintiems liberalizmo bei laisvos rinkos ideo- 
logija. Pristatant šį mokslininką dažnai nurodoma, jog 1976 m. jis 
buvo apdovanotas Nobelio premija Ekonomikos srityje „už vartoji- 
mo analizės, pinigų istorijos ir teorijos pasiekimus !, nors paties 
Friedmano požiūris į šį apdovanojimą gana santūrus? (beje, kaip ir 
dera nuosekliam laisvos konkurencijos principų rėmėjui). 
Friedmano darbai ekonomikos teorijos srityje remiasi „pozityvio- 
sios ekonomikos metodologija, viešai paskelbta 1953 m. ir iš karto 
sukėlusia karštas ekonomistų diskusijas?. Vienas iš svarbiausių jo 
teiginių — empirinio pagrindimo atžvilgiu ekonomika prilyginama 
gamtos mokslams. Friedmanas teigė, jog ekonomikoje kuriamos 
prognozės, kurios vėliau gali būti falsifikuojamos empirinio tikrini- 
mo būdu. Šią metodologiją jis pritaikė 1957 m. vartojimo funkci- 
jos analizei, kurią kai kas laiko vienu iš pagrindinių jo darbų ekono- 
mikos teorijoje“. Minėta analizė buvo skirta Keynes teiginiams apie 
vartojimo ir tam tikro laikotarpio einamųjų pajamų ryšiui paneigti, 
o svarbiausia jos išvada buvo ta, jog žmonės koreguoja savo išlaidas 


' Beaud, M., Dostaler, G. Economic Thought since Keynes. - Aldershot: Edward Elgar 
Publishing Ltd. - 1995, p. 236. 

* Breit, W., Spencer, R. W. Lives of the Laureates. Seven Nobel Economisis. 
Cambridge: MIT Press. 

* Žr. Wood, J. C., Woods, R. N. (eds.) Milton Friedman. Critical Assessmenis. 
London: Routledge. - 1990. 

* Beaud, M., Dostaler, G. Opc. cit., p. 236. 

priklausomai nuo numatomų ilgalaikių pajamų ir šiuolaikinė ekono- 
mika yra stabilesnė, nei teigė Keynes. 

Labiausiai ekonomikos teorijoje Friedmano vardas yra siejamas 
su kiekybine pinigų teorija, arba monetarizmu (nors pats Friedma- 
nas nemėgo šio termino? ). Jis teigė, jog visi pinigų pasiūlos pokyčiai 
lemia atitinkamus kainų, gamybos, užimtumo ir pajamų pokyčius, 
tai yra dėsnis, prilygstantis gamtos dėsniams. Vadinasi, infliacija 
yra visiškai monetarinės prigimties reiškinys, kurį lemia pinigų masės 
apyvartoje padidėjimas. Šiam teiginiui pagrįsti Friedmanas atliko 
25 metus trukusį JAV pinigų istorijos tyrimą, kuris, jo nuomone, 
patvirtino, kad nestabili vyriausybės pinigų politika jei ir nelemia, 
tai bent labai paaštrina ciklinius ekonomikos nuosmukius. Todel, 
kitaip nei Keynes, kuris Didžiosios depresijos ketvirtajame dešimtme- 
tyje priežastis įžvelgė rinkoje, Eriedmanas manė, kad depresiją smar- 
kiai lėmė JAV Federalinės rezervų sistemos veiksmai. Tai buvo vienas 
iš argumentų prieš intervencionistinę po Antrojo pasaulinio karo JAV 
bei Vakarų Europoje įsivyravusią ekonominę politiką. 

Kaip jau minėta, Miltonas Friedmanas yra žinomas ne tik dėl idėjų, 
susijusių su ekonomikos mokslo metodologija bei pinigų vaidmens 
ekonomikoje akcentavimu. Jis pats yra išskyręs savo „mokslinius dar- 
bus“ bei savo ir kartu su žmona Rose parašytus veikalus „plačiajai 
visuomenei““. Iš pastarųjų darbų minėtini Laisvė pasirinkti, Status Ouo 
tironija it ypač čia pristatomas Kapitalizmas ir laisve. 

Kapitalizmas ir laisve — vienas iš įdomiausių ir iliustratyviausių ne 
specialistams skirtų 1962 m.pasirodžiusių Friedmano darbų, kuriame 
išdėstomos svarbiausios jo propaguojamos liberaliosios politinės bei 
ekonominės idėjos, vėliau turėjusios nemažai įtakos praktinės JAV 
ekonominės politikos formavimui. Šių idėjų ištakos — Didžiosios Bri- 
tanijos 18 a. ir 19 a. Liberalioji tradicija, kuri atskiria vertybę ir faktą. 
Toks atskyrimas tapo pagrindu Friedmano suformuluotai teorijai, ra- 
cionalumo sampratai, jo išdėstytam požiūriui į ekonomiką bei 
politinėms rekomendacijoms" . 


* Beaud, M., Dosraler, G. Opt. cit., p. 113. 
* Breit, W., Spencer, R. W. Opt. cit., p. 85. 
“ Wood, J. C., Woods, R. N. (eds.). Opt. cit., p. XX. 

Taigi viena iš pagrindinių vertybių ir siektinas tikslas, Friedmano 
teigimu, yra individo laisvė. Socialinė realybė suvokiama per socialinę 
organizaciją, kurios esmė — tiek apsisaugojimas nuo „blogų“ žmonių 
veiksmų, žalingų aplinkiniams, tiek „gerų“ žmonių skatinimas elgtis 
gerai. Tiesa, uie patys individai gali būti tiek „geri“, tiek ir „blogi“ 
priklausomai nuo to, kas juos vertina. Kadangi individo laisvė yra 
didžiausia vertybė, valstybė yra vertinama kaip individų visuma, kaip 
priemonė ir instrumentas, siekiant tikslų, dėl kurių sutaria jos piliečiai. 
Kiekvienas individas geriausiai žino savo interesus, todėl valstybės san- 
dara turi laiduoti, kad kiekvienas individas galėtų laisvai siekti savo 
asmeninių tikslų nedarydamas žalos kitiems. 

Friedmano manymu, valdžia turi atitikti du esminius principus 
— ji turi būti ribota, tiksliau — iš esmės apsiriboti laisvės gynyba 
nuo išorės ir vidaus priešų, tvarkos ir teisingumo palaikymu, privačių 
sutarčių laikymosi garantija bei konkurencinės rinkos skatinimu“. 
Be to, valdžiai kartais gali būti suteikti įgaliojimai siekti tikslų, ku- 
rie kiekvienam individui atskirai būtų per brangu arba per sunku. 
Šį principą galima pavadinti /aisvės konkuruoti principu. 

Antras esminis valdžiai keliamas principas — jos galia turi būti 
išskaidyta? . Kitaip sakant, jei vyriausybei yra suteikti tam tikri 
įgaliojimai, geriau jie būtų įgyvendinami — JAV pavyzdžiu — apy- 
gardos, o ne valstijos lygiu, valstijos, o ne federaliniu lygiu. Vadina- 
si, jeigu individui nepriimtina vietinės valdžios politika, jis gali per- 
sikelti gyventi į kitą apygardą ar valstiją. Jeigu nepriimtina 
federalinės valdžios politika, Friedmano manymu, alternatyvų pa- 
saulyje, kuriame viešpatauja valstybės, beveik nėra (tiesa, galima 
būtų svarstyti, kiek šis teiginys galioja dabar, vis labiau intensyvėjant 
valstybių tarpusavio ryšiams, tačiau argumentavimo atžvilgiu svar- 
besnis yra pats principas, o ne jo iliustracija). Taigi antrąjį principą 
galima pavadinti /aisve pasirinkti. 

Jei valstybės sandara tinkama, turi būti įgyvendinti mineti du 
principai. Taigi, sudarant sąlygas konkurencija ir privačia nuosavy- 
be grindžiamai laisvajai rinkai (kapitalizmui) veikti, sukuriamos 
būtinos prielaidos ekonominei 77 politinei laisvei. Ekonominė laisvė 


* Friedman, M. Kapitalizmas ir laisvė. — Vilnius: Mintis. - 1998, p. 2. 
? Ibid. 

yra sudedamoji laisvės dalis. Drauge ji yra būtina politinei laisvei 
pasiekti!?. Neatsiejamas ryšys tarp ekonominės ir politinės laisvės 
yra pagrindinė Friedmano knygos tema. 

Knygos pradžioje — I ir II skyriuose — pagrindiniai Friedmano 
teiginiai, pagrindžiantys minetą sąsają tarp kapitalizmo ir laisvės 
bei būtinybę apriboti valdžios galias garantuojant individų laisvę; 
toliau aptariamos įvairios ekonominės bei socialinės problemos ir 
siūlomi būdai joms išspręsti. Pirmiausia aptariama svarbiausia 
socialinės santvarkos problema — kaip koordinuoti daugybės žmonių 
ekonominę veiklą!!. Friedmano manymu, galimi du koordinavimo 
būdai: vienas — centrinis valdymas, neišvengiamai susijęs su prie- 
varta, antras — savanoriškas individų bendradarbiavimas. Antrasis 
remiasi ne tik abipusio savanoriškumo, bet ir abipusės naudos prin- 
cipu (abu jie yra glaudžiai susiję). Konkrečios visuomenės modelyje 
tai — „laisvo privataus verslo mainų ekonomika, arba konkurencinis 
kapitalizmas“'*. Tai reiškia, kad efektyviai įdiegta privačios 
nuosavybės teisė bei mainų laisvė leidžia individui netrikdomai veikti 
beveik visose srityse. 

Vis dėlto valdžios būtinybė nėra atmetama. Ji reikalinga ir kaip 
forumas „žaidimo taisyklėms“ sudaryti, ir kaip teisėjas, aiškinantis 
šias taisykles bei garantuojantis, kad jų bus laikomasi"? . Tačiau pla- 
tesnis valdžios vaidmuo iš principo yra nepageidautinas — didėjant 
jai tiesiogiai priklausančių sričių skaičiui, mažėja bendro visuomenės 
sutarimo galimybė. Per politinius kanalus priimami sprendimai 
sukelia konformizmą, o rinka sudaro galimybes atsirasti savanoriškam 
individų sutarimui be konformizmo. 

Dažniausiai, Friedmano nuomone, savanoriškais mainais parem- 
tas individų sutarimas yra svarbus ne tik tuo, kad yra savanoriškas, 
bet ir tuo, kad šitaip individų tikslai pasiekiami efektyviau. Tačiau 
pasitaiko, kai savanoriškų mainų kaštai yra per dideli arba tokie 
mainai apskritai yra neįmanomi. Tai monopolis ir panašūs rinkos 
trūkumai bei kaimynystės efektai (externalities)“ . Monopolis reiškia, 
9 Ibid., p. 8. 

" Ibid., p. 12. 
"2 Ibid. 


"> Ibid., p. 14. 
* Ibid., p. 26. 

kad nėra alternatyvos, vadinasi, mainų laisvė ribota. Monopolis gali 
atsirasti dėl keleto priežasčių: (1) dėl valstybės paramos, (2) del individų 
susitarimo ir (3) dėl techninio efektyvumo. 

Pirmaisiais dviem atvejais problema išsprendžiama arba nutraukiant 
valstybės politiką, skatinančią monopolizmą, arba įvedant antimono- 
polinius įstatymus. Situacija sudėtingesnė trečiuoju atveju, t. y. 
susikūrus monopolijai dėl techninio efektyvumo. Tokiu atveju galimi 
trys būdai — privatus monopolis, valstybinis monopolis arba valstybės 
reguliuojamas privatus monopolis. Nors Friedmanas griežtai neatsako, 
kuris iš šių laisvos rinkos defektų yra priimtiniausias, ir dažnai kartoja, 
jog reikia atsižvelgti į konkrečias sąlygas, pirmenybę jis teikia privačiam 
monopoliui. Tai grindžiama samprotavimais, jog dinamiškoje 
visuomenėje sąlygos, kuriomis atsiranda techninis monopolis, dažnai 
kinta, o tiek reguliuojamas, tiek valstybinis monopolis yra ne tokie 
jautrūs sąlygų pokyčiams ir sunkiau panaikinami nei privatus mono- 
polis"? . 

Antruoju atveju, kai negalimi grynai savanoriški individų mai- 
nai, kartais individo veiksmai daro poveikį kitiems individams, tačiau 
nei vieni, nei kiti negali gauti kompensacijos. Tai vadinamoji 
„kaimynystės padarinių“ problema!“ . Pavyzdys — upės teršimas. 
Tačiau ir tokiais atvejais, Friedmano nuomone, negalima 
vienašališkai pasisakyti už šios problemos sprendimo patikėjimą vy- 
riausybei, kadangi tokia problema iškyla ir jai, nes ir ji gali nesugebėti 
deramai paskirstyti individualių kaštų bei individualios naudos. 
Dažnai, kai šiuo argumentu naudojamasi valstybės intervencijai pa- 
teisinti, juo dangstomi įvairių interesų grupių veiksmai. Tikslių 
kriterijų, kiek ir kokių priemonių gali imtis vyriausybė, spręsdama 
„kaimynystės padarinių“ problemą, Friedmanas nepateikia. 
Pagrindinė rekomendacija — kiekvienu atveju išnagrinėti interven- 
cijos naudą bei kaštus ir spręsti priklausomai nuo jų balanso. Reikia 
pabrėžti, kad nors toks principas yra geras apribojant galimas ne- 
etektyvias valstybės išlaidas ar galimą interesų grupių poveikį joms 
nepriklausančių asmenų sąskaita, tačiau sutarti del to, kas konkrečiu 


5 Ibid., p. 27. 
'6 Ibid., p. 28. 

atvėju yra pranašumas, o kas — trūkumas, yra gana nelengva. Belieka 
pasikliauti „savo sveiku protu ir sugebėjimu kartą nusprendus įtikinti 
savo piliečius tokio sprendimo teisingumu arba jų sugebėjimu įtikinti 
mus jo klaidingumu |*. 

Šiuos principus Friedmanas savo knygoje iliustruoja analizuo- 
damas konkrečias problemas. Vertėtų dar kartą pabrėžti, jog 
ryškiausias visų analizuojamų atvejų bruožas yra tas, kad įtariai 
žiūrima į kiekvieną mėginimą suteikti valdžiai funkcijas, kurias gali 
atlikti rinka. Su tuo susijęs siūlymas dėl pinigų politikos — nustaty- 
ti įstatymu paremtas taisykles, kurios gintų visuomenę nuo 
vienadienių politinės valdžios įgeidžių arba interesų grupių spaudi- 
mo. Friedmanas, remdamasis anksčiau atlikta savo pinigų teorijos 
analize, teigia, jog tokia bendro pobūdžio taisyklė galėtų lemti spe- 
cifinio pinigų kiekio didėjimo mastą. 

Techninio monopolio konkretus atvejis aptariamas nagrinėjant 
švietimo politiką. Tačiau monopolio sritys — pramonės, darbo rin- 
kos bei valdžios sukurti monopoliai - nagrinėjamos kartu su sociali- 
nės atsakomybės problema. Kitas - „kaimynystės padarinių“ argumen- 
tas — aptariamas analizuojant profesinių licencijų naudojimą. Visais 
atvejais prieinama išvada, kurią geriausiai nusako Adamo Smitho žodžiai: 
„„..siekdamas sau naudos jis [individas] dažnai veiksmingiau padeda 
visuomenei nei tada, kai iš tiesų to siekia“ !*. Šis teiginys, Eriedmano 
nuomone, galioja ir pajamų paskirstymo lygybės atžvilgiu, nes nelygybė 
dažnai yra ne rinkos trūkumų, o valstybės intervencijos - monopolinių 
privilegijų, muitų tarifų ir kitų teisinių priemonių, parankių įvairių 
grupių interesams — padarinys. Be to, didesnės materialios lygybės 
tendenciją laisvoje visuomenėje jis laiko me /arsvos visuomenes teisėtumo 
pagrindu, o sveikintinu jos padariniu!? . Kitaip sakant, net jei kapita- 
lizmas, palyginti su kitokia visuomenine santvarka, negarantuotų 
didesnės materialinės lygybės, tai nesumenkintų jį grindžiančių liberalių 
principų galios. 

Suprantama, su kai kuriais minėtais principais sutiktų ne visi. 
Idėjos ir principai priklauso nuo norimų pabrėžti vertybių arba mąstymo 


" Ibid., p. 32. 
* Ibid., p. 124. 
"? Tbid., p. 184. 

būdo. Egalitaristai būtų linkę labiau akcentuoti teisingumą, o ne 
efektyvumą (beje, liberalams šios dvi vertybės nėra prieštaraujančios 
viena kitai). Ir vieni, 1r kiti galėtų savo argumentus pagrįsti „empiri- 
niais duomenimis", pasirinkdami skirtingus atskaitos taškus, arba matų 
vienetus. Galima būtų sekant Paulu Samuelsonu?? kritikuoti taikomą 
metodologiją arba sekant Paulu Krugmanu?! kitaip interpretuoti pinigų 
sampratą, arba Friedmano argumentacijos, susiejančios visiško 
užimtumo politikos nereikalingumą su valdžios intervencijos 
beprasmiškumu, loginį pagrįstumą. 

Tie, kuriems knygoje išdėstytos idėjos yra artimos, gali dar kartą 
pasidžiaugti elegantišku savo palaikomų principų išdėstymu, principų, 
kurie šiuo metu nė kiek ne mažiau pagrįsti nei prieš trisdešimt metų. 
Tie, kurie priskiria save socialdemokratinių pažiūrų atstovams, galbūt 
dar kartą įsitikins, kad liberaliais principais grindžiamos priemonės 
jiems yra nepriimtinos. Vis dėlto norėtųsi tikėtis, jog vienas šioje 
knygoje minimas principas bus priimtinas kiekvienam, nepaisant 
pažiūrų, įsitikinimų ar priklausymo skirtingoms grupėms. Šis princi- 
pas priimtinų bei nepriimtinų argumentų balanso sudarymas ir atvi- 
ras svarstymas, neatmetant iš anksto nė vienos idėjos. Tereikia prisi- 
minti paties Friedmano mintis — ši knyga turi duoti peno pamąstymams 


bei iškelti alternatyvų. 


Ramūnas Vilpišauskas 


*NVood, J. C., Woods, R. N. (eds.). Opr. cit., p. XVIII. 
*! Krugman, P. Peddling Prosperity. Economic Sense and Nonsense in the Age of Di- 
mishbed Expectations. New York: W. W. Norton and Co. - 1994, p. 36-48. 

L kšias iš kurių mano žmona sudarė šią knygą, buvo skaitytos 
prieš ketvirtį amžiaus. Atkurti tų laikų intelektinį klimatą sunku 
net tiems, kurie tada aktyviai veikė, o dar sunkiau tai padaryti pusei 
visų gyventojų, kuriems tada buvo gal dešimt metų arba kurie išvis 
dar nebuvo gimę. Tie iš mūsų, kurie buvome susirūpinę dėl valsty- 
bės ekspansijos keliamų pavojų laisvei ir gerovei, dėl Keyneso teori- 
jos ir gerovės valstybės idėjų triumfo, buvome mažytė, apsuptyje 
atsidūrusi mažuma, į kuriuos didžioji mūsų kolegų intelektualų 
dauguma žvelgė kaip į keistuolius ir ekscentrikus. 

Praėjus septyneriems metams po knygos pasirodymo, joje dėsto- 
mos pažiūros vis dar buvo taip nutolusios nuo pagrindinės intelektinės 
srovės, kad knygos dar nebuvo recenzavęs nė vienas iš stambiausių 
šalies leidinių - nei New York Times, nei Herald Tribune (vada dar 
leidžiamas Niujorke), nei Chicago Tribune, nei Time, nei Newsweek, 
nei Saturday Review - nors knyga jau buvo recenzuota Londono Econo- 
ist žurnale bei pagrindiniuose profesiniuose žurnaluose. Taip buvo 
nutylima knyga, skirta plačiajai visuomenei ir parašyta vieno didžiau- 
sių JAV universitetų profesoriaus, nors jos tiražas per aštuoniolika me- 
tų padidėjo iki daugiau nei 400 000 egzempliorių. Neįsivaizduojama, 
kad tokio nutylėjimo skraiste būtų gaubiama panašaus lygio ekono- 
misto knyga, jeigu joje būtų palankiai traktuojamos gerovės valstybės, 
socializmo ar komunizmo idėjos. 

Kaip smarkiai pasikeitė intelektinis klimatas per paskutinįjį ketvir- 
tį amžiaus, rodo visiškai kitoks požiūris į mano ir mano žmonos kny- 

gą Laisvė pasirinkti (Free to Choose), uesioginę Kapitalizmo ir laisvės 
palikuonę, kuri pasirodė 1980 m. ir kurioje dėstoma iš esmės ta pati 
filosofija. Šią knygą recenzavo visi pagrindiniai periodiniai leidiniai, 
dažnai skirdami jai pagrindines ilgas apžvalgas. Ji ne tik buvo iš dalies 
perspausdinta Book Digest leidinyje, bet jos nuotrauka puikavosi jo 
viršelyje. Laisve pasirinkti išėjo JAV kietu viršeliu 400 000 egzemplio- 
rių tiražu per pirmuosius metus, ji buvo išversta į dvylika užsienio 
kalbų, o 1981 m. išleista masiniu tiražu minkštais viršeliais. 

Mūsų nuomone, skirtingo požiūrio į šias dvi knygas negalima pa- 
aiškinti skirtinga jų kokybe. Ankstesnioji knyga yra netgi filosofiškes- 
nė ir bendresnė, tad ir ftundamentalesne. Laisve pasirinkti, kaip rašėme 
jos įžangoje, yra „pabiresnė, teoriškai mažiau susisteminta . Ji veikiau 
papildo negu pakeičia Kapitalizmą ir laisvę. Iš pirmo žvilgsnio, skirtin- 
gą požiūrį galima būtų aiškinti televizijos daroma įtaka. Laisvė pasi- 
rinkti buvo parašyta to paties pavadinimo PBS celeserialo pagrindu ir 
turėjo būti tarsi jo priedas, tad, žinoma, negali būti abejones, kad TV 
populiarus serialas išgarsino ir knygą. 

Tačiau taip aiškinti - paviršutiniška, nes pats serialas bei jo popu- 
liarumas rodo intelektinio klimato pokyčius. Septintajame dešimtme- 
tyje niekas nebūtų mums siūlęs jį kurti. Būtų buvę per maža rėmėjų, 
jeigu jų apskritai būtų buvę. Net jei dėl kokio nors atsitiktinumo 
tokia programa būtų pasirodžiusi, ji nebūtų turėjusi bent kiek gauses- 
nės auditorijos. Taigi kitokį požiūrį į pastarąją knygą bei serialo popu- 
liarumą lėmė pakitusi viešoji nuomonė. Nors abiejų šių knygų idėjos 
dar toli gražu nėra viešpataujančios, dabar jas gerbia bent jau intelek- 
tualų bendrija, o plačiajai visuomenei jos - jau beveik savos. 

Viešosios nuomones pakitimo nenulemė nei ši knyga, nei daugelis 
kitų, tokių kaip Hayeko Kelias į vergovę ir Laisvės sąranga, parašytų 
remiantis ta pačia filosofine tradicija. Pakanka priminti tokį faktą: 
kvietime dalyvauti simpoziume tema Kapitalizmas, socializmas ir de- 
mokratija, kurį 1978 m. rengė žurnalas Commentary, buvo parašyta: 
„Idėja, kad egzistuoja būtinas ryšys tarp kapitalizmo ir demokratijos, 
pastaruoju metu patraukia kai kuriuos iš tų intelektualų, kurie anks- 
čiau tokį požiūrį būtų laikę ne tik klaidingu, bet netgi politiškai pavo- 
jingu“. Mano pranešimą sudarė plati ištrauka iš Kapitalizmo ir demok- 
ratijos, kiek trumpesne ištrauka iš Adamo Smitho ir visai trumpas 

kvietimas: „Kviečiu į mūsų laivą !*' Net 1978 m. iš 25 pranešėjų, be 
manęs, tik 9 reiškė pažiūras, kurias būtų galima laikyti artimomis pa- 
grindinei Kapitalizmo ir laisvės idėjai. 

Viešosios nuomonės kaitą lėmė ne teorija ir filosofija, o patirtis. 
Rusija ir Kinija, kadaise teikusios didžiausias viltis intelektualams, aki- 
vaizdžiai prarado žavesį. Didžiąją Britaniją, kurios fabijaniškas socia- 
lizmas darė didžiausią įtaką Amerikos intelektualams, ištiko nemenki 
sunkumai. Mūsų, JAV, vietinių intelektualų didžioji dauguma, visada 
palaikiusi valdžios ekspansiją ir rėmusi šalies Demokratų partiją, buvo 
nuvilta Vietnamo karo ir ypač to vaidmens, kurį atliko prezidentai 
Kennedy ir Johnsonas. Dauguma didžiosios reformos programų, ypač 
tokių praeities vėliavnešių kaip socialinė rūpyba, valstybinė būstų pro- 
grama, parama profesinėms sąjungoms, mokyklų integracija, federali- 
nė švietimo parama, „pozityvių veiksmų“ programa, pamažu virto vien 
griuvėsiais. Intelektualų, kaip ir kitų gyventojų sluoksnių, kišenes tuš- 
tino infliacija bei dideli mokesčiai. Būtent šie reiškiniai, o ne princi- 
pus dėstančių knygų įtaka, paaiškina ir tai, kad 1964 m. Barry Gold- 
wateris stulbinamai pralaimėjo, tuo tarpu 1980 m. Ronaldas Reaganas 
buvo išrinktas prezidentu - didžiule persvara, nors jie abudu kėlė iš 
esmės vienodas programas ir skelbė tas pačias idėjas. 

Tad koks vaidmuo tenka tokioms knygoms kaip ši? Mano nuomo- 
ne, tas vaidmuo yra dvejopas. Pirma, jos turi duoti peno mąstymui. 
Kaip rašėme Laisvės pasirinkti įžangoje: „Vienintelis žmogus, kuris gali 
jus iš tikrųjų įtikinti, esate jūs pats. Jūs turite laisvalaikiu apmąstyti 
šias problemas, įvertinti visus argumentus, leisti jiems subręsti, ir tada 
ilgainiui jūsų nuomonė taps įsitikinimu. 

Antra, - tai yra dar svarbiau, - jos turi iškelti alternatyvas ir laukti, 
kol kaitai pribręs aplinkybės. Egzistuoja didžiulė tiek privačių, tiek 
ypač valstybinių institucijų inercija - tikroji status guo tironija. Tik 
krizė, reali ar numatoma, sukelia realius pokyčius. Kai krizė įvyksta, 
veiksmai, kurių griebiamasi, priklauso nuo to, kokios idėjos yra po 
ranka. Mano įsitikinimu, tai ir yra pagrindinė mūsų funkcija - at- 
skleisti vykdomos politikos alternatyvas, neleisti, kad idėjos būtų pa- 

6 KAPITALIZMAS IR LAISVĖ 


mirštos, ir laukti momento, kai kol kas politiškai negalimi pokyčiai 
taps būtinybe. 

Šią mintį patvirtina ir toks mano asmeninės patirties pavyzdys. 
Kažkada septintojo dešimtmečio pabaigoje Wisconsino universitete 
viešai diskutavau su Leonu Keyserlingu, užkietėjusiu kolektyvistu. Jam 
atrodė, kad lemiamas smūgis bus išjuokti mano pažiūras kaip visiškai 
reakcingas, ir jis nuspendė jį smogti cituodamas šios knygos 2-ame 
skyriuje pateiktą sąrašą dalykų, kurie, kaip ten rašoma, „mano nuomo- 
ne, negali būti pateisinti vadovaujantis anksčiau išdėstytais principais“. 
Studentų auditorijoje jam tai visai neblogai sekėsi vardijant mano smer- 
kiamus dalykus - palaikomąsias kainas, muitų tarifus ir kita, - kol jis 
priėjo 11 punktą: „Privaloma karinė tarnyba taikos metu“. Toji mano 
opozicija privalomai karinei tarnybai sukėlė auditorijos ovacijas, o mano 
oponentas prarado visus savo šalininkus ir pralaimėjo debatus. 

Beje, iš mano pateikto nepateisinamų valstybės priemonių sąrašo 
kol kas panaikinta tik privaloma karinė tarnyba, ir net šis laimėjimas 
dar nėra galutinis. O nuo daugelio kitų sąrašo priemonių dar labiau 
nutolta, ir tai yra, viena vertus, priežastis, kuri sukėlė viešosios nuo- 
monės klimato kitimą ir, kita vertus, įrodymas, jog ta kaita dar nedavė 
didesnių praktinių rezultatų. Tai rodo ir tas faktas, kad pagrindinė 
šios knygos idėja 1981 m. yra tokia pat aktuali, kaip ir 1962 m., nors 
kai kurie pavyzdžiai bei detalės jau gali būti pasenę. 


1982 


PRATARMĖ 


v 

Si knyga labai vėluoja. Ji parengta pagal paskaitas, kurias skaičiau 
1956 m. birželio mėnesį; Wabasho koledžo konferencijoje, sureng- 
toje Johno Van Sickle'o ir Benjamino Rogge'o; ją finansavo Volke- 
rio fondas. Vėlesniais metais skaičiau panašias Volkerio fondo fi- 
nansuojamas paskaitas Claremonto koledžo konferencijoje, kuriai 
vadovavo Arthuras Kempas, Clarence'o Philbrooko vadovaujamoje 
konferencijoje Šiaurės Karolinos universitete bei Richardo Leftwi- 
cho vadovaujamoje konferencijoje Oklahomos valstijos universite- 
te. Visais atvejais išdėstydavau pirmųjų dviejų knygos skyrių turi- 
nį, o po to mėgindavau tuos principus taikyti įvairioms konkre- 
čioms problemoms. 

Esu dėkingas šių konferencijų vadovams ne tik už kvietimą skai- 
tyti paskaitas, bet dar labiau už jų kritiką, komentarus bei už drau- 
gišką spaudimą užrašyti jas, taip pat dėkoju Richardui Cornuel- 
le'ui, Kennethui Templetonui bei Ivanui Bierly iš Volkerio fondo, 
kurie buvo atsakingi už šių konferencijų surengimą. Esu taip pat 
dėkingas jų dalyviams, kurių griežta kritika, didžiulis domėjimasis 
visa problematika bei neblestantis intelektinis entuziazmas privertė 
mane permąstyti daugelį savo teiginių ir ištaisyti daugelį klaidų. Šį 
konferencijų ciklą prisimenu kaip vieną ryškiausių intelektinių įvy- 
kių mano gyvenime. Be abejo, turbūt nera nė vieno tų konferencijų 
vadovo ar dalyvio, kuris visiškai sutinka su viskuo, kas joje parašyta. 
Tačiau aš tikiuosi, jog jie neatsisakys prisiimti už ją bent dalį atsa- 
komybės. 

Filosofijos, kuri dėstoma šioje knygoje, bei dalykinių žinių sėmiausi 
iš daugybės savo mokytojų, kolegų ir bičiulių, visų pirma iš tos garsios 
grupės žmonių, su kuriais turėjau garbės dirbti Čikagos universitėte: 
tad esu dekingas Frankui H. Knightui, Henry C. Simonsui, Lloiui W. 
Mintsui, Aaronui Directorui, Friedrichui A. Hayekui, George J. Stig- 
leriui. Prašau juos atleisti dėl to, kad nenurodau daugelio šioje knygoje 
keliamų idėjų autorystės. Aš tiek daug iš jų išmokau, o tai, ką išmo- 
kau, tapo tokia neatskiriama mano paties mąstymo dalimi, kad net 
nežinau, kurias jų mintis nurodyti išnašose. 

Nedrįstu net pradėti vardyti visų tų žmonių, kuriems esu skolin- 
gas, kad kurio nors iš jų neįžeisčiau, neapdairiai praleisdamas jo pavar- 
dę. Tačiau negaliu susilaikyti nepaminėjęs savo vaikų, Janet ir Davido, 
kurių nepatiklumas vertė mane dėstyti paprastai ir taip pagerino tiek 
manąjį paties dalyko išmanymą, tiek ir, tikiuosi, dėstymo manierą. 
Skubu pridurti, kad ir jie pripažįsta tik atsakomybę už čia dėstomas 
idėjas, o ne pažiūrų tapatumą. Laisvai naudojausi jau skelbta savo me- 
džiaga. I skyriaus ankstesni variantai buvo skelbti šios knygos pavadi- 
nimu rinkinyje Felix Morley (ed.), Essays in Individualism (University 
ot Pennsylvania Press, 1958) ir kiek kitokio pavidalo tuo pačiu pava- 
dinimu žurnale The New Individualist Review, Vol. I, No. 1 (April, 
1961). VI skyrius yra parengtas pagal to paties pavadinimo straipsnį, 
pirmąkart išspausdintą rinkinyje Robert A. Solo (ed.), Economics and 
the Public Interest (Rurgers University Press, 1955). Atskiros kitų sky- 
rių dalys paimtos iš įvairių mano straipsnių ir knygų. 

Sakinys „jei ne mano žmona, ši knyga nebūtų buvus parašyta“ tapo 
nuolat kartojamu akademinių knygų pratarmių priedainiu. Šiuo atve- 
ju jis — gryna tiesa. Ji sudėjo į vieną vietą įvairių paskaitų užrašus, 
suderino skirtingus variantus, perteikė paskaitas žmoniškesne anglų 
kalba ir visą laiką ragino baigti šią knygą. Tituliniame puslapyje nuro- 
dyta pagalba per menkai atspindi jos indėlį. 

Mano sekretorė Muriel A. Porter buvo efektyvi ir patikima talki- 
ninkė visais sunkiais atvejais, ir aš jai tikrai dekingas. Ji išspausdino 
tiek didžiąją rankraščio dalį, tiek ir daugelį ankstesnių knygos va- 
riantų. 


ĮVADAS 


idek Kennedy savo inauguracinėje kalboje pasakė šią daž- 
nai cituojamą frazę: „Neklausk, ką tavo šalis gali tau duoti, - klausk, 
ką tu gali duoti savo šaliai“. Mūsų epochos ženklas yra tai, jog 
ginčijamasi del šio posakio kilmės, o ne dėl jo prasmės. Nė viena 
šio posakio dalis neišreiškia tokio piliečio ir valstybės santykio, ku- 
ris būtų laikytinas laisvos visuomenės laisvų žmonių idealu. Pater- 
nalistinė to posakio dalis - „ką tavo šalis gali tau duoti“ - remiasi 
prielaida, jog valstybė yra globėja, o pilietis - globotinis, t.y. prie- 
laida, kuri akivaizdžiai prieštarauja laisvo žmogaus įsitikinimui, kad 
jis pats atsako už savo likimą. Organizmatinė dalis - „ką tu gali 
duoti savo šaliai - remiasi prielaida, jog valstybė yra ponia arba 
dievaitė, o pilietis - jos tarnas arba garbintojas. Laisvam žmogui jo 
valstybė, jo šalis - tai visuma ją sudarančių žmonių, o ne kažkokia 
būtybė virš ar anapus jų. Jis didžiuojasi jos paveldu ir gerbia jos 
papročius. 

Į valstybę jis žvelgia kaip į priemonę ir instrumentą - ne kaip į 
malonių ar dovanų dalintoją ir ne kaip į ponią ar dievaitę, kurią reikia 
aklai garbinti ir jai tarnauti. Jis nepripažįsta jokio „valstybės“ tikslo, 
nebent kaip sutarimą tikslų, kurių siekia atskiri piliečiai. 

Laisvas žmogus neklausia, nei ką jam gali duoti jo valstybė, nei ką 
jis gali duoti savo valstybei. Jis veikiau klausia: „Kuo man ir mano 
tėvynainiams gali būti naudingas valstybės aparatas mums siekiant, 
kad asmeniniai įsipareigojimai būtų vykdomi, kad kiekvieno mūsų 
tikslai būtų įgyvendinami 1r svarbiausia, kad kiekvieno mūsų laisve 

būtų saugi?“ Po to jis klausia: „Kaip apsisaugoti nuo to, kad mūsų 
įkurta valdžia netaptų Frankenšteinu, naikinančiu tą laisvę, kurios sau- 
gumo dėlei ją įkūrėme?“ Laisvė yra retas ir gležnas augalas. Protas 
teigia, o istorija patvirtina, jog didžiausias pavojus laisvei - valdžios 
koncentracija. Valdžia reikalinga laisvei apginti, ji yra instrumentas, 
garantuojantis naudojimąsi laisve, tačiau koncentruodama jėgą politi- 
kų rankose valdžia kartu kelia pavojų laisvei. Net jei valdžia disponuo- 
ja geros valios žmonės ir net jei valdžia jų nesugadina, ji dažnai patrau- 
kia ir formuoja visai kitokios rūšies žmones. 

Kaip pasinaudoti valdžios teikiamomis paslaugomis ir kartu išvengti 
jos keliamo pavojaus laisvei? Atsakymą duoda mūsų Konstitucijoje 
įkūnyti du pagrindiniai principai, kurie, nors ir dažnai pažeidinėjami, 
iki šiol apgynė mūsų laisvę. 

Pirmasis principas: valdžios apimtis turi būti ribota. Pagrindinė 
valdžios funkcija turi būti laisvės apsauga nuo išorės ir vidaus priešų: ji 
turi palaikyti teisingumą ir tvarką, garantuoti privačių sutarčių laiky- 
mąsi, skatinti konkurencinę rinką. Šalia šios pagrindinės funkcijos val- 
džia kartais galime pasinaudoti tam, kad galėtume visi kartu pasiekti 
tokių tikslų, kurių siekti kiekvienam atskirai būtų per daug sunku 
arba brangu. Tačiau taip naudojantis valdžia kyla daug pavojų. Nebū- 
tina ir netikslinga šio būdo visiškai vengti, tačiau jo galima griebtis tik 
tada, kai jo nauda visiškai akivaizdi ir neabejotina. Kliaudamiesi visų 
pirma savanorišku bendradarbiavimu ir privačiu verslu tiek ekonomi- 
kos, tiek kitokios veiklos srityse, galime užsitikrinti, jog privatus sek- 
torius ribos valstybinio sektoriaus galias ir veiksmingai gins žodžio, 
minties bei religijos laisvę. 

Antrasis principas reikalauja, kad valdžios galia būtų išsklaidyta. 
Jeigu jau leidžiama jai naudoti savo galią, tai geriau, kad tai būtų 
daroma apygardoje, o ne valstijoje, ir geriau valstijoje negu Vašingto- 
ne. Jei man nepatinka, ką daro vietos bendruomene - ar tai būtų san- 
techninė tarnyba, ar zonavimo taisyklės, ar mokyklos, - tai galiu persi- 
kelti į kitą vietos bendruomenę, ir nors nedaugelis žengia tokį žingsnį, 
pati jo galimybė stabdo valdžios savavaliavimą. Jei man nepatinka, ką 
daro mano valstija, galiu persikelti į kitą, bet jei man nepatinka Va- 
šingtono įstatymai, aš beveik neturiu alternatyvų pasaulyje, kuriame 
viešpatauja valstybės. 

Žinoma, pats faktas, jog sunku išsisukti nuo federalinės valdžios 
įstatymų, kaip tik ir žavi daugelį centralizacijos šalininkų. Jų įsitikini- 
mu, centralizacija jiems leistų efektyviau imtis programų, kurios - 
vėlgi jų įsitikinimu - būtų naudingos visuomenei, pavyzdžiui, per- 
skirstyti pajamas atimant iš turtingųjų ir duodant neturtingiems, ar- 
ba imant lėšas iš privataus sektoriaus ir perduodant jas valstybiniam. 
Tam tikru atžvilgiu jie teisūs. Tačiau ši moneta turi dvi puses. Galia 
daryti gera yra ir galia daryti bloga; tie, kurie turi valdžią šiandien, 
gali prarasti ją rytoj; ir svarbiausia: ką vienas žmogus laiko nauda, 
kitas gali laikyti žala. Didžioji centralizacijos geismo tragedija ir ap- 
skritai geismo plėsti valdžios galias tragedija yra tai, kad jis užval- 
do geros valios žmones ir šie žmonės pirmieji tampa jo padarinių 
aukomis. 

Laisvės sauga yra negatyvus argumentas valdžios apribojimo bei 
decentralizavimo naudai. Tačiau yra ir pozityvių argumentų. Didžiausi 
civilizacijos laimėjimai bet kurioje srityje - architektūroje ir tapyboje, 
moksle ir literatūroje, pramonėje ir žemės ūkyje - niekada nėra cen- 
tralizuotos valdžios laimėjimai. Kolumbas išplaukė ieškoti naujų ke- 
lių į Kiniją ne todėl, kad toks buvo parlamento daugumos sprendi- 
mas, nors iš dalies jį finansavo absoliutus monarchas. Newtonas ir 
Leibnitzas, Einsteinas ir Bohras, Shakespeare'as, Miltonas ir Paster- 
nakas, Whitney'us McCormickas, Edisonas 1r Fordas, Jane Addams'as, 
Florence Nightingale ir Albertas Schweitzeris, - nė vienas iš jų neatvė- 
rė naujų pažinimo, literatūros, technikos, rūpybos horizontų vykdy- 
dami valstybės nutarimus. Jų laimėjimai buvo individo genialumo, 
nepopuliarių įsitikinimų drąsos, įvairovei pakantaus visuomeninio kli- 
mato padarinys. 

Valdžia niekada negali pakartoti individualios veiklos įvairovės ir 
skirtingumo. Kiekvienoje konkrečioje laiko atkarpoje, įvesdama ben- 
drus namų statybos, maisto produktų ar aprangos standartus, valdžia, 
žinoma, gali pagerinti daugelio individų gyvenimo sąlygas: įvesdama 
visuotinius mokyklų, kelių tiesimo, ar santechninių įrenginių stan- 
dartus, valdžia gali pagerinti kai kuriuos vietos ar net visos šalies veik- 
los rodiklius. Tačiau ilgainiui valdžia pakeičia sąstingiu visą pažangą, 
suvienodintas vidutiniškumas išstumia įvairovę, sunaikina tą eksperi- 


12 KAPITALIZMAS IR LAISVĖ 


mentavimo dvasią, kuri rytdienos atsilikėlius gali iškelti aukščiau šian- 
dienos vidutinybių. 

Knygoje svarstomos kai kurios iš šių didžiųjų problemų. Pagrindi- 
nė jos tema yra konkurencinio kapitalizmo, laisvosios rinkos, priva- 
taus verslo vaidmuo užtikrinant ekonominę laisvę ir sudarant būtinas 
sąlygas politinei laisvei. Jos šalutinė tema - deramas valstybės vaidmuo 
visuomenėje, paremtoje laisvės idėja ir rinka kaip organizacine ekono- 
minės veiklos forma. 

Pirmuose dviejuose skyriuose šios problemos bus svarstomos abst- 
rakčiai - principų, o ne konkretaus taikymo lygiu. Vėlesniuose sky- 
riuose šie principai bus panaudoti sprendžiant įvairias konkrečias pro- 
blemas. 

Abstraktų principą įmanoma suformuluoti tiksliai ir išsamiai, nors 
pirmuose dviejuose skyriuose ir šis idealas toli gražu nėra pasiektas. 
Tačiau principo taikymo galimybės apskritai negali būti išsamiai at- 
skleistos. Kiekviena diena atneša naujų problemų, aplinkybės greitai 
kinta. Štai kodėl valstybės vaidmens niekada negalima kartą ir visam 
laikui apibrėžti pagal specifines funkcijas. Štai kodėl retkarčiais tenka 
peržiūrėti abstrakčių principų taikymo aplinkybes. Tai neišvengiamai 
verčia iš naujo tikrinti pačius principus ir gilinti jų supratimą. 

Būtų labai patogu visumą politinių bei ekonominių pažiūrų, ku- 
rios dėstomos šioje knygoje, apibūdinti bendru terminu. „Liberaliz- 
mo“ terminas būtų visiškai tinkamas ir tikslus. Deja, „tarsi nesąmo- 
ningai reikšdami liberalizmui komplimentą, privačios verslininkystės 
sistemos priešai pasisavino jo pavadinimą !, todėl liberalizmas Jungti- 
nese Valstijose įgijo visiškai kitokią prasmę, negu turėjo XIX amžiuje 
ar dar ir šiandien turi kontinentinėje Europoje. 

Tas intelektinis sąjūdis, kuris liberalizmo vardu kilo XVIII am- 
žiaus pabaigoje ir XIX amžiaus pradžioje, pabrėžė laisvę kaip pagrin- 
dinį tikslą ir individą kaip pagrindinį visuomenės elementą. Vidaus 
politikoje jis laikėsi /2:ssez-fa:re doktrinos kaip priemonės, kuri pade- 
da apriboti valstybės vaidmenį ekonomikos srityje ir atveria individų 
veiklos laisvę; užsienio politikoje jis laikėsi prekybos laisvės principų 


" Joseph Schumpeter, History of Economic Analysis (New York: Oxford University 
Press, 1954). 

kaip būdo taikiai ir demokratiškai suartinti pasaulio tautas. Jis rėmė 
atstovaujamosios valdžios bei parlamentinių institucijų kūrimąsi poli- 
tinės santvarkos sritis, siekė valdžios savivalės apribojimo ir gynė in- 
dividų pilietines laisves. 

Tačiau nuo XIX amžiaus pabaigos ir ypač nuo ketvirtojo de- 
šimtmečio Jungtinėse Valstijose „liberalizmo“ terminas pradėtas 
sieti su visiškai kitokio pobūdžio idėja, ypač taikoma ekonominei 
politikai. Jis pradėtas tapatinti su nuostata kliautis pirmiausia val- 
džia, o ne privačia savarankiška iniciatyva siekiant naujų socialinių 
tikslų. Naujaisiais šūkiais tapo gerovė ir lygybė, o ne laisvė. XIX 
amžiaus liberalai laisvės plėtrą laikė tiesiausiu keliu į gerovę ir lygy- 
bę; XX amžiaus liberalas gerovę ir lygybę laiko laisvės sąlygomis ar 
net jos alternatyvomis. Vardan gerovės ir lygybės XX amžiaus libe- 
ralas pradėjo ginti būtent tą valstybės intervencijos ir paternaliz- 
mo politiką, su kuria kovojo klasikinis liberalizmas. Pats nusirisda- 
mas iki XVII amžiaus merkantilizmo, jis mėgsta smerkti tikruosius 
liberalus del jų reakcingumo! 

„Liberalizmo“ termino prasmė labiau pasikeitė ekonomikos nei po- 
litikos srityje. XX amžiaus liberalas, kaip ir XIX amžiaus liberalas, 
palaiko parlamentines institucijas, atstovaujamąją valdžią, pilietines 
teises ir t.t. Tačiau net politikos srityje jie skiriasi. Gindamas laisvę ir 
todėl bijodamas, kad politinė galia nebūtų sutelkta valdžios ar priva- 
čių asmenų rankose, XIX amžiaus liberalas siekė politinio decentrali- 
zavimo. Būdamas aktyvus ir visiškai pasikliaudamas gėrybine valdžios 
galia, - jei tik toji galia yra gerose rankose ir yra rinkėjų prižiūrima, - 
XX amžiaus liberalas palaiko valdžios centralizavimą. Visais abejoti- 
mais atvejais jis teikia pirmenybę valdžios telkimui: valstijoje, o ne 
municipalitete, federaliniuose organuose, o ne valstijose, pasaulinėse 
organizacijose, o ne nacionalinėse valstybėse. 

Pakitus „liberalizmo“ termino prasmei pažiūros, anksčiau žinomos 
šiuo vardu, dabar dažnai apibūdinamos „konservatizmo“ terminu. Tai 
nėra patenkinama alternatyva. XIX amžiaus liberalas buvo radikalas 
tiek etimologine ėjimo prie „šaknų prasme, tiek politine ėjimo į so- 
cialinių institucijų pertvarką prasme. Radikalūs turi būti ir jų pavel- 
detojai. Mes nenorime konservuoti valstybinio intervencionizmo, ku- 
ris suvaržė daugybę mūsų laisvių, nors, žinoma, mes norėtume užkon- 

servuoti tuos, kurie jį palaiko ir skatina. Be to, praktiškai konservatiz- 
mas apima labai platų, dažnai net nesuderinamų pažiūrų spektrą, tad 
ateityje turėtų paplisti tokie sudurtiniai terminai kaip „libertalas kon- 
servatorius“ ir „aristokratas konservatorius“. 

Iš dalies dėl to, kad nenoriu atiduoti gero termino šalininkams 
tokių priemonių, kurios naikina laisvę, iš dalies dar ir dėl to, kad 
nerandu geresnės alternatyvos, šių sunkumų mėginsiu išvengti varto- 
damas žodį „liberalizmas“ jo pirmine prasme, tad jis man reikš sąvadą 
doktrinų, kurias išpažįsta laisvas žmogus. 


I skyrius 


Ekonominės ir 
politinės laisvės 
santykis 


Dažnai manoma, kad politika ir ekonomika yra atskiros ir nesusi- 
jusios sritys, kad individo laisvė - tai politinė problema, o materiali 
gerovė - ekonominė problema, ir kad bet kokia politinė santvarka 
gali būti derinama su bet kokia ekonomine sąranga. Svarbiausia 
šiuolaikinė šios idėjos apraiška - „demokratinis socializmas“. Jį pro- 
paguoja daugelis tų, kurie ryžtingai atmeta Rusijos „totalitarinio 
socializmo“ varžomą individo laisvę ir kurie tiki, kad įmanoma pri- 
imti Rusijos ekonominės sąrangos bruožus ir kartu išsaugoti indi- 
vido politinę laisvę. Šio skyriaus tezė yra ta, jog toks įsitikinimas 
remiasi iliuzija, nes tarp ekonomikos ir politikos egzistuoja glau- 
dus rvšys, kad yra galimi tik tam tikri politinių ir ekonominių 5ą- 
rangų deriniai, ir, konkrečiai, kad socialistinė valstybė negali būti 
demokratinė, t.y. ji negali garantuoti asmens laisvės. 

Ekonominė sąranga dvejopai remia laisvą visuomenę. Viena ver- 
tus, ekonominė laisvė yra sudedamoji laisvės dalis, tad ji yra tikslas 
savaime. Kita vertus, ekonominė laisvė yra nepakeičiama priemonė 
politinei laisvei pasiekti. 

Pirmąjį iš šių dviejų ekonomines laisvės vaidmenų tenka specialiai 
pabrėžti, nes ypač intelektualai linkę šį laisvės aspektą laikyti nereikš- 
mingu. Jie įpratę reikšti panieką vadinamiesiems materialiems gyveni- 
mo aspektams ir teikia kur kas didesnę reikšmę vadinamosioms aukš- 
tesnėms vertybėms puoselėti. Tačiau jeigu ne intelektualai, tai daugu- 
mai šalies piliečių tiesioginės ekonominės laisvės svarba bent jau dau- 
giau negu prilygsta netiesioginei ekonominės laisvės, kaip politinės 
laisvės garanto, svarbai. 

Didžiosios Britanijos piliečiai, kuriems po Antrojo pasaulinio karo 
dėl valiutų kursų kontrolės nebuvo leidžiama vykti atostogų į Jungti- 
nes Valstijas, buvo praradę vieną esminę laisvę - praradę ne mažiau nei 
koks nors amerikietis, kuriam del politinių pažiūrų buvo atimta gali- 
mybė Rusijoje praleisti atostogas. Pirmuoju atveju laisvės apribojimas 
buvo ekonominis, antruoju - politinis, tačiau tas skirtumas nėra es- 
minis. 

Jungtinių Valstijų pilietis, kurį įstatymas verčia atiduoti maždaug 
1096 pajamų už pensinį valstybės draudimą, atitinkamai praranda dalį 
asmens laisvės. Koks skaudus gali būti toks praradimas ir kaip jis pri- 
mena religinės laisvės ribojimą, kurią visi laikytų „pilietine“, arba 
„politine“, bet ne „ekonomine“ laisve, rodo dramatiškas epizodas, nu- 
tikęs grupei fermerių iš Amisho sektos. Ši grupė, privalomą pensinio 
aprūpinimo programą laikydama asmens laisvės principo pažeidimu, 
atsisakė mokėti mokesčius ir imti pensijas. Tada buvo konfiskuoti ir 
parduoti iš varžytinių jų gyvuliai; taip buvo paimta duoklė socialinei 
rūpybai. Tiesa, tokių piliečių, kurie privalomą senatvės draudimą lai- 
kojų laisvės pažeidimu, gali būti nedaug, tačiau juk išpažįstantis laisvę 
neskaičiuoja balsų. 

Jungtinių Valstijų pilietis, kuriam pagal įvairių valstijų įstatymus 
neleidžiama užsiimti mėgstamu verslu be licencijos, netenka esminės 
savo laisvės dalies visai taip pat kaip ir tas žmogus, kuris norėtų išsi- 
keisti kokias nors savo gėrybes, tarkime, į šveicarišką laikrodį, bet 
kuriam to neleidžia padaryti kvotų režimas; kaip ir tas kalifornietis, 

kuris buvo įkištas į kalėjimą už tai, kad pardavinėjo Alka Seltzer 
pigiau, negu nustatė įmonė gamintoja, remdamasi „sąžiningos pre- 
kybos“ įstatymais; kaip ir tas fermeris, kuriam draudžiama auginti 
tiek javų, kiek jis nori. Ir taip toliau. Tad visiškai akivaizdu, jog 
ekonominė laisvė pati savaime yra nepaprastai reikšminga laisvės 
dalis. 

Žvelgiant į ekonominę sąrangą kaip į priemonę politinei laisvei 
garantuoti, pažymėtina jos svarba dėl poveikio galios koncentracijai 
arba dispersijai. Ta ekonominės sąrangos rūšis, kuri tiesiogiai garan- 
tuoja ekonominę laisvę, būtent konkurencinis kapitalizmas, padeda 
įtvirtinti ir politinę laisvę, nes ji ekonominę galią atskiria nuo politi- 
nės ir taip leidžia kiekvienai jų riboti kitą. 

Istorijos faktai be jokių išimčių rodo glaudų politinės laisvės ir 
laisvosios rinkos ryšį. Nežinau jokios praeities ar dabarties visuome- 
nės, kur būtų politinės laisvės, bet kartu nebūtų to, ką galima vadinti 
laisvąja rinka. 

Kadangi gyvename daugmaž laisvoje visuomenėje, esame linkę už- 
miršti, kokie trumpi tie laiko tarpai ir kokie maži tie erdvės plotai, 
kur reiškėsi politinė laisvė; tipiška žmonijos būklė yra tironija, bau- 
džiava ir alkana vergovė. XIX amžius ir XX amžiaus pradžia Vakarų 
pasaulyje išsiskiria kaip neregėta istorijos raidos išimtus. Politinė lais- 
vė čia akivaizdžiai ėjo išvien su laisvąja rinka ir kapitalistinių institu- 
cijų plėtra. Tas pats galioja Graikijos aukso amžiui bei Romos epo- 
chos pradžiai. 

Istorija sako tik tai, jog kapitalizmas yra būtina politinės laisvės 
sąlyga. Tai nėra pakankama laisvės sąlyga. Fašistinė Icalija ir fašistinė 
Ispanija, Vokietija per įvairius pastarųjų septynių dešimtmečių peri- 
odus, Japonija prieš Pirmąjį pasaulinį karą, carų Rusija kelis dešimt- 
mečius iki Pirmojo pasaulinio karo - tai pavyzdžiai visuomenių, ku- 
rių niekaip nepavadinsi politiškai laisvomis. Tačiau kiekvienoje jų 
privati verslininkystė buvo vyraujanti ekonominės sąrangos forma. 
Tai visiškai akivaizdu, kad iš esmės kapitalistiniai ekonominiai santy- 
kiai gali klostytis 1r ten, kur politinė laisve varžoma. 

Net tokių visuomenių piliečiai turi kur kas daugiau laisvių nei 
vėlesnių totalitarinių, Rusijos arba nacių Vokietijos, visuomenių, kur 
ekonominis totalitarizmas derinamas su politiniu. Net kai kurie carų 

Rusijos piliečiai retkarčiais galėjo keisti darbo sritį be politinės val- 
džios leidimo, nes kapitalizmas ir privati nuosavybė saistė centrali- 
zuotą valstybės galią. 

Ryšys tarp politinės ir ekonominės galios - sudėtingas ir toli 
gražu nevienareikšmis. XIX amžiaus pradžioje Benthamas ir „filo- 
sofiniai radikalai“ linko politinę laisvę laikyti ekonominės laisvės 
priemone. Jie manė, kad privačios masės bodisi joms užkrautų su- 
varžymų ir kad jeigu politinė reforma suteiktų daugumai žmonių 
balsavimo teisę, tai jie balsuotų už tai, kas jiems naudinga, t.y. už 
lnissez-faire. Žvelgiant retrospektyviai, negalima sakyti, jog; jie kly- 
do. Buvo įgyvendinta daugybė politinių reformų, t.p. ekonominių 
reformų /aissez-faire linkme. Labai pagerėjo masių materialinis gy- 
venimas - toks buvo šių ekonominių reformų padarinys. 

Tačiau po Benthamo liberalizmo triumfo XIX amžiuje kilo re- 
akcija, pasireiškusi didėjančia valstybės intervencija į ekonomiką. 
Šį posūkį į kolektyvizmą Didžiojoje Britanijoje ir kitur labai pa- 
spartino abu pasauliniai karai. Gerovė, o ne laisvė tapo vyraujančia 
demokratinių kraštų idėja. Suvokdami individualizmui gresiantį 
pavojų, intelektualiniai*,„filosofinių radikalų“ paveldėtojai - tarp jų 
Dicey, Misesas, Hayekas ir Simonsas - prabilo apie tai, kad nesi- 
liaujanti slinktis centralizuoto ekonominės veiklos valdymo link 
virs „Keliu į vergovę“ (taip vadinasi labai įžvalgi Hayeko knyga, 
skirta šios raidos analizei). Jie pabrėžė ekonomines laisvės kaip prie- 
monės išsaugoti politinę laisvę svarbą. 

Įvykių raida po Antrojo pasaulinio karo atskleidė dar vieną ekono- 
minės ir politinės laisvės priklausomybę. Kolektyvinis ekonomikos 
planavimas iš tiesų pradėjo riboti asmens laisvę. Tačiau bent jau kai 
kuriose šalyse to rezultatas buvo ne laisvės panaikinimas, bet ekono- 
minės politikos posūkis priešinga linkme. Ryškiausias pavyzdys yra 
Anglija. Posūkis turbūt buvo „užsiėmimų kontrolės įstatymas, kurį, 
nepaisant daugybės žmonių nuogąstavimų, leiboristų partija buvo pri- 
versta įvesti, kad įgyvendintų savo ekonominę politiką. Jei tas įstaty- 
mas būtų buvęs įgyvendintas, tai būtų reiškę centralizuotą žmonių 
pririšimą prie darboviečių. Sumanymas taip smarkiai kirtosi su as- 
mens laisve, kad įstatymas buvo pritaikytas tik keliais atvejais ir ne- 
trukus atšauktas. Tai tapo visos ekonominės politikos posūkiu - pra- 

dėta mažiau kliautis centralizuotais „planais“ 1r „programomis“, 
panaikinta daugybė kontrolinių institucijų, atverta daugiau erdvės 
privačiai rinkai. Panašus ekonominės politikos posūkis įvyko ir dau- 
gumoje kitų demokratinių šalių. 

Pirmasis šių pokyčių paaiškinimas - centrinis planavimas - ne- 
efektyvus, jį, siekiant užsibrėžtų tikslų, kartais ištinka tiesiog aki- 
vaizdus fiasko. Vačiau parts tas fzasko gali būti bent jau iš dalies 
paaiškintas politinėmis centrinio planavimo implikacijomis - ne- 
noru logiškai eiti tuo keliu, kuris reikalauja visiškai paminti bran- 
ginamas nuosavybės teises. Gali būti, kad šis pasikeitimas tera lai- 
kinas šio šimtmečio kolektyvistinės tendencijos stabtelėjimas. Net 
ir tokiu atveju jis rodytų glaudų politinės laisvės ir ekonominės 
sąrangos tarpusavio sąryšį. 

Istorijos liudijimai savaime niekada nėra galutiniai įrodymai. Gal- 
būt buvo tik atsitiktinumas, kad laisvės plėtra vyko tuo pat metu, kai 
kilo kapitalistinės rinkos institucijos. Ar čia turi būti tam tikra pri- 
klausomybė? Koks jos loginis ryšys tarp ekonominės ir politinės lais- 
vės? Svarstydami šiuos klausimus pirmiausia panagrinėsime rinką kaip 
tiesioginį laisvės komponentą ir po to - netiesioginį ryšį tarp rinkos 
ekonomikos ir politinės laisves. Kaip išvestinis šio nagrinėjimo rezul- 
tatas atsiskleis idealus ekonominės santvarkos modelis laisvajai visuo- 
menei. 

Mes, liberalai, vertindami socialinę santvarką, pirmuoju kriteri- 
jumi laikome individo ar netgi šeimos laisvę. Laisvė kaip vertybė 
šiuo atžvilgiu liečia žmonių tarpusavio santykius; ji neturi jokios 
reikšmės kokiam nors Robinzonui Kruzui negyvenamoje saloje (iki 
Penktadienio pasirodymo). Robinzono Kruzo jo saloje niekas ne- 
varžo, jis turi ribotą „valdžią“ 1r ribotas pasirinkimo galimybes, ta- 
čiau jam neiškyla laisvės problema tuo požiūriu, kuriuo ji iškyla 
mums. Panašiai ir visuomenėje laisve nenurodo individui, ką jam 
su ja daryti; ji neišsprendžia visų etikos problemų. Tiesą sakant, 
vienas svarbiausių liberalo siekių - palikti šią etinę problemą pa- 
čiam individui. „Tikrosios“ etinės problemos yra tos, su kuriomis 
individas susiduria laisvoje visuomenėje, spręsdamas klausimą, ką 
jam daryti su savo laisve. Tad yra dvi vertybių aibes, kurias pabrė- 
žia liberalas - vertybės, kurios turi reikšmę žmonių tarpusavio san- 

tykiams - šiame kontekste jis į pirmą vietą kelia laisvę; ir vertybės, 
reikšmingos individui, turinčiam laisvę, - jų problema priklauso 
induvidualios etikos ir filosofijos sričiai. Liberalas žvelgia į žmogų 
kaip į netobulą būtybę. Socialinės santvarkos problemą jis traktuo- 
ja, viena vertus, kaip negatyvią problemą - kaip užkirsti kelią „blo- 
giems“ žmonėms vykdyti blogį; ir, kita vertus, kaip pozityvią pro- 
blemą - kaip atverti galimybes „geriems“ žmonėms daryti gera; Ži- 
noma, „geri“ ir „blogi“ gali būti tie patys žmonės, nelygu kas apie 
juos sprendžia. 

Pagrindinė socialinės santvarkos problema - kaip koordinuoti 
daugybės žmonių ekonominę veiklą. Net santykiai primityviose vi- 
suomenėse, siekiančiose etektyviai naudoti išteklius, reikalingas darbo 
pasidalijimas ir funkcijų specializacija. Toliau pažengusiose visuo- 
menėse tokios koordinacijos poreikis - panaudojant šiuolaikinio 
mokslo ir technologijos galimybes - yra kur kas didesnis. Juk mili- 
jonai žmonių užsiima tuo, kad mums būtų pateikta duona kasdie- 
ne, o ką jau kalbėti apie kasmet keičiamus automobilius. Laisvės 
šalininkas turi išaiškinti, kaip tokia didžiulė tarpusavio priklauso- 
mybė gali būti suderinta su asmens laisve. 

Iš principo yra tik du būdai milijonų žmonių ekonominei: veiklai 
koordinuoti. Pirmasis yra centrinis valdymas naudojant prievartą; tai 
yra kariuomenės ir šiuolaikinės totalitarinės valstybės technologija. Kitas 
yra savanoriškas individų bendradarbiavimas; tai yra rinkos techno- 
logija. 

Koordinacijos per savanorišką bendradarbiavimą galimybė remiasi 
elementaria, nors dažnai nesuvokiama aksioma, kad abi ekonominio 
sandėrio pusės turi iš jo naudos, jeigu tas sanderis yra abipusiškai sava- 
noriškas ir abipusiškai informuotas. 

Tad mainai gali tokią koordinaciją garantuoti be prievartos. Rea- 
liai veikiantis visuomenės modelis, organizuotas savarankiškų mainų 
pagrindu - /a/svo privataus verslo mainų ekonomika, arba konkurencinis 
kapitalizmas. 

Savo paprasčiausiu pavidalu tokia visuomene susideda iš daugybės 
nepriklausomų ūkių - tarsi robinzonų kruzų visumos. Kiekvienas ūkis 
naudoja turimus išteklius gaminti prekėms ir paslaugoms, kurias kei- 
čia į kitų ūkių gaminamas prekes ir paslaugas sutartomis sąlygomis. 

Taip jis gali tenkinti savo poreikius netiesiogiai - gamindamas gėry- 
bes kitiems, užuot gaminęs tiesiogiai sau pačiam vartoti. Supranta- 
ma, šiuo netiesioginiu keliu einama todėl, kad dalijantis darbu ir spe- 
cializuojant funkcijas sukuriamas didesnis produktas. Kadangi ūkis 
visada turi galimybę gaminti tiesiogiai sau pačiam, jam nebūtina leis- 
tis į kokius nors mainus, nebent jie jam naudingi. Todėl mainai ne- 
vyktų, jeigu abi pusės neturėtų iš jų naudos. Tokiu būdu atsiranda 
neprievartinis bendradarbiavimas. 

Funkcijų specializacija ir darbo pasidalijimas nepasistūmėtų labai 
toli, jei galutinis gamybinis vienetas būtų ūkis. Šių laikų visuomenė 
pažengė daug toliau. Atsirado įmonių, kurios yra tarpininkai tarp in- 
dividų kaip paslaugos tiekėjų ir individų kaip prekių pirkėjų. Specia- 
lizacija ir darbo pasidalijimas nepastūmėtų labai toli, jeigu mainai 
būtų tik natūriniai - produktų į produktus. Todel atsirado pinigai 
kaip mainų palengvinimo priemonė, leidžianti pirkti ir parduoti dviem 
atskirais veiksmais. 

Nepaisant įmonių ir pinigų reikšmės mūsų ekonomikai ir nepai- 
sant įvairių problemų, kurias šios institucijos kelia, pagrindinis rin- 
kos mechanizmo elementas, leidžiantis atsirasti koordinacijai, visiškai 
atsiskleidžia paprasčiausioje mainų ekonomikoje, kur nėra nei įmo- 
nių, nei pinigų. Tiek esant šiam paprastam modeliui, tiek - sudėtin- 
gai įmonių ir piniginių mainų ekonomikai, bendradarbiaujama griež- 
tai individualiai ir savarankiškai, jeigu: a) įmonės yra privačios, t.y. 
jei galutinės sandėrių šalys yra individai, ir b) individai gali laisvai 
sudaryti arba nesudaryti bet kurį sandėrį, t.y. jei kiekvienas sandėris 
yra griežtai savanoriškas. 

Kur kas lengviau išdėstyti šiuos principus bendru pavidalu negu 
apibrėžti konkrečias jų detales arba tiksliai apibūdinti institucinę 5ą- 
rangą, kuri būtų palankiausia juos įgyvendinti. Tiesą sakant, tai dau- 
giausia ir daro speciali ekonomine literatūra. Pagrindinė sąlyga - teisė- 
tumas ir tvarka: kad „privatumas“ turėtų prasmę, turi būti užkirstas 
kelias naudoti jėgą individų tarpusavio santykiuose ir turi būti gina- 
mi savanoriški sandėriai. Kitos, bene sunkiausios, problemos kyla del 
monopolijos, kuri riboja laisvę, mažindama individo tam tikro san- 
dėrio galimybes; taip pat dėl „kaimynystės padarinių“ - tokio povei- 
kio trečioms pusėms, už kurį neįmanoma jų apmokestinti arba joms 

atlyginti. Šios problemos bus detaliau nagrinėjamos tolesniuose sky- 
riuose. 

Jeigu mainų laisvė efektyviai ginama, tai rinkos pagrindais su- 
tvarkyta ekonominė organizacija leidžia asmeniui beveik visose sri- 
tyse netrikdomai veikti. Vartotojas yra apsaugotas nuo pardavėjo 
prievartos, nes yra kitų pardavėjų, iš kurių jis gali pirkti. Pardavėjas 
yra apsaugotas nuo vartotojo prievartos, nes yra kitų vartotojų, ku- 
riems jis gali savo prekę parduoti. Darbininkas yra apsaugotas nuo 
darbdavio prievartos, nes yra kitų darbdavių, pas kuriuos jis gali 
pereiti, ir t.t. Rinka visa tai atlieka be jokio asmens ar centrinės 
valdžios kišimosi. 

Tiesą sakant, vienas iš priekaištų, kurie daromi laisvosios rinkos 
ekonomikai, yra būtent tas, kad ji atlieka šią funkciją taip gerai. Ji 
duoda žmonėms tai, ko jie nori, o ne tai, ko kas nors nori, kad jie 
norėtų. Dauguma argumentų prieš laisvąją rinką kyla dėl netikėjimo 
pačia laisve. | 

Žinoma, laisvoji rinka nepašalina valdžios būtinybės. Priešingai, 
valdžia čia reikalinga ir kaip forumas „žaidimo taisyklėms“ sudaryti, ir 
kaip teisėjas, kuris tas taisykles aiškina ir garantuoja, kad jų būtų 
laikomasi. Rinka labai sumažina tą aibę problemų, kurioms spręsti 
reikalingos politinės priemonės. Tokiu būdu ji minimalizuoja valdžios 
tiesioginio kišimosi į žaidimą mastą. Per politinius kanalus atliekamo 
veiksmo skiriamasis bruožas yra tai, jog jis reikalauja kontormizmo ir 
įveda konformizmą. Tuo tarpu rinkos pranašumas yra tai, kad ji lei- 
džia plačiausią įvairovę. Politiniais terminais kalbant, ji yra proporci- 
nio atstovavimo sistema. Kiekvienas žmogus gali tarsi balsuoti už gei- 
džiamos spalvos kaklaraištį ir jį gauti; jam nebūtina aiškintis, kokią 
spalvą mėgsta dauguma, arba atsidūrus mažumoje paklusti daugumos 
skoniui. 

Turime omenyje būtent šį rinkos bruožą, kai kalbame apie tai, jog 
rinka suteikia ekonominę laisvę. Tačiau šis jos bruožas turi 1mplikaci- 
jų, kurios peržengia siaurą ekonomikos sritį. Politinė laisvė reiškia, 
kad piliečių tarpusavio santykiuose nenaudojama prievarta. Pagrindi- 
nis pavojus laisvei - tai prievartos galia, tebūnie ji monarcho, oligar- 
chijos ar šių dienų daugumos rankose. Kad laisvė būtų išsaugota, to- 
kiai galios koncentracijai turi būti užkirsti visi įmanomi būdai, o 

ten, kur to padaryti neįmanoma, toji galia turi būti išsklaidyta - turi 
egzistuoti „saugiklių ir atsvarų“ sistema. Išlaisvindama ekonominės 
veiklos organizaciją nuo politinės valdžios kontrolės, rinka pašalina šį 
prievartinės galios šaltinį. Ji leidžia ekonomikai taptu atsvara politikai, 
o ne šios stiprinimo šaltiniu. 

Ekonominės galios dispersija yra nesunkiai įvykdomas uždavi- 
nys. Nera tokio tvermės dėsnio, kuris naujų ekonominės veiklos 
židinių atsiradimą darytų priklausomą nuo esamų židinių naikini- 
mo. Tuo tarpu politinės galios dispersija yra daug sudėtingesnis 
uždavinys. Gali būti daugybė smulkių nepriklausomų valdžių. Ta- 
čiau daugybė smulkių vienodo pajėgumo politinių centrų vienoje 
didelėje valstybėje yra kur kas sunkesnis uždavinys negu daugybė 
ekonominės galios centrų vienoje didelėje ekonomikoje. Šioje gali 
būti daugybė milijonierių. Bet ar gali būti daugiau negu vienas 
šalies vadovas, daugiau negu vienas asmuo, apie kurį telkiasi jo ben- 
drapiliečių energija ir entuziazmas? Jeigu centrinė valdžia gauna 
didesnius įgaliojimus, juos paprastai gauna vietinių valdžių sąskai- 
ta. Politinės galios kiekis atrodo tarsi fiksuotas dydis. Tad jeigu 
ekonominė galia sujungiama su politine, jos koncentracija tampa 
beveik neišvengiama. Kita vertus, jeigu ekonominė galia išlieka ne- 
priklausoma nuo politinės, ji gali veikti kaip šios atsvara. 

Šio abstraktaus argumento reikšmę geriausiai atskleidžia pavyzdys. 
Iš pradžių pasvarstykime hipotetinį pavyzdį, kuris padėtų išryškinti 
čia veikiančius principus, ir po to panagrinekime realų nesenos patir- 
ties pavyzdį, kuris rodo, kaip rinka padeda išsaugoti politinę laisvę. 

Vienas iš laisvos visuomenės požymių - individų laisvė atvirai skelbti 
ir propaguoti! visuomenės santvarkos radikalaus pertvarkymo idėjas, 
jei ta propaganda apsiriboja įtikinėjimu ir nesiremia jėga ar kitokio- 
mis prievartos formomis. Politinės laisvės požymis kapitalistinėje vi- 
suomenėje yra tai, jog žmonės gali atvirai propaguoti socializmą ir 
veikti jo labui. Panašiai politinė laisvė socialistinėje visuomenėje turė- 
tų reikštis kaip galimybė žmonėms laisvai propaguoti kapitalizmo idėją 
ir atitinkamai veikti. Tačiau ar socialistinėje visuomenėje laisvė pro- 
paguoti kapitalizmą gali būti išlaikyta ir apginta? 

Kad žmogus galėtų ką nors propaguoti, jis turi pirmiausia turėti 
pragyvenimo šaltinį. Tad socialistinėje visuomenėje iškart kyla pro- 

blema: juk visi pragyvenimo šaltiniai čia yra politinės valdžios ranko- 
se. Sunku įsivaizduoti, kad socialistinė valdžia pasiaukojamai leistų 
savo valdiniams propaguoti politiką, priešingą oficialiajai doktri- 
nai; - tai rodo ir ta patirtis, kurią turėjome čia, Jungtinėse Valstijo- 
se, po Antrojo pasaulinio karo, susidūrę su federalinių tarnautojų 
„patikimumo“ problema. 

Tačiau tarkime, jog toks valdžios pasiaukojimo aktas tikrai įvyksta. 
Kad kapitalizmo propaganda turėtų kokią nors įtaką, jo šalininkai 
turi būti pajėgūs finansuoti savo veiklą - rengti viešus susirinkimus, 
spausdinti brošiūras, pirkti radijo laiką, leisti laikraščius ir žurnalus ir 
t.t. Iš kur jie gali gauti lėšų? Socialistinėje visuomenėje gali būti žmo- 
nių, turinčių dideles pajamas ar net sukaupusių kapitalą valstybinių 
obligacijų ar kitokiu pavidalu, tačiau tokie žmonės neišvengiamai bū- 
tų aukšti valstybės pareigūnai. Galima įsivaizduoti smulkų valstybės 
tarnautoją, kuris propaguotų kapitalizmą ir vis dėlto išsaugotų darbą. 
Tačiau neįmanoma įsivaizduoti, kad aukštas socialistinės valdžios pa- 
reigūnas finansuotų tokią „ardomąją“ veiklą. 

Vienintelis būdas būtų rinkti nedideles sumas iš daugybės smulkių 
valstybės tarnautojų. Bet tai nebūtų preblemos sprendimas. Norint 
rinkti tokias lėšas, jau reikia būti įtikinus idėjos svarba daugybę žmo- 
nių, tačiau juk problema yra kaip tik ta, kaip pradėti ir finansuoti 
tokią įtikinėjimo kompaniją. Radikalūs sąjūdžiai kapitalistinėse šalyse 
niekada nėra taip finansuojami. Paprastai juos paremia vienas kitas 
pasiturintis individas - koks nors Frederickas Vanderbilras Fieldas ar- 
ba Anita McCormick Blaine, arba Corlissas Lamontas, jei kalbėsime 
apie dabartinius pavyzdžius, ir koks nors Friedrichas Engelsas, jei pri- 
siminsime praeitį. Štai šis vaidmuo, kuris retai pastebimas - rėmėjo 
vaidmuo, - rodo turtinės nelygybės svarbą politinei laisvei ginti. 

Kapitalistinėje visuomenėje pakanka įtikinti kelis pasiturinčius žmo- 
nes, kad būtų galima gauti lėšų propaguoti bet kurią idėją, nors ir 
keisčiausią, o tokių žmonių, tokių nepriklausomų paramos šaltinių, 
čia yra pakankamai daug. Tiesą sakant, šiuos žmones ar lėšų turinčias 
finansines institucijas nebūtina net įtikinti propaguojamos idėjos tei- 
singumu. Pakanka juos įtikinti tuo, kad ta propaganda gali apsimokėti 
finansiškai, kad laikraštis, žurnalas, knyga ar dar kokia nors priemonė 
bus pelninga. Konkurencinėje aplinkoje veikiantis leidėjas negali spaus- 

dinti tik tokius rašinius, su kurių idėjomis jis pats sutinka; čia jo 
kriterijus - ar tokių rašinių rinka pakankamai didele, kad jo įdėjimai 
apsimokėtų. 

Tokiu būdu rinka sulaužo ydingą ratą, galiausiai leisdama idė- 
jas finansuoti iš daugelio žmonių mokamų smulkių sumų ir ne- 
sant būtinybės juos pirmiausia įtikinti idėjos teisingumu. Tokių 
galimybių neturi socialistinė valstybė; čia viską valdo visagalė vals- 
tybė. 

Bet įsivaizduokime dar vieną dalyką - tarkime, jog socialistinė 
valdžia suvokia šią problemą ir jog ją sudaro žmonės, kuriems rūpi, 
kad išliktų laisvė. Ar jie galėtų skirti tam reikalingų lėšų? Galbūt, 
tačiau sunku suprasti kaip. Jie galėtų įsteigti biurą ardomajai propa- 
gandai subsidijuoti. Tačiau kaip jie atrinktų tuos, kuriuos reikia sub- 
sidijuoti? Jei lešos būtų duodamos visiems prašantiems, jų greitai pri- 
stigtų, nes socializmas negali panaikinti elementaraus ekonomikos dės- 
nio, kad pakankamai didelė kaina pritraukia didelę pasiūlą. Padaryki- 
te radikalių idėjų propagandą pakankamai gerai atlyginamą, ir propa- 
gandistų pasiūla taps beribė. 

Toliau, laisvė propaguoti nepopuliarias idėjas nereiškia, kad tokia 
propaganda nieko nekainuoja. Priešingai, jokia visuomenė negalėtų 
išsilaikyti, jeigu radikalių pokyčių propaganda nieko nekainuotų ar 
net būtų subsidijuojama. Visiškai suprantama, kad žmonės gali auko- 
tis tikslams, kurių prasmingumu jie tvirtai tiki. Tiesą sakant, laisvę 
svarbu išsaugoti tik tokiems žmonėms, kurie yra pasiryžę aukotis, 
antraip laisvė išsigimsta į savivalę ir atsakomybės stoką. Svarbiausia 
tai, kad nepopuliarių tikslų propagavimo kaštai būtų pakeliami, kad 
jie nebūtų neįveikiamai aukšti. 

Tačiau mes dar nebaigėme. Laisvosios rinkos visuomenėje pakan- 
ka turėti lėšų. Popieriaus tiekėjai parduoda popierių Daily Worker 
laikraščiui taip pat noriai kaip ir Wa// Street Journal dienraščiui. So- 
cialistinėje visuomenėje nepakaktų vien turėti lėšų. Mūsų hipotetinis 
kapitalizmo šalininkas turėtų įtikinti valstybinį popieriaus fabriką par- 
duoti jam popieriaus, įtikinti valstybinę spaustuvę, kad toji spausdin- 
tų jo brošiūras, įtikinti valstybinę pašto tarnybą, kad toji jas platintų, 
įtikinti vel kitą valstybinę įstaigą, kad toji išnuomotų jam auditoriją 
ir t.t. 

Galbūt yra kokių nors būdų visiems šiems sunkumams įveikti ir 
išlaikyti laisvę socialistinėje visuomenėje. Negalima sakyt, kad tai 
visai neįmanomas dalykas. Tačiau visiškai akivaizdu, jog čia iškyla 
didžiulių sunkumų kuriant institucijas, kurios padėtų realiai išlik- 
ti kiramaniškumo galimybei. Kiek žinau, niekas iš žmonių, palai- 
kančių socializmą ir kartu išpažįstančių laisvę, realiai nemėgino net 
kelti šios problemos, o ką jau kalbėti apie kūrimą realių institucijų, 
socializmo sąlygomis remiančių laisvę. Ir priešingai, kapitalizmo 
sąlygomis visiškai aišku kaip rinka palaiko laisvę. 

Šiuos abstrakčius principus gali puikiai iliustruoti tikras pavyz- 
dys - Winstono Churchillio atvejis. Nuo 1933 m. iki pat Antrojo 
pasaulinio karo pradžios Churchilliui nebuvo leidžiama kalbėti per 
britų radiją, kuris, kaip. žinia, buvo BBC tvarkoma valstybinė mo- 
nopolija. Štai jums iškiliausias šalies pilietis, Parlamento narys, bu- 
vęs ministras, kuris beviltiškai mėgino rasti būdą įtikinti savo 
bendrapiliečius imtis žygių prieš hitlerinės Vokietijos grėsmę. Jam 
nebuvo leista per radiją kreiptis į Britanijos žmones, nes BBC buvo 
valstybinė monopolija, o jo pažiūros buvo per daug „ginčytinos“. 

Kitas ryškus pavyzdys aprašytas Time 1959 metų sausio 26 d. nu- 
meryje, ir jis liečia vadinamąjį “juodojo sąrašo išblukimo" atvejį. Štai 
kas ten rašoma: 

Oskaro apdovanojimo teikimo ritualas Holivude yra aukščiausio pripa- 
žinimo simbolis, tačiau tas simbolis prieš dvejus metus neteko dalies savo 
spindesio. Kai kažkoks Robertas Richas buvo paskelbtas geriausiu filmo The 
Brave One scenaristu, jis taip pat ir nepasirodė publikai. Robertas Richas 
tebuvo pseudonimas, už kurio slėpėsi maždaug pusantro šimto rašytojų, nuo 
1947 m. įtrauktų į juoduosius sąrašus kaip įtariamų priklausymu komunis- 
tų partijai arba bendradarbiavimu su ja. Įvykis buvo tuo labiau nemalonus, 
kad Kino filmų akademija draudė konkurse dalyvauti komunistų šalinin- 
kams bei Penktosios konstitucijos pataisos gynėjams. 

Prieš savaitę šis draudimas ir pati Richo paslaptis staiga vėl iškilo į dienos 
šviesą. Richas pasirodė esąs Daltonas Trumbo, vienas iš „Holivudo dešim- 
tuko“ scenaristų, atsisakiusių 1947 m. liudyti byloje dėl komunistų įtakos 
kino pramonei. Prodiuseris Frankas Kingas, atkakliai vadindamas Robertą 
Richą „tuo barzdotu vaikinu iš Ispanijos“, kalbėjo; „Mes esame įsipareigoję 
savo akcininkams pirkti pačius geriausius scenarijus. Trumbo atnešė mums 
The Brave One scenarijų ir mes jį nupirkome ...“ 

Formaliai tai buvo Holivudo juodojo sąrašo galas. Tačiau draudžiamiems 
autoriams tas sąrašas neformaliai nustojo galioti daug anksčiau. Kalbama, 
kad bent 1590 Holivudo filmų sukuriama juodojo sąrašo narių. Anot pro- 
diuserio Kingo, „Holivude šmėklų daugiau negu aplinkiniuose miškuose. 
Kiekviena kompanija mieste naudojasi juodojo sąrašo žmonių paslaugomis. Mes 
tik pirmi garsiai patvirtinome tai, ką žino kiekvienas“. 


Galima būti įsitikinusiam, kaip esu įsitikinęs aš, jog komunizmas 
sunaikins visas mūsų laisves, galima jam ryžtingai ir visais įmanomais 
būdais priešintis ir kartu tikėti, kad laisvoje visuomenėje žmogui ne- 
gali būti draudžiama sudarinėti abiem pusėms naudingų sandėrių su 
kitais žmonėmis vien todėl, kad jis laikosi komunizmo idėjų arba 
mėgina jas įgyvendinti. Jo laisvė apima jo laisvę siekti komunizmo. 
Žinoma, laisvė taip pat apima kitų laisvę neturėti su juo reikalų. Ho- 
livudo juodasis sąrašas buvo nelaisvės aktas, kuris naikina laisvę jau 
todėl, kad naudoja prievartos metodus prieš savanoriškus mainus. Jis 
neatliko savo vaidmens būtent todėl, kad rinka padidino kaštus tiems 
žmonėms, kurie to sąrašo paisė. Komercinis interesas, ta aplinkybė, 
kad verslo žmonės siekia užsidirbti kuo daugiau pinigų, išsaugojo lais- 
vę juoduosiuose sąrašuose atsidūrusiems individams, parūpindamas 
jiems alternatyvių užsiėmimo galimybių ir duodamas naudos juos įdar- 
binusiems žmonėms. 

Jei Holivudas ir kino pramonė būtų valstybės rankose arba jeigu, 
kaip Anglijoje, BBC kontroliuotų užimtumą, sunku patikėti, kad „Ho- 
livudo dešimtukas“ ar kitoks jo atitikmuo rastų sau darbo vietą. Visai 
taip pat sunku patikėti, kad tokiomis aplinkybėmis galėtų išsilaikyti 
radikalūs individualizmo ir privataus verslo šalininkai ar apskritai ko- 
kios nors kitos negu status guo pažiūros. 

Kitą pavyzdį, atskleidžiant rinkos vaidmenį ginant politines lais- 
ves, mums rodo makartizmo patirtis. Visiškai palikdami nuošalėje 
problemų turinį bei kaltinimų pagrįstumą, paklauskime, kokias gali- 
mybes turėjo individai, ypač valstybės tarnautojai, apsiginti nuo ne- 
pagrįstų kaltinimų ir nuo svetimųjų kišimosi į tokius reikalus, kurių 
atskleisti jiems negalėjo leisti jų sąžinė? Jų mėginimas apeliuoti į Penk- 
tąją pataisą būtų tik sužadinęs patyčias ir neduotų jokios valstybinės 
tarnybos galimybės. 

Pagrindinis jų prieglobstis buvo privačios rinkos ekonomika, į ją 
jie galėjo kreiptis ieškodami pragyvenimo šaltinio. Žinoma, tas prie- 
globstis nebuvo absoliutus. Daugybė privačių darbdavių vengė, ne- 
svarbu ar pagrįstai, priimti į darbą šiuos gėdos žyme pažymėtus 
žmones. Labai gali būti, kad kaštai, kurie buvo užkrauti daugeliui 
šių darbdavių, buvo kur kas mažiau pateisinami negu kaštai, kurie 
buvo užkrauti nepopuliarias idėjas platinusiems žmonėms. Tačiau 
svarbiausia tai, kad tie kaštai buvo pakeliami, o ne neįveikiami, 
kaip būtų, jeigu valstybinė tarnyba būtų vienintelė užsiėmimo ga- 
limybė. 

Įdomu pažymėti, kad neproporcingai didelė makartizmo paliestų 
žmonių dalis nuėjo į ekonomikos sritis, kuriose yra didžiausia konku- 
rencija, - į smulkųjį verslą, į prekybą, į fermerystę - ten, kur rinka 
beveik priartėja prie idealaus savo modelio. Pirkdamas duonos kepalą 
niekas nežino, ar grūdai, iš kurių ji pagaminta, buvo išauginti komu- 
nisto ar respublikono, konstitucionalisto ar fašisto, juodaodžio ar bal- 
tojo. Čia matyti, kaip beasmenė rinka ekonominę veiklą atskiria nuo 
politinių pažiūrų ir apsaugo žmogų nuo diskriminacijos, vykdomos 
dėl priežasčių, nesusijusių su jų gamybine veikla, ir visai nesvarbu, ar 
ta diskriminacija liečia jų pažiūras ar jų odos spalvą. 

Kaip rodo šis pavyzdys, konkurencinį kapitalizmą išlaikyti ir stip- 
rinti labiausiai turėtų rūpėti toms mažumų grupėms, kurios lengviau- 
siai gali tapti daugumos įtarumo ir priešiškumo aukomis - juodao- 
džiams, žydams ar užsieniečiams, jei minėsime tik pačias žymiausias 
grupes. Tačiau, kad ir kaip paradoksalu, būtent iš šių grupių ateina 
neproporcingai daug laisvosios rinkos priešų - socialistų ir komunistų. 
Užuot pripažinę, kad rinka apsaugojo juos nuo jų bendrapiliečių dis- 
kriminacijos, jie klaidingai kaltina rinką dėl pavienių diskriminacijos 


faktų. 


II skyrius 


Valdžios vaidmuo 
laisvoje visuomenėje 


Rasa totalitarinė visuomenė kritikuojama, nes joje galioja prin- 
cipas - tikslas pateisina priemones. Tiesiogine prasme tokia kritika 
yra aiškiai nelogiška. Jei tikslas nepateisina priemonių, tai kas jas 
pateisina? Tačiau toks lengvas atkirtis nepanaikina argumento; jis 
tik parodo, kad tas argumentas blogai formuluojamas. Neigti, kad 
tikslas pateisina priemones, reiškia netiesiogiai teigti, kad tas tiks- 
las nėra galutinis, ir kad aukščiausias tikslas - naudotis priimtino- 
mis priemonėmis. Kad ir koks geidžiamas būtų tikslas, jeigu jį ga- 
lima pasiekti tik naudojant blogas priemones, jis turi nusileisti aukš- 
čiausiam tikslui, būtent kad būtų naudojamos tik priimtinos prie- 
monės. 

Liberalui priimtinos priemonės - tai laisva diskusija ir savano- 
riškas bendradarbiavimas, taigi nepriimtina jokia prievartos forma. 
Idealas - visiškas atsakingų individų tarpusavio sutarimas, kurį ga- 

lima pasiekti per laisvą ir išsamią diskusiją. O tai tėra tik kitaip 
išreikšras laisvės tikslas, kurį pabrėžeme ankstesniame skyriuje. 

Remiantis šiuo požiūriu, rinkos vaidmuo ypatingas tuo, kad ji 
leidžia atsirasti tokiam sutarimui be konformizmo būtinybės; ji yra 
tarsi efektyvaus proporcinio atstovavimo sistema. Kita vertus, veik- 
lai, plėrojamai per politinius kanalus, būdinga, kad ji paprastai re- 
miasi konformizmu arba reikalauja konformizmo. Tipišku atveju 
turi būti sprendžiamas pasirinkimas tarp „taip“ ir „ne“; geriausiu 
atveju gali būti paliekamos tik kelios alternatyvos. Net proporcinis 
atstovavimas nekeičia šios tiesos. Atskirų grupių, kurios gali būti 
realiai atstovaujamos, skaičius yra labai ribotas, kur kas ribotesnis 
už rinkai būdingą proporcinį atstovavimą. Dar svarbiau tai, kad 
galutinis rezultatas paprastai turi būti įstatymas, galiojantis visoms 
grupėms, o ne atskiri teisiniai sprendimai kiekvienai atstovaujamai 
„pusei“. Tai reiškia, kad proporcinis atstovavimas, toli gražu nega- 
rantuodamas sutarimo be konformizmo, dar kelia ir neefektyvumo 
bei fragmentiškumo problemas. Taigi jis naikina bet kokią vieny- 
bę, kuria galėtų remtis sutarimas be konftormizmo. 

Visiškai akivaizdu, kad esama sričių, kuriose proporcinis atstova- 
vimas - neįmanomas. Aš negaliu gauti vienokį, mano geidžiamą, o jūs 
kitokį, savo geidžiamą, šalies gynybos kiekį. Dėl tokių nedalijamų 
dalykų galima diskutuoti, ginčytis ir balsuoti. Tačiau kartą apsispren- 
dus, tenka susitaikyti su konformizmu. Būtent tokie nedalijami daly- 
kai - o individo ir šalies apsauga nuo prievartos yra vienas iš svarbiau- 
sių - neleidžia pasikliauti vien individualia rinkos veikla. Jei naudoja- 
me dalį savo išteklių tokiems nedalijamiems dalykams, turime 1mtis 
politinių priemonių nesutarimams šalinti. 

Politiniai kanalai, nors jie ir neišvengiami, turi tendenciją skaidyti 
visuomenę į priešiškas stovyklas ir taip mažinti jos stabilumą. Suskai- 
dymo grėsmė yra mažiausia, jeigu sutarimo dėl bendrų veiksmų reikia 
ieškoti tik del nedaugelio prablenių ir tik dėl tokių, dėl kurių žmonės 
labiausiai sutaria. Kiekvienas žingsnis plečiant sritį, kur reikia sutarti, 
vis labiau įtempia tuos subtilius ryšius, kurie telkia visuomenę. Jeigu 
žengiama taip toli, kad apimamos ir sritys, kur nėra sutarimo, tai gali 
būti suardyta visa visuomene. Nesutarimai dėl esminių vertybių vargu 
ar gali būti išspręsti prie balsavimo dėžių; nebūdami išspręsti, galiau- 

siai jie turi peraugti į konfliktą. Religinių ir pilietinių karų istorija 
šį teiginį patvirtina krauju. 

Pasikliovimas rinka mažina spaudimą visuomeniniams ryšiams, nes 
rinkai nereikia jokio konformizmo. Kuo platesnės veiklos sritys, ku- 
rias apima rinka, tuo mažiau problemų, kurioms išspręsti reikalingi 
politiniai sprendimai, vadinasi, ir sutarimo būtinybė. Savo ruožtu 
kuo mažiau problemų, dėl kurio sprendimo reikia sutarti, tuo dides- 
nė tikimybė, kad bus susitarta nevaržant visuomenės laisvės. 

Žinoma, vienbalsis sutarimas būtų idealas. Tačiau praktiškai ne- 
galima skirti nei tiek laiko, nei tiek pastangų, kiek jų reikėtų tokiam 
sutarimui. Tad tenka tenkintis mažesniu. Štai kodėl taikoma mažori- 
carinė taisyklė - pragmatiniais sumetimais ir kaip pagalbinė priemonė. 
Kad ji tėra pagalbinė priemonė, o ne esminis principas, aiškiai matyti 
iš to, jog mūsų noras griebtis daugumos sprendimo 1r mūsų reikalau- 
jamos daugumos dydis priklauso nuo to, kiek mes kreipiame dėme- 
sio į sprendžiamą dalyką. Jei dalykas neturi didelės reikšmės, o pralai- 
mėjusi mažuma nesijaučia labai nuskriausta, tenkina paprasčiausias 
daugelio sprendimas. Antra vertus, jei mažumai tas dalykas labai svar- 
bus, tai netinka net paprastoji dauguma. Nedaugelis iš mūsų norėtų, 
kad, pavyzdžiui, spaudos laisvės problemos būtų sprendžiamos pa- 
prasta balsų dauguma. Mūsų tesinė struktūra numato daugybę įvairių 
probleminių sričių, kuriose reikalaujama skirtingo dydžio daugumos 
sprendimų. Čia ypač išsiskiria Konstitucijos dalykai: joje suformu- 
luoti principai yra tokie svarbūs, kad Čia darome mažiausiai nuolaidų 
pragmatiniams sumetimams. Ją priimant buvo pasiektas beveik visiš- 
kas sutarimas, ir mes reikalaujame beveik tokio pat visiško sutarimo . 
ką nors joje keičiant. 

Mūsų Konstitucijoje ir panašiose rašytose ir nerašytose konstitu- 
cijose užfiksuotas reikalavimas susilaikyti nuo mažoritarinės taisyklės 
naudojimo tam tikrų dalykų atžvilgiu, taip pat specialūs tų konstitu- 
cijų arba jų atitikmenų straipsniai, draudžiantys naudoti prievartą 
prieš asmenis, patys turi būti laikomi laisvos diskusijos rezultatu ir 
atspindėti vienbalsį sutarimą dėl priemonių. 

Dabar noriu konkrečiau, nors vis dar bendru pavidalu panagrinėti 
tas sritis, kuriose rinka negali veikti arba kuriose ji gali veikti tik taip 
neefektyviai, jog politinė veikla gali būti geresnė išimtis. 

VALDŽIA KAIP TAISYKLIŲ KŪRĖJA IR TEISĖJA 


Svarbu skirti kasdienę žmonių veiklą nuo bendrosios paprotinės 
ir teisinės sistemos. Kasdienė veikla yra tarsi žaidimo dalyvių elge- 
sys Žaidimo aikštelėje, o toji sistema yra tarsi jų žaidimo taisyklės. 
Geram žaidimui reikia, kad žaidėjai pripažintų žaidimo taisykles ir 
teisėją, kuris tas taisykles aiškina ir žiūri, kad jų būtų laikomasi. 
Gerai visuomenei irgi reikia, kad jos nariai sutartų dėl bendrų tai- 
syklių, kuriomis remsis jų santykiai, dėl priemonių nesutarimams 
spręsti ir dėl mechanizmo, garantuojančio, kad tų bendrų taisyklių 
būtų laikomasi. Tiek žaidime, tiek visuomenėje dauguma tų ben- 
drų taisyklių yra neplanuotas įpročių padarinys ir jų laikomasi be 
sąmoningų sprendimų. Paprastai sąmoningo dėmesio objektu tampa 
tik nežymūs jų keitimai, nors dėl komuliatyvinio tokių smulkių 
keitimų efekto gali radikaliai pakisti žaidimo ar visuomenės pobū- 
dis. Tiek žaidimuose, tiek visuomenėje jokia taisyklių aibė negali 
ilgai išlikti, jeigu be išorinių. sankcijų dauguma dalyvių jų nesilai- 
ko, t.y. jeigu dėl jų visuomenė iš esmės nesutaria. Tačiau negalima 
remtis vien papročiais ir tokiu sutarimu aiškinti taisykles ir rūpin- 
tis, kad jų būtų laikomasi, - nereikalingas teisėjas. Tai ir yra pagri- 
ndinis valdžios vaidmuo laisvoje visuomenėje: numatyti priemones 
taisyklėms keisti, tarpininkauti sprendžiant nesutarimus dėl tai- 
syklių reikšmės ir versti laikytis taisyklių nedaugelį tų, kurie jų 
nepaiso. 

Visais šiais požiūriais valdžios reikia dėl to, kad absoliuti laisvė yra 
neįmanoma. Kad ir kokia patraukli būtų anarchijos filosofija, pati 
anarchija praktiškai neįmanoma žmonių - tų netobulų būtybių - pa- 
saulyje. Žmonių laisvės gali konfliktuoti, ir kai jos konfliktuoja, vie- 
no laisvė turi būti suvaržyta, kad būtų išsaugota kito laisvė. Kaip sakė 
vienas Aukščiausiojo teismo teisėjų, „mano laisvę mojuoti kumščiais 
riboja tavo nosies kaimynystė". 

Pagrindinė problema, kuri iškyla aptariant valžiai tinkamas funkci- 
jas, yra ta, kaip spręsti tokius individų laisvės konfliktus. Kai kuriais 
atvejais atsakymas būna lengvas. Nesunku beveik vienbalsiai sutarti 
dėl teiginio, jog vieno žmogaus laisvė žudyti savo kaimyną turi būti 
paaukota, kad būtų išsaugota kito žmogaus laisve gyventi. Kitais arve- 
jais sutarti sunkiau. Didelė problema - konfliktas tarp laisvės jung- 

tis į asociacijas ir konkurencijos laisvė. Ką reiškia žodis „laisvas“, 
pridėtas prie žodžio „verslas ? Jungtinėse Valstijose „laisvas“ su- 
prantamas taip, kad kiekvienas yra laisvas steigti savo verslovę, o tai 
reiškia, kad egzistuojančios verslovės nėra laisvos trukdyti tokiam 
konkurentui kitaip kaip tik parduodamos geresnį produktą už tą 
pačią kainą arba tokį pat produktą už mažesnę kainą. Kita vertus, 
kontinentinės Europos tradicija tą žodį paprastai supranta taip, 
kad verslovės yra laisvos daryti ką nori, netgi nustatyti kainas, pasi- 
dalyti rinkas ir imtis kitokių priemonių potencialiems konkuren- 
tams šalinti. Galbūt sunkiausia specifinė šios srities problema - po- 
žiūris į darbo sąjungas; čia ypač išryškėja konfliktas tarp laisvės vie- 
nytis į asociacijas ir laisvės konkuruoti. 

Dar svarbesnė ekonomikos sritis, kur tas atsakymas yra sunkus ir 
svarbus, tai nuosavybės teisių apibrėžimo sritis. Per šimtmečius susi- 
klosčiusi ir teisiniuose kodeksuose įsitvirtinusi nuosavybės sąvoka 
tapo tokia neatskiriama mūsų dalimi, kad laikome ją savaime supran- 
tama ir nesuvokiame, kokiu mastu pats nuosavybės apibrėžtumas ir 
nuosavybės teisė yra sudėtingi socialiniai dariniai ir toli gražu ne sa- 
vaime akivaizdūs dalykai. Pavyzdžiui, ar mano nuosavybės teisė į Že- 
mės sklypą ir mano teisė nauudotis nuosavybe savo nuožiūra atima 
iš kito teisę skraidyti virš to sklypo savo lektuvu? O gal pirmenybė 
turi būti teikiama jo teisei naudotis lėktuvu? Ar tai priklauso nuo 
skridimo aukščio? Ar tai priklauso nuo lėktuvo keliamo triukšmo? Ar 
mainų savanoriškumo principas reikalauja, kad jis man atlygintų už 
privilegiją skraidyti virš mano sklypo? O gal aš turiu jam mokėti, kad 
jis čia neskraidytų? Vien paminėjus honorarus, autorines teises, pa- 
tentus, korporacijų akcijas, upių savininkų teises ir pan., matyti, 
kokį didžiulį vaidmenį visuomenėje galiojančios taisyklės turi pačiam 
nuosavybės apibrėžtumui. Taip par galbūt matyti, jog daugeliu atvejų 
svarbiau turėti tiksliai nustatytas ir visuotinai pripažintas nuosavybės 
teises negu žinoti tikslų pačios sąvokos apibrėžimą. 

Kita ekonomikos sritis, kelianti ypač sudėtingų problemų, yra 
monetarinė sistema. Valdžios atsakomybė už monetarinę sistemą 
pripažįstama nuo seno. Ją aiškiai numato Konstitucijos straipsnis, 
suteikiantis Kongresui teisę „kalti monetas, nustatyti jų ir užsienio 
monetų vertę . Turbūt nera kitos tokios ekonomines veiklos sri- 

ties, dėl kurios valdžios prerogatyva būtų taip visuotinai pripažįsta- 
ma. Šiam įpročiu tapusiam ir beveik nekvestionuojamam įsitikini- 
mui būtent dėl to ir reikia ypatingo dėmesio, nes nesuprantant, 
kodėl tokia prerogatyva pripažįstama, kyla pavojus, kad valdžios 
galios plėsis nuo tokių funkcijų, kurios laisvoje visuomenėje jai tin- 
ka, į tokias funkcijas, kurių jai turėti nedera, ir pradėjusi: nuo mo- 
netarinės sistemos ji pamažu griebsis tvarkyti visą individų turtą. 
Šią pioblemą detaliau nagrinėsime 3-iajame skyriuje. 

Žožiu, norint organizuoti ekonominę veiklą laisvų mainų pagrindu 
reikia, kad valdžios priemonėmis būtų palaikomas teisingumas ir tvar- 
ka, t.y. kad būtų užkertamas kelias asmens prievartavimui, kad būtų 
juridiškai ginami savanoriški sandėriai, kad būtų tiksliai apibrėžiamos 
nuosavybės teisės, kad tokios teisės būtų ginamos, kad būtų spren- 
džiami čia kylantys ginčai, kad būtų rūpinamasi monetarine sistema. 


VALDŽIOS FUNKCIJOS, KURIOS GRINDŽIAMOS 
TECHNINIO MONOPOLIO IR KAIMYNYSTĖS 
PADARINIŲ ARGUMENTAIS 


Iki šiol nagrinėta valžios paskirtis - atlikti tam tikrus veiksmus, 
kurių rinka pati savaime atlikti negali, būtent apibrėžti ir aiškinti žai- 
dimo taisykles bei prižiūrėti, kad jų būtų laikomasi. Valžios priemo- 
nėmis taip pat galima atlikti tokias funkcijas, kurias galbūt atliktų pati 
rinka, jeigu netrukytų tam tikri techniniai ar panašūs sunkumai. Vi- 
sais tokiais atvejais grynai savanoriškų mainų kaštai yra arba per dide- 
li, arba mainai išvis neįmanomi. Yra dvi bendros tokių atvejų klasės: 
monopolis arba panašūs rinkos defektai ir kaimynystės padariniai. 

Mainai iš tiesų yra savanoriški tik tada, kai yra beveik lygiavertė 
alternatyvaus pasirinkimo galimybė. Monopolis - tai alternatyvos ne- 
buvimas, vadinasi, ir ribojama mainų laisvė. Monopolis dažnai, o gal 
ir dažniausiai atsiranda del valstybės paramos arba dėl individų susita- 
rimo. Tokiu atveju problema gali būti sprendžiama nutraukiant vals- 
tybinį monopolių skatinimą arba įvedant taisykles, panašias į mūsų 
antitrestinius įstatymus. Tačiau monopolis gali atsirasti ir tada, kai 
vienintelio gamintojo arba vienintelės įmonės buvimą lemia techninis 
etektyvumas. Manau, kad tokių atvejų yra kur kas mažiau nei įprasta 


Valdžios vaidmuo laisvoje visuomenėje 35 


galvoti, tačiau neabejoju, kad jų pasitaiko. Paprasčiausiu pavyzdžiu 
gali būti telefono paslaugos tam tikroje benruomenėje. Tokius arve- 
jus vadinsiu „techninio“ monopolio atvejais. 

Kai del techninių sąlygų rinkoje natūraliai susikuria monopo- 
lis, turime rinktis vieną iš trijų alternatyvų: privatų monopolį, vals- 
tybinį monopolį arba valstybės reguliuojamą privatų monopolį. 
Visos trys pasirinkimo galimybės yra blogos, todėl turime rinktis 
vieną iš blogybių. Henry Simonsas, nagrinėjęs valstybinį privačių 
monopolių reguliavimą, buvo taip apviltas jo rezultatų, kad pada- 
rė išvadą, jog valstybinis monopolis būtų mažesnis blogis. Walte- 
ris Euckenas, garsusis vokiečių liberalas, tyrinėjęs geležinkelių vals- 
tybinį monopolį Vokietijeje, buvo taip apviltas jo rezultatų, kad 
padarė išvadą, jog valstybinis privačių monopolių reguliavimas būtų 
mažesnė blogybė. Pasimokęs iš jų abiejų, nenoromis darau išvadą, 
kad privatus monopolis būtų galbūt mažiausia iš blogybių. 

Jei visuomenė būtų tokia statiška, kad sąlygos monopoliui atsiras- 
ti būtų amžinos, tada tikrai netikėčiau tokiu sprendimu. Tačiau spar- 
čiai kintančioje visuomenėje sąlygos, kuriomis atsiranda techninis mo- 
nopolis, dažnai kinta, ir įtariu, kad tiek reguliuojamas, tiek valstybi- 
nis monopolis yra mažiau jautrus tokiems sąlygų pokyčiams ir sun- 
kiau panaikinamas negu privatus monopolis. 

Puikiu pavyzdžiu gali būti Jungtinių Valstijų geležinkeliai. Aukš- 
tas geležinkelių monopolizacijos lygis XIX amžiuje galbūt buvo neiš- 
vengiamas del techninių priežasčių. Tuo buvo teisinama Susisiekimo 
tarp valstijų komisijos (Interstate Commerce Commission, ICC) veik- 
la. Tačiau sąlygos pasikeitė. Sparčiai plečiantis automobilių ir oro 
transportui, geležinkelių monopolinė galia pasidarė beveik bereikšmė. 
Tačiau ICC nebuvo panaikinta. Priešingai, iš pradžių įsteigta kaip 
agentūra, ginanti visuomenę nuo monopolinių geležinkelio kainų, ICC 
virto agentūra, ginančia geležinkelius nuo automobilių ir kitokio trans- 
porto konkurencijos, o šiuo metu netgi ginančia esamas autovežėjų 
kompanijas nuo naujų kompanijų konkurencijos. Panašiai ir Didžio- 
joje Britanijoje, nacionalizuojant geležinkelius, iškart buvo įvestas per- 
vežimų sunkvežimiais valstybinis monopolis. Jeigu Jungtinėse Valsti- 
jose nebūtų įvesta geležinkelių reguliavimo, tai beveik neabejotina, 

jog dabar transportas, įskaitant geležinkelius, būtų labai konkurencinė 
verslo šaka be žymesnių arba jokių monopolinių elementų. 

Tačiau rinkimasis iš trijų blogybių - privataus monopolio, valsty- 
binio monopolio ir reguliuojamo monopolio - negali būti vienas ir 
visiems laikams, nes keičiasi aplinkybės. Jeigu techninis monopolis 
susikuria vadinamųjų gyvybinių paslaugų srityje arba jeigu jo mono- 
polinė galia tampa grėsminga, tada net trumpalaikiai privataus mono- 
polio padariniai gali būti nepakeičiami. Tokiu atveju valstybinis regu- 
liavimas ir nacionalizavimas gali būti mažesnė blogybė. 

Techninis monopolis kartais gali pateisinti de facto valstybinį mo- 
nopolį. Pats savaime jis negali pateisinti tokio valstybinio monopolio, 
kuris įkurtas remiantis įstatymu draudimu su juo kam nors konku- 
ruoti. Pavyzdžiui, nėra kaip teisinti mūsų dabartinį valstybinį pašto 
monopolį. Galima būtų prieštarauti, kad esą pašto paslaugos yra tech- 
ninis monopolis ir kad to monopolio suvalstybinimas yra mažesnė iš 
blogybių. Remiantis šiuo argumentu galbūt galima būtų pateisinti vals- 
tybinę pašto tarnybą, bet ne įstatymą, kuris draudžia dar kam nors 
teikti pašto paslaugas. Jeigu pašto paslaugos yra iš tiesų techninis mo- 
nopolis, tai niekas nepajėgs sėkmingai konkuruoti su valdžia. Jeigu 
jos nėra toks monopolis, tai nera jokio pagrindo valdžiai imtis tokių 
paslaugų. Vienintelis būdas rasti čia atsakymą - leisti įsitraukti į kon- 
kurenciją kitiems žmonėms. 

Istorinis paaiškinimas, kodėl turime valstybinį pašto monopolį, 
yra gana paprastas: kompanija Pony Express teikė tokias puikias pašto 
paslaugas, kad įvedusi savo transkontinentines paslaugas valstybė ne- 
pajėgė su ja konkuruoti ir turėjo nuostolių. Tada buvo priimtas įsta- 
tymas, draudžiantis kam nors kitam, išskyrus valstybę, teikti pašto 
paslaugas. Štai kodėl Adams Express Company šiandien yra investicinis 
trestas, o ne veikianti pašto kompanija. Spėju, kad jeigu pašto paslau- 
gų srityje būtų leista konkurencija, čia netrukus susikurtų stambių 
firmų, kurios greitai surevoliucintų šią archajišką ryšių sritį. 

Antroji klasė arvejų, kai negalimi grynai savanoriški mainai, yra 
tokie atvejai, kai individo veiksmai daro poveikį kitiems individams, 
tačiau nei pastarieji, nei jis pats negali už tai gauti kompensacijos. Čia 
susiduriame su vadinamąja „kaimynystės padarinių problema. Aki- 
vaizdus pavyzdys - upės užteršimas. Asmuo, kuris teršia upę, priverčia 

kitus žmones vietoj švaraus vandens naudotis nešvariu. Už tam tikrą 
kainą tie kiti galbūt sutiktų pakęsti šią žalą, tačiau jiems veikiant 
individualiai neįmanoma nei išvengti daromos žalos, nei išsireikalauti 
už ją deramos kompensacijos. 

Ne toks akivaizdus pavyzdys - plentai. Šiuo atveju techniškai 
įmanoma identifikuoti žmones, kurie važiuoja plentais, gauti už- 
mokestį už teikiamą paslaugą, taigi ir turėti privačią tarnybą. Ta- 
čiau viešuosiuose plentuose su daugybe įvažiavimo ir išvažiavimo 
juostų užmokesčio surinkimo kaštai būtų nepaprastai dideli, nes 
teikiant paslaugą kiekvienam atskiram inividui tektų įrengti kasas 
ar jų atitikmenis prie kiekvienos įvažiavimo juostos. Papilomai ap- 
mokestinti benziną - daug pigiau, tai leidžia imti kainą, kuri daug- 
maž atitinka individų naudojimosi plentais mastą. Tačiau šis me- 
todas neleidžia konkretaus mokėjimo griežtai susieti su konkrečiu 
atveju, kai pasinaudota plentu. Todėl privačiai įmonei vargu ar įma- 
noma tokią paslaugą teikti ir gauti už ją atlygį be stambaus masto 
privataus monopolio. 

Šie argumentai netinka magistraliniams plentams - judėjimas čia 
didelis, o prieinamumas - mažas. Šiuo atveju užmokesčio surinkimo 
kaštai yra maži, dažniausiai jis jau renkamas, čia taip pat yra daugybė 
kitokių atsiskairymo alternatyvų, tad jokių didelių monopolizavimo 
problemų neiškyla. Vadinasi, viskas rodo, kad čia turi veikti privati 
nuosavybė ir iniciatyva. Privati įmonė, kuri nuosavybės pagrindu tvar- 
kytų magistralinį kelią, turėtų gauti dalį už benziną surinktų lėšų. 

Įdomus yra parkų atvejis, nes jis rodo skirtumą tarp tų atvejų, 
kurie gali, ir tų atvejų, kurie negali būti teisinami apeliuojant į kaimy- 
nystės padarinius, ir dar todel, kad beveik kiekvienam iš pirmo žvilgs- 
nio atrodo, jog nacionalinių parkų priežiūra turi būti valdžios funkci- 
ja. Tačiau iš tikrųjų kaimynystės padarinių efektas gali pateisinti tai, 
kad miesto valdžia tvarko parką; jis nepateisina to, kad Yellowstone'o 
ar Grand Canyono nacionaliniai parkai yra valstybiniai. Kuo iš esmės 
skiriasi šie du atvejai? Miesto parko atveju nepaprastai sunku identifi- 
kuoti žmones, kurie juo naudojasi, ir gauti iš jų mokestį už suteiktą 
malonumą. Jei parkas yra miesto viduryje, tai aplinkiniai namai mė- 
gaujasi atviros erdvės malonumais; panašiais malonumais mėgaujasi ir 
tie, kurie po jį vaikšto. Išlaikyti kasas prie visų įėjimų ar įvesti metinį 

abonementą kiekvienas į parką išeinančiam langui būtų labai brangu ir 
sunku. T'uo tarpu įėjimų į nacionalinį parką, tokį kaip Yellowstone o, 
yra nedaug, dauguma žmonių, kurie čionai atvyksta, jame būna gana 
ilgai, tad visiškai nesunku įrengti vartus ir imti užmokestį už parko 
priežūrą. Tiesą sakant, ta jau daroma, nors kainos dar nepadengia išlai- 
dų. Jei žmones iš tikrųjų nori tokios pramogos, jie už ją mokės ir 
todėl kiekviena privati įmonė bus suinteresuota tokią pramogą teikti. 
Žinoma, jau ir dabar egzistuoja daugybė šios rūšies įmonių. Neįsivaiz- 
duoju, kokie kaimynystės padariniai ar monopoliniai padariniai patei- 
sintų valstybės kišimąsi į šią sritį. 

Argumentai, panašūs į tuos, kuriuos nagrinėjau su bendra „kaimy- 
nystės padarinių“ rubrika, dažnai vartojami visokiai valstybinei inter- 
vencijai teisinti. Tačiau labai dažnai toks teisinimas tera skraistė atski- 
rų grupių interesams dangstyti, iš tikrųjų neturinti jokio ryšio su kai- 
mynystės padariniais. Kaimynystės padarinių fenomenas yra lazda su 
dviem galais. Jis gali būti panaudotas tiek valstybės galioms riboti, 
tiek joms plėsti. Kaimynystės padariniai trikdo savanoriškus mainus, 
nes sunku nustatyti tų padarinių faktą trečiajai pusei ar išmatuoti po- 
veikio dydį; tačiau ši problema iškyla ir valstybės veiklos atžvilgiu. 
Sunku nuspręsti, kada kaimynystės padariniai tampa pakankamai ap- 
čiuopiami, kad būtų galima pateisinti išlaidas, kurios reikalingos jiems 
įveikti, ir dar sunkiau tas išlaidas deramai paskirstyti. Vadinasi, jeigu 
valdžia imasi priemonių kaimynystės padariniams pašalinti, jos pačios 
priemonės sukels tam tikrus kaimynystės padarinius, nes ji negalės 
deramai paskirstyti individualių kaštų ir individualios naudos. Kurie - 
ar pradiniai, ar šie nauji kaimynystės padariniai kels didesnių proble- 
mų? Tai galima spręsti tik konkrečiu atveju, ir tai tik labai apytiksliai. 
Dar daugiau, naudojimasis valdžia kaimynystės padariniams šalinti pats 
savaime sukelia labai reikšmingus kaimynystės padarinius, nesusijusius 
su konkrečia valdžios įsikišimo dingstimi. Kiekvienas valstybinės in- 
tervencijos aktas tiesiogiai siaurina inivido laisvės erdvę ir netiesiogiai 
gresia visišku laisvės praradimu - to priežastis nagrinėjome pirmame 
skyriuje. 

Mūsų principai neduoda tikslių ir griežtų kriterijų sprendžiant klau- 
simą, kaip toli leistina žengti valdžiai, kad galėtume bendromis pa- 
stangomis pasiekti tai, ką sunku arba neįmanoma pasiekti vien laisvų 

mainų pagrindu. Kiekvienu siūlomos intervencijos atveju turime su- 
daryti pajamų ir išlaidų balansą, atskirai surašyti kiekvieną jos prana- 
šumą ir trūkumą. Mūsų principai rodo, kurie straipsniai bus rašomi 
vienoje balanso pusėje ir kurie kitoje, ir jie duoda tam tikrus jų svar- 
bos įvertinimo kriterijus. Pavyzdžiui, mes visada norėsime rašyti de- 
bito pusėn bet kokią siūlomą valstybinę intervenciją bei jos kaimy- 
nystės padarinius laisvės išlikimui ir šiems padariniams skirsime daug 
dėmesio. Kiek būtent dėmesio skirsime jai, kaip ir kitiems mūsų ba- 
lanso straipsniams, priklausys nuo aplinkybių. Pavyzdžiui, jeigu esa- 
mi valstybinės intervencijos mastai nėra dideli, tai neigiamiems papil- 
domos valstybinės intervencijos padariniams skirsime nedaug dėme- 
sio. Tai yra viena iš priežasčių, kodėl daugelis ankstesniųjų liberalų, 
tokių kaip Henry Simonsas, rašę tais laikais, kai valdžios ekspansijos 
mastai buvo daug maženi negu šiandien, toleruodavo tokias valdžios 
priemones, kurių šiandien, valdžios ekspansijai taip išplitus, liberalai 
netoleruotų. 


VALDŽIOS FUNKCIJOS, KURIOS GRINDŽIAMOS 
PATERNALISTINIAIS ARGUMENTAIS 


Laisvė yra teisėtas tikslas tik atsakingiems individams. Mes ne- 
pripažįstame laisvės bepročiams ar vaikams. Tad neišvengiamai ten- 
ka nubrėžti ribą tarp atsakingų ir neatsakingų individų, o tai reiš- 
kia, kad mūsų galutinis laisvės tikslas yra iš esmės dviprasmiškas. 
Paternalizmas būtinas atžvilgiu tų, kuriuos laikome neatsakingais. 

Turbūt aiškiausias atvejis - beprotybė. Bepročiams nenorime duo- 
ti laisvės, bet taip pat nenorime jų žudyti. Būtų gerai, jei galėtume 
pasikliauti savanoriška žmonių veikla pasirūpinant šiais nelaimingai- 
siais. Manau, kad negalima atmesti galimybės, jog tokia veikla bus 
nepakankama jau vien dėl kaimynystės padarinių, atsirandančių del 
to, kad aš turiu naudos, jei kitas žmogus ima rūpintis bepročiais. Del 
šios priežasties esame linkę suteikti valstybei rūpinimosi jais funkciją. 

Vaikai yra sudėtingesnis atvejis. Pagrindinis funkcinis mūsų vi- 
suomenės vienetas yra ne individas, o šeima. Tačiau požiūris į šeimą 
kaip į tokį vienetą remiasi daugiausia pragmatiniais, 0 ne principi- 
niais sumetimais. Tikime, kad tėvai geriausiai gali pasirūpinti savo 

vaikų saugumu bei jų lavinimu, kol jie tampa atsakingais suaugusiais 
žmonėmis. Bet mes nepripažįstame tėvų teisės daryti su žmonėmis, ką 
jie nori. Vaikai yra atsakingi individai iš prigimties, tad tas, kuris 
pripažįsta laisvę, pripažįsta ir jų pagrindines teises. 

Kitaip ir galbūt šiek tiek grubokai sakant, vaikai tuo pat metu yra 
ir vartojimo gėrybės, ir potencialiai savarankiški visuomenės nariai. 
Individų laisvė naudotis savo ekonominiais ištekliais savo nuožiūra 
apima laisvę juos naudoti vaikų „gamybai“ - taip sakant, pirkti vaikų 
paslaugas kaip tam tikrą vartojimo gėrybę. Taip pasirinkus atsiradę 
vaikai turi savaiminę vertę ir savąją laisvę, kuri nėra vien jų tėvų lais- 
vės tęsinys. 

Paternalistiniai argumentai, kuriais grindžiamos kai kurios valdžios 
funkcijos, daugeliu požiūrių liberalui yra patys problemiškiausi: juk 
jie remiasi principu, kad kai kurie turi teisę spręsti už kitus, o tą 
principą jis atmeta beveik visada ir visiškai pagrįstai laiko šį savo 
pagrindinių oponentų, vienokios ar kitokios rūšies kolektyvizmo - 
komunizmo, socializmo ar gerovės valstybės - šalininkų, skiriamuoju 
bruožu. Tačiau nereikia manyti, kad problemos yra paprastesnės, ne- 
gu jos yra iš tikrųjų. Tam tikros paternalizmo dozės neįmanoma iš- 
vengti. 1914 metais, rašydamas apie protinių atsilikėlių globos įatary- 
mą, Dicey teigė: „Protinių atsilikėlių globos įatatymas yra pirmas žings- 
nis kelyje, kuriuo negal: neiti, tačiau juo eidami dar toliau valstybės 
vyrai susidurs su tokiais sunkumais, kurių jie negalės įveikti kitaip 
kaip tik varžydami individo laisvę“ '. Nėra jokios formulės, kuri mums 
parodytų, kur sustoti. Turime kliautis savo sveiku protu ir sugebėji- 
mu, kartą nusprendus, įtikinti savo bendrapiliečius tokio sprendimo 
teisingumu arba jų geba įtikinti mus jo klaidingumu. Čia, kaip ir 
kitur, turime kliautis sutarimu, kurį pasiekia netobuli ir klystantys 
žmonės per laisvą diskusiją, taip pat eidami bandymų ir klaidų keliu. 


IŠVADOS 
Valdžia, kuri palaikytų teisingumą ir tvarką, apibrėžtų nuosavybės 


teises, būtų mūsų įrankis modifikuojant nuosavybės teisių bei kitas 


"AV. Dicey, Lectures on the Relation between Law and Public Opinion in England 
during the Nineteenth Century (2d. ed.; Lonon: Macmillan š Co., 1914), p. li. 

ekonominio žaidimo taisykles, kuri spręstų taisyklių interpretacijos 
ginčus, juridiškai gintų kontraktus, skatintų konkurenciją, prižiūrėtų 
monetarinę sistemą, imtųsi priemonių įveikti techniniam monopoliui 
bei tiems kaimynystės padariniams, kurie pateisina valstybės kišimą- 
si, ir kuri papildytų privačią labdarą bei padėtų šeimai globodama 
neveiksnius asmenis, - tokia valdžia neabejotinai turėtų svarbias funk- 
cijas. 

Tačiau tiesa ir tai, kad tokios valžios funkcijos būtų aiškiai apribo- 
tos ir todėl ji nesiimtų daugybės tų funkcijų, kurių dabar griebiasi 
JAV federalinė ir valstijų bei kirų Vakarų šalių valdžia. Tolesniuose 
skyriuose išsamiau nagrinėsime kai kurias iš šių funkcijų; keletą jų jau 
nagrinėjome, tačiau šio skyriaus pabaigoje, norėdamas, kad skaityto- 
jas suvoktų liberalo siūlomas valdžios ribas, pateikiu sąrašą dabartinės 
JAV valdžios veiklos sričių, kurios negali, mano įsitikinimu, būti pa- 
grįstos anksčiau išdėstytais principais: 

1. Žemės ūkio palaikomųjų paritetinių kainų programos. 

2. Importo muitų tarifai arba eksporto apribojimai, kaip antai 
dabartinės kvotos importuojamai naftai, cukraus kvotos ir t.t. 

-3. Valstybinė produkcijos apimčių kontrolė, pavyzdžiui, per žemės 
ūkio programą arba naftos gavybos ribojimą Texas Railroad Commi- 
s10n atvėju. 

4. Nuomos kontrolė, pavyzdžiui, veikianti Niujorke, arba konkre- 
čiau atlyginimų ir kainų kontrolė, kuri buvo vykdoma per Antrąjį 
pasaulinį karą ir tuoj po jo. 

5. Teisiškai pagrįsti minimalaus atlyginimo tarifai arba įstatymo 
nustatomos maksimalios kainos, pavyzdžiui, komerciniams bankams 
nustatytas palūkanų nulinis maksimumas už indėlius pagal pareikala- 
vimą arba fiksuoti maksimalūs procentai už terminuotus indėlius. 

6. Smulkmeniška verslo reglamentacija, pavyzdžiui, tokia, kaip Su- 
sisiekimo tarp valstijų komisijos (Interstate Commerce Commission) 
vykoma susisiekimo reglamentacija. Ji turėjo šiokią tokią prasmę įvei- 
kiant techninį monopolį, kai iš pradžių buvo taikoma geležinkeliams; 
dabar ji neturi jokios prasmės jokiai transporto rūšiai. Kitas pavyzdys 
yra smulkmeniška bankinės veiklos reglamentacija. 

7. Panašus pavyzdys, kurį būtina atskirai paminėti del slapčiomis 
vykdomos cenzūros ir žodžio laisvės varžymo, yra radijo ir televizijos 

kontrolė, kurią vykdo Federalinė komunikacijų komisija (Federal Com- 
munications Commission). 

8. Dabartinės socialinės rūpybos programos, ypač senatvės bei 
pensinio draudimo programos, kurios verčia žmones a) leisti priva- 
lomą savo pajamų dalį pensiniam polisui pirkti, b) pirkti tokį poli- 
są iš valstybės organizacijos. 

9. Licencijų praktika, kuri daugelyje miestų ir valstijų apriboja 
teisę verstis tam tikru verslu ar profesija ir leidžia ją tik žmonėms, 
turintiems licenciją o toji licencija tera išpirkos, kurią turi mokėti 
kiekvienas norintis imtis tam tikros veiklos, kvitas. 

10. Valstybinė būstų programa ir daugybė kitokių subsidijavi- 
mo programų, skirtų būstų statybai skatinti, tokių kaip F. H. A., 
V. A. užstatų garantijos ir panašios. 

11. Privaloma karinė tarnyba taikos metu. Laisvosios rinkos dvasią 
labiausiai atitiktų savanorių karinės pajėgos, kitaip sakant, samdo- 
ma karine tarnyba. Nera jokio pagrindo baimintis dėl didelės kai- 
nos, kurią tektų siūlyti norint pritraukti reikiamą Žmonių skaičių. 
Dabartinė tvarka yra neteisinga ir savavališka, ji smarkiai varžo jau- 
nų Žmonių laisvę tvarkyti savo gyvenimą ir ji veikiausiai kainuoja 
net daugiau negu rinkos siūloma alternatyva. (Tuo tarpu visuotinė 
karinė tarnyba ruošiant rezervą karo metu yra visai kitas dalykas ir ji 
gali būti pateisinama liberaliais argumentais.) | 

12. Nacionaliniai parkai: apie juos jau rašyta. 

13. Įstatymais grindžiamas draudimas verstis pašto paslaugų tei- 
kimu. 

14. Valstybei priklausantys ir jos tvarkomi magistraliniai plen- 
tai: apie juos irgi jau rašyta anksčiau. 


Sis sąrašas toli gražu nėra galutinis. 


III skyrius 


Pinigų kontrolė 


V iškas užimtumas“ ir „ekonomikos augimas“ paskutiniaisiais de- 
šimtmečiais tapo svarbiausia dingstimi didinti valstybės kišimąsi į eko- 
nomiką. Nuolat kartojama kad privačiai laisvojo verslo ekonomikai 
yra būdingas vidinis nestabilumas, kad palikta savieigai ji kenčia nuo 
periodinių kilimo ir smukimo ciklų. Tad valdžia turinti įsikišti, kad 
išlygintų laivo siūbavimą. Šie argumentai atrodė ypač įtikinami per 
ketvirtojo dešimtmečio Didžiąją depresiją ir po jos, ir jie labiausiai 
padėjo pasukti mūsų šalį Naujojo kurso (New Deal) keliu bei įteisinti 
panašią valdžios galių ekspansiją kitose šalyse. Šiuo metu populiariau- 
sias - „ekonomikos pletros“ šūkis. Esą valdžia turi rūpintis tokiu eko- 
nomikos augimu, kuris užtikrintų šalies parengtį šaltajam karui ir 
rodytų visoms neangažuotoms pasaulio tautoms, kad demokratija 
garantuoja spartesnę ekonomikos raidą negu komunizmas. 

Šie argumentai yra perdėm klaidinantys. Didžiąją depresiją, kaip ir 
daugumą kitų smukimo periodų, sukėlė ne koks nors vidinis priva- 

čios ekonomikos nestabilumas, bet valdžios klaidos. Valstybės įsteig- 
tai agentūrai - Federalinei rezervų sistemai - buvo suteikta monetari- 
nės politikos vykdymo teise. 1930 ir 1931 metais jį naudojosi šia 
teise taip netikusiai, kad pavertė tikra katastrofa tai, kas iš pradžių 
buvo tik nežymus ekonomikos smuktelėjimas (žr. toliau, p. ...). Pana- 
šiai ir šiandien valstybės vykdomos priemonės tebėra pagrindinis Jung- 
tinių Valstijų ekonomikos augimo stabdys. Muitai ir kitokie tarptau- 
tinės prekybos suvaržymai, didžiulė mokesčių našta, paini ir neteisin- 
ga apmokestinimo struktūra, reglamentavimo komisijos, valstybės 
reguliuojamos kainos ir atlyginimai ir daugybė kitokių priemonių ver- 
čia žmones nevykusiai naudoti savo išteklius ir deformuoja santaupų 
investavimo struktūrą. Kad garantuotume ekonomikos stabilumą ir 
augimą, pirmiausia reikia mažinti, o ne didinti valstybės kišimąsi. 

Jį sumažinus, valstybei visose šiose srityse vis vien liktų svarbus 
vaidmuo. Laisvosios rinkos ekonomikoje valdžia turi užtikrinti stabi- 
lią monetarinę sistemą, kuri yra sudedamoji stabilios teisinės sistemos 
dalis. Taip pat tikslinga valdžios priemonėmis tobulinti teisinę ir eko- 
nominę sistemą, kad ji leistų individams kelti ekonomikos lygį, jei tai 
atitinka jų vertybes. 

Pagrindinės valstybinės politikos sritys, turinčios didžiausią reikš- 
mę ekonomikos stabilumui - monetarinė ir fiskalinė, arba biudžetinė, 
politika. Šiame skyriuje aptarsime šalies monetarinę politiką, kitame 
- tarptautinę monetarinę sistemą ir 5-ajame - fiskalinę, arba biudžetinę 
politiką. 

Šio ir kito skyriaus tikslas - rasti vidurio kelią tarp dviejų požiūrių, 
iš kurių nė vienas nėra priimtinas, nors kiekvienas turi savo pranašu- 
mų. Scilė - tai įsitikinimas, kad grynai automatinis aukso standartas 
yra ir įmanomas, ir tikslingas, ir kad jis, sukurdamas stabilią aplinką, 
išspręstų visas ekonominio individų ir tautų bendradarbiavimo pro- 
blemas. Charibdė - įsitikinimas, jog būtina prisitaikyti prie nenuma- 
tytų aplinkybių ir todel reikia suteikti didžiules nuožiūros galias grupei 
technokratų, surinktų į „centrinį banką“ ar kitokią biurokratinę įstai- 
gą. Ne vienas iš šių sprendimų anksčiau nepasiteisino ir vargu ar atei- 
tyje kuris nors jų gali pasiteisinti. 

Liberalas iš principo baiminasi pernelyg didelės valdžios. Jo tikslas 
- išsaugoti maksimalią kiekvieno individo laisvę, suderinamą su nesi- 

kišimu į kito individo laisvę. Jis mano, kad šis tikslas reikalauja val- 
džios išskaidymo. Jis įtariai žvelgia į kiekvieną mėginimą suteikti val- 
džiai funkcijas, kurias gali atlikti rinka, nes, viena vertus, tokiu būdu 
atitinkamoje srityje prievarta pakeičia savanorišką bendradarbiavimą 
ir, antra vertus, čia stiprėjant valdžios galiai, didėja pavojus laisvei ir 
kitose srityse. 

Valdžios išskaidymo būtinybe kelia ypač dideles monetarines pro- 
blemas. Plačiai sutariama, kad valdžia privalo imtis tam tikros šios 
srities atsakomybės. Taip pat plačiai pripažįstama, kad pinigų valdy- 
mas gali tapti galingu įrankiu visai ekonomikai kontroliuoti ir valdy- 
ti. Apie šią galią byloja garsioji Lenino frazė, kad lengviausias būdas 
visuomenei sugriauti - sugriauti jos pinigus. Ją liudija ir kasdieniškes- 
ni faktai, kurie rodo, kad pinigų kontrolė nuo neatmenamų laikų 
leido karaliams imti didžiulę duoklę iš gyventojų dažniausiai net be 
parlamento, jei tokio būta, sutikimo. Taip buvo daroma nuo seniau- 
sių laikų, kai karaliai apkarpydavo monetas: dabarties rafinuotos tech- 
nologinės gudrybės leidžia naudoti spausdinimo presus arba papras- 
čiausiai sukeisti vietomis pajamų ir išlaidų balanso straipsnius. Tad 
turi būti sukurta tokia institucinė sistema, kuri leistų valdžiai imtis 
atsakomybės už pinigus, tačiau kuri kartu ribotų šią galią ir užkirstų 
kelią naudotis ja, jeigu tai silpnina, o ne stiprina laisvąją visuomenę. 


PREKINIS STANDARTAS 


Žvelgiant į praeitį, matyti, jog monetarinė priemonė, kuri daug 
kur ir per šimtmečius dažniausiai susikuria, yra prekinis standartas, 
t.y. tokia padetis, kai pinigų vaidmenį atlieka tam tikra fizinė prekė: 
auksas arba sidabras, varis arba alavas, cigaretės arba konjakas, arba 
kitokios gėrybės. Jei pinigai būtų tik tokio tipo fizinės prekės, tai iš 
principo nereikėtų valstybės kontrolės. Pinigų kiekis visuomenėje pri- 
klausytų tik nuo piniginės prekės gamybos kaštų. Pinigų masės kistų 
priklausomai nuo piniginės prekės gamybos techninių sąlygų bei nuo 
pinigų paklausos pokyčių. Būtent šis idealas traukia tuos, kurie išpa- 
Žįsta automatinį aukso standartą. 

Tačiau reali padėtus toli gražu neatitinka šios paprastos schemos, 
nereikalaujančios jokio valdžios kišimosi. Istoriškai prekinis standar- 

tas, pavyzdžiui, aukso arba sidabro standartas, buvo lydimas vieno- 
kios ar kitokios rūšies išvestinių (fiduciary) pinigų, neva konvertuoja- 
mų į prekinius pinigus pagal nustatytą kursą. Tokia raida turi svarbių 
priežasčių. Visuomenės kaip visumos požiūriu, pagrindinis prekinio 
standarto trūkumas yra tas, jog norint padidinti pinigų masę, reikia 
naudoti realius išteklius. Žmonės turi sunkiai dirbti kasdami Pietų 
Afrikoje auksą iš po žemių, kad po to palaidotų jį Fort Knoxe ar 
kitokioje saugykloje. Realūs ištekliai, kurio reikalauja prekinis stan- 
dartas, skatino žmones ieškoti būdų, kaip pasiekti tokį pat rezultatą 
be tokių sąnaudų. Jei žmonės pripažintų pinigais popieriaus lapelius, 
ant kurių parašyta: „Pasižadu išmokėti vienetus prekinio 
standarto“, šie popieriaus lapeliai galėtų atlikti tokią pat funkciją kaip 
ir fiziniai aukso arba sidabro gabalai, o jiems pagaminti reikėtų kur 
kas mažiau išteklių. Šis faktas, kurį esu detaliau nagrinėjęs kitur!, 
mano manymu, atskleidžia pagrindinę prekinio standarto problemą. 
Jeigu automatinis prekinis standartas nekeltų tokių problemų, jis 
puikiai padėtų išspręsti tą dilemą, su kuria susiduria liberalas: jis 
garantuotų stabilią monetarinę sistemą be visų tų pavojų, kuriuos ke- 
lia neatsakinga monetarinė politika. Pavyzdžiui, jei tikrasis aukso stan- 
dartas, kai 10096 visų šalies pinigų sudaro auksas, būtų visuomenės 
remiamas, jei tebebūtų visa su auksu susijusi mitologija, jei gyvuotų 
tikėjimas, kad valdžiai nedera ir negarbinga kištis į aukso funkciona- 
vimą, tada išties būtume apsaugoti nuo valdiško piktnaudžiavimo pi- 
nigais ir nuo neatsakingos monetarinės politikos. Veikiant tokiam 
standartui, monetarinė valdžios galia būtų labai ribota. Tačiau, kaip 
jau pažymėjome, tokia automatinė sistema ilgainiui neišsilaiko. Ji 
visada turi tendenciją vystytis mišrios sistemos linkme, kur šalia mo- 
netarinės prekės funkcionuoja antriniai pinigai, tokie kaip bankų bei 
valstybės garantuoti banknotai bei indelių sąskaitos. Istorija rodo, kad 
šių antrinių pinigų, net jeigu iš pradžių juos leidžia privatūs individai, 
kontrolę beveik neišvengiamai perima valdžia. Pagrindinė tokios rai- 
dos priežastis - sunku užkirsti kelią klastojimu: arba kitokiam ekono- 
miniam jo atitikmeniui. Antriniai pinigai yra sutartiniai įsipareigoji- 


"A Program for Monetary Stability (New York: Fordham University Press, 1959), 
p. 4-8. 

mai išmokėti standartinius pinigus. Paprastai būna ilgas laiko tarpas 
tarp tokio įsipareigojimo ir jo įgyvendinimo. T'ai apsunkina sutarties 
kontrolę, todel atsiranda pagunda tokius įsipareigojimus klastoti. Be 
to, kartą įvedus antrinius pinigus, pačiai valdžiai kyla beveik neįvei- 
kiama pagunda juos leisti. Tad praktiškai prekinis standartas visada 
turi tendenciją virsti mišriu, į šio funkcionavimą kišasi valdžia. 

Reikia pažymėti, kad, nepaisant daugelio žmonių gražių kalbų apie 
aukso standartą, beveik niekas šiandien netrokšta prie jo grįžti. Žmo- 
nės, kurie teigia, kad tikslinga grįžti prie aukso standarto, beveik visa- 
da kalba apie dabartinį jo pavidalą arba ketvirtojo dešimtmečio pavi- 
dalą, t.y. apie tą aukso standartą, kuriuo vadovaujasi centrinis bankas 
ar kitoks valstybinis biuras, turintis visai nedidelį aukso kiekį kaip 
antrinių pinigų „padengimo rezervą“ - jei vartosime šią klaidinančią 
frazę. Radikalai kartais siūlo grįžti prie trečiojo dešimtmečio aukso 
standarto, kai auksas arba aukso sertifikatai iš tikrųjų cirkuliavo kaip 
pinigai, t.y. siūlo grįžti prie aukso monetų standarto, tačiau ir jie 
nori, kad auksas cirkuliuotų kartu su valdžios leidžiamais antriniais 
pinigais bei bankų depozitais, kai dalis padengimo rezervo laikoma 
auksu arba popieriniais pinigais. Net XIX amžiuje, geriausiais aukso 
standarto laikais, kai atrodė, jog Anglijos bankas sėkmingai jo laikosi, 
monetarinė sistema toli gražu nebuvo automatinis aukso standartas. 
Ner ir tada tai buvo gana smarkiai manipuliuojamas standartas ir, 
žinoma, dabartinę padėtį dar labiau komplikuoja tai, kad daugelyje 
šalių paplito mintis, jog valdžia turi rūpintis „visišku užimtumu“. 

Todėl darau išvadą, kad aukso standartas nėra nei praktiškai įgy- 
vendinamas, nei pageidautinas sprendimas įveikiant laisvosios visuo- 
menės monetarinės problemas. Jis nėra pageidautinas, nes monetari- 
nės prekės gamyba brangiai kainuoja. Jis nėra praktiškai įgyvendi- 
namas, nes mitologija ir įsitikinimai, reikalingi jam palaikyti, yra 1š- 
blėsę. 

Šią išvadą patvirtina ne tik minėti bendri istorijos faktai, bet ir 
specifinė Jungtinių Valstijų patirtis. Nuo 1879 metų, kai Jungtinėse 
Valstijose po Pilietinio karo buvo grįžta prie atsiskaitymo auksu, iki 
1913 metų šalis laikėsi aukso standarto. Nors tas standartas buvo daug 
artimesnis tikrajam aukso standartui nei visos kitos sistemos, kurias 
turėjome po 1913 metų, jis vis dėlto toli gražu nebuvo 10096 aukso 

standartas. Valdžia leido savo popierinius pinigus, privačių bankų de- 
pozitai tapo efektyviausia šalies atsiskaitymų priemone; bankų veikla 
buvo prižiūrima valstybinių agentūrų - šalies mastu veikiančius ban- 
kus kontroliavo Pinigų kontrolierius (Comptroller of the Currency), 
valstijų bankus - valstijų bankinė valdžia. Valstybės iždo, bankų ir 
individų turimas auksas monetų arba aukso sertifikatų pavidalo sudarė 
nuo 10 iki 2096 visos pinigų masės, ir tas procentas kasmet kito. 
Likusius 80—-9096 sudare sidabras, antriniai pinigai bei bankiniai de- 
pozitai, nepadengti aukso rezervais. 

Žvelgiant retrospektyviai, mums gali atrodyti, jog sistema veikė 
pakankamai gerai. Tačiau tų lakų amerikiečiams taip neatrodė. Suju- 
dimas sidabro klausimu 1880-aisiais, kurio pakilimo viršūnė buvo Bra- 
yano „Aukso kryžiaus“ kalba, tapusi 1896 metų rinkiminės kampani- 
jos šūkiu, buvo vienas nepasitenkinimo ženklų. T'as sąjūdis savo ruož- 
tu daugiausia lėmė 1890-ųjų pradžioje kilusią sunkią kelerių metų dep- 
resiją. Žmonės įsibaimino, kad Jungtinės Valstijos atsisakys aukso stan- 
darto ir kad dėl to doleris nuvertės užsienio valiutų atžvilgiu. Nepasi- 
tikėjimas doleriu ir kapitalo traukimasis svetur sukėlė defliaciją. 

Pasikartojančios 1873, 1884, 1890 ir 1893 metų finansinės krizės 
skatino verslo ir bankinius sluoksnius vis plačiau reikalauti bankų re- 
formos. Po 1907 metų panikos, bankams sutartinai atsisakius konver- 
tuoti indėlius į grynuosius pinigus, nepasitenkinimas finansine siste- 
ma pagaliau virto reikalavimais valdžiai, kad toji imtųsi skubių prie- 
monių. Kongresas įsteigė Nacionalinę pinigų komisiją, ir jos reko- 
mendacijos, paskelbtos 1910 metais, buvo įkūnytos Federalinio rezer- 
vo įstatymu, kuris buvo priimtas 1913 metais. Šio įstatymo numaty- 
toms reformoms pritarė visi visuomenės sluoksniai, darbininkai ir ban- 
kininkai, ir abidvi politinės partijos. Nacionalinės pinigų komisijos 
pirmininkas buvo respublikonas Nelsonas W. Aldrichas, o senatorius, 
daugiausia atsakingas už Federalinės rezervų sistemos įstatymą, buvo 
demokratas Carteris W. Glassas. 

Monerarinės sistemos pokyčiai, kuriuos lėmė Federalinės rezervų 
sistemos sukūrimas, iš tiesų pasirodė kur kas drastiškesni, negu tikėjo- 
si jos autoriai ir šalininkai. Įstatymo priėmimo metu pasaulyje viešpa- 
tavo aukso standartas, ir nors jis nebuvo idealus automatinis, tačiau 
buvo taip arti to idealo, kaip niekada po to. Nebuvo jokių abejonių, 

kad jis išliks 1r kad taip bus ribojamos Federalinės rezervų sistemos 
galios. Tačiau vos priėmus įstatymą, prasidėjo Pirmasis pašaulinis ka- 
ras. Daugelyje šalių buvo atsisakyta aukso standarto. Karui baigiantis 
Federalinė rezervų sistema jau nebuvo tik aukso standarto priedas, 
skirtas įvairių pinigų formų tarpusavio konversijai garantuoti bei bankų 
priežiūrai vykdyti. Ji tapo valdžios organu, turinčiu didžiulę laisvę 
reguliuoti pinigų kiekį Jungtinėse Valstijose ir daryti įtaką viso pa- 
saulio finansinei būklei. 


MONETARINĖ VALDŽIA IR JOS NUOŽIŪROS LAISVĖ 


Federalinė rezervų sistema tapo radikaliausia JAV monetarinių ins- 
titucijų reforma po Nacionalinės bankininkystės įstatymo, priimto 
dar po Pilietinio karo. Pirmą kartą po 1836 metų (kai baigėsi Second 
Bank of the United States įgaliojimai) susikūrė atskiras valstybinis or- 
ganas, kuriam buvo pavesta atsakomybė už šalies monetarinę būklę ir 
kuriam buvo suteiktos reikiamos galios monetariniam stabilumui įtvir- 
tinti arba bent jau užkirsti kelią aiškiam nestabilumui. Tad labai pa- 
mokomas dalykas palyginti patirtį iki jos susikūrimo ir po jos susikū- 
rimo, tarkime, nuo Pilietinio karo pabaigos iki 1914 metų ir nuo 
1914 metų iki šiandienos, - kad būtų du lygūs laiko periodai. 

Antrasis periodas visiškai akivaizdžiai buvo daug nestabilesnis, kad 
ir kaip matuosime nestabilumą - pinigų masės, kainų ar produkcijos 
svyravimais. Iš dalies tas didesnis nestabilumas atspindi dviejų karų 
per antrąjį laikotarpį padarinius; tokie padariniai būtų sukelę bet ku- 
rios monetarinės sistemos nestabilumą. Tačiau net jeigu neatsižvel- 
giame į karų ir pokario metus ir nagrinėjame tik taikos metus, tarki- 
me, nuo 1920 iki 1939 ir nuo 1947 iki šiandien, rezultatas nesikeičia. 
Pinigų masės, kainų ir produkcijos nestabilumas įvedus Federalinę 
rezervų sistemą yra akivaizdžiai didesnis negu iki jos sukūrimo. Žino- 
ma, dramatiškiausias produkcijos nestabilumo periodas buvo tarpu- 
kario laikotarpis, kai įvyko trys dideli 1920-1921, 1929-1933 ir 1937- 
1938 metų nuosmukiai. Per visą Amerikos istoriją nebuvo kito tokio 
dvidešimties metų periodo, kad įvyktų trys tokio masto krizės. 

Žinoma, šis tik apytikslis palyginimas neįrodo, kad Federalinė re- 
zervų sistema niekuo neprisidėjo prie pinigų stabilizavimo. Galbūt 

problemos, su kuriomis ji susidūrė, pasirodė daug sudėtingesnės už 
ankstesniąsias. Galbūt tos problemos būtų sukėlusios dar didesnį mo- 
netarinį nestabilumą, jei būtų galiojusi ankstesnė monetarinė tvarka. 
Tačiau šis tik apytikslis palyginimas turi priversti skaitytoją susimąs- 
tyti, prieš nekritiškai perimant vyraujantį įsitikinimą, kad tokia sena, 
galinga ir visa apimanti agentūra kaip Federalinė rezervų sistema tikrai 
atlieka būtiną ir naudingą funkciją ir kad ji tikrai padeda pasiekti tuos 
tikslus, dėl kurių ji buvo sukurta. 

Remdamasis išsamiais istorinės medžiagos tyrimais įsitikinau, kad 
ekonominio stabilumo skirtumą, kurį rodo šis apytikslis palyginimas, 
lėmė skirtingos monetarinės institucijos. Ši istorinė medžiaga mane 
įtikino, kad kainų pakilimas per Pirmąjį pasaulinį karą ir tuojau pat 
po jo bent trečdaliu buvo Federalinės sistemos sukūrimo padarinys ir 
jo nebūtų buvę, jeigu būtų išlikusi senoji bankinė tvarka; kad kiekvie- 
no iš didžiausių nuosmukių (1920-1921, 1929-1933 ir 1937-1938 
metais) intensyvumą tiesiogiai lėmė Federalinių rezervų vadovybės klai- 
dos ir jis nebūtų buvęs toks, jei būtų išlikusi senoji monetarinė ir 
bankinė tvarka. Nuosmukių galėjo būti tuo pačiu ar kitokiu metu, 
tačiau visiškai neįtikėtina, kad bent vienas iš jų būtų virtęs didesne 
krize. 

Be abejo, negaliu čia pateikti viso įrodymo“. Tačiau turint omeny- 
je 1929-1933 metų Didžiosios depresijos reikšmę formuojant, - tiks- 
liau būtų sakyti „deformuojant“, - visuomenės požiūrį į ūkinį valdžios 
vaidmenį, galbūt tikslinga būtent čia kiek plačiau pakomentuoti isto- 
rinės medžiagos sugestionuojamą interpretaciją. 

Dėl savo dramatiško pobūdžio 1929 metų spalio mėnesio akcijų 
biržos krachas, kuriuo baigėsi 1928 ir 1929 metų bumas, yra dažnai 
laikomas Didžiosios depresijos pradžia ir svarbiausia tiesiogine jos 
priežastimi. Tai yra klaidingas įsitikinimas abiem požiūriais. Kilimo 
viršūnė buvo pasiekta 1929 metų viduryje, keletas mėnesių prieš kra- 
chą. Toji viršūnė buvo pasiekta palyginti taip anksti iš dalies dėl to, 
kad Federalinė rezervų sistema ėmėsi griežtos monetarinės politikos 


2 Žr. mano A Program for Monetary Stability, raip pat Milton Friedman and Anna 
J. Schwartz, A Monetary History of the United States, 1867-1960 (spaudoje: Princeton 
University Press for tbe National Bureau of Economic Research). 

mėgindama stabdyti „spekuliaciją“ - šiuo netiesioginiu būdu akcijų 
rinka galbūt išties atliko tam tikrą vaidmenį sukeliant smukimą. Savo 
ruožtu akcijų rinkos krachas neabejotinai turėjo netiesioginę įtaką 
verslo požiūriui į visuomenės išlaidų preferencijas, ir tai neigiamai 
paveikė verslo aktyvumą. Tačiau patys savaime šie padariniai negalėjo 
visiškai sustabdyti ekonominės veiklos. Daugiausia, ką jie galėjo, tai 
nuosmukį padaryti ilgesnį ir sunkesnį už įprastas recesijas, kurios žy- 
mėjo visą Amerikos ekonominio augimo istoriją; jie negalėjo paversti 
jo ta katastrofa, kuria jis iš tikrųjų virto. 

Per pirmuosius metus recesija nerodė nė vieno iš tų bruožų, kurie 
tapo būdingi vėlesnei jos raidai. Ekonomikos smukimas buvo dides- 
nis nei per pirmuosius daugumos recesijų metus, ir jis gali būti paaiš- 
kinamas kaip reakcija į akcijų biržos krachą bei į labai griežtą moneta- 
rinę politiką, kurios buvo laikomasi nuo 1928 metų vidurio. Tačiau 
jis nerodė jokių kokybiškai skirtingų bruožų, jokių kylančios katast- 
rofos požymių. Jei nesivadovaujame naiviu post hoc ergo propter boc 
įsitikinimu, tai ekonomikos padėtyje, kuri buvo susiklosčiusi 1930-ųjų 
rugsėjį ar spalį, nebuvo nieko, kas ateinančių kelerių metų besitęsiantį 
ir didėjantį nuosmukį būtų darę neišvengiamą ar bent labai tikėtiną. 
Žvelgiant retrospektyviai, visiškai akivaizdu, kad Federalinė rezervų 
sistema jau turėjo būti pasielgusi kitaip nei ji pasielgė, kad ji neturėjo 
leisti pinigų masei sumažėti beveik 390 nuo 1929 metų rugpjūčio iki 
1930 metų spalio - t.y. daugiau nei per bet kurią ankstesnę krizę, 
išskyrus pačias didžiausias. Nors tai buvo klaida, ji galbūt buvo patei- 
sinama ir, žinoma, ji nebuvo lemtinga. 

Krizės pobūdis iš esmės pasikeitė 1930 metų lapkrių, kai po vie- 
nas kitą sekusių bankų bankrotų indelininkai apgulė bankus, mėgin- 
dami konvertuoti savo indėlius į grynuosius pinigus. Panika apėmė 
visą šalį ir pasiekė apogėjų 1930 metų gruodžio mėnesį, bankrutavus 
Jungtinių Valstijų bankui (Bank of the United States). Šis bankrotas 
buvo lemiamas ne tik todėl, kad tas bankas buvo vienas didžiausių, 
turėjęs per 200 milijonų dolerių depozitų, bec ir todel, kad būdamas 
tik paprastas komercinis bankas savo pavadinimu jis suklaidino dau- 
gelį žmonių šalyje ir ypač užsienyje - buvo manoma, kad tai valstybi- 
nis bankas. 

Iki 1930 metų spalio nebuvo jokių likvidumo krizės požymių ar 
nepasitikėjimo bankais ženklų. Tačiau po to ekonomiką prislėgė pasi- 
kartojančios likvidumo krizės. Vos nusileisdavo viena bankų bankrotų 
banga, tuoj pat nauji bankrotai ar kiti įvykiai sukeldavo naują nepasi- 
tikėjimo bankais bangą ir naują bankų apgultį. Šios krizės turėjo reikš- 
mės ne tik dėl pačių bankų bankrotų, bet ir dėl jų poveikio pinigų 
masei. 

Dalinio rezervo bankinėje sistemoje, tokioje kaip mūsų, bankas, 
žinoma, neturi kiekvienam indėlio doleriui grynųjų pinigų dolerio. 
Štai kodėl „indėlis“, arba „depozitas“, yra toks klaidinantis terminas. 
Kai jūs deponuojate dolerį grynais į banką, bankas gali pridėti penkio- 
lika ar dvidešimt centų prie savo grynųjų pinigų; likusius centus jis 
išskolina per kitą langelį. Skolininkas savo ruožtu gali juos deponuoti 
šiame ar kitame banke, ir tokiu būdu procesas pasikartoja. Štai kodėl 
kiekvienam doleriui grynais, kurį turi bankas, jis turi kelių dolerių 
depozitinę skolą. Vadinasi, bendroji pinigų masė - grynais ir depozi- 
tais - duotajam grynųjų pinigų kiekiui yra tuo didesnė, kuo didesnę 
savo pinigų dalį visuomenė nori laikyti depozitų pavidalu. Kiekvienas 
masinis indelininkų mėginimas „atsiimti savo pinigus“ neišvengiamai 
mažina bendrą pinigų kiekį, nebent surandamas būdas sukurti papil- 
domų grynųjų pinigų ir duoti jų bankams. Antraip vienas bankas, 
mėgindamas atsiskaityti su savo indėlininkais, pradės spausti kitus ban- 
kus susigrąžindamas paskolas arba parduodamas investicijas, arba atsi- 
imdamas savo depozitus, ir tada šie kiti bankai savo ruožtu pradės 
spausti dar kitus. Šis ydingas ratas, jeigu jam leidžiama įsisukti, plinta 
savaime: bankų pastangos gauti grynųjų pinigų numuša vertybinių po- 
pierių kainą, paverčia nemokiais bankus, kurie šiaip jau būtų visiškai 
mokūs, griauna indėlininkų pasitikėjimą ir pradeda ciklą iš naujo. 

Būtent tokia padėtis sukeldavo bankų paniką iki bankininkystėje 
įsigaliojo Federalinė rezervų sistema ir būtent del jos būdavo suspen- 
duojamas depozitų konvertavimo į grynuosius pinigus, kaip tai atsiti- 
ko, pavyzdžiui, 1907 metais. Toks suspendavimas būdavo drastiškas 
žingsnis ir trumpam padėtį pablogindavo. Tačiau jis buvo taip pat ir 
terapine priemonė. Jis sustabdydavo ydingą ratą neleisdamas panikai 
pasklisti, nes neleisdavo kelių bankų bankrotui padidinti spaudimą 
kitiems bankams ir priversti bankrutuoti šiaip jau mokius bankus. Po 

poros savaičių ar menesių, kai padėtis stabilizuodavosi, suspendavi- 
mas būdavo atšaukiamas ir prasidėdavo kilimas pinigų masei nesuma- 
žėjus. 

Kaip jau matėme, viena iš pagrindinių priežasčių Federalinei re- 
zervų sistemai sukurti buvo mėginimas išvengti tokio pobūdžio 
situacijų. Jai buvo suteikta teise ir galia leisti grynuosius pinigus tuo 
atveju, jei kiltų masinė visuomenės paklausa keisti depozitus į 
grynuosius pinigus, ir jai taip pat buvo suteiktos priemonės perduoti 
tuos pinigus bankams jiems įkeičiant savo kapitalą. Taip buvo tiki- 
masi sulaikyti bet kokią paniką, išvengti depozitų keitimo į grynuo- 
sius pinigus suspendavimo ir užkirsti kelią monetarinių krizių suke- 
liamoms depresijoms. 

Šios galios panaudojimo poreikis - vadinasi, ir jos efektyvumo 
išbandymas - pirmąkart iškilo 1930 metų lapkričio ir gruodžio mėne- 
siais dėl jau aprašyto bankų grandininio žlugimo. Federalinė rezervų 
sistema beviltiškai neišlaikė šio egzamino. Ji beveik nieko nepadarė 
bankų likvidumui padidinti, matyt, manydama, jog bankų bankrotai 
nėra pakankama jos įsikišimo priežastis. Tačiau verta pabrėžti, jog 
Sistemos nesėkmė buvo valios, o ne galios stokos padarinys. Toje 
padetyje, kaip ir vėlesnėse, Sistema turėjo pakankamai galios aprūpin- 
ti bankus tokiu grynųjų pinigų kiekiu, kokio reikalavo depozitoriai. 
Jei tai būtų buvę padaryta, bankų bankrotų grandinė būtų buvusi 
nutraukta ir monetarinės katastrofos būtų buvę išvengta. Pradinė bankų 
bankrotų banga jau buvo nuslūgusi ir 1930 metų pradžioje pasirodė 
grįžtančio pasitikėjimo ženklai. Federalinė rezervų sistema pasinau- 
dojo šia proga savo paskoloms susigrąžinti - kitaip sakant, ji atsvėrė 
natūralius ekspansijos gaivalus griebdamasi defiliacinių priemonių. Net 
ir šioje situacijoje buvo aiškių padėties gerėjimo požymių ne tik mo- 
netarinėje srityje, bet ir kitose ekonominės veiklos srityse. Visi pir- 
mųjų penkių 1930 metų mėnesių duomenys, jeigu juos nagrinėsime 
nepaisydami to, kas iš tikrųjų vyko vėliau, rodė, jog pasiektas ciklo 
dugnas ir prasideda kilimas. 

Tačiau tas kilimas pasirodė esąs trumpalaikis. Atsinaujinę bankų 
bankrotai sukėlė naują bankų apgulties bangą ir pinigų masės mažėji- 
mą. Federalinė rezervų sistema vėl ėmėsi stebėtojos vaidmens. Kaip 
rodo šio „paskutiniojo skolintojo“ balansinės knygos, šioje preceden- 

to neturinčioje komercinių bankų likvidavimo situacijoje bankams 
teikiamų kreditų apimtys mažėjo. 

1931 metų rugsėjo menesį Britanija atsisakė aukso standarto. Šis 
sprendimas buvo padarytas tada, kai iš Jungtinių Valstijų auksas jau 
plaukė užsienin. Nors prieš dvejus metus auksas plaukė į Jungtines 
Valstijas ir JAV aukso atsargos bei Federalinės rezervų sistemos aukso 
rezervai buvo didžiausi per visą šalies istoriją, Rezervų sistema į šį 
pinigų nutekėjimą svetur reagavo energingai ir greitai, visai ne taip, 
kaip į vidaus pinigų masės mažėjimą. Bet reagavo tokiu būdu, kad 
vidaus finansiniai sunkumai tik padidėjo. Po ilgesnio nei dvejų metų 
ekonomikos smukimo Sistema pakėlė diskonto dydį - paskolų savo 
bankams-nariams palūkanų kainą - ir per labai trumpą laikotarpį pa- 
kėlė jį taip smarkiai, kaip niekada per tokį pat periodą anksčiau ar 
vėliau. Toji priemonė sustabdė aukso plaukimą į užsienį. Po jos taip 
pat pakilo neregėta bankų bankrotų ir bankų apgulties banga. Per šešis 
mėnesius nuo 1931 metų rugpjūčio iki 1932 metų sausio maždaug 
kas dešimtas bankas suspendavo savo operacijas, o bendroji depozitų 
suma komerciniuose bankuose sumažėjo 1590. 

Trumpalaikis šios politikos pristabdymas 1932 metais, nupirkus 
vieno milijardo dolerių vertės valstybinių obligacijų, smukimą sulėtino. 
Jei šis žingsnis būtų buvęs žengtas 1931 metais, jis beveik tikrai būtų 
užkirtęs kelią minėtam kolapsui. Tačiau 1932 metais tai buvo jau 
pavėlavęs paliatyvas, ir kai Sistema vėl užėmė pasyvumo poziciją, po 
trumpalaikio pagerėjimo prasidėjo naujas kolapsas, pasibaigęs 1933 
metų „bankų atostogomis“ - visi Jungtinių Valstijų bankai buvo otfi- 
cialiai uždaryti ilgiau nei savaitei. Sistema, kuri buvo sukurta tam, 
kad užkirstų kelią trumpalaikiams depozitų konvertavimo į grynuo- 
sius pinigus suspendavimams - tokia priemonė anksčiau apsaugodavo 
bankus nuo žlugimo, - toji sistema pirmiausia leido trečdaliu: šalies 
bankų bankrutuoti, o po to paskelbė tokį konvertavimo suspendavimą, 
kuris buvo nepalyginti platesnis ir skaudesnis už visus ankstesnius 
suspendavimo atvejus. Tačiau pasiteisinimo galios yra tokios didelės, 
jog Federalinių rezervų taryba savo 1933-iųjų metinėje ataskaitoje 
galėjo rašyti: „Federalinės rezervų sistemos sugebėjimas patenkinti 
milžinišką pinigų paklausą krizės metu parodė šalies monetarinės sis- 
temos, tvarkomos pagal Federalinių rezervų įstatymą, efektyvumą. 


Pinigų kontrolė 55 


... Sunku pasakyti, kokia būtų buvus depresijos eiga, jeigu Federalinė 
rezervų sistema nebūtų vykdžiusi liberalios supirkimų politikos atvi- 
roje rinkoje“. 

Kaip jau minėta, nuo 1929 metų liepos iki 1933 metų kovo mėnesio 
pinigų masė Jungtinėse Valstijose sumažėjo trečdaliu, ir daugiau nei 
dviem trečdaliais tas sumažėjimas įvyko po to, kai Didžioji Britanija 
atsisakė aukso standarto. Jeigu pinigų masei mažėti būtų užkirstas 
kelias, - o tai padaryti buvo ir įmanoma, ir būtina, - smukimas būtų 
buvęs daug trumpesnis ir daug švelnesnis. Jis galėjo būti labai didelis, 
palyginti su ankstesniais nuosmukiais. Tačiau visiškai neįsivaizduoja- 
ma, kad per ketverius metus piniginės pajamos galėjo nusmukti per- 
pus, o kainos trečdaliu, jeigu pinigų masė nebūtų sumažėjusi. Neži- 
nau nė vienos didelės depresijos, kurios nelydėtų staigus pinigų masės 
mažėjimas, ir visai taip pat - staigaus pinigų masės sumažėjimo, kurio 
nelydėtų didelė depresija. 

Taigi Didžioji depresija Jungtinėse Valstijose toli gražu nėra pri- 
vačios verslo sistemos vidinio nestabilumo įrodymas, - ji yra vei- 
kiau amžinas liudijimas, kiek žalos gali padaryti kelių žmonių klaidos, 
jei tiems žmonėms suteikiama galia manipuliuoti šalies monetarine 
sistema. 

Galbūt tos klaidos yra pateisinamos, atsižvelgiant į tuo metu turė- 
tas Žinias, nors aš nesu linkęs taip manyti. Lačiau tai nėra esminis 
dalykas. Bloga yra kiekviena sistema, suteikianti keliems žmonėms 
tokią galią ir tokią sprendimo laisvę, kad jų daromos klaidos - pateisi- 
namos ar nepateisinamos - sukelia tokio masto padarinius. Tiems, 
kurie išpažįsta laisvę, ji nepriimtina būtent dėl to, kad keletui žmonių 
suteikia tokias galias be efektyvios visuomeninės tų galių kontrolės. 
Tai ir yra pagrindinis politinis argumentas prieš „nepriklausomą cen- 
trinį banką. Tačiau ji nepriimtina ir tiems, kurie saugumą kelia aukš- 
čiau laisvės. Klaidų, pateisinamų ar nepateisinamų, neįmanoma iš- 
vengti sistemoje, kur atsakomybė išsklaidoma, o galia sutelkiama ke- 
lių žmonių rankose, - taip svarbūs politiniai sprendimai tampa pri- 
klausomi no atsitiktinių asmens savybių. Tai yra pagrindinis techninis 
argumentas prieš „nepriklausomą“ centrinį banką. Parafrazuojant Cle- 
menceau: pinigai yra per daug rimtas dalykas, kad juos būtų galima 
patikėti centrinio banko valdininkams. 

TAISYKLĖS VIETOJ VALDŽIOS ORGANŲ 


Jei negalime pasiekti savo tikslo nei pasikliaudami automatiniu aukso 
standartu, nei suteikdami plačias nuožiūros galias nepriklausomam vals- 
tybiniam organui, tai kaip kitaip galime garantuoti monetarinės siste- 
mos stabilumą ir nepriklausomybę nuo neatsakingų valdžios manipu- 
liacijų, - sukurti sistemą, kuri garantuotų būtinąją monetarinę tvarką 
laisvojo verslo ekonomikai ir kartu negalėtų būti naudojama kaip 
valdžios įrankis ekonominei bei politinei laisvei varžyti? 

Vienintelis iki šiol pasiūlytas ir viltį teikiantis būdas - mėginti įtvir- 
tinti įstatymo, o ne žmonių galią, t.y. nustatyti įstatymu paremtas 
monetarinės politikos taisykles, kurios leistų visuomenei ją kontro- 
liuoti per savo politinius atstovus ir kartu ją gintų nuo viendienių 
politinės valdžios įgeidžių. Monetarinės politikos teisinio sutvarkymo 
problema turi daug bendra su tema, kuri iš pirmo žvilgsnio gali 
pasirodyti visai skirtinga, - turiu omenyje argumentus, kuriais remiasi 
pirmoji Konstitucijos pataisa. Kai kas nors siūlo įstatymu įvesti mo- 
netarinės politikos taisykles, jam paprastai atsakoma, jog nėra prasmės 
tokiu būdu surišti monetarinės valdžios rankas: esą valdžia savo pačios 
valia gali atlikti visa tai, ko iš jos reikalautų taisyklė, be to, ji galėtų 
pasinaudoti ir kitomis galimybėmis, taigi, „be abejo“, geriau pasi- 
kliauti valdžia negu kokia nors taisykle. To paties argumento kitokia 
versija taikoma įstatymų leidybai. Girdi, jeigu įstatymų leidimo orga- 
nas gali priimti tam tikrą taisyklę, tai jis visai taip pat gali vykdyti 
„teisingą politiką atskirai spręsdamas kiekvieną konkretų atvejį. Tai- 
gi keliamas klausimas, ar priėmus taisyklę jau bus apsidrausta nuo 
neatsakingų politinių sprendimų? 

Tas pats klausimas, kiek pakeitus formuluotę, gali būti iškeltas del 
pirmosios Konstitucijos pataisos ir visai taip pat - dėl viso Teisių 
bilio. Argi ne absurdas - kas nors gali paklausti - reikalauti taisyklės, 
kuri draustų žodžio laisvės varžymą? Juk galima svarstyti kiekvieną 
atvejį atskirai ir spręsti atsižvelgiant į konkrečias to atvejo aplinkybes. 
Ar šis argumentas jums neprimena monetarinės politikos įprasto argu- 
mento: esą neverta iš anksto surišti monetarinės valdžios rankas, esą 
tos rankos turi būti laisvos sprendžiant kiekvieną iškilusį atvejį atsi- 
žvelgiant į konkrečias aplinkybes? Argi toks pat argumentas negalioja 
žodžio laisvei? Antai koks nors žmogus nori viešai skelbti gimimų 

kontrolės naudą, kitas - propaguoti komunizmą, trečias -vegetarizmą 
ir t.t. 44 infinitum. Kodėl nepriėmus konkrečių įstatymų, leidžiančių 
arba draudžiančių skelbti tam tikras pažiūras? Kitaip sakant, kodėl 
nesuteikus konkretaus atvejo sprendimo galios tam tikram administ- 
raciniam organui? Tačiau visiškai akivaizdu, kad leidus kiekvieną at- 
vejį spręsti atskirai, daugeliu atvejų ir galbūt net kiekvienu atskiru 
atveju dauguma balsuos prieš žodžio laisvę. Balsavimas dėl to, ar leisti 
ponui X skleisti gimimų kontrolės propagandą, beveik neabejotinai 
baigtųsi daugumos „ne“; visai taip pat baigtųsi balsavimas dėl komu- 
nizmo propagandos. Vegetarizmo propaguotojas galbūt prasmuktų, 
tačiau net tai nėra neabejotina. 

Tačiau tarkime, kad visi šie atvejai traktuojami kaip grupė ir vi- 
suomenei siūloma balsuoti dėl visos grupės, t.y. balsuoti, ar žodžio 
laisvė turi būti atimta visais šiais atvejais, ar palikta neliečiama. Visiš- 
kai įsivaizduojama, drįsčiau net teigti - labai tikėtina, kad didžioji 
dauguma balsuotų už žodžio laisvę; kitaip sakant, kad balsuodami del 
visos grupės žmonės balsuotų priešingai negu jie balsuotų dėl kiekvie- 
no atskiro atvejo. Kodėl? Viena iš priežasčių yra ta, jog kiekvieną 
labiau baugina savo paties žodžio laisves praradimo tikimybė, kai jis 
bus mažumoje, negu jį baugina kitų žodžio laisvės praradimas, kai jis 
bus daugumoje. Todėl balsuojant dėl visos grupės reti savo paties 
žodžio laisvės draudimai, kai jis bus mažumoje, jam rūpi kur kas 
labiau negu dažnesni žodžio laisvės draudimai kitiems. 

Kita priežastis, kuri betarpiškiau siejasi su monetarine politika, 
yra ta, jog žvelgiant į atvejų visumą tampa akivaizdūs vienokios ar 
kitokios politikos kumuliatyviniai padariniai, - padariniai, kurie pa- 
prastai nematomi arba kurių nepaisoma, kai dėl kiekvieno atvejo bal- 
suojama atskirai. Kai balsuojama del to, ar leisti kažkokiam Džonsui 
kalbėti aikštėje, tada mažai atsižvelgiama į teigiamus bendrus žodžio 
laisvės principo padarinius. Neatsižvelgiama į faktą, jog visuomenė, 
kurioje žmonėms nebus leidžiama viešai reikšti įsitikinimų negavus 
specialaus įstatymų numatyto leidimo, bus visuomenė, kur naujų idėjų, 
eksperimentavimo, dinaminės kaitos galimybė bus įvairiausiais bū- 
dais suvaržyta, - tai akivaizdu mums, laimei, gyvenantiems 
visuomenėje, kuri sau draudžia atskirai svarstyti kiekvieną žodžio laisvę 
liečianųį atvejį. 

Tokie pat argumentai galioja monetarinei politikai. Jeigu ir čia 
kiekvienas atvejis būtų svarstomas atsižvelgiant į jo konkrečias aplin- 
kybes, tai daugeliu atvejų klaidingų sprendimų tikimybė padidėtų, 
nes būtų nagrinėjama tik siaura sritis, neatsižvelgiant į kumuliatyvinius 
tam tikros bendros politikos padarinius. Kita vertus, jei būtų priimta 
bendra taisyklė, galiojanti grupei atvejų kaip visumai, tai ji pati dary- 
tų teigiamą poveikį žmonių ilgalaikėms nuostatoms bei lūkesčiams, - 
poveikį, kurio nebūtų, jei savo nuožiūra veikiantis organas priiminėtų 
tokius pat sprendimus kiekvienu konkrečiu atveju. 

Tačiau jeigu įstatymu turi tapti bendra taisyklė, kokia turi būti ta 
taisyklė? Taisyklė, kurią dažniausiai siūlo liberalių įsitikinimų žmo- 
nės, - kainų lygio palaikymo taisyklė, t.y. teisinė direktyva monetari- 
nės kontrolės organui palaikyti stabilų kainų lygį. Manau, kad tai yra 
netikęs pasiūlymas. Tai būtų netikusi: taisyklė, nes ji numato tokius 
tikslus, kurių siekdamas monetarinės kontrolės organas aiškiai turėtų 
naudotis neribotomis galiomis. Taigi ji skatintų atsakomybės išskai- 
dymą ir duotų valdžiai per daug laisvės. Be abejo, monetarinė politika 
ir kainų lygis yra glaudžiai susiję dalykai. Tačiau tas ryšys nėra toks 
glaudus, toks nekintamas ar toks tiesioginis, kad stabilaus kainų lygio 
siekis būtų tinkamas kasdieninės valdžios veiklos vadovavimosi krite- 
rijus. 

Klausimą, kokia taisyklė turi būti priimta, esu išsamiau nagrinėjęs 
kitame savo darbe?. Todėl čia apsiribosiu vien išvadomis. Esant da- 
bartiniam mūsų žinių lygiui, manau, būtų tikslinga taisyklę formu- 
luoti atsižvelgiant į pinigų kiekio kitimo kriterijus. Šiuo metu pirme- 
nybę atiduočiau tokiai įstatymu paremtai taisyklei, kuri monetariniam 
valstybės organui nurodo specifinį pinigų masės didinimo mastą. Pi- 
nigų masę čia apbrežčiau kaip grynuosius pinigus, nesančius komerci- 
niuose bankuose, kartu su visais komercinių bankų depozitais. Iškelčiau 
tokį reikalavimą Rezervų sistemai: kad ji pasirūpintų, jog taip apibrėžta 
pinigų masė kas mėnesį arba, dar geriau, jei tai įmanoma, - kasdien, 
būtų didinama metiniu X procentų dydžiu, kur X yra tam tikras skai- 
čius tarp 3 ir 5. Tikslus pinigų apibrėžimas ar tikslus pinigų masės 


*A Program for Monetary Stabilitv, op. cit., p. 77-99. 

didinimo tempo pasirinkimas yra kur kas mažiau svarbus negu pats 
tokio apibrėžimo ir nustatomo tempo pasirinkimas. 

Dabartinėmis aplinkybėmis ši taisyklė radikaliai apribotų mone- 
carinės valdžios nuožiūros galias, nors ji vis vien paliktų nepageidauja- 
ma nuožiūros laisvę Federalinių rezervų sistemai bei iždui - jiems ren- 
kantis priemones, kurios leidžia pasiekti nustatytą pinigų masės augi- 
mo tempą, jiems įveikiant skolas, prižiūrint bankus ir t.t. Tad toles- 
nės bankinės ir fiskalinės reformos, kurias esu išsamiau aptaręs kitur, 
būtų ir įmanomos, ir tikslingos. Jas įvykdžius būtų užkirstas kelias 
dabartiniam valdžios kišimuisi į kredito bei investicinę veiklą, o 
finansinė valstybės veikla iš amžino nestabilumo ir netikrumo židinio 
virstų pakankamai taisyklinga ir numatoma. Tačiau nors tos tolesnės 
reformos būtų reikšmingos, jos būtų kur kas mažiau svarbios negu 
įvedus taisyklės, ribojančios valdžios elgesio su pinigų mase laisvę. 

Norėčiau pabrėžti, jog šių konkrečių savo pasiūlymų nelaikau mo- 
netarinės tvarkos alfa ir omega. Tai nėra siūlymai, kurie turėtų būti 
iškalti granito plokštėje ir įšventinti visiems laikams. Tačiau man at- 
rodo, jog dabartiniu žinių lygiu jie teikia daugiausia vilčių siekti mo- 
netarinio stabilumo. Noriu tikėti, jog jais vadovaudamiesi ir kartu 
semdamiesi naujų žinių apie monetarinius dalykus, galėtume atrasti 
kitų taisyklių, duodančių dar geresnių rezultatų. Priimti minėtą tai- 
syklę man atrodo vienintelis dabar įmanomas būdas padaryti moneta- 
rinę politiką laisvos visuomenės ramsčiu, o ne grėsme patiems jos 


pagrindams. 


IV skyrius 


Tarptautinė finansų ir 
prekybos sąranga 


Laksuidas monetarinės sąrangos problema - santykių tarp skirtin- 
gų nacionalinių valiutų problema: tos sąlygos ir tie reikalavimai, kurie 
kyla konvertuojant JAV dolerius į svarus sterlingų, Kanados dolerius į 
JAV dolerius ir t.t. Problema glaudžiai susijusi su pinigų kontrolės 
problemomis, kurias jau aptarėme. Ji taip pat susijusi su valstybių 
tarptautinės prekybos politika, nes tarptautinės prekybos kontrolė yra 
vienas iš būdų tarptautiniams mokėjimams veikti. 


TARPTAUTINĖS MONETARINĖS SĄRANGOS 
REIKŠMĖ EKONOMINEI LAISVE! 


Nepaisant problemos techninio pobūdžio ir atgrasaus sudėtingu- 
mo, tarptautinės monetarinės sąrangos problema yra viena iš tų temų, 
kurių liberalui nevalia apeiti. Nedaug perdėsiu sakydamas, kad 

didžiausias pavojus ekonominei laisvei Jungtinėse Valstijose - žinoma, 
nekalbant apie trečiojo pasaulinio karo grėsmę - šiandien yra tai, jog 
mėgindami „išspręsti mokėjimų balanso problemas rizikuojame pasi- 
smaugti savo ekonominės kontrolės priemonėmis. Valstybės kišimasis 
į tarptautinę prekybą atrodo nekenksmingas; jį palaiko net tie žmo- 
nės, kurie šiaip jau baiminasi valdžios kišimosi į ekonomikos reikalus; 
net daugelis verslininkų jį laiko „Amerikos gyvenimo būdo“ dalimi; ir 
vis dėlto nedaug yra kišimosi į ekonomiką būdų, kurie gali turėti 
tokių visa apimančių ir verslo laisvę naikinančių padarinių. Didžiulė 
patirtis liudija, jog veiksmingiausias būdas rinkos ekonomiką paversti 
autoritarine ekonomine sistema - pradėti tiesiogiai kontroliuoti valiu- 
tų kursus. Žengus vien šį žingsnį po to neišvengiamai įvedamos im- 
porto kvotos bei kitokios kontrolės priemonės toms šalies gamybos 
šakoms, kurios naudoja importinius produktus arba kurios tiekia to- 
kių produktų pakaitalus ir t.t. be galo. Net toks šiaip jau tvirtas lais- 
vojo verslo šalininkas kaip senatorius Barry's Goldwateris, kalbėda- 
mas apie vadinamąjį „aukso nutekėjimą“, kartais siūlo įvesti sandėrių 
užsienio valiuta ribojimą kaip būtiną „vaistą“. Tačiau toks „vaistas“ 
būtų daug žalingesnis už pačią ligą. 

Reikia pasakyti, jog ekonominėje politikoje beveik nebūna nieko 
nauja - tariamos naujovės dažniausiai tėra ankstesniojo amžiaus at- 
mestos idėjos, įvilktos į naują rūbą. Tačiau jeigu neklystu, tai visiškos 
valiutų kursų kontrolės bei „nekonvertuojamų valiutų“ idėjos šiuo 
požiūriu yra išimtys - panagrinėjus jų ištakas atsiskleidžia autoritarinis 
jų tikslas. Mano žiniomis, jos buvo sugalvotos Hjalmaro Schachto 
ankstyvojo nacių režimo laikotarpiu. Žinoma, praeityje ne kartą yra 
buvę vadinamųjų nekonvertuojamų valiutų. Tačiau tada tai reiškė, 
jog valdžia nenori arba negali konvertuoti popierinių pinigų į auksą, 
sidabrą ar kitokį prekinį pinigą pagal įstatymo nustatytą kursą. Retai 
pasitaikydavo, kad valstybė draustų savo piliečiams ar gyventojams 
keisti popieriaus lapelius, išreiškiančius pasižadėjimą sumokėti tam 
tikrą tos šalies pinigų sumą, į atitinkamus popieriaus lapelius, išreiš- 
kiančius kitos šalies piniginį vienetą, ar juo labiau kad ji draustų juos 
keisti į akso monetas ar lydinius. Per pilietinį karą ir dar penkiolika 
metų po jo Jungtinių Valstijų valiuta buvo nekonvertuojama tuo 
atžvilgiu, kad „žalianugarių“ savininkas negalėjo nunešti jų į iždą ir už 

juos gauti nustatytą aukso kiekį. Tačiau per visą šį laikotarpį jis galėjo 
laisvai pirkti auksą rinkos kaina arba pirkti ir parduoti britų svarus 
sterlingų už JAV „žalianugarius“ abipusiškai suderėta kaina. 

Jungtinių Valstijų doleris tapo nekonvertuojamas šia senąja prasme 
nuo 1933 metų. Amerikos piliečiams įstatymu buvo uždrausta turėti 
aukso arba pirkti ir parduoti auksą. Doleris nėra nekonvertuojamas 
naująja prasme. Deja, atrodo, jog vadovaujamės tokia politika, kuri 
anksčiau ar vėliau pastūmės mus būtent šia linkme. 


JAV MONETARINĖ SISTEMA: AUKSO VAIDMUO 


Tik kultūrinė inercija mus vis dar verčia laikyti auksą pamatiniu 
mūsų monetarinės sistemos elementu, o iš tikrųjų aukso vaidmuo JAV 
ypatingas tik tuo, kad auksas tapo preke, kurios kaina yra palaikoma, - 
panašiai kaip palaikoma javų bei kitų žemės ūkio produktų kaina. 
Aukso kainos palaikymo programa skiriasi nuo analogiškos javų kai- 
nos palaikymo programos trimis požiūriais: pirma, palaikomąją kainą 
mes mokame ir šalies vidaus, ir užsienio gamintojams; antra, auksą 
mes laisvai parduodame šia palaikomąja kaina tik užsienio, bet ne savo 
šalies pirkėjams; trečia - ir tai yra vienas iš svarbių aukso monetarinio 
vaidmens reliktų - iždas turi teisę kurti pinigus auksui pirkti, kitaip 
sakant, spausdinti popierinius pinigus; todel išlaidos auksui pirkti 
neatsispindi biudžete, o tam reikalingos sumos nėra būtinai Kongreso 
skiriamos; panašiai iždui parduodant auksą apskaitos knygoje papras- 
čiausiai atsispindi aukso sertifikatų mažėjimas, o ne įplaukos, kurios 
eitų į biudžetą. 

Kai 1934 metais aukso kaina buvo pirmąkart užfiksuota tokia, 
kokia ji yra dabar - 35 doleriai už unciją, ji buvo daug aukštesnė už 
aukso rinkos kainą. Dėl to auksas pradėjo plaukti į JAV, mūsų aukso 
atsargos per šešerius metus patrigubėjo ir tokiu būdu sukaupėme be- 
veik pusę viso pasaulio aukso atsargų. Susidarė aukso „perteklius“ - dėl 
tos pačios priežasties, del kurios susidarė javų „perteklius“, - valdžia už 
jį siūlė aukštesnę nei rinkos kainą. Tačiau pastaruoju metu padėtis 
pasikeitė. Nors įstatymo fiksuota aukso kaina liko 35 doleriai, kitų 
prekių kainos padvigubėjo ar net patrigubėjo. Todėl dabar 35 dolerių 

kaina yra mažesnė nei būtų laisvosios rinkos kaina!. Štai kodėl dabar 
susiduriame su aukso „stygiaus“ problema - o ji atsiranda dėl tos pa- 
čios priežasties, del kurios nuomos dydžio ribojimas neišvengiamai 
sukelia būstų „stygių“, - t.y. del to, kad valdžia mėgina išlaikyti aukso 
kainą žemesnę už jo rinkos kainą. 

Legali aukso kaina būtų buvus seniai pakeista - kaip retkarčiais 
pakeliamos javų kainos, - jeigu ne ta atsitiktinė aplinkybė, jog pagrin- 
diniai aukso tiekėjai, vadinasi, ir pagrindiniai laimėtojai būtų Sovietų 
Rusija ir Pietų Afrika - dvi šalys, kurioms Jungtinės Valstijos jaučia 
mažiausiai politinių simpatijų. 

Aukso kainos valstybinė kontrole, kaip ir kitų kainų kontrolė, yra 
nesuderinama su laisvąja rinka. Šis tariamas aukso standartas turi būti 
griežtai skiriamas nuo realaus aukso standarto - kai auksas cirkuliuoja 
kaip pinigas, - standarto, kuris puikiausiai dera laisvosios rinkos eko- 
nomikai, nors praktiškai galbūt jis nėra įgyvendinamas. Priemonės, 
kurių griebėsi Roosevelto administracija 1933 ir 1934 metais pakel- 
dama aukso kainą, net labiau nei pats kainos tiksavimas atitolino mus 
nuo liberalių principų ir sukūrė precedentą, kuris tapo tikra laisvojo 
pasaulio rykšte. Turiu omenyje aukso atsargų nacionalizavimą, drau- 
dimą privačiai naudoti auksą mokėjimams, taip pat aukso klauzulių 
draudimą valstybiniuose bei privačiuose kontraktuose. 

1933 metais ir 1934 metų pradžioje iš privačių aukso savininkų 
buvo pasirėmus įstatymu pareikalauta atiduoti savo auksą federalinei 
valdžiai. Jiems buvo atlyginama pagal galiojančią legalią kainą, kuri 
jau buvo gerokai mažesnė už rinkos kainą. Įgyvendinant tą įstatymą 
JAV buvo uždrausta privatiems asmenims turėti aukso, išskyrus tą 
atvejį, kai jis naudojamas meno tikslams. Sunku įsivaizduoti priemo- 
nę, kuri labiau žeistų privačios nuosavybės principus ir labiau griautų 
laisvosios verslo sistemos pamatus. Iš principo nera esminio skirtumo 
tarp šios aukso nacionalizacijos dirbtinai žemomis kainomis ir Fide- 
lio Castro įvykdytos žemės bei pramonės nacionalizacijos dirbtinai 
sumažintomis kainomis. Kokiais principais remdamasi JAV gali smerkti 


| Turiu įspėti, kad tai yra gana subtilus dalykas: viskas priklauso nuo to, ką laikome 
konstanta apskaičiuodami laisvosios rinkos kainą, ypač atsižvelgiant į monetarinį 
aukso vaidmenį. 

šią nacionalizaciją, jeigu jos pačios įvykdė panašią? Tačiau net kai 
kurių verslo laisvės šalininkų trumparegiškumas dėl aukso yra toks 
didžiulis, kad 1960 metais Henry Alexanderis, Morgan Guaranty Trust 
Company vadovas, J.P. Morgan and Company paveldėtojas, pasiūlė 
uždrausti JAV piliečiams net užsienyje privačiai turėti aukso ir šis 
pasiūlymas prezidento Eisenhowerio buvo priimtas, beveik niekam iš 
bankininkų neprotestuojant. 

Nors aukso privačios nuosavybės draudimas buvo teisinamas būti- 
nybe „sutelkti“ auksą monetariniams reikalams, tokio tikslo - nesvar- 
bu, geras jis ar blogas, - iš tikrųjų nebuvo siekiama. Auksas buvo 
nacionalizuotas tam, kad valdžia galėtų nusinešti visą „popierinį“ pa- 
didėjusios aukso kainos pelną arba galbūt ir tam, kad neleistų pasipel- 
nyti privatiems asmenims. 

Aukso klauzulių draudimas buvo teisinamas panašiais argumentais. 
Ši priemonė taip pat griauna pagrindinius laisvojo verslo principus. 
Abipusio sutarimo pagrindu sudaryti kontrakai buvo paskelbti juri- 
diškai negaliojančiais, tokiu būdu nuskriaudžiant vieną iš pusių! 


MOKĖJIMAI IR KAPITALO NUTEKĖJIMAS 


Konkrečiau kalbant apie tarptautinius monetarinius santykius, bū- 
tina išskirti dvi problemas: prekybos balanso ir aukso nutekėjimo. Šis 
skirtumas gali būti pailiustruotas pasitelkus į pagalbą įprasto komerci- 
nio banko analogiją. Bankas turi taip tvarkyti savo reikalus, kad iš 
savo pajamų už teikiamas paslaugas, už paskolų palūkanas ir t.t. jam 
susidarytų pakankama suma savo išlaidoms apmokėti - atlyginimams, 
algoms, palūkanoms už skolintas lėšas, akcininkų dividendams ir t.t. 
Kitaip sakant, jis turi siekti teigiamo sąskaitinio balanso. Tačiau ban- 
kas, turintis tokį teigiamą balansą, vis vien gali susidurti su nemažo- 
mis problemomis, jeigu jo indėlininkai dėl kokios nors priežasties 
prarastų pasitikėjimą juo ir pradėtų masiškai atsiiminėti savo indė- 
lius. Ne vienas tvirtai stovėjęs bankas turėjo užsidaryti dėl bankų 
apgulties, kylančios likvidumo krizių atvejais, kuriuos jau aprašėme 
ankstesniame skyriuje. 

Be abejo, šios dvi problemos nėra nesusijusios. Viena iš priežasčių, 
kodėl banko indėlininkai gali prarasti pasitikėjimą, tai banko pajamų 

praradimas. Tačiau vis dėlto šios problemos yra skirtingos. Pajamų 
praradimo problemos kyla pamažu, ir jų sprendimui visada lieka pa- 
kankamai daug laiko. Jos retai iškyla kaip netikėti siurprizai. Tuo 
tarpu bankų apgultis gali prasidėti staiga ir be jokių aiškių priežasčių. 

Jungtinių Valstijų padėtis yra visiškai analogiška banko padėčiai. 
Jungtinių Valstijų gyventojai ir pati JAV vyriausybė perka užsienio 
valiutą už dolerius, kad galėtų ta valiuta įsigyti užsienio šalių paslaugų 
bei prekių, investuoti į užsienio įmones, susimokėti palūkanas už pa- 
skolas, grąžinti paskolas ar net dovanoti kitiems dovanas, privačias ir 
valstybines. Kartu užsieniečiai tokiais pat tikslais įsigyja dolerių mo- 
kėdami už juos užsienio valiuta. Po tokių mainų kiekis dolerių, išleis- 
tų užsienio valiutai pirkti, bus lygus kiekiui dolerių, nusipirktų už 
užsienio valiutą, - panašiai kaip parduotų batų kiekis bus lygus nu- 
pirktų batų kiekiui. Aritmetika yra aritmetika, o tai, ką vienas par- 
duoda, kitas nuperka. Tačiau tai dar negarantuoja, kad bet kuria fik- 
suota užsienio valiutos kaina dolerio atžvilgiu dolerių kiekis, kurį vieni 
nori išleisti, bus lygus tam kiekiui, kurį kiti nori pirkti, - panašiai 
kaip nėra garantijos, jog bet kuria fiksuota batų kaina skaičius batų 
porų, kurias nori įsigyti vieni, bus lygus skaičiui porų, kurias nori 
parduoti kiti. Zx post lygybė atspindi tam tikrą mechanizmą, kuris 
šalina ex ante nelygybę. Su tokio mechanizmo sukūrimo problema 
susiduria ir bankas spręsdamas savo balanso problemas. 

Jungtinės Valstijos taip pat susiduria su problema, analogiška ban- 
kų apgulties problemai. JAV yra įsipareigojusios parduoti auksą užsie- 
nio centriniams bankams 35 dolerių už unciją kaina. Užsienio šalių 
centriniai bankai, vyriausybės bei gyventojai laiko didžiules lėšas Jung- 
tinėse Valstijose depozitų arba likvidžių JAV vertybinių popierių pa- 
vidalu. Bet kuriuo metu šių sąskaitų savininkai gali apgulti JAV iždą 
mėgindami konvertuoti savo dolerines sąskaitas į auksą. Būtent taip 
atsitiko 1960 metų rudenį, ir labai tikėtina, kad taip vėl gali atsitik- 
ti nenuspėjamu momentu ateityje (galbūt šiai knygai dar neišėjus iš 
spaudos). 

Šios problemos yra dvejopai susijusios. Pirmiausia, kaip ir banko 
atveju, pajamų problema yra viena svarbiausių priežasčių, kodėl gali 
kilti nepasitikėjimas JAV pajėgumu laikytis savo įsipareigojimo ir par- 
duoti auksą po 35 dolerius už unciją. Tas faktas, kad JAV yra privers- 

tos skolintis užsienyje siekdamos išlaikyti mokėjimų balansą, yra viena 
iš priežasčių, kodėl dolerių savininkai siekia juos konvertuoti į auksą 
arba į kitas valiutas. Antra vertus, fiksuota aukso kaina yra priemonė, 
kurios griebėmės norėdami palaikyti kitą kainą - dolerio kainą užsie- 
nio valiutų atžvilgiu, o aukso judėjimas yra priemone, kurios griebė- 
mės spręsdami ex ane neatitikimus mokėjimų balanse. 


ALTERNATYVUS MECHANIZMAI ATSISKAITYMAMS 
SU UŽSIENIU SUBALANSUOTI 


Galime šiuos santykius aiškiau suprasti nagrinėdami galimus 
alternatyvius mechanizmus mokėjimų balansui pasiekti, t.y. nagrinė- 
dami pirmąją ir svarbesniąją iš šių dviejų problemų. Tarkime, kad 
JAV, kai jų tarptautiniai atsiskaitymai daugmaž subalansuoti, įvyksta 
kas nors, kas padėtį pakeičia: tarkime, sumažėja dolerių kiekis, kurį 
užsieniečiai norėtų pirkti, palyginti su tuo kiekiu, kurį JAV gyventojai 
norėtų parduoti; arba, žvelgiant į dalyką kitu aspektu, padidėja užsie- 
nio valiutos kiekis, kurį dolerių savininkai norėtų pirkti, palyginti su 
tuo kiekiu, kurį užsienio valiutos savininkai norėtų parduoti už dole- 
rius. Tad kyla grėsme, jog susidarys JAV mokėjimų „deficitas“. Prie- 
žastimi gali būti išaugęs užsienio gamybos našumas, smukęs šalies ga- 
mybos našumas, padidėjusios JAV išlaidos užsienio pagalbai, sumažė- 
jusios kitų šalių šio pobūdžio išlaidos ir dar milijonas įvairiausių prie- 
žasčių. 

Yra keturi - tik keturi - būdai, kaip šalis gali įveikti tokius sutriki- 
mus ir vienoks ar kitoks jų derinys turi būti visada naudojamas. 

1. JAV turimi užsienio valiutų rezervai gali būti mažinami arba 
JAV pinigų rezervai užsienyje didinami. Praktiškai tai reiškia, kad 
JAV vyriausybė gali leisti sumažėti savo aukso atsargoms, nes auksas 
gali būti konvertuojamas į užsienio valiutas, arba ji gali skolintis užsie- 
nio valiutą ir parduoti ją už dolerius pagal oficialų keitimo kursą; arba 
užsienio vyriausybės gali kaupti dolerius parduodamos JAV gyvento- 
jams užsienio valiutą pagal oficialų kursą. Akivaizdu, kad kliovimasis 
rezervais geriausiu atveju gali būti laikina priemonė. Tiesą sakant, bū- 
tent intensyvus JAV naudojimasis šia priemone sukelia daugiausia pro- 
blemų del mokėjimų balanso. 

2. Vidaus rinkos kainos JAV gali sumažėti užsienio kainų atžvil- 
giu. Toks yra pagrindinis subalansavimo mechanizmas galiojant tik- 
rajam aukso standartui. Pradinis deficitas sukelia aukso nutekėjimą 
(mechanizmas / žr. anksčiau); aukso nutekėjimas mažina pinigų ma- 
sę; pinigų masės mažėjimas sukelia šalyje kainų ir pajamų mažėjimą. 
Tuo pat metu priešingas procesas vyksta užsienyje: didėjančios aukso 
įplaukos didina pinigų masę ir tokiu būdu kelia kainas ir pajamas. 
Sumažėjusios JAV kainos ir padidėjusios užsienio kainos atpigina JAV 
prekes užsieniečiams ir todėl padidina dolerių kiekį, kurį jie norėtų 
pirkti; kartu kainų pasikeitimas užsienio prekes padaro mažiau pa- 
trauklias JAV gyventojams ir todėl sumažėja dolerių kiekis, kurį jie 
norėtų parduoti. Abiejų procesų veikiamas deficitas mažėja ir balan- 
sas atsistato nesant aukso tolesnio „kraustymosi“ būtinybės. 

Veikiant šiuolaikiniam valdomajam aukso standartui, šie padari- 
niai nera automatiniai. Aukso judėjimas gali iš pradžių vykti, tačiau 
jis neturi įtakos pinigų masės dydžiui nei šalyje, kuri jį praranda, nei 
šalyje, kuri jį gauna, nebent taip nusprendžia atitinamos šalies mone- 
tarinė valdžia. Šiandien kiekvienos šalies centrinis bankas arba iždas 
gali atsverti aukso judėjimo įtaką arba pakeisti pinigų masės dydį, 
neatsižvelgdamas į aukso judėjimą. Vadinasi, šis mechanizmas bus 
naudojamas tik tuo atveju, jeigu deficitą patiriančios šalies valdžia, 
spręsdama savo mokėjimų problemą, ryžtasi defliacijai bei nedarbo 
padidėjimui arba jeigu perteklių patiriančios šalies valdžia ryžtasi in- 
fliacijai. 

3. Tokie pat padariniai gali būti pasiekti tiek keičiant keitimo 
kursus, tiek keičiantis vidaus kainoms. Pavyzdžiui, tarkime, kad vei- 
kiant mechanizmui 2 automobilio kaina Jungtinėse Valstijose suma- 
žėja 1090 nuo 2800 iki 2520 dolerių. Jei svarų sterlingų kaina yra 2, 
80 dolerio, tai kaina Britanijoje (neatsižvelgiant į pervežimo ir kito- 
kius kaštus) smuks nuo 1000 iki 900 svarų sterlingų. Toji kaina Bri- 
tanijoje visai taip pat smuks, be jokio JAV kainos pokyčio, jeigu 
svaro sterlingų kaina pakils nuo 2,80 iki 3,11 dolerio. Anksčiau an- 
glas turėjo išleisti 1000 svarų, kad gautų 2800 dolerių. Dabar jis gali 
gauti 2800 dolerių tik už 900 svarų. Jis neatskirs šio kainų sumažėji- 
mo nuo atitinkamo JAV kainų sumažėjimo, kuris įvyko nepakitus 
keitimo kursui. Praktiškai keitimo kursų svyravimas gali reikštis ke- 

liais būdais. Dabar, kai daugelis šalių laikosi fiksuotų keitimo kursų, 
jis gali reikštis valiutos nuvertinimo arba pabranginimo būdu - val- 
džiai paskelbiant, kad ji keičia kainą, ties kuria nori ji užfiksuoti savo 
valiutą. Arba keitimo kursas gali būti apskritai nefiksuojamas. Jis gali 
būti rinkos kursas, kuris kasdien kinta, kaip tai buvo atsitikę Kanados 
doleriui nuo 1950 iki 1962 metų. Jeigu tai rinkos kursas, jis gali būti 
tikrasis laisvosios rinkos kursas, kurį lemia daugiausia privatūs sandė- 
riai, kaip tai buvo Kanados dolerio atveju nuo 1952 iki 1961, arba jis 
gali būti valdžios manipuliuojamas kursas, kaip tai buvo Britanijoje 
nuo 1931 iki 1939 metų ir Kanadoje no 1950 iki 1952 bei nuo 1961 
iki 1962 metų. 

Iš šių skirtingų technologijų tik laisvai svyruojantis keitimo kursas 
yra visiškai automatinis ir nepriklausomas nuo valstybinės kontrolės. 

4. Subalansavimas, kurį atlieka mechanizmai 2 ir 3, įvyksta dėl 
prekių ir paslaugų judėjimo, sukelto vidaus kainų arba keitimo kurso 
pokyčių. Vietoj jų kartais naudojamos tiesioginės valstybinės kon- 
trolės arba prekybos suvaržymo priemonės, siekiant sumažinti JAV 
dolerines išlaidas ir padidinti JAV pajamas. Gali būti didinami tarifai 
importui sumažinti, gali būti teikiamos subsidijos eksportui paska- 
tinti, įvedamos importo kvotos įvairioms prekėms, gali būti kontro- 
liuojamas JAV gyventojų ar įmonių kapitalo investavimas užsienyje ir 
t.t., taip pat įvairiausios keitimo kurso kontrolės priemonės. Šiai ka- 
tegorijai priklauso ne tik privačios veiklos kontrole, bet ir valstybinių 
programų keitimas mokėjimų balansui: išlyginti. Iš pagalbos gavėjų 
užsienyje gali būti reikalaujama tos pagalbos lėšas išleisti JAV; kariš- 
kiai gali būti verčiami pirkti amuniciją Jungtinėse Valstijose daug bran- 
giau nei užsienyje, - tokiu paradoksaliu būdu „taupydami dolerius“, ir 
taip toliau be galo. 

Svarbiausias dalykas, kurį reikia pabrėžti, - vienas arba kitas iš šių 
būdų bus naudojamas ir turi būti naudojamas. Sąskaitos turi būti 
subalansuotos. Išlaidos turi prilygti pajamoms. Vienintelis klausimas - 
kaip? 

Mūsų oficiali valstybinė politika buvo ir tebėra skelbti, kad nieko 
panašaus mes nedarysime. 1961 metų gruodžio mėnesį sakydamas kal- 
bą Nacionalinėje gamintojų asociacijoje prezidentas Kennedy pareiš- 
kė: „Tad mūsų administracija savo kadencijos metu neketina - kartoju 

ir pabrėžiu - įvesti keitimo kurso kontrolę, devalvuoti dolerį, suvaržy- 
ti prekybą ar stabdyti mūsų ekonomikos kilimą . Grynai loginiu po- 
žiūriu tada lieka tik dvi galimybės: priversti kitas šalis imtis būtinų 
priemonių, o sėkmė tokiu atveju labai abejotina, arba mažinti rezervus, 
bet tokio žingsnio, anot prezidento ir kitų pareigūnų pareiškimų, žengti 
negalima. Tačiau, kaip rašo 7žme žurnalas, susirinkusiųjų verslininkų 
prezidento „pasižadėjimas buvo sutiktas ovacijomis“. Tad sprendžiant 
iš mūsų skelbiamos politikos, mes patekome į padėtį žmogaus, kuris 
gyvendamas ne pagal savo pajamas mus tikina, kad negali nei daugiau 
užsidirbti, nei mažiau išlaidauti, nei skolintis, nei finansuoti tas išlai- 
das iš savo kapitalo! 

Kadangi nenorime laikytis jokios nuoseklios politikos, tai mes ir 
mūsų prekybiniai partneriai - kurie, kaip ir mes, vadovaujasi stručio 
taktika - neišvengiamai turime griebtis visų keturių mechanizmų. Pir- 
maisiais pokario metais JAV rezervai didėjo, pastaruoju metu jie ma- 
žėja. Mes susitaikėme su infliacija kur kas lengviau nei kitu atveju, kai 
mūsų rezervai didėjo; ir mes lengviau pasukome defliacijos linkme 
nuo 1958 metų nei tai būtų kitu atveju, nes mūsų aukso atsargos 
pradėjo sekti. Nors mes nepakeitėme savo oficialios aukso kainos, 
mūsų prekybiniai partneriai pakeitė savąsias ir tokiu būdu - savo va- 
liutų ir dolerio keitimo kursą; JAV spaudimas irgi turėjo šiokią tokią 
reikšmę tvarkant balansą. Pagaliau mūsų prekybiniai partneriai plačiai 
naudojo tiesioginę kontrolę, o kadangi deficitą patyrėme mes, o ne 
jie, mes taip pat griebėmės tiesioginės atsiskaitymų kontrolės: ribo- 
jome užsienio prekių kiekį, kurį turistai gali įvežti be muitų, - trivialus, 
bet labai simptomiškas žingsnis; reikalavome, kad paramos užsieniui 
lėšos būtų išleidžiamos Jungtinėse Valstijose; neleidome šeimoms vykti 
pas svetur tarnaujančius kariškius; griežtinome naftos importo kvo- 
tas. Buvome net priversti griebtis tikrai žeminančio žingsnio - prašė- 
me užsienio vyriausybių imtis ypatingų priemonių JAV mokėjimų 
balansui pagerinti. 

Iš keturių mechanizmų sąrašo tiesioginės kontrolės priemonės yra 
akivaizdžiai blogiausias sprendimas visais požiūriais ir jis labiausiai 
griauna laisvąją visuomenę. Tačiau užuot ėmęsi kurios nors apibrėžtos 
politikos mes pradėjome vis labiau pasikliauti būtent šia kontrolės 
forma. Mes garsiai skelbiame prekybos laisvės pranašumus, tačiau mo- 

kėjimų balanso spaudžiami judame priešinga linkme, ir yra didžiulis 
pavojus, kad žengsime šia linkme dar toliau. Galime priimti visus įma- 
nomus įstatymus muitų tarifams sumažinti; vyriausybė taip pat gali 
išsiderėti, kad būtų sumažinta daugybė tarifų, tačiau jeigu nepriimsi- 
me alternatyvaus mechanizmo mokėjimų balanso deficitui sutvarkyti, 
būsime verčiami vienokius prekybos suvaržymus keisti kitokiais - blo- 
gus keisti dar blogesniais. Nors tarifai yra blogis, kvotos ir kitokios 
tiesioginio kišimosi priemonės yra dar didesnis blogis. Tarifas, kaip ir 
rinkos kaina, yra beasmenis ir nereiškia tiesioginio valdžios kišimosi į 
verslo reikalus; tuo tarpu kvota reiškia administracinį išteklių tvarky- 
mą, be to, patiems administratoriams ji suteikia galią dalyti malones. 
Turbūt dar blogiau nei tarifai ir kvotos yra už įstatymo ribų vykdomi 
susitarimai, tokie kaip Japonijos „savanoriškas“ tekstilės eksporto 
ribojimas. 


PLAUKIOJANTYS VALIUTŲ KURSAI KAIP 
LAISVOSIOS RINKOS SPRENDIMAS 


Yra tik du mechanizmai, kurie suderinami su laisvąja rinka ir pre- 
kybos laisve. Pirmasis - visiškai automatinis tarptautinis aukso stan- 
dartas. Tačiau kaip matėme ankstesniame skyriuje, jis nėra nei įmano- 
mas, nei tikslingas. Bet kuriuo atveju patys vieni mes negalime jo 
įvesti. Antrasis - laisvai plaukiojančių kursų sistema, kurioje valiutos 
kursą lemia privatūs sandėriai, netrikdomi valstybės kišimosi. Tai yra 
deramas laisvosios rinkos atitikmuo mūsų pasiūlytai monetarinei tai- 
syklei. Jeigu mes jos nepriimsime, tai negalėsime plėsti laisvos preky- 
bos erdvės ir anksčiau ar vėliau būsime priversti griebtis plataus masto 
tiesioginės prekybos kontrolės. Šioje srityje, kaip ir kitose, sąlygos gali 
keistis ir keičiasi netikėtai. Galbūt mes kaip nors išsikapanosime iš 
problemų, kurios dabar (1962 metų balandis) mus spaudžia, ir vietoj 
dabartinio deficito susidursime su perviršiu - su rezervų didėjimu; o 
ne mažėjimu. Jeigu taip atsitiks, tada kitos šalys bus priverstos griebtis 
vienokios ar kitokios kontroles. Kai 1950 metais rašiau straipsnį, ku- 
riame siūliau plaukiojančių kursų sistemą, Europa turėjo problemų dėl 
mokėjimų balanso ir kentėjo dėl „dolerių stygiaus“. Tokia padėties 
kaita visada įmanoma. Vienas pagrindinių argumentų laisvosios rin- 

kos naudai yra tas, kad sunku tokius dalykus numatyti. Mūsų proble- 
ma - tai ne vienos šalies mokėjimų balanso problemos „sprendimas“. 
Mūsų užduotis - mokėjimų balanso problemos apskritai sprendimas, 
kuris gali būti pasiektas priėmus mechanizmą, leidžiantį rinkos jė- 
goms greitai, efektyviai ir automatiškai reaguoti į tarptautinės preky- 
bos sąlygų kitimą. 

Nors laisvai plaukiojantys valiutų kursai tikrai atrodo laisvajai rin- 
kai tinkamas mechanizmas, jį tvirtai remia tik nedaugelis liberalų, 
daugiausia profesionalūs ekonomistai, ir jam priešinasi daugybė kitų 
liberalų, kurie šiaip jau atmeta valstybės kišimąsi bei valstybinį kainų 
reguliavimą beveik visose kitose srityse. Kodel taip yra? Viena iš prie- 
žasčių - tai paprasčiausia status guo tironija. Kita priežastis - tikrojo 
aukso standarto painiojimas su aukso pseudostandartu. Galiojant tik- 
rajam aukso standartui, skirtingų nacionalinių valiutų kainos viena 
kitos atžvilgiu būtų beveik nekintamos, nes tos skirtingos valiutos 
būtų tik skirtingi įvairių aukso kiekių pavadinimai. Nesunku suklysti 
manant, kad galima įgyti tikrąjį aukso standartą nominalus susiejus 
su auksu, t.y. priėmus aukso pseudostandartą, kuriam galiojant skir- 
tingų nacionalinių valiutų kainos viena kitos atžvilgiu yra pastovios 
tik todėl, kad jos yra fiksuotos ir galioja manipuliuojamoje rinkoje. 
Trečia priežastis - tai neišvengiama tendencija būti laisvosios rinkos 
šalininku visų kitų, bet ne savo paties atžvilgiu. Ji ypač būdinga ban- 
kininkams, kai kalbama apie valiutų kursus. Jie nori turėti garantuotą 
kainą. Be to, jie nežino rinkos mechanizmų, kurie padėtų įveikti va- 
liutų kursų svyravimus. Nera firmų, kurios specializuotųsi valiutų 
kursų spekuliacija laisvojoje rinkoje. Dėl to status guo tironija dar 
labiau stiprėja. Pavyzdžiui, Kanadoje kai kurie bankininkai po plau- 
kiojančių kursų dešimtmečio, kuris jiems suteikė kitokį status guo, 
buvo atkakliausi jų išlikimo šalininkai ir fiksuotų bei valdžios mani- 
puliuojamų kursų priešininkai. 

Tačiau, mano nuomone, dar svarbesnė priežastis yra plaukiojančių 
kursų patirties nesupratimas, atsirandantis dėl statistinio paklydimo, 
kurį galima iliustruoti standartiniu pavyzdžiu. Arizona turbūt blo- 
giausia JAV vieta sergantiems tuberkulioze, nes mirčių nuo šios ligos 
Arizonoje yra daugiau negu bet kurioje kitoje valstijoje. Samprotavi- 
mo klaida šiame pavyzdyje gana akivaizdi. Ji yra ne tokia akivaizdi 

valiutų kursų atveju. Kai šalys susiduria su dideliais finansiniais sun- 
kumais dėl vidaus monetarinės politikos klaidų arba del kitokių prie- 
žasčių, jos galiausiai griebiasi plaukiojančio valiutų kurso. Jokia kursų 
kontrolė, jokie tiesioginiai prekybos ribojimai nepadeda joms susieti 
keitimo kurso su kainos dydžiu, kuris neturi jokio ryšio su ekonomi- 
ne realybe. Tad nenuostabu, kad plaukiojantys keitimo kursai dažnai 
siejami su finansų ir ekonomikos nestabilumu, pavyzdžiui, su 
hiperinfliacijomis arba didžiulėmis infliacijomis, kurios būdingos dau- 
geliui Pietų Amerikos šalių. Lengva padaryti išvadą, o daugelis ją ir 
daro, kad plaukiojantys valiutų kursai tokį nestabilumą ir sukelia. 
Būti plaukiojančių kursų šalininku nereiškia būti nestabilių kursų ša- 
lininku. Jeigu mes giname laisvųjų kainų sistemą savo šalyje, tai dar 
visai nereiškia, jog giname ir sistemą, kurioje kainos šokinėja tai aukš- 
tyn, tai žemyn. Mes norime tokios sistemos, kurioje kainos laisvai 
svyruoja, bet jas lemiančios jėgos yra tokios stabilios, kad kainos svy- 
ruoja saikingai. Tas pat galioja plaukiojančių kursų sistemai. Galuti- 
nis tikslas yra tokia tvarka, kuriai esant keitimo kursai, nors ir laisvai 
svyruodami, yra gana stabilūs dėl stabilių pagrindinių ekonomikos 
sąlygų ir stabilios ekonominės politikos. Nestabilus valiutos kursas 
yra simptomas, rodantis, kad visos ekonomikos pagrindai nėra stabi- 
lūs. Bandymai šalinti šį simptomą administracinių valiutų kursų įšal- 
dymu neišsprendžia jokių esminių problemų, jas įveikti tampa tik 
sunkiau. 


BUTINOSIOS POLITINĖS PRIEMONĖS AUKSO 
IR UŽSIENIO VALIUTŲ LAISVAJAI RINKAI SUKURTI 


Šios analizės rezultatai gali tapti apčiuopiamesni, jei detaliau išdės- 
tysiu tas priemones, kurių, mano įsitikinimu, JAV turėtų imtis kur- 
damos išties laisvą tiek aukso, tiek užsienio valiutų rinką. 

1. JAV turi paskelbti, kad jos nebeįsipareigoja pirki ar parduoti 
auksą kuria nors fiksuota kaina. 

2. Turi būti atšaukti dabartiniai įstatymai, draudžiantys turėti au- 
kso, jį pirkti ir parduoti, - aukso pirkimo ar pardavimo kaina kitų 
prekių bei finansinių instrumentų, taip pat ir nacionalinių valiutų 
atžvilgiu neturi būti kaip nors varžoma. 

3. Reikia panaikinti dabartinį įstatymą, kad 2590 Rezervų siste- 
mos padengimo fondo būtų aukso sertifikatai. 

4. Viena didžiausių problemų, mėginant visiškai atsikratyti aukso 
kainos palaikymo programos, kaip ir javų kainų palaikymo progra- 
mos, yra pereinamojo laikotarpio problema - ką daryti su valstybės 
sukauptomis atsargomis. Mano požiūriu, abiem atvejais valdžia turi 
iškart atstatyti laisvąją rinką žengdama 1 ir 2 žingsnius, galiausiai atsi- 
sakydama visų savo atsargų. Tačiau turbūt būtų tikslinga tai daryti tik 
palengva. Kalbant apie javus, penkeri metai man visada atrode pakan- 
kamai ilgas periodas, tad siūlau, kad vyriausybė įsipareigotų kasmet 
penktadaliu sumažinti savo atsargas. Tokio pat periodo, berods, visiš- 
kai pakankama ir auksui. Todėl siūlyčiau vyriausybei per penkerius 
metus parduoti laisvojoje rinkoje savo aukso atsargas. Esant laisvai 
aukso rinkai žmonėms galbūt pasirodys naudingiau turėti savo ranko- 
se aukso sertifikatus negu patį auksą. Jei taip atsitiks, privatus verslas 
tikrai pradės teikti aukso saugyklų ir sertifikatų išdavimo paslaugą. 
Kodėl aukso saugojimo ir aukso saugyklų sertifikatų išdavimo verslas 
turi būti nacionalizuotas? 

5. JAV turi taip pat paskelbti, kad nenustatys jokių oficialių dole- 
rio ir kitų valiutų kursų ir, be to, kad nesiims jokių spekuliacinių ar 
kitokių priemonių keitimo kursams paveikti. Tada šiuos kursus lem- 
tų laisvoji rinka. 

G. Šios priemonės susikirstų su mūsų šalies, kaip Tarptautinio va- 
liutos fondo narės, formaliu įsipareigojimu nustatyti oficialų dolerio 
paritetą. Tačiau kai Kanada atsisakė nustatyti oficialų paritetą, tas 
fondas sugebėjo suderinti tai su savo įstatais ir pritarė jos plaukiojan- 
čiam kursui. Nėra jokių priežasčių, kodel jis negali to paties padaryti 
Jungtinių Valstijų atžvilgiu. 

7. Kitos šalys gali sumanyti susieti savo valiutas su doleriu. Tai - jų 
reikalas ir mums nera jokio pagrindo jam priešintis, jeigu neprisiima- 
me jokių įsipareigojimų pirkti ar parduoti jų valiutą fiksuota kaina. 
Joms taip pat gali pavykti susieti savo valiutą su mūsų pinigais tik 
naudojant vieną ar keletą iš anksčiau nurodytų priemonių - mažinant 
ar didinant rezervus, koordinuojant savo vidaus politiką su JAV poli- 
tika, stiprinant arba silpninant tiesioginę prekybos kontrolę. 

JAV TURĖTŲ PANAIKINTI PREKYBINIUS SUVARŽYMUS 


Tik ką aprašyta sistema iškart ir visiems laikams išspręstų mokėjimų 
balanso problemą. Negalėtų atsirasti jokio deficito, kuris verstų aukš- 
tus valdžios pareigūnus kreiptis pagalbos į užsienio valstybes bei 
centrinius bankus arba kuris verstų Amerikos prezidentą elgtis kaip 
provincijos bankininką, mėginantį taisyti pašlijusią savo banko 
reputaciją, arba kuris verstų vyriausybę skelbti prekybos laisvę ir kartu 
griebtis importo apribojimo arba aukoti svarbius šalies bei privačius 
interesus sprendžiant trivialų klausimą, kuria valiuta turi būti vykdo- 
mi atsiskaitymai. Atsiskaitymai visada susibalansuotų, nes netrikdoma 
kaina - užsienio valiutos kursas - tai galėtų atlikti. Niekas negalėtų 
parduoti dolerių, jeigu nerastų kas juos perka, ir atvirkščiai. 

Taigi plaukiojančių kursų sistema leistų mums efektyviai ir tiesio- 
giai pradėti visiškai laisvą prekybą prekėmis ir paslaugomis, išskyrus 
tuos suvaržymus, kurie gali būti pateisinami tik politiniais ir kariniais 
sumetimais, pavyzdžiui, draudimas eksportuoti strateginę prekę į ko- 
munistines šalis. Kol esame tvirtai įsipareigoję laikytis fiksuoto kurso 
tramdomųjų marškinių, tol negalime ryžtingai žengti prekybos laisvės 
link. Muitų tarifų ar tiesioginės kontrolės priemonės turi likti tik 
paskutine išeitimi kritiniam atvejui. 

Plaukiojančių kursų sistema turi dar ir tą šalutinį pranašumą, kad 
ji beveik visiškai apnuogina populiariausio argumento prieš prekybos 
laisvę klaidingumą, būtent kad „žemi“ užsienio atlyginimai kažkaip 
pateisina tarifus kaip priemonę apsaugoti „aukštus“ mūsų šalies 
atlyginimus. Ar 100 jenų, kurias per valandą uždirba japonų darbininkas, 
yra daug ar mažai palyginti su 4 doleriais, kuriuos per valandą uždirba 
JAV darbininkas? Visa tai priklauso nuo valiutų keitimo kurso. O kas 
lemia tą kursą? Būtinybė subalansuoti mokėjimus, t.y. padaryti to, ką 
parduodame japonams, kiekį maždaug tolygų tam kiekiui, kurį jie 
parduoda mums. 

Paprastumo dėlei tarkime, kad Japonija ir JAV yra vienintelės pre- 
kiaujančios šalys ir kad esant tam tikram keitimo kursui, pavyzdžiui, 
1000 jenų už dolerį, japonai galėtų pagaminti bet kurią prekę pigiau 
nei JAV. Esant tokiam keitimo kursui japonai galėtų daug ką mums 
parduoti, o mes jiems - nieko. Tarkime, kad mokėtume jiems popie- 
riniais doleriais. Ką japonų eksportuotojai darytų su tais doleriais? Jie 

negalėtų jų valgyti, jais rengtis ar juose gyventi. Jeigu jie norėtų juos 
paprasčiausiai turėti, tai spausdinimo pramonė, spausdinanti dolerinius 
banknotus, būtų nuostabiausia mūsų eksporto pramonė. Jos produkcija 
leistų mums įsigyti gyvenimo malonumų, kuriuos japonai mums teiktų 
beveik nemokamai. 

Tačiau aišku, kad japonų eksportuotojai nenorėtų vien kaupti 
dolerius. Jie norėtų juos parduoti už jenas. Pagal mūsų prielaidą nėra 
nieko, ką jie galėtų nusipirkti už dolerį ir ko negalėtų nusipirkti mažiau 
nei už 1000 jenų (į kurias, kaip tarėme, keičiamas doleris). Tai galioja 
ir visiems kitiems japonams. Tad kodėl kuris nors jenų savininkas 
turėtų atiduoti 1000 jenų už vieną dolerį, jei už jį nusipirks mažiau 
nei už 1000 jenų? Niekas to nedarys. Norėdamas pakeisti savo dole- 
rius į jenas japonų eksportuotojas turės juos siūlyti pirkti už mažiau 
jenų: dolerio kaina jenos atžvilgiu turės būti mažesnė nei 1000 jenų, 
arba jenos kaina dolerio atžvilgiu didesnė nei 0,001 dolerio. Tačiau 
kursui esant 500 jenų už dolerį japonų prekės taptų amerikiečiams 
dvigubai brangesnės nei anksčiau, o amerikiečių prekės - dvigubai 
brangesnės japonams. Tada japonai jau negalėtų bet ką parduoti pi- 
giau už amerikiečių gamintojus. 

Koks nusistovėtų jenos kainos lygis dolerio atžvilgiu? Toks lygis, 
kuris garantuotų visiems eksportuotojams galimybę parduoti dole- 
rius, gautus už eksportą į JAV, importuotojams, kurie už dolerius 
perka prekes Amerikoje. Kalbant apytiksliai, nusistovėtų toks jos ly- 
gis, kuris garantuotų, jog JAV eksporto verte (doleriais) yra lygi JAV 
importo vertei (vėlgi doleriais). Apytiksliai, nes norint atsakyti tiks- 
liai reikėtų atsižvelgti į kapitalo judėjimą, dovanas ir t.t. Tačiau visa 
tai nekeičia pagrindinio principo. 

Galima pastebėti, jog čia visai nekalbama apie japonų ar amerikie- 
čių darbininko pragyvenimo lygį. Ši aplinkybė čia neturi reikšmės. 
Jeigu Japonijos darbininko pragyvenimo lygis žemesnis už amerikie- 
čio, tai todel, kad vidutiniškai jis yra ne toks produktyvus kaip ame- 
rikietis - dėl jo turimo išsilavinimo, kapitalo kiekio, žemės ir kitokių 
išteklių, su kuriais jis turi dirbti, santykinio stygiaus. Jeigu JAV dar- 
bininkas yra, tarkime, vidutiniškai keturiskart produktyvesnis už Ja- 
ponijos darbininką, tai jam nuostolinga gaminti bet kokias prekes, 
kurias gamindamas, jis mažiau nei keturiskart produktyvesnis. Ge- 


76 KAPITALIZMAS IR LAISVĖ 


riau gaminti tas prekes, kurias gamindamas jis yra produktyvesnis, ir 
mainais įsigyti tų prekių, kurias gamindamas jis yra ne toks produk- 
tyvus. Muitų tarifai nepadeda Japonijos darbininkui pakelti savo pra- 
gyvenimo lygį ar JAV darbininkui išsaugoti aukštą pragyvenimo lygį. 
Priešingai, jie smukdo japonų pragyvenimo lygį ir neleidžia amerikie- 
čių pragyvenimo lygiui būti tokiam aukštam, koks jis galėtų būti. 

Tad jeigu tikslinga eiti prekybos laisvės link, tai kaip tai padaryti? 
Metodas, kuriuo iki šiol meginome vadovautis, - dvišalės derybos su 
kitomis šalimis dėl tarifų mažinimo. Man tai neatrodo tinkamas ke- 
lias. Pirma, tai labai lėtas kelias. Greičiausiai juda tas, kuris juda vie- 
nas. Antra, jis skatina klaidingą požiūrį į esminę problemą. Jis kuria 
regimybę, kad esą tarifai naudingi tai šaliai, kuri juos įveda, bet ne- 
naudingi kitoms šalims, tarsi mažindami tarifus mes atsisakome kaž- 
kokios naudos ir mainais turėtume gauti kitokios naudos, pavyzdžiui, 
kitų šalių tarifų sumažinimo. Tačiau iš tikrųjų padėtis yra visiškai ki- 
tokia. JAV tarifai mums daro tokią pat žalą kaip ir kitoms šalims. 
Atsisakydami savo tarifų mes laimėtume, net jeigu kitos šalys jų neat- 
sisakytų?. Žinoma, mes laimėtume dar daugiau, jeigu jos sumažintų 
savo tarifus, bet laimėjimui nebūtina, kad jos tai darytų. Savanaudiški 
interesai sutampa ir nekonfliktuoja. 

Manau, kad mums būtų kur kas geriau judėti prekybos laisvės link 
vienpusiškai, kaip padare Didžioji Britanija XIX amžiuje atsisakiusi 
tarifų javams. Mūsų politinė ir ekonominė galia nepaprastai išaugtų, 
išaugtų taip, kaip tada išaugo britų galia. Mes esame didžioji šalis ir 
neturėtume reikalauti atsakomųjų gėrybių iš Liuksemburgo dar nesu- 
mažinę tarifų šios šalies produkcijai ar naikinti tūkstančių kinų pabė- 
gėlių darbo vietas įvesdami importo kvotas tekstilei iš Honkon- 
go. Būkime verti savo pašaukimo, eikime priešakyje, nesivilkime iš 
paskos. 

Paprastumo delei aptariau muitų tarifus, tačiau, kaip jau minėta, 
kiti apribojimai dabar gali tapti net didesniais prekybos stabdžiais nei 
šie. Turime pašalinti ir vienus, ir kitus. Greitą, nors ir laipsnišką re- 
formą garantuotų įstatymas, reikalaujantis, kad importo kvotos (ir 


* Nors šiam teiginiui galima atrasti kai kurių išimčių, visos tokios išimtys, mano 
supratimu, yra veikiau teoriniai kuriozai, o ne reikšmingos praktinės galimybės. 

kiti kiekybiniai apribojimai), kurios buvo įvestos mūsų pačių ar „sa- 
vanoriškai prisiimtos kitų šalių, būtų kasmet didinamos 2096 tol, 
kol taptų tokios didelės, kad išvis netektų reikšmės ir galėtų būti 
panaikintos; taip pat kad visi tarifai dešimtį metų būtų kasmet maži- 
nami vienu dešimtadaliu jų dabartinio lygio. 

Turbūt jokios kitos priemonės taip nepasitarnautų mūsų šalies ir 
užsienio laisvės reikalui. Užuot ekonominės pagalbos vardu teikdami 
užsienio valstybėms dovanas, kurios tik skatina socializmą, ir kartu 
įvesdami importo ribojimą produktams, kuriuos jos sugeba pagamin- 
ti, ir taip varžydami verslo laisvę, mes galėtume laikytis nuoseklios ir 
principinės nuostatos. Galėtume paskelbti visam pasauliui: tikime laisve 
ir esame pasiryžę ją įgyvendinti. Niekas negali jūsų priversti būti lais- 
vais. Tai - jūsų reikalas. Tačiau galime pasiūlyti bendradarbiauti vi- 
siems vienodomis sąlygomis. Mūsų rinka atvira jums visiems. Galite 
čia parduoti visa, ką tik norite. Naudokitės gautomis pajamomis pirk- 
dami čia, ką tik norite. Štai tokiu būdu žmonių bendradarbiavimas 
apimtų visą pasaulį ir išliktų savanoriškas. 


V skyrius 


Fiskalinė politika 


Nuo naujojo kurso pradžios federalines valdžios ekspansija dažniau- 
siai teisinama tariamąja valstybinių išlaidų būtinybe kovai su nedarbu. 
Būta trijų tokio teisinimo etapų. Iš pradžių valstybinių išlaidų reikėjo 
„ekonomikai gyvinti“. Laikinos išlaidos turėję pažadinti ekonomiką 
iš miego, po to valdžia būtų pasitraukusi nuo scenos. 

Kai tos pirmosios išlaidos nepašalino nedarbo ir kai po jų sekė 
staigus 1937-1938 metų ekonomikos smukimas, nuolat aukštam vals- 
tybės išlaidų lygiui pateisinti buvo iškelta „brandumo stagnacijos“ te- 
orija. Esą ekonomika yra pasiekusi brandos amžių: investavimo gali- 
mybės beveik išnaudotos, o naujų investicijų atsiradimo tikimybė iš 
esmės esanti labai maža. Tačiau žmonės vis vien linkę taupyti. Vadi- 
nasi, valdžia turi didinti išlaidas ir nesibaiminti dėl chroniško defici- 
to. Vertybiniai popieriai, kurie leidžiami deficitui finansuoti, suteikia 
žmonėms galimybę kaupti santaupas, o valstybės išlaidos didina užim- 

tumą. Šį požiūrį visiškai diskreditavo teorinė analize ir dar labiau reali 
patirtis, įskaitant ir tą faktą, jog atsirado visai naujų investavimo kryp- 
čių, kurių net nesapnavo stagnacijos teoretikai. Tas požiūris paliko 
pėdsakų. Pačia idėja galbūt jau niekas nebetiki, tačiau valstybinės pro- 
gramos, kurios buvo pradėtos jos vardu, vis dar veikia, ir būtent joms 
skiriama vis daugiau valstybės lėšų. 

Dar vėliau valstybines išlaidas pradėta teisinti ne tiek kaip ekono- 
mikos gyvinimo ar kovos su stagnacija priemones, bet kaip ekonomi- 
kos subalansavimo svertą. Kai privačios išlaidos dėl kokios nors prie- 
žasties sumažėja, tada esą turi būti didinamos valstybes išlaidos, kad 
bendras išlaidų lygis pasiliktų stabilus; ir priešingai, kai privačios išlai- 
dos didėja, tada valstybės išlaidos turinčios mažėti. Deja, šis balansa- 
vimo svertas pats yra nesubalansuotas. Kiekviena recesija, nors ir men- 
kiausia, kelia šiurpą politiškai jautriems įstatymų leidėjams ir valdžios 
pareigūnams, kurie nuolat baiminasi, kad tai gali būti prasidedančios 
naujos didžiosios depresijos ženklas. Jie skubiai griebiasi vienokių ar 
kitokių federalinio išlaidavimo programų. Daugelis tų programų pra- 
dedamos įgyvendinti tik po to, kai recesija pasibaigia. Taigi net jeigu 
jos daro poveikį bendram išlaidų lygiui - tai aptarsiu kiek vėliau, - jos 
veikiau sustiprina vėlesnį pakilimą negu švelnina recesiją. Skuba, su 
kuria priimamos išlaidų didinimo programos, toli gražu neprilygsta 
skubai, su kuria atšaukiamos ar naikinamos kitos programos recesijai 
pasibaigus ir prasidedant pakilimui. Netgi priešingai, tada prasideda 
kalbos, kad „sveiko“ kilimo neturi „Žlugdyti“ mažinamos valstybės 
išlaidos. Tad didžiausia žala, kurią daro balansavimo sverto teorija, 
yra ne tai, kad ji nepadeda - ir nepadėjo - įveikti recesijų, ir ne tai, kad 
ji skiepija, - ir įskiepijo - infliacinę valstybės politikos nuostatą, o tai, 
kad ji nepaliaujamai skatino valstybės veiklos ekspansiją federaliniu 
lygiu ir neleido mažinti federalinių mokesčių naštos. Kai pabrėžiamas 
federalinio biudžeto kaip ekonomikos balansavimo sverto vaidmuo, 
verta ironiškai priminti, jog pats nestabiliausias nacionalinių pajamų 
komponentas pokario laikotarpiu buvo federalinės išlaidos, ir to ne- 
stabilumo kryptis toli gražu netapo atsvara kitų išlaidavimo kompo- 
nentų kaitai. Federalinis biudžetas ne tik netapo svertu, atsveriančiu 
kitas disbalanso jėgas, bet pats tapo vienu pagrindinių disbalanso ir 
nestabilumo šaltinių. 

Kadangi to biudžeto išlaidos sudaro tokią didelę visos ekonomikos 
išlaidų dalį, federalinė valdžia negali nedaryti didžiulės įtakos ekono- 
mikai. Tad pirmas reikalavimas būtų valdžiai pačiai susitvarkyti savo 
ūkį, išmokti laikytis procedūrų, kurios garantuotų jos pačios išlaidų 
srauto stabilumą. Jeigu ji tai padarytų, tai neabejotinai padėtų leng- 
viau spręsti šalies ekonomikos problemas. Kol ji to nepadaro, valdžios 
pareigūnų mėginimai pamokslauti kitiems tarsi neklusniems moki- 
niams yra grynas farsas. Žinoma, tie pamokslavimai neturi mūsų ste- 
binti. Ieškoti atpirkimo ožių ir juos kaltinti dėl savo paties trūkumų 
nėra tos ydos, kurios priklauso vien valdžios pareigūnams. 

Net jei pripažintume idėją, kad federalinis biudžetas turi ir gali 
būti naudojamas kaip balansavimo svertas - šią idėją nagrinėsiu vė- 
liau, - tai vis vien dar nereikštų, kad tam tikslui turi būti naudojamos 
tik biudžeto išlaidos. Juk yra dar ir mokestinės įplaukos. Nacionalinių 
pajamų smukimas automatiškai dar didesniu mastu mažina mokesti- 
nes federalinės valdžios įplaukas ir kreipia biudžetą deficito link; prie- 
šingas procesas vyksta kilimo metu. Jei siekiama didesnių tikslų, mo- 
kesčiai gali būti mažinami recesijų metu ir didinami per pakilimą. 
Žinoma, politika ir čia gali įvesti asimetriją, padarydama smukimus 
politiškai patrauklesnius negu pakilimus. 

Kad balansavimo sverto teorija faktiškai taikoma išlaidoms, paaiš- 
kinama tuo, jog egzistuoja kita jėga, palanki valdžios išlaidų didini- 
mui, - o ta jėga yra daugumos intelektualų įsitikinimas, jog valdžia 
privalo daryti didesnę įtaką ekonomikai ir privačiam verslui, arba, 
kitaip sakant, toji jėga yra valstybės gerovės filosofijos triumfas. Ši 
filosofija susirado sau naudingą sąjungininkę balansavimo sverto teori- 
jos pavidalu - pastaroji padeda valstybės intervencijai plisti kur kas 
sparčiau. 

Dabartinė padėtis būtų visiškai kitokia, jei balansavimo sverto te- 
orija būtų taikoma mokesčiams, o ne išlaidoms. Tarkime, kad kiek- 
vienos recesijos metu mokesčiai būtų buvę mažinami, ir tarkime, kad 
politinis mokesčių didinimo nepopuliarumas ekspansijos metu būtų 
skatinęs priešintis naujoms bei jau veikiančioms valstybės išlaidų pro- 
gramoms. Tokiu atveju dabartinės federalinės išlaidos surytų kur kas 
mažesnę nacionalinių pajamų dalį, o ir tos pajamos būtų didesnės, nes 
sumažėtų mokesčių naštos slopinantis poveikis. 

Skubu pridurti, kad ši svajonė visiškai nereiškia, kad pritariu ba- 
lansavimo sverto teorijai. Net jeigu jos padarinių kryptis būtų tokia, 
kokios tikisi jos teoretikai, reali tų padarinių sklaida laike ir erdvėje 
būtų itin lėta. Tam, kad jie veiksmingai atsvertų kitas destabilizuo- 
jančias jėgas, turėtume mokėti labai iš anksto prognozuoti ekonomi- 
kos svyravimus. Paprasčiausiai mes neturime pakankamų nei fiskali- 
nės, nei monetarinės politikos žinių, kad galėtume tikslingai naudotis 
mokesčių ar išlaidų dydžio keitimo svertu kaip jautriu stabilizavimo 
mechanizmu (apie politinį faktorių net nerašau). Mėgindami tai dary- 
ti, mes beveik neabejotinai tik bloginame padėų. Padėtį bloginame 
ne todėl, kad atkakliai žengiame klystkeliu - tokią ydą galima būtų 
nesunkiai ištaisyti darant priešingą dalyką nei tas, kuris iš pradžių 
atrodo tinkamiausias; bloginame ją todel, kad taip įvedame dar vieną 
destabilizavimo veiksnį, kuris tik prisideda prie kitų. Man rodos, 
būtent taip mes elgėmės praeityje, žinoma, jau nekalbant apie padary- 
tas dideles klaidas, turėjusias itin sunkių padarinių. Ką kitur rašiau 
apie monetarinę politiką, visiškai galioja ir fiskalinei: „Mums reikia 
ne sumanaus ekonominio mechanizmo vairininko, kuris nuolat jun- 
ginėja svertus, taikydamasis prie nenumatytų kelio posūkių, o kokios 
nors priemonės, kuri sulaikytų monetarinį keleivį, balastu sėdintį ant 
užpakalinės sėdynės, nuo atsitiktinių mėginimų griebtis už svertų ir 
nuvairuoti mus į griovį |. 

Mūsų siūlomą monetarinę taisyklę atitiktų tokie fiskalinės politi- 
kos pokyčiai: valstybės išlaidų programos turi būti skiriamos tik tiems 
tikslams, kuriuos įgyvendinti visuomenė nori per valdžią, o ne priva- 
čiai, ir neturi būti kreipiama jokio dėmesio į ilgamečio ekonominio 
stabilumo problemas; mokesčių dydis turi būti planuojamas taip, kad 
garantuotų pakankamas įplaukas planuojamoms vidutinėms metinėms 
išlaidoms padengti, - vėlgi nekreipiant demesio į ilgalaikius ekonomi- 
nio stabilumo pokyčius; turi būti vengiama atsitiktinio valstybės iš- 
laidų ar mokesčių keitimo. Žinoma, kai kurių kitimų tikriausiai ne- 
pavyktų išvengti. Staigūs tarptautinės padėties pokyčiai gali pareika- 
lauti iš esmės padidinti karines išlaidas arba iš esmės jas sumažinti (šį 


"A Program for Monetary Stability (New York:Fordham University Press, 1959), 
p. 23. 

atvejį reiktų tik sveikinti). Tokie pokyčiai paaiškina ir kai kuriuos 
staigius federalinių išlaidų vingius pokario laikotarpiu. Tačiau toli gražu 
ne visus. 

Baigdamas nagrinėti fiskalinės politikos temą, norėčiau aptarti da- 
bar plačiai paplitusį požiūrį, kad esą valstybės išlaidos didinamos mo- 
kestinių įplaukų atžvilgiu būtinai veikia kaip ekspansijos faktorius, o 
mažinamos - kaip kontrakcijos faktorius. Šis požiūris, kuriuo remiasi 
įsitikii1imas, jog fiskalinė politika gali būti ekonomikos subalansavi- 
mo svertas, dabar plačiai išpažįstamas tiek verslininkų bei profesiona- 
lų ekonomistų, tiek ir nespecialistų. Tačiau jis negali būti įrodytas 
griežtais loginiais argumentais ir jo nepatvirtina empiriniai faktai; mano 
žiniomis, visi reikšmingi empiriniai faktai jį neigia. Tas požiūris 
remiasi supaprastintu Keyneso stiliaus modeliu. Tarkime, kad valsty- 
bės išlaidos didinamos 100 dolerių, nepadidinus mokesčių. Tada, lai- 
kantis šio modelio, tie žmonės, kurie gaus šį papildomą šimtą dolerių, 
atitinkamai gaus didesnes pajamas. Dalį jų, tarkime, trečdalį, jie su- 
taupys, likusius du trečdalius išleis. Tai reiškia, kad antrame rate kaž- 
kas kitas papildomai gaus 66 = dolerio pajamų. Jis savo ruožtu dalį 
„utaupys, dalį išleis, ir ratas taip suksis be galo. Jeigu kiekviename rate 
trečdalis sutaupomas ir du trečdaliai išleidžiami, tai 100 dolerių papil- 
domų valstybinių išlaidų sukurs, pasak šios analizės, 300 dolerių paja- 
mų. Tokia yra paprastoji Keyneso muluplikatoriaus analizė, kai mul- 
tiplikatorius lygus 3. Žinoma, jeigu tų išlaidų padidinimas bus vien- 
kartis, jo padariniai greitai išblės, pradinį pajamų kilstelėjimą šimtu 
dolerių lydės laipsniškas smukimas iki ankstesnio lygmens. Tačiau jei- 
gu valstybės išlaidos bus 100 dolerių didinamos per tam tikrą laiko 
vienetą, pavyzdžiui, per metus, tada, pasak šios analizės, pajamos kas- 
met išliks trimis šimtais dolerių didesnės. 

Tokia analizė atrodo labai patraukliai. Tačiau tas patrauklumas 
apgaulingas, jis kyla dėl to, kad neatsižvelgiama į kitus reikšmingus 
šio pasikeitimo padarinius. Atsižvelgus į tuos padarinius, galutinis 
rezultatas atrodo kur kas labiau abejotinas: gali būti, kad pajamos 
visai nepasikeis, jei privačios išlaidos sumažės tuo pačiu 100 dolerių, 
kuriuo padidės valdžios išlaidos, gali būti ir taip, kad jos padidės 


nurodytu dydžiu. Ir net jeigu padidės piniginės pajamos, kainos taip 

pat gali padidėti, tad realios pajamos gali padidėti mažiau arba visai 
nepadidėti. Patyrinėkime kai kuriuos povandeninius akmenis, į ku- 
riuos gali sudužti šis svajonių laivelis. 

Visų pirma tokia analizė nenurodo, kaip valdžia išleidžia tą 100 
dolerių. Tarkime, kad juos išleidžia dalykams, kuriuos žmonės ir taip 
pirktų. Pavyzdžiui, už 100 dolerių jie pirkdavo bilietus į parką ir tais 
pinigais buvo dengiamos parko priežiūros išlaidos. Tarkime, kad da- 
bar valdžia dengia tas išlaidas ir leidžia žmonėms lankyti parką „ne- 
mokamai“. Parko prižiūrėtojai gauna tas pačias pajamas, bet žmonės, 
anksčiau mokėję už bilietus, dabar turi laisvus 100 dolerių. Valdžios 
padarytos išlaidos net šioje pradinėje stadijoje nepridėjo 100 dolerių 
prie kiekvieno pajamų. Jos padarė tik tai, kad kai kuriems žmonėms 
paliko 100 laisvų dolerių, kuriuos jie gali išleisti ne pasivaikščiojimo 
po parką malonumui, o kokiam nors kitam ir greičiausiai jų mažiau 
vertinamam tikslui. Tikėtina, jog jie vartojimo gėrybėms išleis mažes- 
nę savo pajamų dalį negu anksčiau, nes parko paslaugas jie dabar gau- 
na veltui. Kiek mažiau - sunku pasakyti. Net jeigu priimame analizės 
prielaidą, kad žmonės sutaupo trečdalį papildomų pajamų, tai dar ne- 
reiškia, jog gaudami dalį vartojimo gėrybių „nemokamai“ jie išleis du 
trečdalius laisvų pinigų kitoms vartojimo gėrybėms. Žinoma, yra abst- 
rakti galimybe, kad jie ir toliau pirks tokį pat kitų vartojimo gėrybių 
krepšelį kaip anksčiau ir pridės laisvus 100 dolerių prie santaupų. To- 
kiu atveju net pagal paprastą Keyneso modelį valstybinių išlaidų po- 
veikis bus visiškai neutralizuotas: valstybinės išlaidos padidės 100 do- 
lerių, privačios sumažės 100 dolerių. Arba imkime kitą pavyzdį: 100 
dolerių gali būti išleisti tiesti keliui, kurį kokia nors privati autotrans- 
porto įmonė ir šiaip jau būtų tiesusi galbūt norėdama sumažinti išlai- 
das automobilių remontui. Įmonei tada lieka laisvų lėšų, bet ji vei- 
kiausiai neišleis jų visų ne tokioms svarbioms investicijoms. Tokiu 
atveju valstybinės išlaidos paprasčiausiai nukreipia kitur privačias iš- 
laidas, ir net iš pat pradžių tik jų grynasis perviršis gali būti multipli- 
katoriaus pagrindu. Čia kyla paradoksas: norėdama tokio nukrypimo 
išvengti, valdžia turi leisti pinigus kokiam nors visiškai beverčiam 
dalykui - ir ar tik ne čia pasireiškia užimtumo dėlei užimtumo inte- 
lektinės prasmės likutis? Tačiau jau tai neabejotinai rodo, kad sam- 


protavime glūdi kažkokia klaida. 

Antra vertus, tokia analizė nenagrinėja, iš kur valdžia gauna 100 
dolerių išlaidoms: rezultatai yra tie patys, nepaisant to, ar valdžia spaus- 
dina papildomus pinigus, ar skolinasi iš visuomenės. Bet juk neabejo- 
tina, kad tai svarbus skirtumas. Norėdami fiskalinę politiką atskirti 
nuo monetarinės, tarkime, jog valdžia skolinasi tuos 100 dolerių ir 
todėl pinigų masė išlieka tokia pat, kokia ji būtų nesant šių valstybės 
išlaidų. Tai yra pagrįsta prielaida, nes pinigų masė gali būti padidinta 
ir be papildomų valstybės išlaidų - paprasčiausiai spausdinant pinigus 
ir jais superkant valstybės obligacijas. Dabar turime išsiaiškinti, kokie 
bus tokio skolinimosi padariniai. Tarkime, kad minėto nukrypimo 
nebūna ir todel šių 100 dolerių neatstoja jokios tiesiogiai sumažėju- 
sios privačios išlaidos. Turekime galvoje, kad skolindamasi valdžia ne- 
pakeičia privačiose rankose esamų pinigų kiekio. Valdžia pasiskolina 
dešine ranka 100 dolerių iš vienų žmonių ir tuos pinigus kaire ranka 
perduoda tiems žmonėms. Pinigai atsiduria pas kitus žmones, tačiau 
bendras jų kiekis nepakinta. 

Keyneso modelis tylomis remiasi prielaida, jog pinigų skolinimasis 
nedaro jokio poveikio kitoms išlaidoms. Yra dvi esminės sąlygos, ir 
tik kurioms esant taip gali būti. Pirma, tarkime, kad žmonėms visiš- 
kai tas pat - turėti obligacijų ar turėti pinigų, ir todėl 100 dolerių 
vertės obligacijos gali būti parduotos nesiūlant pirkėjui didesnio pro- 
cento, nei tokios obligacijos davė anksčiau. 

[Žinoma, 100 dolerių yra tokia maža suma, kad procento dydis 
beveik neturėtų apčiuopiamo poveikio, tačiau čia keliame principinį 
klausimą, kurio praktine reikšmė atsiskleidžia tada, kai vietoj 100 
dolerių turime 100 milijonų ar milijardą dolerių]. Kalbant Keyneso 
žargonu, atsiranda „likvidumo spąstai , todėl žmonės perka obligacijas 
savo „laisvais pinigais. Jeigu tokios padėties nėra, ir aišku, kad tokia 
padėtis negali tęstis be galo ilgai, tada valdžia gali parduoti obligacijas 
tik siūlydama už jas didesnį procentą. Tada didesnį procentą turi mo- 
kėti ir kiti. Apskritai šis didesnis procentas privers potencialius pasko- 
lų ėmėjus mažinti privačias išlaidas. Dabar susidaro antroji esminė 
sąlyga, kuriai esant supaprastintas Keyneso modelis galioja: potencia- 
lūs paskolų ėmėjai turi taip atkakliai laikytis senųjų išlaidų, jog jų 
dydžio nesumažtų net aukščiausias procento dydis, t.y., kalbant Key- 

neso žargonu, ribinio investavimo efektyvumo grafikas turėtų būti 
visiškai nelankstus palūkanų procento atžvilgiu. 

Nepažįstu jokio rimto ekonomisto, kad ir kaip palankiai nusitei- 
kusio Keyneso atžvilgiu, kuris manytų, kad šios kraštutinės prielaidos 
galioja šiuo metu ar kad jos galiotų platesniame kredito kontekste ar 
pakankamai pakilus palūkanų procentui, ar kad jos apskritai galiojo 
praeityje, išskyrus kokias nors ypatingas aplinkybes. Ir vis dėlto dau- 
gybe ekonomistų, tiek Keyneso šalininkų, tiek jo priešininkų, juo 
labiau neekonomistų, tiki, jog valstybės išlaidų didėjimas palyginti su 
mokesčių įplaukomis, net jeigu tas didėjimas finansuojamas skoli- 
nantis, būtinai veikia kaip ekspansijos faktorius, nors, kaip matome, 
tokiam įsitikinimui /mplicite reikia paskutinės iš minėtų esminių 3- 
lygų. 

Jei nė viena iš jų nėra patenkinta, tada valstybės išlaidų didėjimą 
atstoja privačių išlaidų mažėjimas - išlaidas mažina tie, kurie skolina 
lėšas valdžiai, arba tie, kurie kitu atveju būtų skolinęsi tas lėšas. Ko- 
kiu mastu atstojamas šių išlaidų didėjimas? Tai priklauso nuo pinigų 
savininkų sprendimų. Kraštutinė hipotezė, kuria remiasi griežtai kie- 
kybinė pinigų teorija, teigia, jog pinigų kiekis, kurį žmonės nori lai- 
kyti, vidutiniškai priklauso tik nuo jų pajamų, o ne nuo palūkanų 
procento, kurį jie gali gauti iš obligacijų ir panašių vertybinių popie- 
rių. Šiuo atveju, kadangi bendras pinigų kiekis nesikeičia, bendrosios 
piniginės pajamos taip pat turi išlikti tokios pačios, kad žmonės dar 
norėtų laikyti tokį pat pinigų kiekį. Tai reiškia, jog palūkanų procen- 
tas turi pakilti pakankamai aukštai, kad „nugesintų“ tą privačių išlai- 
dų dydį, kuris tiksliai prilygsta padidėjusioms valstybinėms išlaidoms. 
Šiuo radikaliu atveju valstybinės išlaidos jokia prasme nėra ekspansi- 
nės. Nepadidėja net piniginės pajamos, o ką jau kalbėti apie realiąsias. 
Įvyksta tik viena: padidėja valstybės išlaidos ir sumažėja privačios. 

Skaitytoją įspėju, jog tai yra labai supaprastinta analize. Išsamiai 
analizei reikėtų visos knygos. Tačiau net ši supaprastinta analizė aiš- 
kiai rodo, jog čia galimi bet kokie rezultatai tarp dviejų ribinių taškų 
- pajamų padidėjimo 300 dolerių ir jų visiško nepadidėjimo. Kuo 
atkakliau vartotojai laikosi vartojimo išlaidų dydžio nepaisant paja- 
mų dydžio ir kuo atkakliau kapitalinių prekių pirkėjai laikosi joms 
skirtų išlaidų dydžio nepaisant kaštų, tuo labiau rezultatas artės prie 

300 dolerių papildomų pajamų Keyneso modelio ribinio taško. Kita 
vertus, kuo atkakliau pinigų savininkai laikysis savo geidžiamos pro- 
porcijos tarp grynųjų pinigų ir pajamų, tuo labiau rezultatas artės prie 
nulinio pajamų didėjimo griežtai kiekybiniame modelyje. Kurio iš šių 
dviejų požiūrių visuomenė atkakliau laikosi - šis klausimas jau yra 
empirinis ir turi būti sprendžiamas remiantis faktais, o ne vien logi- 
niais samprotavimais. 

Iki Didžiosios depresijos ekonomistų dauguma nedvejodama da- 
rytų išvadą, kad rezultatas būtų arčiau nulinio pajamų padidėjimo 
negu jų padidėjimo 300 dolerių. Po Didžiosios depresijos ekonomis- 
tų dauguma nedvejodama darytų priešingą išvadą. Pastaruoju metu 
atsirado ženklų, liudijančių, jog grįžtama prie pirmosios pozicijos. 
Deja, nė apie vieną iš šių pozicijų negalima pasakyti, kad ji grindžia- 
ma pakankamais empiriniais duomenimis. Jos yra grindžiamos vei- 
kiau tik intuityviomis išvadomis iš kasdieniškos patirties. 

Siekdamas surinkti labiau patenkinamus šios rūšies duomenis, kar- 
tu su keliais savo studentais esu atlikęs gana plačius JAV ir kitų šalių 
empirinius tyrimus*. Rezultatai išties įdomūs. Jie gana tvirtai rodo, 
jog realus rezultatas bus artimesnis kiekybinės teorijos, o ne Keyneso 
modelio postuluojamam ribiniam taškui. Hipotezė, kurią, atrodo, pa- 
tvirtina šie duomenys, teigia: valstybės išlaidoms padidėjus 100 dole- 
rių, tikėtina, jog pajamos vidutiniškai išaugs 100 dolerių - kartais 
daugiau, kartais mažiau. Tai reiškia, jog valstybės išlaidų didėjimas 
palyginti su pajamomis neturi bent kiek didesnės reikšmės. Jis gali 
padidinti pinigines pajamas, tačiau visą šį priedą absorbuoja valstybės 
išlaidos. Privačios išlaidos nepakinta. Kadangi kainos tokiu atveju vei- 
kiausiai pakyla arba smunka lėčiau nei kitu, realiosios privačios išlai- 
dos sumažėja. Atvirkščias teiginys galioja valstybės išlaidų mažėjimo 
atvėju. 

Be abejo, šios išvados negali būti laikomos galutinėmis. Jos yra 
grindžiamos plačiausia ir išsamiausia man žinoma empirine medžiaga, 
tačiau pati toji medžiaga dar toli gražu nėra visa aprėpianti. 


* Kai kurie to tyrimo rezultatai pateikti kn. Milton Friedman and David Meiselman, 
The Relative Stability of the Investment Multiplier and Monetary Velocity in tbe United 
States, 1896-1958 Įspausdinama, bus Pinigų ir kredito komisijos (Commission on 
Money and Credit) leidinyje). 

Tačiau vienas dalykas yra aiškus. Nepaisant to, ar įsigalėjusios pa- 
žiūros į fiskalinės politikos padarinius teisingos ar klaidingos, joms 
prieštarauja bent jau viena plati empirinių duomenų baze. Nežinau 
jokios kitos nuoseklios ar susistemintos empirinių duomenų bazės, 
kuri jas patvirtintų. Taigi tos pažiūros yra veikiau ekonominės mito- 
logijos dalis, o ne ekonominės analizės įrodytos ar kiekybinių tyrimų 
patvirtintos išvados. Tačiau jos daro milžinišką įtaką palankiai visuo- 
menės nuostatai del didėjančio valdžios kišimosi į ūkio reikalus for- 
muoti. 


VI skyrius 


Valdžios vaidmuo 
švietimo srityje 


Ecimaių švietimą šiandien apmoka ir tvarko beveik ištisai valstybės 
bei ne pelno institucijos. Tokia padėtis susiklostė pamažu ir ji dabar 
suvokiama kaip savaime suprantama - jau nemėginama aiškintis, ko- 
dėl švietimas traktuojamas kaip išimtis tose šalyse, kuriose viešpatauja 
laisvojo verslo tvarka ir filosofija. Štai kodėl valstybės galių plėtra čia 
visiškai nesaistoma. 

Vadovaujantis 2-ame skyriuje išdėstytais principais, valstybinė in- 
tervencija į švietimo sritį gali būti grindžiama dviem argumentais. 
Pirmasis yra tai, jog šioje srityje didelę reikšmę turi „kaimynystės 
padariniai“, t.y. tokios sąlygos, kai vieno individo veiksmai užkrauna 
didelius kaštus kitiems individams, o jie neturi galimybės gauti kom- 
pensacijų už tuos kaštus, arba kai kiti individai gauna iš jo realios 
naudos, o jis neturi galimybės gauti atlygio už suteiktą naudą, - tokio- 
mis sąlygomis laisvi mainai yra neįmanomi. Antrasis argumentas - tai 
paternalistinis rūpinimasis vaikais ir kitais neveiksniais individais. Kai- 

mynystės padarinių ir paternalizmo implikacijos labai skiriasi: tai pri- 
klauso nuo to, ar kalbame apie 1) bendrą pilietiškumo ugdymą, ar 
apie 2) specialų profesinį lavinimą. Valstybės intervencijos pagrin- 
dai šiose srityse labai skiriasi, ir jie pateisina labai skirtingus veiklos 
būdus. 

Dar viena įžanginė pastaba: svarbu skirti „švietimą“ ir „lavinimą“. 
Ne visas švietimas yra lavinimas ir ne visas lavinimas yra švietimas. 
Didžiausią susirūpinimą kelia švietimas. Valdžios veikla dažniausiai 
apsiriboja švietimo sritimi. 


BENDRASIS PILIETINIS UGDYMAS 


Stabili ir demokratinė visuomenė būtų negalima, jei dauguma pi- 
liečių neturėtų minimalių žinių ar jei nebūtų tam tikrų plačiai pripa- 
žįstamų bendrųjų vertybių. Švietimas gali praversti abiem šiais požiū- 
riais. Tad švietimo nauda tenka ne tik pačiam vaikui ar jo tėvams, bet 
ir kitiems visuomenės nariams. Mano vaiko švietimas prisideda prie 
jūsų gerovės, nes jis padeda palaikyti stabilią demokratinę visuomenę. 
Praktiškai neįmanoma identifikuoti atskirų individų ar šeimų, kurios 
turi naudos iš švietimo, ir pateikti joms sąskaitą už gaunamą paslaugą. 
Taigi čia susiduriame su reikšmingu „kaimynystės padarinių“ atveju. 

Kokios rūšies valstybės veiklą gali pateisinti šis konkretus kaimy- 
nystės padarinių faktas? Akivaizdžiausias būtų reikalavimas duoti kiek- 
vienam vaikui tam tikros srities žinių minimumą. Toks reikalavimas 
gali būti iškeltas tėvams, nors pati valdžia nesiimtų jokių papildomų 
veiksmų, - panašiai kaip pastatų arba automobilių savininkams kelia- 
mas reikalavimas laikytis tam tikrų standartų, garantuojančių kitų sau- 
gumą. Tačiau čia yra ir skirtumų. Tie individai, kurie nepajėgia pa- 
kelti kaštų, susijusių su pastatų ar automobilių saugumo reikalavi- 
mais, paprastai gali atsisakyti šios savo nuosavybės ir ją parduoti. To- 
dėl tokio reikalavimo gali būti laikomasi: be jokių valstybės subsidijų. 
Tačiau mėginimas atskirti vaiką nuo tokių tėvų, kurie nepajėgia pa- 
kelti minimalių švietimo kaštų, būtų aiškiai nesuderinamas su tuo 
esminiu vaidmeniu, kuris tenka šeimai mūsų visuomenėje; jis taip pat 
būtų nesuderinamas su individo laisve. Be to, toks atskyrimas grei- 

čiausiai pakenktų ugdyti vaiką laisvos visuomenes pilietiškumo dvasia. 

Jeigu finansinė našta, kurią užkrautų toks reikalavimas, būtų ne- 
sunkiai pakeliama didžiajai šeimų daugumai, tada galbūt būtų praktiš- 
kai įmanoma ir tikslinga reikalauti iš tėvų tiesiogiai dengti tokius 
kaštus. Ypatingais atvejais būtų galima skirti specialias subsidijas var- 
gingiausioms šeimoms. Jungtinėse Valstijose daug kur yra būtent to- 
kios sąlygos. Tokiose vietose būtų visiškai tikslinga perkelti kaštus 
tiesiai tėvams. Tada nereikėtų to valstybinio aparato, kuris dabar mo- 
kesčiais renka lėšas iš žmonių per visą jų gyvenimą, kad jas grąžintų 
dažniausiai tiems patiems žmonėms tada, kai jų vaikai lanko mokyklą. 
Tada taip pat sumažėtų mokyklų suvalstybinimo tikimybė (prie šio 
klausimo grįšime vėliau). Veikiausiai sumažėtų subsidijuojama mo- 
kyklos kaštų dalis - tokių subsidijų poreikis mažėtų didėjant bendram 
pajamų lygiui. Tačiau dabar, kai valdžia apmoka beveik visą švietimą, 
toks pajamų didėjimas tik didina per mokesčių mechanizmą cirku- 
liuojančių lėšų srautą ir skatina valdžios funkcijų plėtrą. Pagaliau, ir 
tai irgi labai svarbu, kaštų perkėlimas tėvams gerokai sulygintų visuo- 
menės ir asmeninius vaikų turėjimo kaštus ir tokiu būdu skatintų 
optimalesnę šeimų dydžio dispersiją'. 

Šeimų skirtingumas, kurį lemia turimi ištekliai ir vaikų skaičius, 
taip pat palyginti aukšti švietimo reikalavimai, kuriems reikia didelių 
kaštų, tokią strategiją daugelyje Jungtinių Valstijų vietų daro beveik 
neįmanomą. Tačiau net tokiose vietose, kur tokia strategija būtų efek- 
tyvi, valdžia vis vien užsikrovė sau švietimo finansavimo naštą. Ji mo- 
ka ne tik už bendrojo švietimo minimumą, bet ir už papildomą aukš- 
tesnio lygio lavinimą, kuris jaunuoliams yra prieinamas, bet nėra pri- 
valomas. Vienas iš argumentų abiejų šių žingsnių naudai yra „kaimy- 
nystės padariniai , kuriuos aptarėme anksčiau. Tuos kaštus valdžia 
užsikrauna todėl, kad tai esąs vienintelis įmanomas būdas garantuoti 
privalomą švietimo minimumą. O papildomas mokymasis finansuoja- 
mas todėl, kad kiti žmonės turi naudos iš gabesniųjų ir smalsesniųjų 


' Kad toks žingsnis pastebimai paveiktų šeimų dydį, nėra taip neįtikėtina, kaip gali 
pasirodyti iš pirmo žvilgsnio. Pavyzdžiui, didesnis gimstamumo lygis žemesnėse so- 
cioekonominėse grupėse, palyginti su aukštesnėmis grupėmis, gali būti aiškinamas 
tuo, kad pastarosioms vaikai santykinai daugiau kainuoja, nes jose vadovaujamasi 
aukštesniais lavinimosi standartais, kurių kaštus jos turi pakelti. 

išprusimo, nes esą tokiu būdu šaliai ugdomi geresni visuomeniniai 
bei politiniai lyderiai. Šių priemonių nauda turi būti lyginama su jų 
kaštais, ir čia gali būti skirtingų nuomonių dėl pateisinamo subsidijos 
dydžio. Tačiau mūsų dauguma veikiausiai laikosi įsitikinimo, jog toji 
nauda yra pakankama valstybės subsidijai apskritai pateisinti. 

Šie argumentai pateisina tik tam tikros rūšies švietimo valstybinį 
subsidijavimą. Užbėgant į priekį, jie nepateisina grynai profesinio la- 
vinimo subsidijavimo, nes toks lavinimas tik didina mokinio ekono- 
minį produktyvumą, bet neugdo nei pilietiškumo, nei lyderiavimo. 
Labai sunku nubrėžti aiškią liniją tarp šių dviejų švietimo rūšių. Ben- 
drasis išsilavinimas paprastai didina ekonominę mokinio vertę - tiesą 
sakant, tik moderniaisiais amžiais ir tik kai kuriose šalyse raštingumas 
nustojo būti prekine verte. Profesinis lavinimas paprastai plečia mo- 
kinio akiratį. Tačiau jų skirtumas yra didžiulis. JAV veterinarų, kos- 
metologų, dantistų bei įvairių kitokių specialistų subsidijavimo vals- 
tybės remiamose švietimo institucijose negalima pateisinti tais pačiais 
argumentais, kuriais teisinamas pradinių mokyklų ar - aukštesniu ly- 
giu - laisvųjų menų koledžų subsidijavimas. Ar toks subsidijavimas 
gali būti pateisintas visiškai kitokiais argumentais, tai šiame skyriuje 
nagrinėsime toliau. 

Argumentas, apeliuojantis į „kaimynystės padarinius“, žinoma, ne- 
apibrėžia, kokios rūšies švietimą reiktų subsidijuoti 1r kokiu mastu 
subsidijuoti. Didžiausią visuomeninę naudą greičiausiai duoda žemiau- 
sio lygmens švietimas, - čia beveik visuotinai sutariama del švietimo 
turinio; toji nauda tolydžio mažėja kylant aukštyn švietimo lygio pa- 
kopoms. Tačiau net ir šis teiginys negali būti priimtas be išlygų. Dau- 
gybė vyriausybių subsidijavo universitetus daug anksčiau, nei jos pra- 
dėjo subsidijuoti pradines mokyklas. Kuris išmokslinimas duoda di- 
džiausią visuomeninę naudą ir kokia dalis ribotų visuomenės išteklių 
gali būti jam skirta, turi spręsti visuomenė, reikšdama savo valią per 
pripažintus politinius kanalus. Šios analizės tikslas nėra išspręsti šiuos 
klausimus vietoj visuomenės, o veikiau išsiaiškinti klausimus, kurie 
kyla priimant atitinkamus sprendimus, ir ypač išsiaiškinti klausimą, 
ar sprendimą turi priimti visuomenė, o ne individas. 

Kaip matėme, privalomojo švietimo įvedimą ir valstybinį jo ti- 
nansavimą galima teisinti švietimo „kaimynystės padariniais“. Trečią 

žingsnį, t.y. švietimo institucijų valstybinį valdymą ir beveik visas 
„švietimo priemones“, taip sakant, „nacionalizavimą“, mano suprati- 
mu, yra kur kas sunkiau pareisinti tiek minėtais, tiek bet kuriais ki- 
tais argumentais. Retai būdavo viešai svarstoma, ar tokia nacionaliza- 
cija yra tikslinga. Įvairios valdžios paprastai finansuodavo švietimą, 
tiesiogiai finansuodamos švietimo institucijų veiklą. Atrodė, jog to 
reikalauja sprendimas subsidijuoti švietimą. Tačiau šie du žingsniai 
galėjo būti nesunkiai atskirti. Valdžia galėjo pareikalauti švietimo mi- 
nimumo, kuris būtų finansuojamas tėvams išduodamais „vaučeriais“, 
suteikiančiais nustatytą maksimalią metinę sumą vienam vaikui, ir tą 
sumą būtų galima išleisti „aprobuotoms“ švietimo paslaugoms. Tėvai 
tada galėtų laisvai disponuoti šia suma, taip pat bet kokia papildoma 
savo pinigų suma, pirkdami švietimo paslaugas iš savo pačių pasirink- 
tos „aprobuotos“ švietimo institucijos. Švietimo paslaugas teiktų pri- 
vačios pelno siekiančios mokyklos arba ne pelno organizacijos. Val- 
džios vaidmuo apsiribotų kai kurių minimalių standartų įvedimu, to- 
kių kaip mokymo programų tam tikras bendro turinio minimumas - 
panašiai, kaip ji dabar inspektuoja restoranus, reikalaudama laikytis 
tam tikrų minimalių sanitarinių sąlygų. Puikus tokios programos pa- 
vyzdys buvo JAV švietimo programa veteranams po Antrojo pasauli- 
nio karo. Kiekvienam veteranui metams buvo skiriama maksimali su- 
ma, kurią jis galėjo išleisti bet kuriai pasirinktai institucijai, su sąlyga, 
kad ji patenkina tam tikrus minimalius reikalavimus. Kitas pavyzdys 
- Didžioji Britanija; ten vietiniai valdžios organai apmoka kai kurių 
moksleivių mokymosi išlaidas nevalstybinėse mokyklose. Dar vienas 
pavyzdys - Prancūzijos tvarka: valstybė apmoka dalį kaštų mokslei- 
viams, lankantiems nevalstybines mokyklas. 

Vienas iš „kaimynystės padarinių argumentų, kuriuo remiamasi 
nacionalizuojant mokyklas, yra tas, kad nenacionalizavus mokyklų būtų 
neįmanoma ugdyti bendrųjų vertybių, kurios būtinos visuomenės sta- 
bilumui. Privačioms mokykloms įvestų minimalių standartų, kaip tai 
siūloma aukščiau, gali šiam tikslui nepakakti. Šią problemą galima 
iliustruoti įvairių religinių grupių išlaikomų mokyklų pavyzdžiu. Gali 
būti argumentuojama, kad tokios mokyklos ugdys vertybes, kurios 
bus nesuderinamos nei tarpusavyje, nei su pasaulietinėse mokyklose 

ugdomomis vertybėmis; tokiu būdu švietimas taps visuomenės skai- 
dymosi, o ne vienijimosi jėga. 

Įsigilinus matyti, kad toks argumentas reikalauja ne tik valstybės 
tvarkomų mokyklų, bet ir privalomo tokių mokyklų lankymo. Esama 
tvarka Jungtinėse Valstijose ir daugelyje kirų Vakarų šalių yra mišrus 
darinys. Valstybės tvarkomos mokyklos yra prieinamos, bet jos nėra 
privalomos. Tačiau dėl ryšio tarp švietimo finansavimo ir švietimo 
tvarkymo kitos mokyklos atsiduria nepalankioje padėtyje: valstybinių 
lėšų jos gauna mažai arba visai negauna. Ši padėtis dažnai kelia politi- 
nę įtampą, ypač Prancūzijoje, o dabar ir Jungtinėse Valstijose. Baimi- 
namasi, kad panaikinus tokią tvarką labai sustiprėtų parapinės mo- 
kyklos ir todėl bendrųjų vertybių ugdymo tikslą būtų dar sunkiau 
pasiekti. 

Nors šis argumentas skamba įtikinamai, toli gražu neakivaizdu, 
kad jis teisingas ar kad švietimo denacionalizavimas turėtų tokių pa- 
darinių. Iš principo jis prieštarauja laisvės išlikimo siekiui. Riba, kuri 
rūpinimąsi bendromis, visuomenę vienijančiomis vertybėmis skiria nuo 
indokrinacijos, slopinančios minties ir įsitikinimų laisvę, yra viena iš 
tų ribų, kurias lengviau deklaruoti negu nubrėžti. 

Jei kalbėsime apie padarinius, tai švietimo denacionalizavimas 1š- 
plėstų tėvų pasirinkimo galimybes. Jeigu, kaip dabar, tėvai gali siųsti 
savo vaikus į nemokamą valstybinę mokyklą, tai tik labai maža jų 
dalis gali arba nori juos siųsti į kitokias mokyklas, nebent tos irgi yra 
subsidijuojamos. Parapinių mokyklų, negaunančių iš valstybės lėšų 
švietimui, padetis yra blogesnė, užtat jas tvarko institucijos, kurios 
nori ir gali jas subsidijuoti. Privačios mokyklos turi nedaug kitų sub- 
sidijavimo šaltinių. Jeigu dabartinės valstybės išlaidos švietimui ati- 
tektų tėvams, neatsižvelgiant į tai, kur mokytųsi jų vaikai, atsirastų 
daug įvairių mokyklų, tenkinančių šią naują paklausą. Tėvai galėtų 
kur kas plačiau negu dabar reikšti savo nuomonę apie mokyklas, atsi- 
imdami vaikus iš vienos ir pervesdami į kitą. Apskritai dabar jie gali 
žengti tokį žingsnį tik gana brangia kaina - siųsdami vaikus į privačią 
mokyklą arba keisdami gyvenamąją vietą. Dauguma jų gali reikšti sa- 
vo nuomonę tik per painius politinius kanalus. Galbūt didesnę mo- 
kyklų pasirinkimo galimybę galima sudaryti ir valstybės tvarkomoje 


sistemoje, tačiau didesnei pasirinkimo laisvei trukdytų įsipareigoji- 

mas rasti vietą kiekvienam vaikui. Čia, kaip ir kitose srityse, konku- 
rencinis verslas veikiausiai efektyviau tenkintų vartotojų paklausą ne- 
gu nacionalizuotos institucijos ar institucijos, siekiančios kitų tikslų. 
Štai kodėl parapinių mokyklų reikšmė greičiausiai sumažėtų, o ne pa- 
didėtų. 

Dar vienas faktorius, veikiantis ta pačia linkme, yra tėvų, siunčian- 
čių savo vaikus į parapines mokyklas, suprantamas nenoras mokėti 
didesnius mokesčius finansuojant aukštąsias valstybines mokyklas. Del 
šios priežasties ten, kur dominuoja parapinės mokyklos, sunkiau su- 
rinkti lėšų valstybinėms mokykloms. Kiek kokybė priklauso nuo išlai- 
dų (o ji iš dalies tikrai nuo jų priklauso), valstybinių mokyklų kokybė 
tokiose vietose paprastai yra žemesnė ir todėl parapinės mokyklos 
tampa santykinai patrauklesnės. 

Kitas argumentas, aiškinantis valstybinį švietimą kaip vienijančią 
jėgą, teigia, jog privačios mokyklos labai išryškintų klasinius skirtu- 
mus. Turėdami didesnę mokyklų pasirinkimo laisvę, kiekvienos socia- 
linės klasės tėvai telktųsi krūvon, ir tokiu būdu būtų užkirstas kelias 
įvairių socialinių grupių vaikų mišriam mokymuisi. Nepaisant to, ar 
šis argumentas iš principo teisingas, toli gražu nėra akivaizdu, kad 
tokia padėtis iš tiesų susidarytų. Esant dabartinei tvarkai, gyvenamųjų 
vietovių stratifikacija smarkiai kliudo socialiniu požiūriu mišriam vai- 
kų mokymuisi. Be to, tėvams dabar netrukdoma siųsti savo vaikus į 
privačias mokyklas. Tik labai nedidelė jų dalis gali taip elgtis (palie- 
kant nuošalėje parapines mokyklas) ir tai dar labiau didina straufi- 
kaciją. 

Tiesą sakant, man atrodo, jog šis argumentas įrodo beveik priešin- 
gą dalyką - kad mokyklas denacionalizuoti yra tikslinga. Paklauskime 
savęs, kokiu atžvilgiu labiausiai skriaudžiamas mažų pajamų vietovės 
gyventojas, o ką jau kalbėti apie juodaodžių kvartalus didžiuosiuose 
miestuose? Sakysime, jeigu jam labai rūpi naujas automobilis, jis gali 
susitaupyti pakankamai pinigų ir nusipirkti tokį pat automobilį kaip 
ir turtingų priemiesčių gyventojas. Tam visai nebūtina persikelti į 
priemiestį. Priešingai, jis gali tuos pinigus susitaupyti tik gyvendamas 
pigesnėje aplinkoje. Tas pat galioja drabužių, baldų, knygų ir kitų 
vartojimo reikmenų atžvilgiu. Tačiau tarkime, kad nepasiturinti šei- 
ma, gyvenanti lūšnynuose, turi gabų vaiką ir taip rūpinasi jo lavinimu, 

kad yra pasiryžusi visomis išgalėmis taupyti tam lėšas. Jeigu ji nesu- 
laukia ypatingo demesio arba negauna vaikui stipendijos į vieną iš 
nedaugelio privačių mokyklų, tai ji atsiduria labai sunkioje padėtyje. 
„Geros“ valstybinės mokyklos yra turtingųjų rajonuose. Tokia šeima 
skirtų papildomų lėšų savo vaikų mokymui šalia tų, kurias ji atiduoda 
kaip mokesčius. Tačiau ji negali sau leisti dar ir persikelti į brangesnį 
rajoną. 

Man rodos, mūsų pažiūras šiuo klausimu vis dar veikia įvaizdis 
mažo miestelio, turinčio vienintelę mokyklą turtingiems ir neturtin- 
giems gyventojams. Tokiomis aplinkybėmis valstybinė mokykla gal- 
būt išlygintų visų galimybes. Tačiau augant miestams ir plečiantis 
priemiesčiams padėtis iš esmės pasikeitė. Mūsų dabartinė švietimo 
sistema ne tik neišlygina tų galimybių, ji greičiausiai veikia priešingai. 
Ji sukuria kliūčių nedaugeliui išskirtinių vaikų - o juk jie yra mūsų 
ateities viltis - pakilti virš vargingos pradinės savo padėties. 

Kitas argumentas švietimo nacionalizavimo naudai - tai „techni- 
nio monopolio“ idėja. Mažose bendruomenėse ir kaimo vietovėse vai- 
kų skaičius gali būti per mažas, kad apsimokėtų turėti daugiau nei 
vieną reikiamo dydžio mokyklą. Tokiu atveju negalima tikėtis, kad 
konkurencija apgins tėvų ir vaikų interesus. Kaip ir kitais techninio 
monopolio atvejais, alternatyvos yra tokios: nekontroliuojamas pri- 
vatus monopolis, valstybės kontroliuojamas privatus monopolis ir 
valstybinis monopolis. Tenka rinktis iš trijų blogybių. Tačiau nors šis 
argumentas teisingas ir svarbus, jo reikšmė per pastaruosius dešimt- 
mečius smarkiai sumažėjo vystantis transportui ir gyventojams ke- 
liantis į miestus. 

Tvarka, kuri turbūt geriausiai atitiktų šiuos argumentus, bent jau 
pradinio ir vidurinio švietimo atžvilgiu, būtų valstybinių ir privačių 
mokyklų derinys. Tėvai, kurie norėtų savo vaikus siųsti į privačias 
mokyklas, gautų pinigų sumą, lygią vaiko švietimo kaštams valstybi- 
nėje mokykloje, su sąlyga, kad tie pinigai bus išleidžiami mokymuisi 
aprobuotose mokyklose. Tokia tvarka leistų atsižvelgti į „techninio 
monopolio“ argumento stipriąsias ypatybes. Esant tokiai tvarkai bū- 
tų atsižvelgiama į pagrįstą tėvų nepasitenkinimą tuo, kad, leisdami 
savo vaikus į nesubsidijuojamas privačias mokyklas, jie turi dukart 
mokėti už švietimą - vieną kartą netiesiogiai mokesčių pavidalu ir dar 

kartą tiesiogiai. Tokia tvarka leistų atsirasti konkurencijai. Konku- 
rencija paskatintų visų mokyklų vystymąsi ir tobulėjimą. Konkuren- 
cijos elementas padidintų mokyklų įvairovę. Dėl to mokyklų sistemos 
pasidarytų lankstesnės iš esmės. Ne mažiau svarbu ir tai, kad mokyklų 
mokytojų atlyginimai būtų priklausomi nuo rinkos poreikių. Taigi ši 
tvarka suteiktų valdymo organams nepriklausomą kriterijų, pagal kurį 
būtų galima nustatyti atlyginimų skalę ir skatinti greitesnį prisitaiky- 
mą prie paklausos ir pasiūlos pokyčių. 

Dažnai teigiama, kad didžiausia švietimo problema - pinigų sty- 
gius naujiems įrenginiams pirkti bei didesniems atlyginimams mokė- 
ti, siekiant pritraukti geriausius mokytojus. Manau, kad tai klaidinga 
diagnozė. S išleidžiamų pinigų kiekis kyla ypač dideliais tem- 
pais, daug didesniais negu mūsų bendrųjų pajamų dydis. Mokytojų 
atlyginimai kilo daug sparčiau negu kitų atitinkamų profesijų paja- 
mos. Problema yra pirmiausia ne ta, kad išleidžiame per mažai pinigų 
- nors galbūt taip yra iš tikrųjų, - o veikiau ta, kad gauname tiek 
mažai už kiekvieną išleistą dolerį. Galbūt tie pinigai, kurie išleidžiami 
didingiems statiniams ir ištaigingai daugelio mokyklų aplinkai, gali 
būti pagrįstai klasifikuojami kaip išlaidos mokykloms. Tačiau vargu 
ar jas galima klasifikuoti kaip išlaidas švietimui. Tas pat galioja krep- 
šelių pynimo, balinių šokių kursams ir daugybei kitų specialių dalykų, 
kurie rodo mūsų švietėjų išradingumą. Skubu pridurti, kad neginčiju 
tėvų teisės leisti savo pinigus tokiems egzotiniams dalykams. Tai jų 
reikalas. Prieštarauju tik tam, kad pinigai, surinkti mokesčiais iš tėvų 
ir net iš bevaikių žmonių, būtų naudojami tokiems tikslams. Kokie 
„kaimynystės padariniai“ gali pateisinti tokį mokesčiais surinktų lėšų 
naudojimą? 

Viena pagrindinių priežasčių, kodėl taip švaistomos viešosios lė- 
šos, yra dabartinė sistema, mokyklų tvarkymą siejanti su jų finansavi- 
mu. Tėvai, kurie norėtų, kad pinigai būtų skiriami geresniems moky- 
tojams ir geresniems vadovėliams, o ne automobiliams ir puošniems 
koridoriams, neturi galimybės šį savo norą patenkinti, nebent mėgin- 
tų perkalbėti daugumą pakeisti bendrąjį meniu. Čia susiduriame su 
tam tikru bendrojo principo atveju: rinka leidžia kiekvienam tenkinti 
savo skonį, t.y. kiekvienam suteikia proporcinį atstovavimą; tuo tar- 
pu politinė raida primeta konformizmą. Be to, tėvai, kurie norėtų 

vaikų švietimui skirti papildomą pinigų sumą, yra labai suvaržomi. Jie 
negali papildyti sumos, kuri dabar išleidžiama jų vaiko švietimui, ir 
perkelti savo vaiką į atitinkamai brangesnę mokyklą. Jeigu jie tai pa- 
daro, turi sumokėti visus kaštus, o ne tik papildomus. Papildomus 
pinigus jie gali lengvai išleisti tik užklasinei veiklai - šokių, muzikos ir 
pan. pamokoms. Kadangi privatūs kanalai didesnėms švietimo išlai- 
doms taip yra blokuojami, reikalavimas skirti daugiau pinigų švieti- 
mui reiškiasi tuo, jog vis daugiau viešųjų lėšų panaudojama dalykams, 
kurie neturi aiškaus ryšio su valstybės tikslais švietimo srityje. 

Ši analizė leidžia daryti išvadą, kad įvedus siūlomą tvarką veikiau- 
siai sumažėtų valstybės išlaidos švietimui ir padidėtų bendros švieti- 
mo išlaidos. Ši tvarka leistų tėvams efektyviau pirkti tai, ko jie nori, 
ir taip skatintų išleisti daugiau lėšų, negu jie dabar išleidžia tiesiogiai 
ir netiesiogiai per mokesčius. Ji pašalintų tėvų nepasitenkinimo prie- 
žastis, kai išleisdami daugiau pinigų švietimui jie turi tenkintis dabar- 
tine švietimo unifikacija arba neturėdami mokyklinio amžiaus vaikų 
turi per mokesčius atiduoti pinigus tikslams, kurie, jų požiūriu, turi 
maža ryšio su švietimu, kaip jie jį įsivaizduoja“. 

Kalbant apie mokytojų atlyginimus, didžiausia problema yra ne ta, 
kad vidutiniškai jie yra per žemi - vidutiniškai jie gali būti per aukšti 
- bet ta, kad jie yra per daug suvienodinti ir nelankstūs. Prastiems 
mokytojams aiškiai permokama, geriems mokytojams mokama aki- 
vaizdžiai per mažai. Atlyginimų dydis nustatomas vienodai, ir jį lemia 
daugiausia pareigos, gauti laipsniai ir mokymo sertifikatai, o ne tik- 
rieji nuopelnai. Tai irgi yra dabartinės valstybinio švietimo sistemos 
padarinys, ir jis tampa dar ryškesnis, kai valstybės tvarkomas švietimo 
vienetas sustambinamas. Tiesą sakant, būtent šis faktas yra viena pa- 
grindinių priežasčių, kodėl profesinės švietimo sąjungos taip ryžtingai 
palaiko stambinimo idėją - nuo vietinio mokyklos rajono iki valstijos 
ir nuo valstijos iki federalinės valdžios. Bet kurioje biurokratinėje vie- 
šųjų paslaugų organizacijoje standartizuoti atlyginimai yra beveik ne- 


* Ryškus to paries efekto pavyzdys iš kitos srities - Britanijos nacionalinė sveikatos 
apsaugos tarnyba. Kruopščiai atliktoje ir įžvalgioje studijoje D. S. Lees daro gana 
įtikinamą išvadą, jog „išlaidos nacionalinei sveikatos tarnybai ne tik nėra per didelės, 
jog veikiausiai būtų net didesnės, jei klientai leistų pinigus laisvojoje rinkoje. Ypač 
apgailėtina yra naujų ligoninių statybos padėtis“. - "Health Through Choice“ Ho- 
bart Paper 14 (London: Institute of Economic Affairs, 1961), p. 58. 

išvengiami; čia beveik neįmanoma imituoti konkurencijos, kuri padė- 
tų nustatyti didesnį atlyginimų skirtumą pagal mokytojų nuopelnus. 
Švietėjai, t.y. patys mokytojai, čia taria lemiamą žodį. Tėvai ir vietos 
bendruomenė neturi didelės įtakos. Visose srityse - ar tai būtų staliaus, 
santechniko ar mokytojo amatas, - dauguma dirbančiųjų pageidauja 
standartinių atlyginimų tarifų ir priešinasi diferencijavimui - dėl tos 
visiškai suprantamos priežasties, kad ypač talentingų žmonių visad yra 
mažuma. Tai yra bendros tendencijos pavyzdys - per profesines sąjun- 
gas ar pramonės monopolijas mėginama susitarus įšaldyti kainas. Ta- 
čiau konkurencija paprastai naikina tokius susitarimus, nebent juos 
įteisina arba bent jau aiškiai paremia valdžia. 

Jei kas norėtų sąmoningai sugalvoti tokią mokytojų atrankos ir 
apmokėjimo sistemą, kuri labiausiai baidytų kūrybiškiausius, drąsiau- 
sius ir savarankiškiausius žmones ir labiausiai trauktų nekūrybiškas 
vidutinybes, tai jam tereikėtų imituoti tą mokytojų sertifikavimo ir 
apmokėjimo tvarką, kuri susiklostė didesnių miestų ir valstijų švieti- 
mo sistemoje. Turbūt verta stebėtis, kad tokiomis aplinkybėmis pra- 
dinio ir vidurinio mokymo lygis dar tebėra toks aukštas. Alternatyvi 
sistema išspręstų šias problemas, ji leistų konkurencijai įdiegti atlygi- 
nimo pagal nuopelnus principą ir pritraukti į mokytojų gretas gabių 
žmonių. 

Kodėl valstybės intervencija į mokyklų reikalus Jungtinėse Valsti- 
jose vyko būtent tokia kryptimi? Neturiu išsamių švietimo istorijos 
žinių, kurios reikalingos tokiam klausimui išspręsti. Tačiau išdėstysiu 
keletą spėjimų, galinčių atkreipti dėmesį į veiksnius, kurie pakeistų 
šios srities socialinę politiką. Toli gražu nesu tikras, kad mano dabar 
siūloma sistema būtų buvusi: pageidaujama prieš šimtą metų. Kol ne- 
buvo išsivystęs transportas, „techninio monopolio“ argumentas turėjo 
daug didesnį svorį. Taip pat svarbu, kad XIX amžiuje ir XX amžiaus 
pradžioje didžiausia JAV problema buvo ne įvairovės skatinimas, o 
bendrųjų vertybių ugdymas siekiant sukurti stabilią visuomenę. Jung- 
tines Valstijas iš viso pasaulio plūdo didžiuliai srautai skirtingų papro- 
čių imigrantų, kalbančių skirtingomis kalbomis. 

„Maišymosi: katilas“ turėjo įvesti bent šiokius tokius standartus ir 
įdiegti kai kurias bendrąsias vertybes. Valstybinė mokykla čia turėjo 
atlikti svarbų vaidmenį, pirmiausia diegdama anglų kalbą kaip bendrą 

susikalbėjimo priemonę. Net esant alternatyviai „vaučerių“ sistemai, 
minimalūs mokyklų aprobavimo standartai galėjo reikalauti anglų kal- 
bos dėstymo. Tačiau galbūt būtų buvę sunkiau tokį reikalavimą įgy- 
vendinti privačių mokyklų sistemoje. Nenoriu sakyti, kad valstybinė 
mokyklų sistema buvo neabejotinai pranašesnė prieš savo alternatyvą; 
noriu tik pasakyti, kad tada argumentai jos naudai buvo stipresni 
negu dabar. Šiandien mūsų problema - tai ne geidžiamo suvienodini- 
mo, o veikiau perdėtos unitikacijos problema. Mūsų problema - ska- 
tinti įvairovę, todėl alternatyvioji sistema ją spręstų daug efektyviau 
negu nacionalizuotų mokyklų sistema. 

Kitas veiksnys, kuris galėjo būti svarbus prieš šimtą metų, - buvo 
nepopuliarios piniginės išmokos asmenims („išmaldos ') ir nebuvo efek- 
tyvaus administracinio aparato, kuris galėtų didinti „vaučerius“ ir kon- 
troliuoti, kaip jie naudojami. Toks aparatas yra moderniųjų laikų 
reiškinys, kilęs nepaprastai išaugus asmens mokesčiams ir susikūrus 
socialinės rūpybos sistemoms. Kol jo nebuvo, valstybinį mokyklų val- 
dymą galbūt teko laikyti vieninteliu įmanomu būdu švietimui finan- 
suoti. 

Kaip rodo anksčiau minėti pavyzdžiai (Britanijos ir Prancūzijos), 
tam tikri siūlomos sistemos bruožai yra būdingi jau veikiančioms 
švietimo sistemoms. Daugelyje Vakarų šalių jaučiamas didelis ir, man 
atrodo, stiprėjantis visuomenės spaudimas, kad tokia sistema būtų 
įvesta. Iš dalies tai gali būti aiškinama tuo, kad šiuolaikine valstybės 
administracijos raida lengvina įvesti tokią sistemą. 

Nors pereinant nuo dabartinės prie siūlomos sistemos atsiras daug 
administracinių problemų, šios nebus nei neišsprendžiamos, nei uni- 
kalios. Kaip ir kitų veiklos sričių denacionalizavimo atveju, esamas tur- 
tas ir įranga gali būti parduota privačioms įmonėms, norinčioms imtis 
šios veiklos. Todėl perėjimo metu nebūtų švaistomas kapitalas. Kadan- 
gi valstybiniai organai, bent jau kai kur, ir toliau valdytų mokyklas, 
perėjimas būtų laipsniškas ir lengvas. Švietimo perdavimas vietines val- 
džios žinion Jungtinėse Valstijose bei kai kuriose kitose šalyse taip pat 
palengvintų perėjimą, nes jis skatintų lokalinį eksperimentavimą. Be 
abejo iškiltų sunkumų nustatant valstybinį vienetą, kuris turi teikti 
paramą, tačiau tai būtų ta pati problema, kuri yra sprendžiama dabar, 
nustatant, kuris valstybinis vienetas turi rūpintis tam tikro vaiko švie- 

timu. Dėl nevienodo dydžio išmokų vieni rajonai pasidarytų patrauk- 
lesni nei kiti, panašiai kaip dabar yra dėl mokymo kokybės skirtumo. 
Vienintelė nauja komplikacija galbūt būtų didesnė piktnaudžiavimo 
galimybė, atsirandanti dėl didesnės švietimo pasirinkimo laisvės. T'a- 
riamieji administraciniai sunkumai tėra įprastas argumentas, kurio grie- 
biamasi saugant status guo nuo visokių pokyčių; šiuo konkrečiu atveju 
jis yra net silpnesnis nei paprastai, nes esamoji tvarka verčia spręsti ne 
tik tas problemas, kurias kelia siūloma, bet ir visas papildomas, kurias 


kelia valstybinis mokyklų valdymas. 


KOLEDŽŲ IR UNIVERSITETŲ LYGIO LAVINIMAS 


Iki šiol daugiausia kalbėjome apie pradinį ir vidurinį švietimą. Aukš- 
tojo mokslo srityje įprasti nacionalizavimo argumentai - „kaimynys- 
tės padarinių“ ir „techninio monopolio“ argumentai - yra dar silpnes- 
ni. Elementariausio lygmens švietimo atžvilgiu beveik visuotinai suta- 
riama, koks turi būti demokratinės visuomenės piliečių švietimo pro- 
gramos turinys: juos reikia išmokyti skaityti, rašyti, skaičiuoti - štai 
beveik ir viskas. Tačiau, pamažu kylant švietimo pakopomis, sutaria- 
ma vis mažiau. Toli gražu dar nepasiekus JAV koledžo lygio, jau nėra 
reikiamo sutarimo, kad daugumos ar daugelio nuomonę būtų galima 
primesti visiems. Šio sutarimo stoka tokia akivaizdi, jos kyla abejo- 
nių net dėl šio lygmens švietimo subsidijų; kiekvienu atveju sutarimo 
stoka diskredituoja bet kokį bandymą teisinti nacionalizavimą ben- 
drųjų vertybių ugdymo dingstimi. Šiame lygmenyje beveik negali kil- 
ti „techninio monopolio“ problemų, nes juk žinoma, kokius atstu- 
mus individai gali įveikti ir įveikia noredami lankyti aukštąsias mo- 
kyklas. 

JAV valstybinių institucijų vaidmuo aukštojo mokslo srityje ma- 
žesnis nei pradinio ir vidurinio. Tačiau jų reikšmė didėjo dar iki 1920- 
ųjų, o dabar jose mokosi daugiau nei pusė visų koledžų bei universite- 
tų studentų". 

Viena pagrindinių šio skaičiaus augimo priežasčių yra tų instituci- 
jų santykinis pigumas; dauguma valstijų bei municipaliterų koledžų ar 
universitetų reikalauja kur kas mažesnio užmokesčio už mokslą, negu 


* Žr. George J. Scigler, Employment and Compensation in Education (“Occasional 
Paper“ No. 33, [New York: National Bureau of Economic Research, 1950]), p. 33. 

gali sau leisti privatūs universitetai. Dėl šios priežasties privatūs uni- 
versitetai patiria didelių finansinių sunkumų ir visai pagrįstai skun- 
džiasi „nesąžininga“ konkurencija. Jie nori išlaikyti savo nepriklauso- 
mybę nuo valdžios, bet kartu dėl finansinių problemų yra verčiami 
ieškoti valstybės paramos. 

Ankstesnė analizė rodo kelius, kuriais einant galima rasti tinkamą 
sprendimą. Valstybės išlaidos aukštajam mokslui gali būti teisinamos 
kaip būdas parengti jaunuomenę pilietiškumui bei visuomeniniam ly- 
deriavimui, nors, skubu pridurti, didžiosios dalies dabartinių išlaidų 
grynai profesiniam lavinimui negalima pateisinti nei šiais, nei, kaip 
matysime, jokiais kitais argumentais. Subsidijų mokymuisi tik vals- 
tybinėse institucijose negalima pateisinti jokiais argumentais. Kiek- 
vieną individams teikiamą subsidiją turėtų būti galima išleisti jų pačių 
pasirinktai mokslo institucijai su sąlyga, kad toji patenkina reikiamus 
subsidijavimo kriterijus. Visos išliekančios valstybinės mokyklos turi 
reikalauti užmokesčio, kuris padengia mokymo kaštus, taigi jos turi 
lygiomis sąlygomis konkuruoti su valstybės neišlaikomomis mokyk- 
lomis“. Sistema, kuri tokiu atveju susikurtų, bendrais bruožais pri- 
mintų sistemą, kuri buvo sukurta JAV veteranų švietimo finansavi- 
mui po Antrojo pasaulinio karo, išskyrus nebent tai, kad lėšos vei- 
kiausiai plauktų iš valstijų, o ne iš federalinės valdžios. 

Tokia tvarka pagyvintų konkurenciją tarp įvairių mokyklų ir pa- 
skatintų efektyviau naudoti jų lėšas. Ji padėtų privatiems koledžams 
bei universitetams pašalindama tiesioginės valstybinės paramos porei- 
kį ir taip leistų jiems išlaikyti visišką nepriklausomybę ir įvairovę, 
kartu leistų jiems plėstis. Ji duotų ir papildomos naudos, nes reikalau- 
tų subsidijas pagrįsti. Subsidijos institucijoms, o ne žmonėms lėmė 
nesaistomą visos tokių institucijų veiklos subsidijavimą, užuot jį ap- 
ribojus tik veiklos sritimis, kurias dera subsidijuoti valstybei. Net 
paviršutiniškai žvelgiant matyti, kad nors šios dvi veiklos rūšys susipi- 
na, jos toli gražu nėra tapačios. 

Teisingumo požiūriu alternatyvi tvarka ypač pranaši koledžams ir 
universitetams, nes čia - didžiulė privačių institucijų įvairovė. Antai 
Ohajo valstija dabar tarsi skelbia savo piliečiams: „Jeigu jūsų šeimoje 


* Čia aš abstrahuojuosi nuo išlaidų fundamentaliems tyrimams. Mokymosi sąvoką čia 
interpretuoju siaurai, kad nekiltų šalutinių per daug plačios srities problemų. 

yra jaunuolių, norinčių lankyti koledžą, mes automaciškai paskirsime 
jiems pakankamą keturių metų stipendiją su sąlyga, jog jie patenkins 
minimalius išsilavinimo reikalavimus, ir dar su sąlyga, jog jie pakanka- 
mai gabūs, kad ryžtųsi stoti į Ohajo universitetą. Jeigu jie nori arba 
jeigu jūs norite, kad jie stotų į Oberlino koledžą ar į Western Reserve 
universitetą, o juo labiau į Yale'o, Harvardo, Northwesterno, Beloit ar 
Čikagos universitetus, jie negaus nė cento“. Kaip gali būti pateisinama 
tokia sistema? Argi nebūtų daug teisingiau ir argi tai nepakeltų mokslo 
lygio, jeigu Ohajo valstijos pinigai, skirti aukštajam išsilavinimui, bū- 
tų panaudojami stipendijoms gauti bet kuriame koledže ar universite- 
te ir jeigu Ohajo universitetas lygiomis sąlygomis konkuruotų su 
kitais koledžais ir universitetais?? 


PROFESINIS LAVINIMAS 


Profesinis švietimas ir lavinimas neturi tos rūšies kaimynystės pa- 
darinių, kurie skiriami aukštajam išsilavinimui. Jis yra investicijų į 
žmogiškąjį kapitalą atmaina, visai panaši kaip ir investicijos į mašinas, 
pastatus ir kitokį materialų kapitalą. Tokių investicijų tikslas - pakelti 
ekonominį žmogiškojo kapitalo produktyvumą. Jeigu tas tikslas pa- 
siekiamas, tai laisvojo verslo visuomenė individui už jo paslaugas atly- 
gina didesnėmis pajamomis“. Šis pajamų skirtumas yra ekonominė 
paskata investuoti į kapitalą, egzistuojantį mašinos ar žmogaus pavi- 
dalu. Abiem atvejais papildomos pajamos turi būti matuojamos tais 
kaštais, kurie reikalingi jų įsigijimui. Pagrindinius profesinio lavini- 
mosi kaštus sudaro per mokymosi laikotarpį negautos pajamos, palū- 
kanos, prarastos dėl to, kad buvo atidėtas pajamų gavimo laikotarpis, 


* Pasinaudojau Ohajo, o ne Illinois'o pavyzdžiu, nes pasirodžius straipsniui, kuriuo 
remiantis parašytas šis skyrius (1953), Illinois'as ėmėsi programos, kuri iš dalies 
žengia šia linkme: duodamos stipendijos galioja privatiems Illinois valstijos kole- 
džams ir universitetams. Kalifornija padarė tą patį. Virdžinija priėmė panašią pro- 
gramą žemesniems švietimo lygiams dėl visiškai kitos priežasties - norėdama išvengti 
rasinės integracijos. Virdžinijos atvejis nagrinėjamas 7-ame skyriuje. 

“ Didėjančias pajamas tik iš dalies galima išreikšti pinigais; lavinimas gali teikti ir 
nepiniginės naudos, nes įgytos profesinės žinios lengvina atitinkamą veiklą. Panašiai 
ta veikla gali turėti ir neigiamų nepiniginių bruožų, kurie irgi turi būti laikomi 
tokios investicijos kašrais. 

taip pat specifiniai lavinimosi kaštai, tokie kaip mokestis už moky- 
mąsi ir išlaidos knygoms bei įrenginiams. Fizinio kapitalo atveju pa- 
grindiniai kaštai yra kapitalinių įrenginių statybos išlaidos bei per 
statybos laikotarpį prarastos palūkanos. Abiem atvejais individas lai- 
ko investiciją tikslinga, jeigu papildomos pajamos viršija jo įsivaiz- 
duojamus papildomus kaštus'. Abiem atvejais, jeigu individas imasi 
investavimo ir jeigu valstybė nesubsidijuoja tokio investavimo ir ne- 
apmokestina gautų pajamų, tai individui (arba jo tėvams, globėjams 
ar geradariams) atitenka visi papildomi kaštai ir visos papildomos 
pajamos: nelieka jokių akivaizdžių nesumokėtų kaštų ar nepasisavin- 
tų pajamų, dėl kurių privačios paskatos iš esmės skirtųsi nuo visuo- 
menei naudingų. 

Jei kapitalą būtų taip pat lengva gauti investicijai į žmogų kaip į 
fizinį turtą, tai per rinkos mainus arba per tiesioginį pačių individų 
arba jų tėvų ar globėjų investavimą abiejų sričių kapitalo pelno norma 
turėtų tendenciją daugmaž susilyginti. Jeigu ji būtų didesnė fiziniam 
kapitalui, tėvai turėtų paskatų pirkti savo vaikams tokį kapitalą vietoj 
tokio pat dydžio investicijos į profesinį lavinimą, ir priešingai. Ta- 
čiau yra įtikinamų empirinių duomenų, kad pelno norma investuo- 
jant į lavinimą yra kur kas aukštesnė negu pelno norma investuojant į 
fizinį kapitalą. Šis skirtumas rodo, jog į žmogų investuojama nepa- 
kankamai“. 

Tai, kad investicijų į žmogiškąjį kapitalą nepakanka, veikiausiai at- 
spindi kapitalo rinkos netobulumą. Investicijų į žmogų negalima finan- 
suoti tokiomis pat sąlygomis ar taip pat lengvai kaip investicijų į fizinį 
kapitalą. Nesunku suprasti, kodėl taip yra. Jeigu fiksuota paskola tei- 
kiama fiziniam kapitalui finansuoti, tai skolintojas gali turėti šiokią 
tokią paskolos grąžinimo garantiją dėl paties to fizinio turto užstatymo 
arba įkeitimo; netesybų atveju jis gali tikėtis atgauti bent dalį savo 
investicijos parduodamas tą fizinį turtą. Jeigu jis duoda panašią paskolą 


* Visi tie sumetimai, kuriais vadovaujamasi renkantis profesiją, detaliau ir tiksliau 
išdėstyti kn. Milton Friedman and Simon Kuzners, /ncome from Independent Profes- 
sional Practice (New York: National Bureau of Economic Research, 1945), p. 81- 
95, 118-137. 

* Žr. G. S.Becker, “Underinvestment in College Education?" American Economic 
Review, Proceedings L (1960); T-N/.Schultz, Investment in human Capital“, Ame- 
rican Economic Review, LXI (1961), 1-17. 

žmogaus produktyviai galiai padidinti, tai analogiškos garantijos jis aki- 
vaizdžiai negali gauti. Kur nėra vergovės, ten individo, į kurį investuo- 
jama, negalima nei pirkti, nei parduoti. Net jeigu taip būtų, garantija 
vis vien būtų nepalyginti mažesne. Fizinio kapitalo produktyvumas ap- 
skritai nepriklauso nuo skolininko geros valios. Žmogiškojo kapitalo 
produktyvumas akivaizdžiai nuo jos priklauso. Duoti paskolą individo 
lavinimuisi, kai tas individas neturi jokio užstato, išskyrus savo būsi- 
mas pajamas, yra kur kas mažiau viliojantis pasiūlymas negu suteikti 
paskolą pastato statybai: garantija yra mažesnė, o pagrindinio kapitalo 
ir palūkanų susigrąžinimo kaštai daug didesni. 

Reikalą dar labiau komplikuoja tai, kad fiksuotos piniginės paskolos 
netinka lavinimui finansuoti. Tokia investicija neišvengiamai susijusi 
su didele rizika. Vidutinis tikėtinas pelnas gali būti aukštas, tačiau gali- 
mi labai dideli nukrypimai nuo šio vidurkio. Mirtis ar fizinė negalia yra 
viena iš akivaizdžių tokio nukrypimo priežasčių, bet ji, ko gero, mažiau 
svarbi negu sugebėjimų, energijos ir sėkmės skirtumai. Štai kodėl jei 
būtų duodamos fiksuotos piniginės paskolos tik su tikėtinų ateities 
pajamų garantija, didelė jų dalis niekada nebūtų grąžinama. Kad tokios 
paskolos būtų patrauklios potencialiems kreditoriams, nominalus jų pa- 
lūkanų dydis turėtų būti pakankamai aukštas, kad būtų galima kom- 
pensuoti dėl negrąžinamų paskolų prarastą kapitalą. Tačiau aukšta no- 
minali palūkanų norma konfliktuotų su įstatymais dėl lupikavimo, ir 
todel paskolos būtų nepatrauklios potencialiems skolintojams?. 

Priemonė, kurios imamasi sprendžiant analogišką problemą kitose 
rizikingo investavimo srityse, yra akcinis investavimas ir akcijų savi- 
ninkų atsakomybės apribojimas. Atitikmuo lavinimuisi būtų indivi- 
do būsimų pajamų akcijų „išsipirkimas“, suteikiant jam avansą su 5ą- 


* Nepaisant šių kliūčių fiksuotoms piniginėms paskoloms, esu girdėjęs, kad tokia 
švietimo finansavimo praktika buvo plačiai paplitusi Švedijoje: ten paskolos buvo 
prieinamos dėl palyginti nedidelių palūkanų. Pirmas paaiškinimas būtų tas, kad 
universitetų absolventų pajamų dydžio dispersija ten mažesnė negu JAV. Tačiau 
galbūt yra ir kitų svarbesnių skirtumų. Švedų ir kitokios parirties analizė itin reika- 
linga norint patikrinti, ar anksčiau išdėstytos priežastys iš tiesų paaiškina, kodėl 
Jungtinėse Valstijose ir kitose išsivysčiusiose šalyse nėra paskolų rinkos švietimui ir 
ar čia neveikia kitokios, lengviau pašalinamos priežastys. 

Neseniai Jungtinėse Valstijose pradėta teikti privačias paskolas koledžų stu- 
dentams. Tokią praktiką labiausiai paskatino United Student Aid Funds, nepelno 
institucija, kuri laiduoja bankams už išduotas paskolas. 

lyga, kas savo skolintojui jis mokės sutartą būsimų pajamų dalį. To- 
kiu būdu iš santykinai sėkmingų individų kreditorius atgautų daugiau 
negu buvo investavęs, ir tai kompensuotų jo investicijų nuostolį ne- 
vykėliams. 

Nera jokių teisinių kliūčių tokios rūšies kontraktams, nors ekono- 
mine prasme jie reiškia, kad įgyjama individo produktyvumo dalis, 
t. y. prilygsta dalinei vergovei. Viena iš priežasčių, kodel tokie kon- 
traktai nepaplito, nors potencialiai jie pelningi tiek skolintojui, tiek 
tam, kuris skolinasi, greičiausiai yra dideli jų kontrolės kaštai: indivi- 
dai gali laisvai keisti gyvenamąją vietą, reikia rūpintis tiksliomis paja- 
mų deklaracijomis, pagaliau turi reikšmės ir kontrakto ilgalaikišku- 
mas. Patys didžiausi kaštai turbūt būtų investuojant nedideles sumas 
individams, pasklidusiems po didelę teritoriją. Šie kaštai gali būti pa- 
grindinė priežastis, kodėl niekada nepaplito šios rūšies privataus sek- 
toriaus investicijos. 

Tačiau taip pat gali būti, jog didelį vaidmenį čia suvaidino bendri 
kelių veiksnių padariniai: pačios idėjos naujumas, nenoras investiciją į 
žmogų traktuoti panašiai kaip investiciją į fizinį turtą, iracionalus 
tokių kontraktų smerkimas, nors jie ir savanoriški; galbūt ir teisės bei 
papročių nubrėžtos tokių kontraktų ribos, taikomos, pavyzdžiui, šiuo 
požiūriu labiausiai tinkamiems finansiniams tarpininkams - gyvybės 
draudimo kompanijoms. Tačiau potencialus pelnas, ypač pirmiesiems 
kontrahentams, būtų toks didelis, kad apsimokėtų net labai aukšti 
administravimo kaštai!“ 

Kad ir kokia būtų priežastis, netobula rinka lemia nepakankamas 
investicijas į žmogų. Todel valstybės intervencija galėtų būti teisina- 
ma tiek „techninio monopolio' argumentais (jei kliūtis tokioms in- 
vesticijoms yra aukšti administravimo kaštai), tiek netobulos rinkos 


'9 Įdomu būtų pasvarstyti, kaip toks biznis būtų daromas ir kaip papildomai būtų 
galima iš jo pelnytis. Pirmeiviai čia galėtų pasirinkti geriausias investicijas, kelda- 
mi labai aukštus kvalifikacinius standartus individams, kuriuos jie ruoštųsi finan- 
suoti. Tai darydami jie padidintų savo investicijų pelningumą, nes arkreiptų vi- 
suomenės dėmesį į savo finansuojamų individų išskirtinę kvalifikaciją: paraiška „Mo- 
kymąsi finansuoja XYZ draudimo kompanija“ veiktų kaip kokybės sertifikaras, 
patraukiantis klientus. Kompanija XYZ galėtų teikti ir įvairias kitokias paslaugas 
„savo“ gydytojams, teisininkams, stomatologams ir t.t. 

argumentais (jei ta kliūtis yra paprasčiausia rinkos „trintis ir nelanks- 
tumas). 

Jeigu jau valstybė čia griebiasi intervencijos, tai koks turi būti tos 
intervencijos pobūdis? Vienas akivaizdžiausių tokios intervencijos bū- 
dų, - ir vienintelis, kurio iki šiol buvo imamasi, - tiesioginės valstybės 
subsidijos profesiniam lavinimuisi iš biudžeto lėšų. Šis būdas, mano 
nuomone, akivaizdžiai netinka. Investuojama turi būti iki to momen- 
to, kai papildomos pajamos atlygina investicijas ir duoda jų rinkos 
palūkanas. Jeigu investuojama į žmogų, tai papildomos pajamos yra 
aukštesnis atlygis už individo paslaugas. Privačios rinkos ekonomikoje 
šias pajamas individas gauna asmeniškai. Jeigu investicijos yra subsidi- 
juojamos, individas nemoka jokių kaštų. Todėl, jeigu subsidijos būtų 
teikiamos visiems norintiems gauti išsilavinimą ir patenkinantiems 
minimalius kvalifikacijos reikalavimus, prasidėtų perteklinis investavi- 
mas į žmones. Juk individai turėtų paskatų tol šviestis, kol to švieti- 
mosi nauda viršytų privačias sąnaudas, net jeigu toji nauda būtų nepa- 
kankama investuotam kapitalui: atlyginti, o ką jau kalbėti apie palūka- 
nas. Norėdama išvengti tokių perteklinių investicijų, valstybė turėtų 
riboti subsidijas. Jau nekalbant apie tai, kad būtų sunku apskaičiuoti 
„teisingą“ investicijų dydį, tai pareikalautų iš esmės savavališkos inves- 
ticijų kandidatų atrankos. Tie laimingieji, kurių lavinimasis būtų sub- 
sidijuojamas, gautų visas pajamas iš tokių investicijų, tuo tarpu visus 
jų kaštus turėtų pakelti eiliniai mokesčių mokėtojai - būtų visai sava- 
vališkai ir akivaizdžiai neteisingai perskirstomos pajamos. 

Tikslas turi būti ne perskirstyti pajamas, o sudaryti apylyges in- 
vesticijų tiek į žmogiškąjį, tiek į fizinį kapitalą galimybes. Individai 
patys turi atsakyti už investicijas į savo išsilavinimą ir patys gauti 
atlygį. Rinkos trūkumai neturi būti kliūtis tokioms investicijoms, jei- 
gu Žmonės ryžtasi atlyginti visas išlaidas. Vienas iš būdų padėti asme- 
niui - valstybes akcinės investicijos į žmogų. Valstybinė institucija 
galėtų siūlyti visiškai arba iš dalies finansuoti individo lavinimąsi, jei 
tas patenkina bent minimalius kvalifikacijos reikalavimus. Jam būtų 
skiriama ribota metinė suma tam tikram metų skaičiui su sąlyga, kad 
lėšos būtų leidžiamos lavinimuisi pripažintose institucijose. Individas 
savo ruožtu turėtų sutikti mokėti valstybei ateities metinių pajamų 
dalį, viršijančią nustatytą sumą kiekvienam 1000 dolerių, kuriuos jis 

gavo iš valstybės. Šį mokestį būtų nesunku suderinti su pajamų mo- 
kesčiais ir jam reikėtų tik minimalių papildomų administracinių išlai- 
dų. Bazinė suma turėtų prilygti vidutinėms pajamoms be specializuo- 
to išsilavinimo; atiduodamų pajamų dalis turėtų būti apskaičiuota 
taip, kad visas projektas apsimokėtų. Taigi individai, kurie gautų 
išsilavinimą, faktiškai padengtų visus jo kaštus. Investicijos suma ta- 
da galetų būti nustatoma asmenišku sprendimu. Jeigu šis būtų vienin- 
telis valstybės būdas profesiniam lavinimuisi subsidijuoti ir jeigu ap- 
skaičiuotos pajamos atspindėtų visą gautą naudą ir išleistas sąnaudas, 
tai individai rinkdamiesi patys garantuotų optimalų investicijų lygį. 

Deja, antroji sąlyga vargu ar gali būti visiškai patenkinta, nes ne- 
įmanoma apskaičiuoti anksčiau minėtų nepiniginių pajamų. Todėl 
praktiškai investicijos pagal tokį planą būtų vis vien šiek tiek per 
mažos ir pasiskirstytų ne pačiu optimaliausiu būdu"! 

Del kelių priežasčių šio plano labiausiai apsimokėtų imtis priva- 
čioms finansinėms institucijoms bei nepelno organizacijoms, tokioms 
kaip fondai ir universitetai. Kadangi sunku įvertinti pagrindines paja- 
mas ir pajamų dalį, viršijančią valstybei išmokamą sumą, kyla pavo- 
jus, jog visa sistema gali virsti politiniu žaidimu. Informacija apie 
esamas įvairių profesijų pajamas leistų tik apytikriai nustatyti tą ver- 
tę, del kurios šis projektas apsimokėtų. Be to, pagrindinės pajamos ir 
minėta jų dalis skirtųsi atsižvelgiant į individą bei numatomų pajamų 
dydžio skirtumus, panašiai kaip draudimo įmokos skiriasi atsižvel- 
giant į skirtingų grupių gyvenimo trukmės tikimybę. 

Kol administravimo kaštai privačiame sektoriuje tebera kliūtis to- 
kį planą įgyvendinui, tol tinkamiausias tokiam finansavimui valstybi- 
nis vienetas yra federalinė valdžia, o ne vietos valdžios institucijos. 
Kiekviena valstija turėtų tokių pat kaštų kaip ir draudimo kompani- 
ja, pavyzdžiui, sekdama žmones, kuriuos ji finansavo. Šie kaštai fede- 
ralinės valdžios būtų maksimaliai sumažinti, nors ir nevisiškai panai- 
kinti. Pavyzdžiui, individas, kuris imigruotų į kitą šalį, vis vien būtų 
teisiškai ir moraliai įpareigotas mokėti sutartą savo pajamų dalį, nors 
gali būti sunku ir brangu priversti jį laikytis šio įsipareigojimo. Šie 


"' Esu dėkingas Harry G. Johnson ir Paul W. Cook Jr. už pasiūlymą įterpti šią 
išlygą. Išsamesnė nepiniginės naudos ir nepiniginių sąnaudų įtakos skirtingų pro- 
fesijų pajamoms analizė pateikta kn. Friedman and Kuzners, /oc.cit. 

kaštai skatintų sėkmingiausiai besiverčiančius žmones emigruoti. Ži- 
noma, panaši problema kyla ir dėl pajamų mokesčių, ir netgi didesniu 
mastu. Tačiau visos šios problemos įgyvendinant sistemą federaliniu 
lygiu, nors ir būdamos gana keblios konkrečiais atvejais, nėra neįvei- 
kiamos. Kaip jau minėta didžiausia problema yra politinė: kaip neleis- 
ti tokiai sistemai tapti politinio žaidimo lauku ir save išlaikančiai 
sistemai pavirsti profesinio lavinimo subsidijavimo įrankiu. 

Tačiau jei toks pavojus realus, tai reali ir jo įveikimo galimybė. 
Del dabartinio kapitalo rinkos netobulumo brangesnis profesinis iš- 
silavinimas yra prieinamas tik tiems individams, kurių tėvai ar gera- 
dariai gali tokį finansuoti. Tokie individai tampa grupe „be konku- 
rencijos“, kurią kapitalo stygius saugo nuo daugelio gabių individų. 
Tai konservuoja turto ir padėties nelygybė. Įgyvendinant tokias sis- 
temas, kaip ką tik išdėstytoji, kapitalas taptų labiau prieinamas ir 
tokiu būdu galimybių lygybė taptų realybe, mažėtų pajamų bei turto 
skirtumai ir būtų skatinama visapusiškai panaudoti mūsų žmogiš- 
kuosius sugebėjimus. Tai vyktų nevaržant konkurencijos, nenaiki- 
nant asmeninių paskatų ir ne kovojant su tais simptomais, kurie yra 
pajamų perskirstymo rezultatas, o stiprinant konkurenciją, žadinant 
iniciatyvą ir šalinant nelygybės priežastis. 


VII skyrius 


Kapitalizmas ir diskriminacija 


Nuostabus istorinis faktas: vystantis kapitalizmui mažėjo apriboji- 
mų, kuriais buvo varžoma įvairių religinių, rasinių bei socialinių gru- 
pių ekonominė veikla, kitaip sakant, grupių, prieš kurias buvo vykdo- 
ma diskriminacija. Statutinių santykių pakeitimas kontraktiniais vi- 
duramžių laikais buvo pirmasis žingsnis išlaisvinant baudžiauninkus. 
Žydai viduramžiais išliko dėl to, kad egzistavo rinkos niša, kurioje jie 
galėjo veikti ir išsilaikyti nepaisant oficialaus persekiojimo. Puritonai 
ir kvakeriai galėjo emigruoti į Naująjį pasaulį, nes jie rinkoje galėjo 
tam sukaupti lėšų, nepaisant suvaržymų, kurie buvo laikomi kitoms 
jų gyvenimo sritims. Pietų valstijos po Pilietinio karo griebėsi daugy- 
bės priemonių, juridiškai apribojančių juodaodžių teises. Tačiau viena 
galima priemonė, kurios niekada nebuvo imamasi bent kiek didesniu 
mastu, buvo varžyti nejudamo ir asmeninio turto nuosavybę. Tai ne- 
buvo koks nors ypatingas rūpinimasis juodaodžių teisėmis. Veikiau 

tai rodė, kad pagarba nuosavybei stipresnė nei diskriminaciniai polin- 
kiai. Privati nuosavybė ir kapitalizmo principai juodaodžiams suteikė 
tokias galimybes ir leido padaryti tokią pažangą, kurios kitomis aplin- 
kybėmis jie nebūtų galėję padaryti. Apskritai bet kurioje visuomenėje 
diskriminuojamos tos sritys, kuriose labiausiai reiškiasi monopolizaci- 
jos bruožai, tuo tarpu rasinių ar religinių grupių diskrimacija mažiau- 
sia ten, kur susiklosto didžiausia konkurencijos laisvė. 

Kaip buvo pažymėta 1-ame skyriuje, vienas iš patirties paradoksų 
yra tas, kad nepaisant šio istorijos fakto būtent mažumų grupėse daž- 
niausiai iškildavo garsiausi kapitalizmo esminės pertvarkos šaukliai ir 
šalininkai, ir čia jų būdavo daugiausia. Jie paprastai kaltina kapitaliz- 
mą dėl tebesančių suvaržymų, užuot pripažinę, kad būtent laisvoji rin- 
ka buvo pagrindinis veiksnys, sumažinęs tuos suvaržymus iki dabarti- 
nio minimumo. 

Jau matėme, kaip laisvoji rinka ekonominį etektyvumą atskiria nuo 
šalutinių veiksnių. Kaip pažymėjome 1-ame skyriuje, duonos pirkėjas 
nežino, ar javus, iš kurių ji pagaminta, augino baltaodis, juodaodis, 
krikščionis ar žydas. Štai kodėl javų augintojas gali kuo efektyviausiai 
naudotis savo ištekliais, nepaisydamas visuomenės požiūrio į rasę, reli- 
giją ar kitus bruožus tų žmonių, kuriuos jis samdo. Be to, ir tai turbūt 
dar svarbiau, laisvojoje rinkoje žmonės turi ekonominių paskatų at- 
skirti ekonominį efektyvumą nuo kitų individo bruožų. Verslininkai, 
kurie kreipia dėmesį į veiksnius,neturinčius ryšio su ekonominiu efek- 
tyvumu, atsiduria sunkesnėje padėtyje palyginti su tais, kurie to neda- 
ro. Toks žmogus iš tikrųjų apsunkina save didesniais kaštais negu tie, 
kurie tokiomis nuostatomomis nesivadovauja. Todėl laisvojoje rinkoje 
jie paprastai jį nukonkuruoja. 

Šio reiškinio mastas yra dar didesnis. Dažnai manoma, kad asmuo, 
vykdantis diskriminaciją prieš kitus rasės, spalvos ar dar kitokiu atžvil- 
giu, užkrauna papildomus kaštus ne pats sau, bet kitiems. Šis įsitikini- 
mas toks pat klaidingas, kaip ir įsitikinimas, jog šalis nedaro sau žalos 
įvesdama muitus kitų šalių gaminiams! Čia daroma viena ir ta pati 


' Puikiai parašytoje ir įžvalgioje studijoje, skirtoje diskriminacijos ekonominių pro- 
blemų analizei, Gary Beckeris parodo, jog diskriminacijos problema savo logine struk- 
tūra yra beveik tapati užsienio prekybos ir muitų tarifų problemai. Zr. G.S.Becker, 


The Economics of Discrimination (Chicago: University of Chicago Press, 1957). 

klaida. Pavyzdžiui, žmogus, kuris nenori pirkti iš juodaodžio arba 
nenori kartu su juo dirbti, pats apriboja savo pasirinkimo laisvę. Daž- 
niausiai jis turi moketi didesnę kainą už savo pirkinius arba gauti 
mažesnes pajamas už savo darbą. Arba, kitaip sakant, tie iš mūsų, 
kurie nekreipia dėmesio į odos spalvas ar religijos skirtumus, kai ku- 
riuos dalykus gali įsigyti pigiau. 

Iš šių komentarų turbūt matyti, kad yra didelių problemų apibrė- 
žiant ir interpretuojant diskriminaciją. Žmogus, kuris vykdo diskri- 
minaciją, moka tos diskriminacijos kainą. Jis tarsi „perka“ tai, ką jis 
laiko „produktu“. Sunku suprasti, kaip diskriminacija gali reikšti ką 
nors kita, o ne kitų „skonį“, kuriam pats nepritaro. Mes nelaikome 
diskriminacija - bent jau smerkiamąja šio žodžio prasme - tų atvejų, 
kai žmogus moka daugiau norėdamas išgirsti vienokį, o ne kitokį 
dainininką, tačiau laikome diskriminacija tuos atvejus, kai jie moka 
daugiau už paslaugas, teikiamas vienokios, o ne kitokios odos spalvos 
žmonių. Skirtumas tarp šių dviejų atvejų yra tas, kad pirmuoju atveju 
mūsų skoniai sutampa, o antruoju nesutampa. Ar yra principinis skir- 
tumas tarp skonio, kuriuo vadovaudamasis namo savininkas samdo 
gražią, o ne bjaurią tarnaitę, ir skonio, kuriuo vadovaudamasis kitas 
samdo juodaodėę, o ne baltaodę tarnaitę, arba priešingai, - išskyrus tai, 
kad vienu atveju mes jam pritariame, o kitu atveju nepritariame? Ne- 
noriu pasakyti, kad visi skoniai vienodai geri. Priešingai, esu įsitiki- 
nęs, kad žmogaus odos spalva ar jo tėvų religija nėra pakankamas pa- 
grindas elgtis su juo skirtingai, - apie žmogų verta spręsti pagal tai, kas 
jis yra ir ką jis daro, o ne pagal šiuos paviršutiniškus požymius. Apgai- 
lestauju dėl prietaringumo ir ribotų pažiūrų tų žmonių, kurių skoniai, 
šiuo požiūriu skiriasi nuo manojo, todėl mažiau juos gerbiu. Tačiau 
visuomenėje, kurioje pripažįstama žodžio ir diskusijų laisvė, tinka- 
miausias būdas man juos paveikti - įtikinti, jog jų skonis prastas, jog 
jie turi keisti savo požiūrį ir elgseną, - negaliu griebtis smurto primes- 
damas kitiems savo skonį ir savo požiūrį į žmones. 


SĄŽININGOS SAMDOS ĮSTATYMAI 


Daugelyje valstijų buvo sudarytos „sąžiningos samdos“ komisijos, 
kurių tikslas - įstatymu užkirsti kelią samdinių „diskriminacijai“ dėl 

rasės, odos spalvos ar religijos. Tokia teisinė praktika yra akivaizdus 
kišimasis į individų savarankiškų kontraktų laisvę. Del tokios prakti- 
kos kiekvieną tokį kontraktą valstija turi aprobuoti arba neaprobuoti. 
Tai yra toks tiesioginis laisvės ribojimas, kuriam pasipriešintume dau- 
geliu kitų atvejų. Be to, kaip dažniausiai būna daugumos laisvės suvar- 
žymų atvejais, individai, kuriuos toks įstatymas liečia, gali būti visai 
ne tie, kuriems sutramdyti jis priimtas. 

Pavyzdžiui, panagrinėkime padėtį, kai parduotuvės aptarnauja gy- 
venamąjį rajoną, kurio gyventojai nenori būti aptarnaujami juodao- 
džių pardavėjų. Tarkime, kad viena iš parduotuvių turi laisvą darbo 
vietą ir pirmasis kandidatas į tą vietą, visais požiūriais kvalifikuotas, 
pasirodo esąs juodaodis. Tarkime, kad laikantis įstatymo reikalavimo 
jis bus įdarbintas. Dėl tokio žingsnio parduotuvės pelnas sumažės ir 
padidės savininko nuostoliai. Jeigu neigiamos aplinkinių gyventojų nuo- 
statos bus pakankamai stiprios, parduotuvę gali tekti net uždaryti. Kai 
parduotuvės savininkas samdo baltaodžius, o ne juodaodžius pardavė- 
jus, tuo jis nebūtinai išreiškia savo paties prietarus ar skonį. Jis galbūt 
paprasčiausiai prisitaiko prie vietos bendruomenės skonių. Jis tiesiog 
teikia vartotojams tą paslaugą, už kurią jie moka. Ir vis dėlto būtent 
jis, dažniausiai net jis vienas, patiria nuostolių dėl įstatymo, kuris jam 
draudžia tokią praktiką, t. y. draudžia prisitaikyti prie visuomenės, 
neigiamai nusistačiusios prieš juodaodžius. Vartotojai, kurių nuosta- 
tas įstatymas turėjo palaužti, bus paveikti tik tuo mastu, kad, užsida- 
rius vienai parduotuvei iš riboto parduotuvių skaičiaus, jiems teks 
mokėti didesnes kainas. Šią analizę galima apibendrinti. Daugeliu at- 
vejų darbdaviai tik atspindi savo klientų arba kitų savo darbininkų 
nuostatas tada, kai įdarbindami žmones jie vadovaujasi kitokiais negu 
tik techniniais fizinio produktyvumo principais. Tiesą sakant, kaip 
jau pažymėjome, darbdaviai yra suinteresuoti ieškoti būdų apeiti savo 
klientų ar savo darbininkų nuostatas, jeigu tos nuostatos užkrauna 
jiems papildomų kaštų. 

Antidiskriminacinių įstatymų (FEPC - Fair Employment Practices 
Act) šalininkai teigia, jog varžyti individų kontraktų laisvę samdant 
yra pateisinama, nes individas, atsisakantis vietoj baltaodžio samdyti 
juodaodį tuo atveju, kai savo ekonominiu produktyvumu jie nesiski- 
ria, daro žalos kitiems, būtent tai rasinei ar religinei grupei, kurios 

įdarbinimo galimybės tokiu būdu yra ribojamos. Čia painiojamos dvi 
labai skirtingos žalos sąvokos. Pirmoji yra „pozityvi“ žala, kurią vienas 
individas padaro kitam vartodamas fizinę jėgą arba priversdamas jį 
priimti kontraktą be jo sutikimo. Akivaizdus tokios žalos pavyzdys: 
vienas žmogus trenkia kuoka kitam į galvą. Ne toks akivaizdus pavyz- 
dys - tai upės užteršimas, kurį aptarėme 2 skyriuje. Kita vertus, yra 
„negatyvi“ žala, kuri atsiranda, kai du individai nesudaro abipusiškai 
priimtino kontrakto: nepirkdamas iš kito asmens daikto, kurį jis nori 
man parduoti, aš pabloginu jo padėtį, palyginti su ta, kuri būtų, jeigu 
tą daiktą būčiau iš jo nupirkęs. Jeigu visuomenės dauguma pirmenybę 
teikia bliuzo, o ne operos dainininkams, tai pirmųjų gerovė didėja. 
Jeigu potencialus bliuzų atlikėjas įsidarbina, o operos dainininkas lieka 
be darbo, tai reiškia vien tai, jog bliuzų atlikėjas teikia tokią paslaugą, 
už kurią visuomenė nori mokėti, tuo tarpu operos dainininkas tokio 
tikslo nepasiekia. Potencialus operos dainininkas patiria „žalą“ dėl vi- 
suomenės skonio. Jo padėtis būtų geresnė, o bliuzo dainininkas patir- 
tų „žalą“, jeigu visuomenės skonis būtų priešingas. Aišku, kad šios 
rūšies žala atsiranda ne dėl prievartinių mainų, ne del kokių nors kaštų 
primetimo ar trečiajai pusei suteiktos naudos. Naudoti valstybės jėgą 
užkertant kelią pozityviai žalai, t. y. apsaugant asmenį nuo prievartos, 
yra visiškai pateisinama. Visiškai nepateisinama naudoti valstybės jėgą 
apsaugant asmenį nuo negatyvios „žalos“. Priešingai, tokia valstybės 
intervencija siaurina laisvę ir riboja savanorišką bendravimą. 

Sąžiningos samdos įstatymai remiasi principu, kuriuo jų šeiminin- 
kai baisėtųsi bet kur kitur. Jeigu valstybė gali individams drausti dis- 
kriminaciją del odos spalvos, rasės ar religijos, tai ji taip pat gali - jei 
taip nuspręstų dauguma - liepti vykdyti diskriminaciją dėl odos spal- 
vos, rasės ar religijos. Hidleriniai Niurnbergo įstatymai ir Pietų valsti- 
jų įstatymai, kurie primesdavo juodaodžiams tam tikrus draudimus, iš 
principo mažai skiriasi nuo antidiskriminacinių įstatymų. Šių įstaty- 
mų šalininkai, smerkdami pirmuosius, negali teigti, kad tie įstatymai 
iš principo blogi, kad jie sankcionuoja tokius valstybės veiksmus, ku- 
rie neleistini. Jie tik gali sakyti, jog pasirinktieji kriterijai yra netikę, ir 
mėginti kitus įtikinėti, jog reikia kitokių kriterijų. 

Jeigu plačiau pažvelgsime į istoriją ir į tuos dalykus, kurių dauguma 
griebiasi vadovaudamasi ne principais, o paskirais sprendimais, tai tik- 

rai pamatysime, kad pripažinti valstybės kišimąsi į šią sritį tolygu su- 
kelti tokių padarinių, kurie būtų negeidžiami net tiems žmonėms, ku- 
rie dabar pripažįsta antidiskriminacinius įstatymus. Jeigu šiuo metu jų 
šalininkai gali kitiems primesti savo pažiūras, tai tik dėl konstitucinės 
ir federalinės sąrangos, kuri leidžia vienos šalies dalies daugumai pri- 
mesti savo pažiūras kitos šalies dalies daugumai. 

Dažniausiai kiekviena mažuma, kuri patiki savo interesus kokiai 
nors daugumai, pasirodo esanti visiškai trumparegė. Kai pripažįstami 
bendri, visai aibei atvejų galiojantys apribojimai, tai gali sulaikyti tam 
tikrą daugumą nuo tam tikros mažumos išnaudojimo. Nesant tokių 
apribojimų dauguma neabejotinai pasinaudos savo galia primesdama 
visiems savo įsitikinimus, arba, jei noritė, savo prietarus, bet ne ginda- 
ma mažumą nuo daugumos prietarų. 

Kalbant kiek kitaip ir galbūt įtikinamiau, pažvelkime į individą, 
įsitikinusi tuo, kad esami skoniai yra netikę ir kad juodaodžiai turi 
mažiau galimybių rinktis, negu jis norėtų. Tarkime, kad jis realizuoja 
savo įsitikinimus praktiškai darbo vietai visada pasirinkdamas juodao- 
dį kandidatą iš daugelio kitų visai kitais atžvilgiais lygiaverčių. Ar da- 
bartinių įstatymų požiūriu jam tai turi būti draudžiama? Pagal sąžinin- 
gos samdos įstatymų logiką išties jam turi būti draudžiama. 

Srityje, kurioje šie principai yra geriau išsiaiškinti nei bet kur kitur, 
būtent žodžio ir spaudos srityje, „sąžiningos“ samdos įstatymų atitik- 
muo būtų „sąžiningas“, o ne laisvas žodis. Šiuo požiūriu Amerikos 
pilietinių laisvių sąjungos pozicija atrodo visiškai prieštaringa. Ji vie- 
nodai gina ir laisvą žodį, ir sąžiningos samdos įstatymus. Vienas iš 
argumentų žodžio laisvei pagrįsti yra tas, jog mes nepripažįstame dau- 
gumoms teisės spręsti, kas kiekvienu momentu gali būti laikoma dera- 
mu žodžiu. Mes norime laisvos idėjų rinkos, kurioje idėjos turėtų šan- 
są sulaukti daugumos ar net visų pripažinimo, net jeigu iš pradžių jas 
kelia tik nedaugelis individų. Visai tokie pat argumentai tinka samdo- 
mojo darbo arba, dar konkrečiau, prekių ir paslaugų rinkai. Argi atsi- 
tiktinei daugumai labiau leistina spręsti apie tai, kas turi būti samdo- 
mas, negu apie tai, kas turi būti sakoma? Išties, ar gali idėjų rinka 
ilgam išlikti, jeigu prekių ir paslaugų rinka bus sunaikinta? Pilietinių 
laisvių sąjunga beatodairiškai gina rasisto teisę ant kiekvieno kampo 
skelbti rasinės segregacijos doktriną. Tačiau ji reikalaus patupdyti jį į 

kalėjimą, jeigu vadovaudamasis savo skelbiamais principais jis atsisa- 
kys pasisamdyti juodaodį. 

Kaip jau buvo pabrėžta, tiems iš mūsų, kurie mano, kad diskrimi- 
nacija dėl odos spalvos, yra neteisinga, vertėtų įtikinėti kitus piliečius 
laikytis tokių pat pažiūrų, o ne šauktis valstybės prievartos prieš tuos, 
kurie mano kitaip. Iš visų grupių Pilietinių laisvių sąjungai derėtų 
pirmajai tai pripažinti ir paskelbti. 


TEISĖS Į DARBĄ ĮSTATYMAI 


Kai kurios valstijos yra priėmusios vadinamuosius teisės į darbą 
įstatymus. Tai - įstatymai, kurie kaip įdarbinimo sąlygos draudžia 
reikalauti, kad samdomasis būtų profesinės sąjungos narys. 

Principai, kuriais remiasi teisės į darbą įstatymai, yra tie patys, 
kuriais remiasi sąžiningos samdos įstatymai. Abiem atvejais pažeidžia- 
ma kontraktų laisvė: vienu atveju nurodinėjama, kad tam tikra odos 
spalva ar tam tikra religija negali būti įdarbinimo sąlyga, o šiuo atveju 
nurodinėjama, kad narystė profesinėje sąjungoje negali būti tokia sąly- 
ga. Nepaisant principo tapatumo, beveik absoliučiai skiriasi nuomo- 
nės del šių dviejų įstatymų. Beveik visi, kurie remia sąžiningos samdos 
įstatymus, nepritaria teisės į darbą įstatymams; beveik visi, kurie re- 
mia teisę į darbą, nepritaria sąžiningos samdos įstatymams. Būdamas 
liberalas aš nepritariu nei vieniems, nei kitiems ir nepritariu įstaty- 
mams, kurie draudžia vadinamuosius „yellow-dog“ kontraktus (t. y. 
kontraktus, kuriuos sudarant įdarbinimo sąlyga - nepriklausyti profe- 
sinei sąjungai). 

Esant konkurencijai tarp darbdavių ir darbininkų, nėra jokio pa- 
grindo drausti darbdaviams kelti savo sąlygas potencialiems darbinin- 
kams. Kartais darbdavys pamato, kad jo darbininkai dalį savo atlygini- 
mo nori gauti ne pinigais, o kokių nors patogumų pavidalu, pavyz- 
džiui, jie nori naudotis beisbolo ar žaidimų aikštėmis arba prašo geres- 
nių poilsio sąlygų. Darbdavys tada suvokia, kad jam pelningiau siūlyti 
šiuos patogumus kaip samdos kontrakto dalį negu mokėti didesnį 
piniginį atlyginimą. Panašiai darbdavys gali siūlyti pensinius polisus 
arba reikalauti turėti įsigijus tokį polisą ir pan. Tai nėra joks kišima- 
sis į individų laisvę ieškoti darbo. Tai tėra darbdavio mėginimas darbo 

vietą padaryti patrauklesnę darbininkams. Kol yra daugybė kitų darb- 
davių, visi darbininkai, turintys specifinių pageidavimų, gali juos pa- 
tenkinti susirasdami tinkamą darbdavį. Konkurencijos sąlygomis tas 
pat galioja ir „closed shop“ kontraktams - kai priklausymas profsąjun- 
gai yra įdarbinimo sąlyga. Jeigu kai kurie darbininkai pageidautų dirb- 
ti įmonėse pagal „closed shop“ kontraktą, o kiti - įmonėse, kuriose 
tokie kontraktai nesudaromi, tada atsirastų skirtingos samdos kon- 
traktų formos: vienos siūlytų vienokius, o kitos - kitokius patogumus. 

Žinoma, yra kai kurių svarbių skirtumų tarp sąžiningos samdos ir 
teisės į darbą įstatymų. T'uos skirtumus lemia profsąjungų monopoliai 
iš samdomojo darbo pusės bei federaliniai profesinių darbo sąjungų 
įstatymai. Abejotina, ar konkurencinėje darbo rinkoje darbdaviams 
būtų labai naudinga siūlyti narystę profsąjungoje kaip įdarbinimo sąly- 
gą. Nors kai kurios profsąjungos nesuteikia jų nariams didesnės mo- 
nopolinės galios, „closed shop“ tipo junginiai beveik visada tokią galią 
turi. Jie beveik visada yra monopolinės galios simbolis. 

Tai, kad šie „closed shop“ junginiai ir darbo monopolijos sutampa 
nėra argumentas, madingas teisės į darbą įstatymams. Tas sutapimas 
veikiau kalba apie būtinybę naikinti monopolinę galią, nepaisant visų 
jos pavidalų ir apraiškų. Jis rodo, kad darbo santykių srityje reikia 
efektyvesnių ir platesnių antistresinių priemonių. 

Kitas praktinę reikšmę turintis skirtumas - tai konfliktas tarp fede- 
ralinių ir valstijų įstatymų, taip pat šiuo metu visoms valstijoms galio- 
jantis federalinis įstatymas, kurį atskira valstija gali apeiti tik priimda- 
ma teisės į darbą įstatymus. Optimalus sprendimas reikalautų, kad tas 
federalinis įstarymas būtų peržiūrėtas. Problema yra ta, kad jokia vals- 
tija to pasiekti negali, net jeigu kai kurių valstijų žmonės norėtų pa- 
keisti įstatymus, reglamentuojančius jų valstijų profsąjungų veiklą. Jeigu 
teisės į darbą įstatymas būtų vienintelis veiksmingas būdas šiam tikslui 
pasiekti, tada jis galbūt būtų mažesnė iš blogybių. Kadangi nemanau, 
jog teisės į darbą įstatymas vienas pats daro kokį nors rimtą poveikį 
monopolinei profsąjungų galiai, tai tokio jo pateisinimo negaliu pri- 
pažinti. Šie praktiniai argumentai man atrodo per silpni, kad atsvertų 
principinį prieštaravimą tokiems įstatymams. 

SEGREGACIJA MOKYKLOSE 


Segregacija mokyklose kelia tik vieną specifinę problemą, kurios 
nepaliečia anksčiau išdėstytas komentaras. Jis jos nepaliečia tik todėl, 
kad švietimą šiuo metu valdo ir tvarko pirmiausia valdžia. Tai reiškia, 
jog valdžia turi aiškiai apsispręsti. Ji turi įvesti arba privalomą segrega- 
ciją, arba privalomą integraciją. Mano požiūriu, abu sprendimai būtų 
blogi. Tie iš mūsų, kurie odos spalvą laiko nereikšmingu dalyku ir 
nori, kad šis įsitikinimas taptų visuotinis, tačiau kurie kartu pripažįsta 
ir individo laisvę, čia susiduria su dilema. Jeigu jau tenka rinktis iš 
dviejų blogybių - privalomos segregacijos arba privalomos integraci- 
jos, - tai ar negalėčiau nesirinkti integracijos. 

Ankstesniame skyriuje, kuris iš pradžių buvo rašytas visai nesigili- 
nant į segregacijos ar integracijos problemas, siūlomas sprendimas, ku- 
ris leidžia išvengti abiejų blogybių, ir tai puikiai rodo, kaip bendri 
laisvės plėtros principai padeda spręsti konkrečias laisvės problemas. 
Tas sprendimas - panaikinti mokyklų valstybinį administravimą ir pri- 
pažinti tėvų teisę patiems rinktis mokyklą, į kurią eis jų vaikai. Žino- 
ma, kiekvienas taip pat turime savo žodžiais ir darbais stengtis taip 
paveikti viešąją nuomonę, kad mišrios mokyklos taptų taisykle, o seg- 
reguotos - retomis išimtimis. 

Priėmus tokį pasiūlymą, atsirastų įvairių mokyklų: kai kurios tap- 
tų vien baltųjų, kai kurios vien juodaodžių ir kai kurios - mišrios. 
Todėl perėjimas nuo vienokios mokyklų sudėties prie kitokios - tikė- 
kimės mišriosios - taptų laipsniškas ir atitiktų visuomenės nuostatų 
kitimą. Būtų išvengta didelių politinių konfliktų, kurie dabar kelia 
įtampą visuomenėje ir ją skaido. Šioje konkrečioje srityje, kaip ir vi- 
sose kitose srityse, rinka leistų plėtotis bendradarbiavimui, neprimes- 
dama konformizmo*. 

Virdžinijos valstijoje yra priimtas projektas, turintis daug bendrų 
bruožų su ankstesniame skyriuje siūlomu. Nors jis buvo priimtas sie- 
kiant išvengti privalomos integracijos, prognozuoju, kad jo galutiniai 
padariniai bus visai kitokie - juk galiausiai ketinimų ir rezultatų neta- 
patumas yra vienas pagrindinių argumentų už laisvą visuomenę; reikia 
* Kad nekiltų nesusipratimų, turiu pabrėžti, jog kalbėdamas apie paskutinio sky- 


riaus pasiūlymą remiuosi prielaida, kad „vaučerių“ gavėjui galioja tas pars reikalavi- 
mų minimumas, nepaisant to, ar mokykla segreguora, ar nesegreguota. 

leisti žmonėms vadovautis jų pačių interesais, nes nėra būdų numatyti, 
kur ir kaip jie pasireikš. Iš tiesų net pradiniuose etapuose buvo siurpri- 
zų. Girdėjau, jog vieną pirmųjų pareiškimų gauti vaučerį padavė tėvai, 
kurie savo vaiką iš segreguotos mokyklos norėjo pervesti į integruotą. 
Pervesti buvo prašoma visai ne integracijos, o paprasčiausiai dėl to, kad 
integruotoje mokykloje buvo geresnė mokymo kokybė. Ateities per- 
spektyvoje, jeigu vaučerių sistema nebus panaikinta, Virdžinija taps 
eksperimentu, kuris leis patikrinti ankstesnio skyriaus išvadas. Jeigu 
tos išvados teisingos, tai matysime, kaip suklestės Virdžinijos mokyk- 
los, kaip atsiras įvairovė, kaip žymiai, netgi paprastai pakils geriausių 
mokyklų kokybė, o vėliau dėl jų įtakos pamažu gerės ir visos kitos. 

Kita vertus, neturime būti per daug naivūs ir manyti, jog senąsias 
vertybes bei nuostatas gali greitai pakeisti įstatymas. Aš pats gyvenu 
Čikagoje. Čikagoje nėra privalomos segregacijos įstatymų. Jos įstaty- 
mai reikalauja integracijos. Tačiau iš tikrųjų Cikagos valstybinės mo- 
kyklos yra turbūt ne mažiau segreguotos negu daugumos Pietų valstijų. 
Beveik neabejotina, jog Čikagoje įvedus Virdžinijos sistemą segregaci- 
ja pastebimai sumažėtų, o gabiausiam ir ambicingiausiam juodaodžių 
jaunimui atsivertų daug naujų galimybių. 


VIII skyrius 


Monopolis ir verslo bei 
darbo socialinė atsakomybė 


v 
Žali „konkurencija“ turi dvi visiškai skirtingas reikšmes. Kasdienė- 
je kalboje konkurencija reiškia varžybas, kai vienas individas mėgina 
įveikti kitą, savo varžovą. Ekonomiškai konkurencija reiškia beveik 
priešingą dalyką. Konkurencinėje rinkoje beveik nėra asmeninių var- 
žybų. Nėra asmeninių kovų. Laisvojoje rinkoje javų augintojas nesi- 
jaučia esąs savo kaimyno varžovas, nors tas išties yra jo konkurentas. 
Konkurencinė rinka yra iš esmės beasmene. Ne vienas jos dalyvis ne- 
gali diktuoti sąlygų, kurių kiti turėtų laikytis įsigydami prekes ar ieš- 
kodami darbo. Visi pripažįsta, kad kainas nustato rinka, kad atskiri 
individai beveik nedaro joms įtakos, nors visi kartu jie jas nulemia 
savo atskirų veiksmų bendrais padariniais. 

Monopolis atsiranda tada, kai atskiras individas ar įmone tokiu 
mastu kontroliuoja tam tikrą produktą ar paslaugą, kad gali primesti 
kitiems tų produktų ar paslaugų įsigijimo sąlygas. Tam tikru atžvilgiu 

monopolis yra artimesnis kasdienei „konkurencijos“ sąvokai, nes jame 
yra asmeninių varžybų elementų. 

Laisvoje visuomenėje dėl monopolio kyla dviejų rūšių problemų. 
Pirmiausia, monopolis riboja laisvuosius mainus ir jis siaurina indivi- 
do pasirinkimo laisvę. Antra, monopolis kelia - kaip dabar sakoma - 
monopolininko „socialinės atsakomybės“ problemą. Konkurencinės rin- 
kos dalyvis neturi realios galios keisti mainų sąlygas; kaip atskiras vie- 
netas jis yra beveik nepastebimas, todėl vargu ar galima sakyti, jog jis 
turi kokią nors „socialinę atsakomybę, išskyrus bendrąją pilietinę pa- 
reigą laikytis šalies įstatymų ir gyventi savo galva. Monopolininkas yra 
pastebimas ir turi apčiuopiamą galią. Knieti pasakyti, jog tą galią jis 
privalo naudoti ne vien savo, bet ir visuomenės interesų labui. Tačiau 
toks įsitikinimas, jeigu jis taptų plačiai pripažintas, sunaikintų laisvąją 
visuomenę. 

Žinoma, konkurencija yra tam tikras idealus tipas, panašiai kaip 
Euklido linija ar taškas. Niekas nėra matęs euklidinės - nulinio pločio 
ir gylio - linijos, tačiau mums apsimoka, pavyzdžiui, ištemptą mati- 
ninko virvę tokia laikytu. Visai panašiai nėra tokio dalyko kaip „gry- 
noji“ konkurencija. Kiekvienas gamintojas daro tam tikrą įtaką, nors 
ir visai menką, savo produkto kainai. Dalyko ir politikos požiūriu 
svarbiausia tai, ar ši įtaka yra reikšminga, ar į ją galima nekreipti dė- 
mesio, kaip matininkas nekreipia dėmesio į savo „linijos“ storį. Žino- 
ma, atsakymas turi priklausyti nuo konkrečios problemos. Tačiau ty- 
rinėdamas ekonominę veiklą Jungtinėse Valstijose vis labiau įsitikinu, 
kad beveik visų problemų ir beveik visos pramonės atžvilgiu jos eko- 
nomiką galima laikyti konkurencine. 

Monopolis kelia techninių problemų, jis apima sritis, kur nesu pa- 
kankamai kompetentingas. Todėl šiame skyriuje tik gana glaustai ap- 
žvelgsiu kai kurias bendras problemas: monopolio prigimtį, monopo- 
lio šaltinius, deramą valstybinę politiką, taip pat verslo ir darbo socia- 
linę atsakomybę. 


MONOPOLIO MASTAS 


Yra trys monopolio sritys, kurias reikia atskirai nagrinėti: pramonės 
monopolis, darbo rinkos monopolis ir valdžios sukurtas monopolis. 

1. Pramonės monopolis. Svarbiausias taktas, kurį reikia pabrežu, 
kalbant apie pramonės įmonių monopolio mastą, yra to masto santy- 
kinis nereikšmingumas visai ekonomikai. Jungtinėse Valstijose veikia 
maždaug keturi milijonai atskirų įmonių; maždaug keturi šimtai tūks- 
tančių naujų atsiranda kasmet; šiek tiek mažiau kasmet išnyksta. Be- 
veik penktadalis darbingų gyventojų yra darbdaviai sau (se/f-emp/loy- 
ed). Beveik kiekvienoje pramonės šakoje sugyvena ir gigantai, ir pig- 
mėjai. 

Turint tik šį bendrą vaizdą sunku rasti objektyvų kriterijų mono- 
polio ir konkurencijos mastams nustatyti. Pagrindinę sunkumo prie- 
žastį jau minėjome: šios ekonominės teorijos sąvokos yra idealios kon- 
strukcijos, skirtos veikiau specialioms problemoms analizuoti negu 
realiai padėčiai aprašyti. Štai kodėl negali būti griežtų kriterijų spren- 
džiant, ar tam tikra įmonė ar pramonės šaka turi būti laikoma mono- 
poline, ar konkurencine. Dėl šių terminų reikšmės neapibrėžtumo 
kyla daug nesusipratimų. Atsižvelgiant į patirtį, tas pats žodis vartoja- 
mas skirtingiems reiškiniams apibūdinti. Bene ryškiausias pavyzdys 
yra tai, kad tyrinėtojai amerikiečiai monopolijomis dažnai laiko to- 
kius darinius, kuriuos europiečiai laiko itin konkurenciniais. Del to 
europiečiai, studijuodami Amerikos literatūrą bei diskusijas, tačiau 
savaip suvokdami „konkurencijos“ ir „monopolio“ terminų prasmę, 
daro išvadą, jog monopolizmo lygis Jungtinėse Valstijose yra daug 
aukštesnis, negu jis yra iš tikrųjų. 

Yra daugybė tyrimų - čia ypač paminėtini G. Warreno Nutterio ir 
George'o J. Suiglerio darbai, - kuriuose mėginama klasifikuoti pramo- 
nę į mMonopolistinę, santykinai konkurencinę ir valstybės valdomą ar- 
ba kontroliuojamą, taip pat išsiaiškinti pokyčių dinamiką šiose kate- 
gorijose'. Autoriai daro išvadą, jog 1939 metų duomenimis maždaug 
ketvirtadalis ekonomikos gali būti laikomas valstybės valdomu arba 
kontroliuojamu sektoriumi. Iš likusių trijų ketvirtadalių tik ketvirta- 
dalis ar netgi tik 1596 gali būti laikomas monopoliniu sektoriumi, ir 
bent trys ketvirtadaliai ar netgi 8590 turėtų būti laikomi konkurenci- 
niu sektoriumi. Be abejo, valstybės valdomas arba kontroliuojamas 
sektorius per pastarąjį pusšimtį metų smarkiai išaugo. Tačiau priva- 
'" G.Warren Nutter, The Extent of Enterprise Monopoly in the United States, 1899- 


1939 (Chicago: University of Chicago Press, 1951); George J. Stigler, Five Lectures 
on Economic Problems (London: Longmans, Green and Co., 1949), p. 46-65. 

čiame sektoriuje nepastebima jokia monopolizmo didėjimo tendenci- 
ja, jo laipsnis čia galbūt net sumažėjo. 

Tačiau vyrauja įsitikinimas, kad monopolizmo laipsnis yra daug 
didesnis, negu rodo šie tyrimai, ir kad laikui bėgant jis nepaliaujamai 
didėja. Viena iš priežasčių, kuri sukelia ši klaidingą įspūdį, yra abso- 
liučių ir santykinių dydžių painiojimo tendencija. Ekonomikai au- 
gant įmonių absoliutus dydis taip pat auga. Iš čia daroma išvada, kad 
jos užima vis didesnę rinkos dalį, nors iš tikrųjų rinka galbūt auga dar 
sparčiau. Antroji priežastis yra tai, kad monopolis patraukia daugiau 
dėmesio negu konkurencija. Jeigu žmonių paprašytume išvardinti svar- 
biausias Jungtinių Valstijų šakas, tai beveik visi paminėtų automobi- 
lių pramonę ir tik nedaugelis prisimintų urmo prekybą. Tačiau urmo 
prekyba savo mastu dukart viršija automobilių pramonę. Urmo pre- 
kyba yra itin konkurencinė, todėl ji patraukia mažai dėmesio. Nedau- 
gelis žmonių galėtų išvardinti pirmaujančias šios srities įmones, nors 
tarp jų yra labai didelių. Kai kuriais požiūriais labai konkurencinė 
automobilių gamyba yra sutelkta nedaugelyje firmų ir yra aiškiai arti- 
mesnė monopolinei. Kiekvienas gali išvardinti pirmaujančias automo- 
bilių gamybos firmas. Dar vienas ryškus pavyzdys - namų ūkio paslau- 
gos: ištisa pramonė, kurios reikšmė pranoksta telegrafo ar telefono 
paslaugų reikšmę. Trečioji priežastis - įsigalėjęs įprotis pervertinti stam- 
biąją pramonę ir neįvertinti smulkiosios, kaip tai matyti vien iš pas- 
kutiniojo pavyzdžio. Pagaliau skiriamuoju mūsų visuomenės bruožu 
dažnai laikomas jos industrinis pobūdis. Dėl to pervertinamas gamy- 
binis ekonomikos sektorius, kuris teikia tik maždaug ketvirtadalį pro- 
dukcijos ir kuriame dirba tik ketvirtadalis darbininkų. O monopoliz- 
mas yra kur kas labiau paplitęs gamybos negu kituose ekonomikos 
sektoriuose. 

Dėl monopolio reikšmės pervertinimo pervertinama reikšmė tų 
technologinių pokyčių, kurie labiau skatina monopolį, negu tų poky- 
čių, kurie didina konkurenciją. Pavyzdžiui, visada pabrėžiama masi- 
nės gamybos plėtra. Kur kas mažiau dėmesio kreipiama į transportą 
bei komunikacijas, kurių plėtra didina konkurenciją mažindama vie- 
tos rinkų svarbą ir platindama erdvę konkurencijai. Didėjanti auto- 
mobilių pramonės koncentracija yra akivaizdi; kur kas mažiau paste- 
bima automobilių transporto pramonės plėtra, mažinanti priklauso- 

mybę nuo stambiųjų geležinkelių; nepastebima ir mažėjanti plieno 
pramonės koncentracija. 

2. Darbo rinkos monopolis. Panaši tendencija pervertinti monopolio 
reikšmę maryti ir darbo srityje. Darbininkų sąjungos jungia maždaug 
tik ketvirtadalį visų darbininkų, tad jų įtaka atlyginimų struktūrai 
gerokai pervertinama. Daugybė sąjungų yra visiškai neveiksmingos. 
Ner didelės ir galingos sąjungos daro tik ribotą poveikį atlyginimų 
struktūrai. Darbo srityje, palyginti su pramoninio kapitalo sritimi, 
dar labiau aišku, kodėl vyrauja monopolizmo pervertinimo tendenci- 
ja. Kur veikia darbo sąjunga, ten visoks atlyginimų didinimas vyksta 
per ją, net jeigu jis vyksta ir ne jos dėka. Namų ūkio darbininkų 
atlyginimai pastaraisiais metais labai išaugo. Jeigu egzistuotų šių dar- 
bininkų sąjunga, tas didėjimas būtų vykęs per ją ir būtų vertinamas 
kaip jos laimėjimas. 

Tai nereiškia, kad darbo sąjungos neturi jokios reikšmės. Kaip ir 
verslo monopoliai, jos daro didelę įtaką nukreipiant kai kurių atlygi- 
nimų lygį nuo to lygio, kuris susidarytų veikiant vien rinkai. Būtų 
klaida tiek pervertinti, tiek ir neįvertinti jų įtakos. Mano kadaise at- 
liktais apytiksliais skaičiavimais, maždaug 10-1596 darbininkų atlygi- 
nimai profesinių sąjungų deka padidėjo maždaug 10-1590. Tai reiš- 
kia, kad maždaug 85-9096 darbininkų atlyginimų lygis nusmuko apie 
4947. Nuo to laiko buvo atlikta daug kitų išsamesnių tyrimų. Susida- 
ro įspūdis, kad šie tyrimai atskleidžia tokias pat proporcijas. 

Jeigu sąjungos pakelia atlyginimų lygį tam tikros protesijos ar pra- 
monės dirbantiesiems, jos neišvengiamai padaro darbo paklausą toje 
srityje mažesnę negu ji būtų buvus - bet kokia aukštesnė kaina mažina 
pirkimo apimtį. Dėl to padaugėja žmonių, ieškančių kitokių darbų, o 
tai mažina atlyginimų dydį kitose srityse. Kadangi sąjungos paprastai 
būna stipriausios tose grupėse, kurios ir šiaip jau geriau apmokamos, 
tai dėl jų veiklos gerai apmokami darbininkai dar labiau padidina savo 
atlyginimus mažiau apmokamų darbininkų sąskaita. Tad sąjungos ne 
tik daro žalą visai visuomenei ir darbininkams kaip visumai; jos taip 


* “Some Comments on the Significance of Labour Unions for Economic Policy“, in 
David McCord Wright (ed.), The Impact of the Union (New York: Harcourt, Brace, 
1951), p. 204-234. 

pat didina darbininkų pajamų nelygybę, nes mažina pasirinkimo gali- 
mybę mažiausiai uždirbantiems. 

Vienu požiūriu darbo ir verslo monopoliai iš esmės skiriasi. Per 
pastaruosius penkiasdešimt metų verslo monopolių stiprėjimo tenden- 
cijos nebuvo pastebimos, o darbo srityje tokia tendencija tikrai paste- 
bima. Darbo sąjungos pastebimai stiprėjo per Pirmąjį pasaulinį karą, 
jos susilpnėjo 3-iajame ir 4-ojo dešimtmečio pradžioje ir po to šuoliu 
išaugo Naujojo kurso metais. Šį savo laimėjimą jos įtvirtino per Ant- 
rąjį pasaulinį karą ir po karo. Dabartiniu metu jos tik išlaiko savo galią 
arba net silpnėja. Šis nuosmukis atspindi ne konkrečių pramonės šakų 
ar profesijų nuosmukį, bet veikiau tų šakų ir profesijų, kur sąjungos 
turėjo didelę galią, santykinį nuosmukį atžvilgiu tų, kur sąjungos yra 
silpnos. 

Skirtumas, kurį čia nubrėžiau tarp darbo monopolio ir verslo mo- 
nopolio, vienu požiūriu yra per daug griežtas. Tam tikru mastu darbo 
sąjungos padėjo įtvirtinti produktų pardavimo monopolį. Aiškiausias 
pavyzdys - akmens anglių pramonė. Įstatymu (Guffey Coal Act) buvo 
mėginta suteikti teisinį pagrindą anglių kasyklų karteliui, siekusiam 
fiksuotų kainų. Kai trečiojo dešimtmečio viduryje tas įstatymas buvo 
paskelbtas antikonstituciniu, Johnas L. Lewis ir United Mine Workers 
emėsi veiksmų. Skelbdamas streikus arba stabdydamas darbus tada, 
kai iškastos anglies kiekis jau grėsdavo kainų smukimu, Lewis, tylo- 
mis pritariant kasyklų administracijai, kontroliavo išeigą ir kainas. 
Pelną iš šio kartelinio susitarimo dalijosi šachtų savininkai ir šachti- 
ninkai. Šachtininkai jį gaudavo didesnių atlyginimų pavidalu, o tai, 
žinoma, reiškė, kad buvo įdarbinama mažiau šachtininkų. Tad tie šach- 
tininkai, kurie išliko darbe, dalijosi karteliniu pelnu ir net jie to pelno 
dalį gaudavo tik didesnio laisvalaikio pavidalu. Sąjungos galėjo atlikti 
šį vaidmenį tik dėl to, kad Shermano antitrestiniame akte joms buvo 
padaryta išimtis. Daugybė kitų sąjungų naudojosi šia išimtimi, ir to- 
del jas reikia laikyti veikiau pramonės kartelizavimo paslaugų teikėjo- 
mis negu darbo sąjungomis. Čia ypač liūdnai pagarsėjo Teamsters Un- 
on sąjunga. 

3. Valstybinis tr valstybės palaikomas monopolis. Jungtinėse Valstijo- 
se tiesioginiai valstybės monopoliai vartojamų prekių gamyboje nėra 
labai paplitę. Galima paminėti pašto tarnybą, elektros energijos gamy- 

bą Tennesy Valley Authority jėgainėje bei kitose valstybinėse jėgainėse; 
greitkelių paslaugas, parduodamas netiesiogiai per benzino mokesčius 
arba tiesiogiai per mokamus kelius, taip pat municipalines vandentie- 
kio bei panašias paslaugas. Be to, dabar turėdama tokį didžiulį gyny- 
bos, erdvės tyrimų ir mokslo biudžetą, federalinė valdžia iš esmės 
tapo vienintele daugybės įmonių ir net ištisų pramonės šakų produk- 
cijos pirkėja. Tai kelia didelę grėsmę laisvajai visuomenei. Tačiau ši 
problema nėra tokio pobūdžio, kad ją būtų galima geriausiai svarstyti 
kaip „monopolio“ problemą. 

Naudojimasis valdžia įvedant ir palaikant monopolinius santykius 
tarp privačių gamintojų plinta kur kas sparčiau negu tiesioginiai val- 
džios monopoliai, ir būtent šis reiškinys dabar yra svarbiausias. Susi- 
siekimo tarp valstijų komisija (/nterstate Commerce Commiss1on) buvo 
viena iš pirmųjų kontrolės institucijų, kuri, pradėjusi geležinkeliais, 
išplėtė savo galias į automobilių ir kitą transportą. Žemės ūkio pro- 
grama yra neabejotinai viena iš liūdniausiai pagarsėjusių tokio pobū- 
džio priemonių. Pačia savo esme ji yra įstatymu įvestas valstybinis 
kartelis. Kiti pavyzdžiai - tai Federa/ Communications Commission, 
kontroliuojanti radiją ir televiziją, FPedera! Power Commission, kontro- 
liuojanti naftos ir dujų prekybą tarp valstijų, Cžv:/ Aeronautics Board, 
kontroliuojanti avialinijas, taip pat Federalinė rezervų sistema (Fede- 
ral Reserve Board), nustatanti maksimalias palūkanų normas, kurias 
bankai turi mokėti už terminuotus indėlius, ir įstatymu draudžianti 
mokėti palūkanas už indėlius pagal pareikalavimą. 

Visa tai yra federalinio lygmens institucijų pavyzdžiai. Tačiau dau- 
gybė panašių institucijų atsirado taip pat valstijų bei vietos valdžios 
lygiu. Texas Railroad Commission, kuri, mano žiniomis, neturi nieko 
bendra su geležinkeliais, riboja naftos gręžinių produkcijos lygį, ribo- 
dama gręžinių darbo dienų skaičių. Ji tai daro neva išteklių taupymo 
sumetimais, tačiau tikrasis jos tikslas yra kainų kontrolė. Visai nese- 
niai jai labai gerai patarnavo federalinės importo kvotos naftai. Mano 
supratimu, laikyti naftos gręžinius didžiausią laiko dalį nenaudoja- 
mus, siekiant išlaikyti naftos kainas, yra toks pat protekcionizmas, 
kaip mokėti dyzelinių lokomotyvų kūrikams už prastovas. Tačiau tie 
patys verslo atstovai, kurie garsiausiai smerkia darbo sąjungų protek- 

cionizmą, būtent naftos biznio atstovai, visiškai tyli apie savąjį pro- 
tekcionizmą. 

Licencijavimas, apie kurį kalbėsime kitame skyriuje, yra dar vienas 
valstybės sukurto ir palaikomo monopolio pavyzdys valstijų lygme- 
niu. Taksi automobilių skaičiaus ribojimas yra kitas šios praktikos 
pavyzdys vietos valdžios lygmeniu. Niujorke medalionas, suteikiantis 
teisę vairuoti taksi automobilį, dabar parduodamas už 20 000-25 000 
dolerių. Filadelfijoje - už 15 000 dolerių. Kitas pavyzdys vietos val- 
džios lygmeniu - tai statybos normatyvai, kurie įvedami neva visuo- 
menės saugumui garantuoti, tačiau iš tikrųjų tėra vietos statybos są- 
jungų arba privačių rangovų asociacijų įrankis. Tokių apribojimų yra 
daugybė ir jie galioja daugeliui veiklos rūšių tiek municipaliniu, tiek 
valstijų lygiu. Visos kitos priemonės yra savavališkas laisvų mainų var- 
žymas. Jos riboja laisvę ir kartu skatina švaistyti išteklius. 

Kita valstybės kuriamo monopolio rūšis, iš principo labai skirtinga 
nuo anksčiau nagrinėtų, yra išradėjų patentai bei autorių autorinės 
teisės. Šios rūšies monopoliai skiriasi nuo ankstesniųjų tuo, kad juos 
taip pat galima laikyti nuosavybės teisių apibrėžimo priemonėmis. 
Tiesiogine žodžių prasme, jeigu turiu nuosavybės teisę į tam tikrą 
žemės plotą, tai galima sakyti, jog turiu jos monopolį, apibrėžtą ir 
įtvirtintą valdžios. Išradimų ir publikacijų atžvilgiu kyla problema, ar 
čia tikslinga įtvirtinti analogišką nuosavybės teisę. Ši problema yra 
dalis bendros problemos, atsirandančios dėl to, kad turime kliautis 
valdžia nustatant tai, kas laikytina ir kas nelaikytina nuosavybe. 

Patentų ir autorinių teisių atžvilgiu yra stiprių prima facie argu- 
mentų nuosavybės teisei pripažinti. Jeigu tokia teise nebūtų pripažin- 
ta, išradėjui būtų sunku arba visai neįmanoma gauti atlyginimą už tą 
produktyvumo įnašą, kurį jis padaro savo išradimu. Kitaip sakant, jis 
duotų naudos kitiems, pats negaudamas atlygio. Vadinasi, jis neturė- 
tų jokių paskatų skirti savo laiką ir energiją išradybai. Tas pat galioja 
ir autoriaus atžvilgiu. 

Tačiau, kita vertus, čia susiduriame su tam tikrais kaštais. Pir- 
miausia yra daug „išradimų“, kurie nepatentuojami. Pavyzdžiui, uni- 
versalinės parduotuves „išradėjas“, davęs didžiulę naudą savo bendra- 
piliečiams, negalėjo už ją pareikalauti sau atlygio. Jeigu tokių pat su- 
gebėjimų reikia dviejų skirtingų rūšių išradimams, tai patentų egzis- 

tavimas išradėjų pastangas kreipia į patentuojamus išradimus. Antra 
vertus, kai kurie trivialūs patentai arba patentai, kurių teisėtumas var- 
gu ar būtų apgintas, jeigu jie būtų protestuojami teisme, yra dažnai 
naudojami kaip įrankis privatiems monopoliams sudaryti, - monopo- 
liams, kuriuos šiaip būtų sunku arba neįmanoma sudaryti. 

Tai tik keletas paviršutiniškų pastabų apie sudėtingą ir svarbią pro- 
blemą. Jų tikslas nėra pateikti kokius nors konkrečius sprendimus, o 
tik parodyti, kodėl patentai ir autorinės teisės skiriasi nuo kitų valsty- 
bės remiamų monopolių, ir parodyti jų keliamas socialinės politikos 
problemas. Vienas dalykas yra aiškus. Specifinės patentų bei autorinių 
teisių nuostatos, pavyzdžiui, kad suteiktas patentas garantuoja septy- 
niolikos metų, o ne kitokį išradimo apsaugos laikotarpį, nėra princi- 
pinis dalykas. Tokių klausimų sprendimą turi lemti praktiniai sume- 
timai. Pats esu linkęs manyti, jog geriau būtų daug trumpesnis paten- 
to apsaugos laikotarpis. Tačiau tai nėra mano paviršutiniška nuomonė 
tokia tema, kuri kitų yra nagrinėta daug išsamiau ir kuriai turi būti 
skiriama dar daugiau dėmesio. Todėl neverta ja per daug pasikliauti. 


MONOPOLIO ŠALTINIAI 


Yra trys pagrindiniai monopolio šaltiniai: „techninis“ efektyvumas, 
tiesioginė bei netiesioginė valstybės parama ir privatūs susitarimai. 

1. Techninis efektyvumas. Kaip buvo parodyta 2-ame skyriuje, mo- 
nopolis gali susidaryti tada, kai dėl techninių sąlygų vienos įmonės 
veikia efektyviau ir ekonomiškiau už daugelį kitų. Akivaizdžiausi pa- 
vyzdžiai - telefono sistema, vandentiekio sistema ir panašios tam tik- 
ros bendruomenės sistemos. Deja, techninio monopolio atveju nėra 
gerų problemos sprendimų. Tenka rinktis iš trijų blogybių: privataus 
nereguliuojamo monopolio, valstybės reguliuojamo privataus mono- 
polio ir valstybinio monopolio. 

Kažin ar įmanoma konkrečiai pasakyti, kuri iš šių blogybių blo- 
giausia. Kaip buvo pažymėta 1-ame skyriuje, tiek valstybinio regulia- 
vimo, tiek valstybinio valdymo didžiausias trūkumas yra tas, kad jį 
labai sunku atsukti atgal. Štai kodėl esu linkęs manyti, kad mažiausia 
iš šių blogybių yra privatus nereguliuojamas monopolis visur, kur tik 
jis gali būti pakenčiamas. Labai tikėtina, kad vykstant dinaminei kai- 

tai jis bus griaunamas, ir yra bent jau viltis, kad šios kaitos padari- 
niams nebus trukdoma reikštis. Net trumpalaikėje perspektyvoje vis- 
kam dažniausiai yra daug daugiau pakaitalų, negu atrodo iš pirmo 
žvilgsnio, todėl privati įmonė turi labai ribotą galimybę didinti pelną 
keldama kainas virš kaštų. Be to, kaip jau matėme, kontrolės instituci- 
jos dažnai pačios patenka gamintojų kontrolėn, todėl esant valstybinei 
kontrolei kainos gali būti ne mažesnės negu jos nesant. 

Laimei tos sritys, kur techninės aplinkybės monopolį daro tikėti- 
ną, yra gana siauros. Jos nekeltų didelės grėsmės laisvosios visuomenės 
išlikimui, jeigu nebūtų tendencijos kartą įvesto šių sričių reglamenta- 
vimo plėsti ir į tas sritis, kur jis nėra panašiai pateisinamas. 

2. Tiesioginė ir netiesioginė valstybės parama. Uurbūt svarbiausias 
monopolinės galios šaltinis yra valstybės tiesioginė ir netiesioginė pa- 
rama. Daug tiesioginės valstybės paramos pavyzdžių buvo pateikta anks- 
čiau. Netiesioginė parama monopolijai - tokios priemonės, kurių grie- 
biamasi kitu tikslu, tačiau dėl šalutinių padarinių suvaržomi ir poten- 
cialūs egzistuojančių firmų konkurentai. Bene aiškiausi trys pavyz- 
džiai: muitų tarifai, mokesčių įstatymai bei teisinė darbo santykių 
reglamentacija. 

Kaip žinia, muitų tarifai dažniausiai įvedami siekiant „apsaugoti 
šalies pramonės šakas, o tai reiškia, kad įvedami suvaržymai potencia- 
liems konkurentams. Tokie suvaržymai visada žeidžia individų tarpu- 
savio mainų laisvę. Juk liberalas savo pradiniu elementu laiko individą, 
o ne tautą ar kurios nors valstybės piliečius. Todėl, jo požiūriu, abiem 
pusėms naudingų mainų tarp JAV ir Šveicarijos piliečių varžymas yra 
toks pat laisvės pažeidimas, kaip ir mainų tarp dviejų JAV piliečių 
varžymas. Muitai nebūtinai sukuria monopolį. Jeigu saugomos pra- 
monės rinka yra pakankamai plati, o techninės sąlygos leidžia egzis- 
tuoti daugeliui firmų, toje pramonės šakoje gali išlikti efektyvi konku- 
rencija, kaip, pavyzdžiui, JAV tekstilės pramonėje. Tačiau muitai ne- 
abejotinai skatina monopolį. Keletui firmų daug lengviau susitarti dėl 
kainų, o tos pačios šalies įmonėms susitarti lengviau negu įvairių šalių 
įmonėms. Prekybos laisvė XIX a. apsaugojo Britaniją nuo monopolių 
įsigalėjimo, nors vidaus rinka buvo santykinai maža, o daugelis įmo- 
nių - stambios. Monopolizmas Britanijoje tapo daug didesnė proble- 

ma nuo tada, kai buvo atsisakyta prekybos laisvės, ypač po Pirmojo 
pasaulinio karo, po to - dar labiau - ketvirtojo dešimtmečio pradžioje. 

Mokesčių įstatymų padariniai nėra tiesioginiai ir akivaizdūs, bet 
ne mažiau svarbūs. Vienas iš svarbiausių veiksnių buvo korporacinių 
ir asmeninių pajamų apmokestinimo susiejimas bei išskirtinė pajamų 
nuo kapitalo traktuotė apmokestinant individualias pajamas. Tarki- 
me, kad korporacija, sumokėjus: mokesčius, turi 1 milijoną dolerių 
pajamų. Jeigu ji išmoka visą milijoną savo akcininkams kaip dividen- 
dus, šie turi įtraukti gautąją dalį į savo apmokestinamąsias pajamas. 
Tarkime, kad mokesčiais iš jų bus atimta vidutiniškai 5096 šių papil- 
domų pajamų. Tada jiems liks tik pusė milijono dolerių, kuriuos jie 
galės išleisti (vartoti arba taupyti ir investuoti). Tačiau jeigu korpora- 
cija savo akcininkams nemoka jokių piniginių dividendų, ji išsaugo 
visą milijoną dolerių, kuriuos gali panaudoti gamybai plėsti. Tokia 
papildoma investicija paprastai padidina kapitalinę jos aktyvų vertę. 
Akcininkai, kurie būtų taupę išdalintas lėšas, gali paprasčiausiai kaup- 
ti kapitalą ir atidėti visus mokesčius iki tol, kol jie tą kapitalą par- 
duos. Jie, taip pat ir kiti, kurie jį parduos anksčiau savo vartojimo 
išlaidoms apmokėti, mokės mokesčius pagal pajamų nuo kapitalo ta- 
rifus, kurie yra mažesni už įprastų pajamų tarifus. 

Ši apmokestinimo struktūra skatina kaupti korporacijų pajamas. 
Net jeigu pajamos, kurios gali būti gautos šioje korporacijoje, yra 
daug mažesnės negu tos, kurias akcininkas galėtų gauti investuodamas 
lėšas svetur, tokia vidinė investicija gali apsimokėti dėl mažesnių mo- 
kesčių. Tai reiškia, jog kapitalas yra švaistomas, t.y. naudojamas ne 
patiems produktyviausiems tikslams. Tai buvo viena svarbiausių prie- 
žasčių, kodėl po Antrojo pasaulinio karo iškilo horizontalios diversi- 
fikacijos tendencija: firmos pradėjo ieškoti nišų savo pajamoms. Tai 
labai sustiprino jau veikiančias korporacijas. Jos gali būti net ne to- 
kios produktyvios kaip naujai atsiradusios, tačiau jų akcininkai turi 
paskatų investuoti į jas, o ne išsidaliję pajamas investuoti lėšas per 
kapitalo rinką į naujas įmones. 

Pagrindinis darbo rinkos monopolio šaltinis yra valstybės parama. 
Licencijavimas, statybos normatyvai ir panašios priemonės, kurias ap- 
tarėme anksčiau, yra vienas toks šaltinis. Įstatymai, suteikiantys dar- 
bo sąjungoms specialių privilegijų, pvz., antitrestinių įstatymų netai- 

kymas joms, jų atsakomybės apribojimas, teisė apeliuoti į specialius 
tribunolus ir t.t., yra kitas toks šaltinis. Ne mažesnę, o galbūt net 
didesnę reikšmę turi vyraujanti viešoji nuomonė ir teisminė nuostata, 
taikanti kitokius vertinimo kriterijus veiksmams, kurių griebiamasi 
per darbo ginčus, negu tokiems pat veiksmams kitomis aplinkybė- 
mis. Kai pykčio vedami arba asmeniškai kerštaudami žmonės sudaužo 
automobilius ir sunaikina turtą, niekas nemėgina ginti jų nuo teisinių 
tokių veiksmų padarinių. Tačiau jeigu daro tą patį kilus darbo ginčui, 
jie dažniausiai nebaudžiami. Darbo sąjungų veiksmai, vartojant realią 
arba potencialią prievartą ir smurtą, vargu ar būtų įmanomi be tylaus 
valdžios susitaikymo su tokia jų praktika. 

3. Privatus susitarimas. Pagaliau dar vienas monopolio šaltinis yra 
privatus susitarimas. Kaip sako Adamas Smitas: „To paties verslo žmo- 
nės retai susitinka tarpusavyje net pramogai ar pasilinksminimui, ta- 
čiau susitikus jų kalbos baigiasi sąmokslu prieš visuomenę arba kokiu 
nors susitarimu pakelti kainas'?. Tokie sąmokslai arba privatūs karte- 
liniai susitarimai daromi nuolat. Tačiau dažniausiai jie būna netvarūs 
ir trumpalaikiai, nebent jų dalyviai sulaukia valstybės paramos. Įsistei- 
gus karteliui ir padidinus kainas, atsiranda didesnė pelno galimybė 
pašaliniams. Be to, kadangi didesnė kaina gali būti palaikoma tik kar- 
telio dalyviams ribojant savo produkcijos apimtį žemiau to lygio, kurį 
jie norėtų palaikyti esant tokioms kainoms, kiekvienam jų atskirai 
kyla pagunda sumažinti kainą, kad būtų galima padidinti produkcijos 
apimtį. Žinoma, kiekvienas tikisi, kad kiti laikysis susitarimo. Pakanka 
tik vieno ar kelių „atskalūnų  - iš tikrųjų visuomenės geradarių, - kad 
kartelis suirtų. Be valstybės paramos, įstatymu remiančios kartelį, šių 
sėkmė beveik visada bus itin trumpalaikė. 

Svarbiausias antitrestinių įstatymų tikslas buvo užkirsti kelią to- 
kio pobūdžio privatiems susitarimams. Jų pozityvų vaidmenį šiuo po- 
žiūriu lemė ne tiek realūs teismo procesai, kiek netiesioginiai padari- 
niai. Uždraudus akivaizdžias susitarimų formas, t.y. viešus susitiki- 
mus, skelbiant tokių susitarimų siekį, susitarimai tapo brangesni. Dar 
svarbiau, tie įstatymai įtvirtino bendrosios teisės doktriną, jog susita- 
rimai, varžantys prekybą, teismuose neturi juridinės galios. Įvairiose 

Europos šalyse grupės įmonių susitarimas parduoti savo produkciją 
tik per vieną jungtinę prekybos agentūrą, numatant įmonėms speciti- 
nes baudas dėl tokio susitarimo nesilaikymo, teismų yra laikomas ju- 
ridiškai galiojančia sutartimi. Jungtinėse Valstijose teismams toks su- 
sitarimas būtų juridiškai negaliojantis. Šis skirtumas yra viena iš pa- 
grindinių priežasčių, kodėl daug stabilesni ir labiau paplitę Europos 
šalyse negu Jungtinėse Valstijose. 


DERAMA VALSTYBINĖ POLITIKA 


Pirmoji ir būtiniausia valstybės priemonė - panaikinti visa tai, kas 
tiesiogiai ar netiesiogiai remia tiek verslo, tiek darbo monopolį, taip 
pat vienodai taikyti įstatymus verslo įmonėms ir darbo sąjungoms. 
Abiem atvejais turi vienodai galioti antitrestiniai įstatymai; tiek ver- 
slo įmonės, tiek darbo sąjungos turi būti lygios pagal įstatymą, kai 
kalbama apie nuosavybės neliečiamumą ar draudimą kištis į privačią 
veiklą. 

Tačiau svarbiausias ir veiksmingiausias žingsnis monopolinei galiai 
mažinti būtų plati mokesčių sistemos reforma. Korporacijų mokesčiai 
turėtų būti panaikinti. Net neatsižvelgiant į tai, ar tai bus padaryta, iš 
korporacijų turi būti reikalaujama paskirstyti individualiems akcinin- 
kams tas pajamas, kurios nėra išmokamos kaip dividendai. Kitaip sa- 
kant, kai korporacija atsiunčia čekį dividendams, ji turi taip pat at- 
siųsti pažymą, kurioje būtų įrašyta: „Be dividendų, kurie sudaro 
centų už vieną akciją, jūsų korporacija taip pat uždirbo už vieną akciją 
„centų, kurie buvo reinvestuoti“. Individualus akcininkas tada 
turėtų deklaruoti mokesčių inspekcijai ne tik savo dividendus, bet ir 





paskirstytas, nors ir neišdalytas pajamas. Korporacijos galėtų laisvai 
reinvestuoti tiek lėšų, kiek nori, bet tada jos neturėtų kitokių paska- 
tų, išskyrus tikrai tinkamą, kad korporacijos akcininkų pajamos yra 
didesnės nei jie gautų kur nors kitur. Vargu ar yra kita priemonė, kuri 
taip pagyvintų kapitalo rinką, taip paskatintų verslą ir taip sustiprintų 
konkurenciją. 

Žinoma, kol individualūs pajamų mokesčiai tebėra tokio aukšto 
progresijos laipsnio, koks yra dabar, tol bus ieškoma būdų išvengti 
šios priemonės poveikio. Tad ir šiuo aplinkiniu, taip pat tiesioginiu 


132 KAPITALIZMAS IR LAISVĖ 


būdu aukšto progresijos laipsnio pajamų mokesčiai smarkiai kliudo 
mums efektyviai naudoti savo išteklius. Tinkamas sprendimas būtų 
radikaliai sumažinti aukštesniųjų tarifų progresiją, kartu pašalinti ir 
tas mokesčių apėjimo landas, kurios buvo įteisintos įstatymo. 


VERSLO IR DARBO SOCIALINĖ ATSAKOMYBĖ 


Vis labiau plinta įsitikinimas, jog korporacijų pareigūnai bei darbo 
sąjungų vadovai turi imtis „socialinės atsakomybės“, o ne vien rūpintis 
savo akcininkų ar narių interesais. Toks įsitikinimas rodo, kad iš es- 
mės nesuprantama laisvosios ekonomikos pobūdžio ir prigimties. To- 
kios ekonomikos rodo, kad, jei laikomasi žaidimo taisyklių, t.y. vei- 
kiama esant atvirai ir laisvai konkurencijai, nesigriebiant apgaulės ar 
klaidinimo, verslas turi vieną vienintelę socialinę pareigą - naudoti 
savo išteklius veiklai, kuri didina jo pelną. Panašiai darbo sąjungų 
vadovų „socialinė“ pareiga - tarnauti savo sąjungų narių interesams. 
Visų kitų žmonių pareiga - remti tokią teisinę tvarką, kad vadovauda- 
masis savo paties nauda individas, - vėl cituoju Adamą Smithą - būtų 
„vedamas nematomos rinkos į tikslą, kurio jis pats visiškai nesiekė. Ir 
visuomenei nėra blogiau dėl to, kad jis jo nesiekė. Siekdamas savo 
paties naudos jis dažnai veiksmingiau patarnauja visuomenės labui ne- 
gu tada, kai jis tikrai jo siekia. Nesu girdėjęs, kad ką nors gera būtų 
padarę tie, kurie vaizduojasi dirbą bendram labui““. 

Turbūt jokia kita nuostata taip nesugriautų laisvosios visuomenės 
pamatų, kaip korporacijų pareigūnų įsipareigojimas vykdyti kitokias 
socialines priedermes nei priedermę uždirbti kuo daugiau pinigų savo 
akcininkams. Tai yra iš esmės ardomoji nuostata. Jei verslininkai turi 
kitokias socialines pareigas negu pareigą didinti savo akcininkų pelną, 
tai kaip jie gali žinoti, kokios tos pareigos? Ar gali patys save pasiskyrę 
privatūs asmenys spręsti tai, kas yra socialinis interesas? Ar jie gali 
spręsti, kokią naštą verta užsikrauti sau ar užkrauti savo akcininkams 
to socialinio intereso labui? Ar leistina, kad viešąsias mokesčių, išlaidų 
bei kontrolės funkcijas vykdytų žmonės, kurie kartu atsako už kon- 
krečias įmones ir kuriems šias pareigas paskyrė privačios grupės? Jei 

verslininkai būtų viešieji pareigūnai, o ne savo akcininkų įgaliotiniai, 
tai demokratinėje santvarkoje juos anksčiau ar vėliau tektų rinkti per 
visuotinius rinkimus bei skirti. 

Dar iki tol, kol tai įvyktų, iš jų būtų atimta teisė priimti sprendi- 
mus. Tai buvo dramatiškai parodyta 1962 metų balandžio mėnesį, 
kai buvo atšauktos padidintos U.S. Stee/ korporacijos plieno kainos - 
prezidentas Kennedy viešai liejo savo pyktį ir grasino korporacijos 
pareigūnams įvairiomis sankcijomis, pirmiausia antitrestiniais ieški- 
niais ir galiausiai pajamų deklaracijų patikrinimu. Tai buvo išties įspū- 
dingas epizodas, akivaizdžiai parodęs, kokia didelė valdžia sutelkta 
Vašingtone. Visi supratome, kiek daug policinės valstybės galių jau 
dabar yra sutelkta vyriausybes rankose. Tas epizodas iliustruoja ir čia 
dėstomą minų. Jei plieno kaina yra viešojo sprendimo dalykas, kaip 
skelbia socialinės atsakomybės doktrina, tai jos dydis negali būti pa- 
liktas privataus sprendimo nuožiūrai. 

Atskiras tos doktrinos aspektas, kurį atskleidžia šis pavyzdys ir 
kuris šiandien dažniausiai pabrėžiamas, - tariamoji verslo ir darbo 
pareiga palaikyti žemas kainas bei atlyginimus dėl to, kad būtų iš- 
vengta kainų infliacijos. Tarkime, jog kainoms kylant - galiausiai, 
žinoma, dėl didinamos pinigų masės - visi verslininkai ir darbo sąjun- 
gų vadovai prisiimtų šią atsakomybę ir, tarkime, jiems pavyktų su- 
stabdyti kainų kilimą. Turėtume savanorišką kainų bei atlyginimų 
kontrolę be atviros infliacijos. Kokie būtų rezultatai? Akivaizdu, kad 
kiltų prekių stygius, darbo stygius, atsirastų pilkoji ir juodoji rinka. 
Jei kainoms neleidžiama veikti kaip prekių ir darbo paskirstymo me- 
chanizmui, tą mechanizmą turi pakeisti kitokios priemonės. Ar alter- 
natyvios paskirstymo sistemos gali būti privačios? Nebent labai trum- 
pam ir tik siauroje bei nereikšmingoje srityje. Tačiau jei tai paliestų 
daugybę svarbių prekių, neišvengiamai kiltų spaudimas - veikiausiai 
nesulaikomas, - kad valdžia imtųsi prekių racionavimo, kad ji pradėtų 
kontroliuoti atlyginimus ir imtųsi priemonių skirstant darbus. 

Kainų kontrolė, paremta įstatymu ar savanoriška, jeigu ji būtų 
efektyvi, galiausiai sunaikintų laisvosios verslininkystės sistemą, ir ją 
pakeistų centralizuotai tvarkoma sistema. Tačiau ji nesugebėtų sulai- 
kyti infliacijos. Istorija puikiai rodo, kad vidutinį kainų ir atlyginimų 
dydį lemia pinigų kiekis, o ne verslininkų ar darbininkų godumas. 

Valdžia pradeda skųstis verslininkų ir darbininkų nesuvaldymu tada, 
kai ji nesusitvarko savo pačios ūkyje, taip pat ir pinigų ūkyje; būtent 
tada pasireiškia natūrali žmogiškoji tendencija savo nesėkmes versti 
kitiems. 

Dar vienas klausimas socialinės atsakomybės tema, kurio negaliu 
nutylėti, nes jis liečia mano paties asmeninius interesus, - tezė, kad 
verslas turi prisidėti prie labdaringos veiklos, ypač remdamas universi- 
tetus. Tokia korporacijų labdara būtų nederamas jų lėšų naudojimas 
laisvojo verslo visuomenėje. 

Korporacija yra akcininkų, jos savininkų, instrumentas. Užsiimda- 
ma labdara korporacija neleidžia pačiam akcininkui spręsti, kaip jam 
naudoti savo lėšas. Žinoma, kai korporacijos apmokestinamos, o lab- 
dara - ne, akcininkai gali norėti, kad korporacija jų vardu duotų dova- 
ną, nes taip jie gali pasiekti, kad ji būtų didesnė. Geriausias sprendi- 
mas būtų panaikinti korporacijų mokesčius. Tačiau kol šie yra, tol 
nėra pagrindo daryti mokesčių nuolaidas už aukas labdaringoms ir 
švietimo institucijoms. Tokias aukas turi aukoti individai, kurie mū- 
sų visuomenėje yra tikrieji turto savininkai. 

Tie žmonės, kurie laisvojo verslo vardu reikalauja mokestinių leng- 
vatų šios rūšies korporacijų įnašams, veikia prieš savo pačių interesus. 
Vienas svarbiausių priekaištų, kurie keliami šių laikų verslui, yra nuo- 
savybės ir kontrolės išsiskyrimas, t.y. kad korporacija tampa socialine 
institucija, gyvenančia pagal atskirus įstatymus su neatsakingais parei- 
gūnais, nesirūpinančiais savo akcininkų interesais. Toks kaltinimas 
nėra pagrįstas. Tačiau kryptis, kuria dabar žengia politika, leidžianti 
korporacijoms užsiimti labdara ir suteikianti joms atitinkamų mokes- 
tinių lengvatų, iš tikrųjų atskiria nuosavybę nuo kontrolės ir tokiu 
būdu griauna pagrindinius mūsų visuomenės principus. Taip žengia- 
ma tolyn nuo individualistinės visuomenės link korporacinės valstybės. 


IX skyrius 


Protesinės licencijos 


V idiamžų gildijų sistemos panaikinimas buvo būtinas pirmasis 
žingsnis Vakarų pasaulio laisvėjimo keliu. Tai buvo liberalių idėjų 
triumfo ženklas, kurio platus pripažinimas lėmė, jog įpusėjus XIX 
amžiui Britanijoje ir Jungtinėse Valstijose bei - mažesniu mastu - 
kontinentinėje Europoje žmogus galėjo imtis bet kokio geidžiamo 
verslo ar amato neprašydamas valstybinių ar pusiau valstybinių leidi- 
mų. Tačiau pastaraisiais dešimtmečiais įvyko atžanga - sustiprėjo ten- 
dencija riboti žmonių norą verstis ar įgyti tam tikrą profesiją, nes 
valstybė įvedė profesinės veiklos licencijas. 

Taip ribojama žmogaus laisvė naudotis savo ištekliais paties nuo- 
žiūra, 0 tai jau savaime yra reikšminga. Tačiau šie apribojimai kelia 
dar ir aibę kitokių problemų, kurias nagrinėdami galime pasinaudoti 
pirmuose dviejuose skyriuose išdėstytais principais. 

Pirmiausia aptarsiu problemą bendrais bruožais, o po to išnagrinė- 
siu konkretų pavyzdį - medicinos praktikos ribojimą. Mediciną pasi- 
renku todėl, kad tokius apribojimus geriausia nagrinėti ten, kur argu- 
mentai jų naudai yra stipriausi - juk nedaug ko galima išmokti kovo- 
jant su iškamšomis. Įtariu, kad dauguma žmonių, galbūt net ir libera- 
lų, yra įsitikinę, jog medicininę praktiką galima leisti tik tam, kuris 
turi valstybės licenciją. Sutinku, kad argumentai dėl medikų licencijų 
yra stipresni nei daugelyje kitų veiklos sričių. Tačiau mano išvada bus 
ta, kad liberalūs principai nepateisina net jų licencijų ir kad praktiniai 
medicinos valstybinio licencijavimo padariniai yra neigiami. 


VALSTYBINIŲ APRIBOJIMŲ ŽMONIŲ 
EKONOMIN EI VEIKLAI VISUOTINUMAS 


Licencijų teikimas yra atskiras atvejis daug bendresnio ir labai pa- 
plitusio reiškinio, būtent nuostatos, kad individams neleistina tam 
tikrų rūšių ekonominė veikla, jeigu jie nepatenkina valdžios nustatytų 
sąlygų. Vienas tokios oficialios sistemos pavyzdys - viduramžių gildi- 
jos, nurodinėjusios, kuriems individams leistina specifinė veikla. Kitas 
pavyzdys - Indijos kastų sistema. Per kastas labiau nei per gildijas tuos 
apribojimus įtvirtina visuomenės papročiai, o ne tiesiogiai pati valdžia. 

Vyrauja nuomone, jog kiekvieno individo užsiėmimą visiškai lėmė 
kasta, kurios nariu jis gimė. Ekonomistui akivaizdu, kad tai būtų 
neįmanoma sistema - ji nustatytų tokį griežtą profesinį individų pasi- 
skirstymą, kurį visiškai lemtų gimstamumo lygis, o ne paklausa. Žino- 
ma, sistema neveikė taip griežtai. Ji veikė ir tam tikru mastu tebevei- 
kia taip, kad tam tikra užsiėmimų grupė buvo skiriama tam tikrų 
kastų nariams, tačiau ne kiekvienas tų kastų narys imdavosi tų užsiė- 
mimų. Buvo kai kurių bendrų darbų, antai bendri žemės ūkio darbai, 
kuriuos galėjo dirbti įvairių kastų nariai. Tai leido paslaugų pasiūlai 
įvairiose profesijose taikytis prie jų paklausos. 

Šiais laikais to paries reiškinio pavyzdys gali būti muitų tarifai, „sąži- 
ningos prekybos“ įstatymai, importo kvotos, gaminamos produkcijos 
kvotos, profesinių sąjungų įvesti įsidarbinimo ribojimai ir t.t. Visais 
šiais atvejais valstybės valdžia nustato reikalavimus, pagal kuriuos indi- 
vidai gali imtis tam tikros veiklos bei vykdyti tarpusavio sandėrius. 

Kaip 1r licencijų atveju, bendras šių pavyzdžių bruožas yra tas, jog 
tokius reikalavimus paprastai kelia gamintojų grupė. Licencijų atveju 
toji gamintojų grupe dažniausiai yra koks nors amatas. Kitais atvejais 
tai gali būti grupė, siekianti muitų savo gaminamam produktui, gru- 
pė smulkių mažmenininkų, siekianti apsaugos nuo „grobuoniškų uni- 
versalinių parduotuvių, naftos gamintojų grupė, ūkininkų grupė ar 
plieno gamintojų grupė. 

Profesinės licencijos dabar yra labai paplitęs reiškinys. Anot Walte- 
rio Gellhorno, kuris, mano žiniomis, yra parašęs geriausią trumpą da- 
lyko apžvalgą, „1951 metais daugiau nei 80 įvairių profesijų, išskyrus 
tokius „vieno šeimininko“ verslus kaip restoranai ir taksi, buvo licen- 
cijuojamos valstijų įstatymų; be šių valstijų įstatymų yra gausybė mu- 
nicipalinių potvarkių, o ką jau kalbėti apie federalinius statutus, ku- 
riais licencijuojami tokie skirtingi užsiėmimai kaip radijo operato- 
riaus ir gyvulių supirkėjo amatai. Dar 1938 metais atskira valstija, 
Šiaurės Karolina, įvedė licencijas 60-iai profesijų. Nesistebi sužinojęs, 
jog valstijų įstatymai licencijuoja farmacininkus, buhalterius ir stoma- 
tologus, sanitarus ir psichologus, prabuotojus ir architektus, veterina- 
rus ir bibliotekininkus. Tačiau apima tikras atradimo džiaugsmas su- 
žinojus apie kūlimo mašinų operatorių ir tabako atliekų pardavėjų 
licencijas. Pridurkime kiaušinių rūšiuotojus ir šunų-vedlių trenerius, 
parazitų nuodytojus ir jachtų pardavėjus, miškų sanitarus ir šulinių 
kasėjus, plytelių klojėjus ir bulvių augintojus. Ir dar pridurkime Ko- 
nektikute licencijuojamus hipertrichologus, kurie, kaip ir dera tokiam 
iškilmingam pavadinimui, oriai šalina perteklinę ir neišvaizdžią kūno 
plaukų augmeniją '. Argumentai, kurių griebiamasi įtikinėjant įstaty- 
mų leidėjus, kad licencijos būtinos, visada apeliuoja į visuomenės in- 
teresų gynimą. Tačiau spaudimo įstatymų leidėjams, kad įvestų ku- 
rios nors profesijos licencijas, beveik niekada nedaro tie visuomenės 
nariai, kurie buvo apgauti ar kaip nors kitaip nukentėję nuo tos profe- 
sijos atstovų. Priešingai, tą spaudimą visada daro tos profesijos nariai. 


! Walter Gellhorn, Individua! Freedom and Govemmental Restraints (Baron Rouge: 
Louisiana State University Press, 1956), skyriuje “The Right to Make a Living, p. 
106. 

Be abejo, jiems geriau negu kitiems matyt, kaip jie išnaudoja savo 
klientus ir, galbūt todėl jie gali dėtis ekspertais. 

Panašiai ir kontrolės institucijas, susijusias su licencija, beveik vi- 
sada užvaldo licencijuojamos profesijos nariai. Tam tikru atžvilgiu tai 
vėlgi visiškai natūralu. Jei santechniko amatu turi būti leidžiama vers- 
tis tiems, kurie turi reikiamų sugebėjimų ir įgūdžių kokybiškoms pa- 
slaugoms teikti, tai, žinoma, tik santechnikai turi spręsti, kam gali 
būti išduodamos licencijos. Štai kodėl taryba ar kitoks organas, kuris 
duoda licencijas, beveik visada bus sudarytas iš santechnikų, iš farma- 
cininkų arba iš gydytojų, nelygu kokia profesija yra licencijuojama. 

Gellhornas pažymi: „7590 dabar šalyje veikiančių profesinio licen- 
cijavimo tarybų yra sudarytos vien iš licencijuotų atitinkamų sričių 
profesionalų. Šie žmonės, dauguma kurių yra pareigūnai pusininkai, 
gali būti tiesiogiai ekonomiškai suinteresuoti, kad būtų priimti spren- 
dimai dėl kvalifikacinių reikalavimų bei standartų, privalomų licenci- 
juojamiems asmenims. Dar svarbiau yra tai, jog dauguma jų tiesiogiai 
atstovauja organizuotoms savo profesijų grupėms. Paprastai juos iške- 
lia šios grupės, siekiančios kokių nors valstybinių pareigybių, paskyri- 
mas į kurias dažniausiai tėra grynas formalumas. Dažnai net šio for- 
malumo išvengiama ir pareigybes skiria tiesiogiai profesinė asociacija, 
pavyzdžiui, balzamuotojai Šiaurės Karolinoje, stomatologai Alabamo- 
je, psichologai Virdžinijoje, gydytojai Merilende ir advokatai Vašing- 
tone““. 

Taigi licencijos dažnai sukuria iš esmės viduramžišką gildijų regla- 
mentavimo sistemą, kai valstybinio reglamentavimo galia perduoda- 
ma profesijos nariams. Praktiškai sprendžiant licencijų išdavimo klau- 
simus, dažnai vadovaujamasi sumetimais, kurie, nespecialisto požiū- 
riu, neturi jokio ryšio su profesine kvalifikacija. Tai neturi stebinti. 
Kai keletas individų turi teisę spręsti, ar kitiems individams leistina 
profesinė veikla, tada paprastai atsiranda daugybė šalutinių atrankos 
motyvų. Kokie bus tie šalutiniai motyvai, priklauso nuo licencijavi- 
mo tarybos personalinės sudėties ir nuo jos narių nuotaikos. Gellhor- 
nas atkreipia dėmesį į tai, kokiu mastu įvairiose profesijose buvo pa- 
plitęs reikalavimas duoti ištikimybės priesaiką tais laikais, kai šalį bu- 


2 Ibid., p. 140-141. 

vo apėmusi komunistinio perversmo baimė. Jis rašo: „1952 metų Te- 
chaso valstijos statutas reikalauja, kad kiekvienas kandidatas farmaci- 
ninko licencijai gauti prisiektų, jog „jis nėra komunistų partijos narys 
ir neturi su ja ryšio, kad jis nepripažįsta, nepriklauso ir neremia jokios 
grupės ar organizacijos, kuri siekia ar kursto nuversti Jungtinių Vals- 
tijų vyriausybę jėga ar kitokiais neteisėtais arba antikonstituciniais 
būdais“. Ryšys tarp šios priesaikos ir visuomenės sveikatingumo, kurį 
turėtų ginti farmacininko licencija, yra gana miglotas. Taip pat neaiš- 
ku, kaip gali būti pateisinamas Indianoje galiojantis reikalavimas, kad 
profesionalūs boksininkai ir imtynininkai prisiektų, jog jie neužsiima 
ardomąja veikla... Jaunas vidurinės mokyklos muzikos mokytojas, at- 
leistas iš darbo išaiškėjus jo ryšiams su komunistais, tik po didelių 
vargų gavo pianinų derintojo darbą Kolumbijos apygardoje, nes jis, 
girdi, buvo „pasidavęs komunistinės disciplinos įtakai . Vašingtono 
valstijoje veterinarams neleidžiama gydyti sergančių karvių ir kačių, 
jeigu jie nėra davę antikomunistinės priesaikos ' ?. 

Kad ir koks būtų mūsų požiūris į komunizmą, ryšys tarp šio reika- 
lavimo ir kvalifikacijos, kurią turi garantuoti licencija, yra išties dirb- 
tinis. Tokie reikalavimai kartais pasiekia ribą, kai tampa beveik juo- 
kingi. Dar keletas citatų iš Gellhorno, kurios skaitytoją galbūt pra- 
linksmins“. 

Vienas komiškiausių reglamentacijos pavyzdžių - reikalavimai barz- 
daskučio amatui, - amatui, kuris licencijuojamas daugelyje vietų. Štai 
pavyzdys įstatymu pagrįstų reikalavimų, kuriuos Merilendo teismas 
paskelbė negaliojančiais, nors panašių formuluočių gali turėti ir galio- 
jantys kitų valstijų statutai. „Teismui paliko blogą įspūdį įstatymo 
reikalavimas, kad pradedantieji barzdaskučiai privalo turėti oficialų 
išsilavinimą, „suteikiantį jiems mokslo žinių pagrindus iš šių sričių: 
skutimo, higienos, bakteriologijos; plaukų, odos, nagų, raumenų ir 
nervų histologijos; galvos, veido ir kaklo struktūros; chemijos žinių 


> Ibid., p. 129-130. 

* Turiu pridurti, kad Walteris Gellhornas nesilaiko mano požiūrio, jog tikrasis šių 
problemų sprendimas būtų panaikinti licencijas. Priešingai, jis mano, kad nors 
licencijavimas kai kur peržengė ribas, jie gali atlikti tam tikras realias funkcijas. Jis 
siūlo procedūrines reformas, kurios, jo požiūriu, apribotų piktnaudžiavimą licen- 
cijomis. 

pagrindus, susijusius su sterilizacija ir antiseptikais, odos, plaukų, glandų 
ir nagų ligomis, taip pat su plaukų kirpimu, skutimu, šukavimu, dažy- 
mu ir blukinimu“'?. Dar viena citata apie barzdaskučius: „Iš aštuonio- 
likos valstijų, kurios 1929 metais buvo pasirinktos tirti barzdaskučių 
reglamentaciją, nė viena nereikalavo iš būsimojo barzdaskučio „barz- 
dos skutimo koledžo“ baigimo pažymėjimo, nors visur buvo numaty- 
ta mokomasis laikotarpis. Šiandien valstijos paprastai reikalauja barz- 
daskučių mokyklos baigimo pažymėjimo, liudijančio, kad išklausytas 
ne mažiau (kartais net daugiau) kaip tūkstančio valandų kursas iš to- 
kių „teorinių disciplinų“ kaip instrumentų sterilizavimas, be to, dar 
yra privalomas mokomasis laikotarpis“?. Tikiuosi, šios citatos rodo, 
jog profesinių licencijų problema nėra vien trivialus valstybės kišimosi 
pavyzdys, - jos liudija, kad licencijos mūsų šalyje pradeda gerokai var- 
žyti individo laisvę pasirinkti užsiėmimą ir kad ši problema darosi vis 
didesnė dėl nuolatinio spaudimo įstatymų leidėjams plėsti licencijų 
sritį. 

Prieš svarstant teigiamus ar neigiamus licencijavimo aspektus, ver- 
ta išsiaiškinti, kodel jis apskritai yra ir kokią bendrą politinę problemą 
kelia minėta tendencija plėsti įstatymais nustatyto licencijavimo sritį. 
Daugelio valstijų įstatymų leidėjų nuostata, kad barzdaskučius turi 
tvirtinti barzdaskučių komitetai, gąsdina ar liudija, jog tokie įstaty- 
mai tarnauja visuomenės interesams. Paaiškinimas veikiausiai yra visai 
kitas: gamintojų grupė paprastai yra politiškai labiau koncentruota 
negu vartotojų grupė. Tai gana akivaizdi tiesa, kuri dažnai kartojama, 
nors jos reikšmė dėl to nemažeja'. Kiekvienas iš mūsų yra ir gaminto- 
jas, ir vartotojas. Tačiau mes esame kur kas labiau specializuoti kaip 
gamintojai ir skiriame kur kas daugiau dėmesio savo kaip gamintojų, 
o ne kaip vartotojų veiklai. Mes vartojame tūkstančius, o gal milijo- 
nus įvairių dalykų. Štai kodėl to paties verslo žmonėms, barzdasku- 
čiams arba gydytojams, labai rūpi specifinės jų verslo problemos, ir jie 
yra pasiryžę jų sprendimui skirti daug energijos. Antra vertus, tie iš 


> Ibid., p. 121-122. 

“ Ibid., p. 146. 

" Žr., pavyzdžiui, Wesley Micchello garsųjį straipsnį "Backword Art of Spending 
Money", perspausdintą jo straipsnių rinkinyje tuo pačiu pavadinimu (New York: 


McGraw-Hill, 1937), p. 3-19. 

mūsų, kurie apskritai naudojasi barzdaskučių paslaugomis, naudojasi 
jomis retai ir kirpyklose išleidžia tik nežymią savo pajamų dalį. Mūsų 
suinteresuotumas šiuo požiūriu yra atsitiktinis ir trumpalaikis. Vargu 
ar kas iš mūsų noriai skirtų daug savo laiko vizitams į įstatymų leidė- 
jų rūmus bei liudijimams prieš barzdaskučių licencijas. Tas pat galioja 
muitų tarifams. Tos grupės, kurios tikisi naudos iš specifinių muitų 
tarifų, yra sutelktos - joms vienoks ar kitoks klausimo sprendimas 
turi didelę reikšmę. Tuo tarpu visuomenės interesas yra išsklaidytas. 
Todėl neturint bendrų taisyklių, leidžiančių atsispirti specialių intere- 
sų spaudimui, gamintojų grupių interesai neišvengiamai turės dau- 
giau įtakos įstatymams ir valdžiai negu išskaidyti ir išsklaidyti varto- 
tojų interesai. Tiesą sakant, žvelgiant į dalyką šiuo aspektu stebina ne 
tai, kad turime tiek daug kvailų licencijavimo įstatymų, o veikiau tai, 
kad neturime jų daug daugiau. Išties nuostabu, kaip mums pavyko 
apsaugoti nuo valdžios kontrolės tiek daug tų paveldėtų produktyvios 
veiklos laisvių, kurias prarado kitos šalys. 

Mano supratimu, vienintelis būdas apsiginti nuo atskirų gaminto- 
jų grupių spaudimo - laikytis bendrosios nuostatos prieš valdžios ki- 
šimąsi į tam tikras sritis. Tik jeigu bus visuotinai pripažinta, jog 
valstybės veikla turi būti griežtai apribota tam tikra sritimi, įrodymo 
naštą bus galima perkelti tiems, kurie norėtų nukrypti nuo šio bendro 
principo, ir tik tokiu būdu bus galima sulaikyti valstybinių priemo- 
nių, tarnaujančių atskirų grupių interesams, plėtrą. Prie šio argumen- 
to grįžtame jau nebe pirmą kartą. Tai yra tos pačios rūšies argumen- 
tas, kuriuo grindžiamas Teisių bilis ir taisyklė, kontroliuojanti mone- 
carinę bei fiskalinę politiką. 


POLITINĖS LICENCIJŲ PROBLEMOS 


Svarbu skirti tris skirtingus kontrolės lygmenis: pirmąjį - registra- 
vimo, antrąjį - sertifikavimo ir trečiąjį - licencijavimo. 

Registravimas yra tokia tvarka, kai norėdamas imtis tam tikros 
veiklos individas privalo deklaruoti savo vardą oficialiam registrato- 
riui. Negali būti atimama teisė imtis geidžiamos veiklos, jei žmogus 
sutinka deklaruoti savo vardą. Tiesa, jam gali tekti sumokėti mokestį 
kaip registravimo rinkliavą arba kaip įprastų mokesčių dalį. 

Antras lygmuo - tai sertifikavimas. Valstybinė agentūra gali išduoti 
dokumentą, patvirtinantį, kad individas turi reikiamų įgūdžių, tačiau 
ji jokiu būdu negali trukdyti žmonėms imtis veiklos, kuriai reikalingi 
tokie įgūdžiai, net jeigu tie žmonės neturi tokio sertifikato. Pavyz- 
džiu gali būti buhalterija. Daugelyje valstijų kiekvienas gali dirbti bu- 
halterinį darbą ir neturėdamas sertifikato, tačiau tik išlaikę tam tikrus 
egzaminus gali šalia savo vardo rašyti „sertifikuotas buhalteris“ arba 
savo įstaigoje naudoti ženklą, skelbiantį, jog jie yra sertifikuoti buhal- 
teriai. Sertifikavimas yra tik tarpinis etapas. Daugelyje valstijų paste- 
bima tendencija kuo daugiau veiklos sričių skirti tik sertifikuotiems 
buhalteriams. Tokiu atveju veikia jau licencijavimas, ne sertifikavi- 
mas. Kai kuriose valstijose „architektas“ yra titulas, kuriuo gali nau- 
dotis tik specialų egzaminą išlaikę asmenys. Tai yra sertifikavimas. Jis 
nekliudo verstis apmokama veikla - konsultuoti žmones namų staty- 
bos klausimais. 

Trečias lygmuo - licencijavimas griežtąja prasme. Tai yra tokia 
tvarka, kai norint imtis tam tikros profesinės veiklos būtina gauti 
licenciją iš viešosios valdžios organo. Licencija yra daugiau negu for- 
malumas. Norint ją gauti reikia pademonstruoti kokią nors kompe- 
tenciją arba atlikti kompetenciją įrodančius testus; niekam be licenci- 
jos neleidžiama imtis atitinkamos veiklos, o šio draudimo nepaisymas 
užtraukia baudą arba kalėjimą. 

Klausimas, kurį čia noriu panagrinėti, yra toks: kokiomis aplinky- 
bėmis gali būti pareisinami šie kontrolės lygmenys, jeigu juos patei- 
sinti apskritai įmanoma? Yra trys skirtingi argumentai, kurie, mano 
požiūriu, gali pateisinti registraciją negriaudami liberalių principų. 

Pirma, registracija gali praversti kitiems tikslams. Pateiksiu pavyz- 
dį. Policijai dažnai tenka nagrinėti smurto aktus. Po tokių įvykių 
pageidautina žinoti, kas turi šaunamuosius ginklus; iki tokių įvykių 
pageidautina imtis priemonių, kad šaunamieji ginklai nepatektų į ran- 
kas tokių žmonių, kurie juos gali panaudoti nusikalstamais tikslais. 
Del to pravarti ginklų parduotuvių registracija. Žinoma, ir čia kartoju 
pastabą, kurią jau keliskart dariau anksčiau, - norint padaryti išvadą, 
kad toks pateisinimas yra, toli gražu nepakanka pasakyti, jog toks 
pateisinimas g2//mas. Būtina sudaryti naudos ir sąnaudų balansą, va- 
dovaujantis liberaliais principais. Čia teigiu tik tai, kad toks balansas 

kartais gali pateisinti priemones, kurios prieštarauja bendrajai nuosta- 
tai prieš privalomą registraciją. 

Antra, registracija kartais tera priemonė, lengvinanti mokesčių su- 
rinkimą. Tada iškyla tik klausimas, ar tam tikra mokesčių rūšis yra 
tinkamiausias būdas surinkti lėšų būtinosioms valstybinėms paslau- 
goms finansuoti ir ar registracija palengvina tų lėšų surinkimą. Ji gali 
jį palengvinti dėl to, kad mokesčiai skiriami registruotiems asmenims, 
arba dėl to, kad registruotas asmuo veikia kaip mokesčių rinkėjas. 
Pavyzdžiui, surenkant mokesčius, kuriais apmokestinamos įvairios var- 
tojimo prekes, būtina turėti apmokestinamų prekių pardavimo vietų 
registrą arba sąrašą. 

Trečia, dar vienas registracijos pateisinimas, kuris labiausiai atitin- 
ka mūsų pagrindinį siekį, yra tas, kad registracija gali padėti apsaugoti 
vartotojus nuo apgaulės. Apskritai liberalūs principai suteikia valsty- 
bei teisę ginti kontraktus, o apgaulė yra kontrakto laužymas. Tiesa, 
labai abejotina, ar leistina griebtis išankstinės, prevencinės, kontraktų 
apsaugos, nes tai reikštų kišimąsi į privačių santykių srių. Tačiau 
kažin ar galima iš principo neigti, kad tam tikros veiklos rūšys atveria 
daug galimybių apgaulei ir kad todėl būtų tikslinga iš anksto turėti 
sąrašą žmonių, kurie tokia veikla verčiasi. Pavyzdžiui gali būti taksi 
vairuotojų registracija. Taksi vairuotojas, paėmęs naktį keleivį, turi 
puikiausių galimybių jį apvogti. Norint užkirsti kelią tokiai galimy- 
bei, verta turėti sąrašą žmonių, kurie verčiasi taksi paslaugomis, duoti 
kiekvienam iš jų numerį ir pareikalauti, kad tas numeris būtų gerai 
matomas, - tada nukentėjęs asmuo lengvai ji prisimintų. Tokia prie- 
monė tera policinės galios naudojimas ginant individą nuo prievartos, 
ir ji gali būti patogiausia. 

Daug sunkiau pateisinti sertifikavimą. Juk sertifikavimas yra toks 
dalykas, kurį gali parūpinti pati rinka. Panaši problema kyla dėl pre- 
kių ir dėl paslaugų. Yra daug privačių sertifikavimo agentūrų, kurios 
patvirtina asmens kompetenciją arba produkto kokybę. Spaudas „Go- 
od Housekeeping“ yra tokio privataus sertifikavimo pavyzdys. Pramo- 
nės produktams sertifikuoti yra privačių laboratorijų, kurios tikrina 
atskirų produktų kokybę. Veikia vartojimo prekių kokybės agentū- 
ros, iš kurių žinomiausios JAV yra Consumers' Union ir Consumer s 
Research. Verslo kokybės biurai (Better Business Bureaus) yra savanoriš- 

kos organizacijos, kurios sertifikuoja dylerių kvalifikaciją. Vcehninės 
mokyklos, koledžai bei universitetai sertifikuoja savo studentų kom- 
petenciją. Viena iš funkcijų, kurią atlieka mažmeninės bei universali- 
nės parduotuvės, yra sertifikuoti daugelio parduodamų prekių koky- 
bę. Vartotojas įgyja pasitikėjimą tokia parduotuve, o parduotuvė savo 
ruožtu siekia pelnyti tokį pasitikėjimą tikrindama parduodamų prekių 
kokybę. 

Tačiau kai kuriais atvejais, o galbūt net daugeliu atvejų, galima 
teigti, jog savanoriško sertifikavimo paslaugų bus teikiama mažiau 
negu žmonės norėtų jų pirkti, nes tokių paslaugų tiekėjui gali būti 
sunku išsaugoti sertifikato slaptumą. Su analogiška problema susiduria 
patentų bei autorinių teisių specialistai, kai iškyla problema išreikalau- 
ti atlygį už suteiktą paslaugą. Pradėjęs sertifikavimo verslą galiu susi- 
durti su faktu, kad nėra efektyvaus būdo išreikalauti atlygį už teikiamą 
paslaugą. Jei parduodu sertifikacinę informaciją vienam asmeniui, kaip 
galiu užkirsti jam kelią dalintis ta informacija su kitais? Taigi sertifika- 
vimo atveju efektyvūs laisvi mainai gali būti neįmanomi, nors tokią 
paslaugą žmonės pirktų, jeigu būtų surastas efektyvaus atsiskaitymo 
būdas. Vienas šios problemos sprendimo būdų, kaip ir kitų „kaimy- 
nystės padarinių“ atveju, yra valstybinė sertifikacija. 

Kitas galimas sertifikatų teisinimas grindžiamas antimonopoliniais 
argumentais. Sertifikacija turi kai kurių techninio monopolio bruožų, 
nes jos kaštai beveik nepriklauso nuo skaičiaus žmonių, kuriems ta 
informacija teikiama. Tiesa, toli gražu nera akivaizdu, kad toks mono- 
polis čia yra neišvengiamas. 

Man rodos, dar sunkiau teisinti licencijas. Licencijavimas dar la- 
biau kišasi į savanoriškus sandėrius. Ir vis dėlto yra tam tikrų sumeti- 
mų licencijų naudai, kuriuos liberalas turi pripažinti suderinamais su 
savąja teisėtų valstybės galių samprata, nors, kaip visada, tokios prie- 
monės nauda turi būti lyginama su jos kaštais. Pagrindinis argumen- 
tas, į kurį kreipia dėmesį liberalas, - kaimynystės padarinių argumen- 
tas. Paprasčiausias ir akivaizdžiausias pavyzdys: tarkime, kad „nekom- 
petentingas“ gydytojas sukelia epidemiją. Kai jis pakenkia tik savo 
pacientui, tada iškyla tik paties paciento ir jo gydytojo sutarties (kon- 
trakto) bei savanoriškų mainų problema. Šiuo požiūriu nėra jokio 
pagrindo kišus valdžiai. Tačiau galima teigti, jog gydytojas, prastai 

gydantis savo pacientą, gali sukelti epidemiją ir tokiu būdu pakenkti 
žmonems, neturintiems jokio ryšio su tuo sergančiu. Galima įsivaiz- 
duoti, jog tokiu atveju kiekvienas, įskaitant net potencialų pacientą ir 
gydytoją, susitaikytų su mintimi, kad tenka riboti gydymo praktiką, 
kad gydyti gali tik „kompetentingi“ žmonės, - svarbu užkirsti kelią 
tokioms epidemijoms kilti. Tačiau pagrindinis licencijavimo šalinin- 
kų argumentas yra ne šis liberalui iš dalies priimtinas argumentas, o 
kitas, grynai paternalistinis, kuriam pritarti neįmanoma arba beveik 
neįmanoma. Girdi, žmonės nesugeba teisingai pasirinkti paslaugų tie- 
kėjų - nei gydytojų, nei barzdaskučių, nei santechnikų. Norėdamas 
protingai pasirinkti santechniką, žmogus pats turįs juo būti. Taigi 
teigiama, jog dauguma mūsų esame neišmanėliai ir todėl turime būti 
saugomi nuo savo pačių neišmanymo. Tai prilygsta teiginiui, jog mes 
kaip rinkėjai turime ginti save kaip vartotojus nuo savo pačių neišma- 
nymo ir pasirūpinti, kad žmonės nebūtų aptarnaujami nekompeten- 
tingų gydytojų, santechnikų ar barzdaskučių. 

Iki šiol dėsčiau argumentus už registravimą, sertifikavimą ir licen- 
cijavimą. Tačiau akivaizdu, jog visais trimis atvejais esama didelių 
tokių priemonių socialinių kaštų, kuriuos tenka lyginti su gaunama 
nauda. Kai kurie iš šių kaštų jau buvo minėti, kai kuriuos išsamiau 
aptarsiu remdamasis medicinos pavyzdžiu, tačiau dabar galbūt verta 
juos panagrinėti abstrakčiai. 

Akivaizdžiausius socialinius kaštus lemia tai, jog kiekvienas iš šių 
priemonių - tiek registracija, tiek sertifikatai, tiek licencijos - beveik 
neišvengiamai tampa atskirų gamintojų grupių priemone monopoli- 
nei pozicijai likusios visuomenės dalies atžvilgiu užimti. To ne;mano- 
ma išvengti. Galima išradinėti šimtus kontrolės procedūrų, tačiau jos 
veikiausiai neišspręs problemos, nes gamintojai labiau suinteresuoti 
nei vartotojai. Žmonės, kuriuos labiausiai domins tokios priemonės, 
kurie labiausiai rūpinsis, kad jos būtų įvestos ir vykdomos, bus bū- 
tent minimų profesijų atstovai. Jie neišvengiamai reikalaus, kad re- 
gistracija būtų keičiama sertifikavimu, o sertifikavimas - licencijavi- 
mu. Įvedus licencijas, žmones, kurie galėtų būti suinteresuoti tokio 
reglamento panaikinimu, jau nebegali turėti įtakos. Jie negauna licen- 
cijos, imasi kitokios veiklos ir nustoja domėtis reikalu. Štai kodėl 
žmonių bandymą versus licencijuojama profesija neišvengiamai pra- 

deda kontroliuoti tos pačios profesijos nariai, ir taip susikuria mo- 
nopolį. 

Sertifikatai šiuo atžvilgiu yra kur kas mažiau kenksmingi. Jeigu 
gavusieji sertifikatus „piktnaudžiaus“ jais arba jeigu sertifikuodami 
naujus narius profesijos atstovai kels per daug griežtus reikalavimus ir 
pernelyg sumažins savo profesijos narių gretas, tada kainos skirtumas 
tarp sertifikuotų ir nesertifikuotų profesionalų taps pakankamai dide- 
lis, kad paskatintų visuomenę naudotis nesertifikuotų profesionalų 
paslaugomis. Moksliniu terminu, sertitikuotų profesionalų paslaugų 
paklausos elastingumas bus gana didelis, o sritis, kurioje jie galės pa- 
naudoti savo ypatingą padėtį likusios visuomenės dalies sąskaita, bus 
gana siaura. 

Štai kodėl sertifikavimas be licencijavimo yra tarpinė būklė, kuri 
teikia nemaža galimybių apsiginti nuo monopolizmo. Jis turi ir trū- 
kumų, tačiau verta pažymėti, jog įprastus licencijavimo šalininkų rei- 
kalavimus, ypač paternalistinius, gali beveik visiškai patenkinti vien 
sertifikavimas. Juk jeigu esame pernelyg tamsūs, kad pajėgtume atsi- 
rinkti geriausius profesionalus, tada pakanka visą turimą informaciją 
padaryti mums prieinamą. Jei turėdami visą reikiamą informaciją vis 
dėlto kreipiamės dėl paslaugos į tą, kuris neturi sertifikato, tai tokią 
teisę turime, tačiau tada jau negalime skųstis, jog neturėjome infor- 
macijos. Kadangi visus licencijavimui pritariančius argumentus, ku- 
riuos kelia neprofesionalai, gali visiškai patenkinti sertifikavimas, man 
sunku suprasti, kokie dar gali būti argumentai už licencijavimą, o ne 
už sertifikavimą. 

Net registracija kelia didelę socialinių kaštų problemą. Registracija 
- pirmas svarbus žingsnis siekiant įvesti sistemą, kuriai esant kiekvie- 
nas individas privalo turėti tapatumo pažymėjimą, kiekvienas dar ne- 
pradėjęs darbo jau turi deklaruoti valdžiai, ką jis planuoja daryti. Be 
to, kaip jau pažymėta, registracija paprastai yra pirmas žingsnis į serti- 
fikavimą ir licencijavimą. 


MEDIKŲ LICENCIJOS 


Mediko profesija yra viena iš tų, kurios nuo seno atviros tik licen- 
cijas turintiems žmonėms. Iš pirmo žvilgsnio atrodo, jog atsakymas į 
klausimą: „Ar leistina mediko praktika verstis nekomperentingiems 

gydytojams?“ gali būti tik neigiamas. Noriu parodyti, kad įsigilinus į 
reikalą šis atsakymas nera toks akivaizdus. 

Pirmiausia licencijos yra pagrindinis svertas, kuriuo medikai gali 
kontroliuoti gydytojų skaičių. Norint suprasti, kodel taip yra, verta 
trumpai panagrinėti šią profesiją. Amerikos medikų asociacija yra tur- 
būt įtakingiausia Jungtinių Valstijų profesinė sąjunga. O ši galia reiš- 
kiasi geba riboti skaičių žmonių, kurie gali verstis atitinkama profesi- 
ja. Šia galia gali būti naudojamasi netiesiogiai - keliant atlyginimus 
aukščiau to lygio, kuris šiaip jau susiklostytų. Jei pavyksta išlaikyti 
tokį atlyginimų lygį, sumažėja žmonių, kurie gali gauti darbą, ir tokiu 
būdu - netiesiogiai - žmonių, kurie verčiasi ta profesija. Ši ribojimo 
technika turi trūkumų. Visada išlieka kažkiek nepatenkintų žmonių, 
siekiančių įgyti profesiją. Profesinė sąjunga turi daug geresnę padėtį, 
jeigu ji gali tiesiogiai riboti profesiją įgyjančių, ar norinčių ją įgyti, 
žmonių skaičių. Tada nepatenkintieji būna iškart nušalinami ir sąjun- 
gai nebereikia dėl jų kvaršinti galvos. 

Amerikos medikų asociacijos padėtis yra būtent tokia. Ši profesinė 
sąjunga gali riboti profesiją įgyjančių žmonių skaičių. Kaip ji gali tai 
daryti? Esminis kontrolės svertas - priėmimo į medicinos mokyklą 
etapas. Asociacijos Medicininio švietimo ir ligoninių taryba aprobuo- 
ja medicinos mokyklas. Norėdama išlikti aprobuotų mokyklų sąraše, 
tokia mokykla turi tenkinti Tarybos keliamus reikalavimus. Tarybos 
galia buvo pademonstruota ne vieną kartą, kai kildavo spaudimas ma- 
žinti aprobuotųjų kiekį. Pavyzdžiui, ketvirtajame dešimtmetyje dep- 
resijos metu Medicininio švietimo ir ligoninių taryba išsiuntinėjo raš- 
tus įvairioms medicinos mokykloms, kuriose buvo nurodyta, jog 
mokyklos priima studentų daugiau, negu jų pajėgia deramai apmoky- 
ti. Po kelių metų visos mokyklos sumažino priimamų studentų skai- 
čių ir tuo patvirtino rekomendacijos veiksmingumą. 

Kodėl tarybos aprobavimas turi tokią reikšmę? Jeigu ji piktnau- 
džiauja savo galia, tai kodel neatsiranda neaprobuotų mokyklų? Atsa- 
kymas toks: beveik kiekvienoje JAV valstijoje asmuo turi gauti licen- 
ciją mediko praktikai pradėti, o norėdamas tą licenciją gauti jis turi 
būti baigęs aprobuotą mokyklą. Beveik kiekvienos valstijos aprobuo- 
tų mokyklų sąrašas sutampa su Amerikos medikų asociacijos Medici- 
ninio švietimo ir ligoninių tarybos sąrašu. Štai kodėl licencijavimas 


148 KAPITALIZMAS IR LAISVĖ 


yra pagrindinis priėmimo kontrolės svertas. Licencijos daro dvejopą 
poveikį. Viena vertus, licencijavimo komisijos nariai yra visada gydy- 
tojai, vadinasi,jie turi ir tam tikrą kontrolės galią pareiškėjų licencija- 
vimo atžvilgiu. Savo efektyvumu ši kontrolės forma yra kur kas labiau 
ribota negu medicinos mokyklų kontrolė. Beveik visais tais atvejais, 
kai reikalaujama licencija, žmonės gali kreiptis po kelis kartus. Jei 
žmogus pakankamai ilgai ir įvairiose institucijose mėgina savo laimę, 
jis anksčiau ar vėliau veikiausiai pasiekia tikslą. Kadangi jis jau yra 
sudėjęs pinigų ir skyręs laiko reikiamam išsilavinimui gauti, jis turi 
stiprių paskatų mėginti vis iš naujo. Vadinasi, tie licencijavimo reika- 
lavimai, kurie galioja baigusiems mokslą, riboja galimybę įgyti profe- 
siją daugiausia dėl didėjančių stojimo į atitinkamą mokyklą kaštų - 
prarandama daug laiko, o ir sėkmė ne visada būna garantuota. Tačiau 
šie kaštai ribojant specialistų skaičių etektyvumu toli gražu neprilygsta 
ribojimams, su kuriais susiduriama pačioje karjeros pradžioje. Jei žmogus 
negali įstoti į medicinos mokyklą, jis jau niekada nebus kandidatas 
licencijavimo egzaminui laikyti; šiame etape jis jau netrukdys. Taigi 
efektyviausias būdas profesijos kontingento dydžiui kontroliuoti yra 
stojimo į profesines mokyklas kontrolė. 

Priėmimo į mokyklas kontrolė, o vėliau ir licencijavimas leidžia 
dvejopai riboti tos profesijos specialistų skaičių. Akivaizdžiausias bū- 
das - paprasčiausiai daugelis kandidatų atmetami. Ne toks akivaizdus, 
bet turbūt kur kas svarbesnis būdas - įvesti tokius priėmimo ir licenci- 
javimo standartus, kurie atbaido jaunus žmones, ir jie nemėgina šių 
įveikti. Nors daugumos valstijų įstatymai iš stojančiųjų į aukštąsias 
medicinos mokyklas reikalauja baigti tik dvimeų;į koledžą, beveik visi 
stojantieji būna baigę keturmečius koledžus. Panašiai buvo prailgin- 
ti ir patys medicinos mokslai, ypač dėl griežtesnių internatūros reika- 
lavimų. 

Šia proga galima priminti, jog teisininkams, kitaip nei medikams, 
niekada nepavyko paimti į savo rankas priėmimo į profesines mokyk- 
las kontrolės, nors jie taip pat veikia šia kryptimi. Priežastis gana 
įdomi. Beveik kiekviena mokykla, kuri įtraukta į Amerikos teisininkų 
asociacijos (American Bar Association) aprobuotą mokyklų sąrašą, yra 
dieninė; beveik nera aprobuotų vakarinių. Tuo tarpu daugelis valstijų 
įstatymų leidėjų yra vakarinių mokyklų absolventai. Balsuodami už 

tai, kad būtų licencijuojami tik aprobuotų mokyklų absolventai, jie 
balsuotų už savo pačių diskvalifikavimą. Jų nenoras abejoti savo pačių 
kompetentingumu buvo pagrindinis veiksnys, neleidęs, kad įstatymas 
dėl jų profesijos mėgdžiotų mediciną. Jau seniai nesu atidžiai nagrinė- 
jęs teisininkams keliamų profesinių reikalavimų, tačiau jaučiu, jog šis 
veiksnys praranda galią. Studentai tampa turtingesni ir tai reiškia, kad 
vis didesnė jų dalis lanko dienines teisės mokyklas, o dėl to keičiasi 
įstatymų leidėjų sudėtis. 

Grįžtant prie medicinos, reikia pasakyti, kad būtent reikalavimas 
baigti tik aprobuotas mokyklas yra pagrindinė profesijos senbuvių 
priemonė, leidžianti kontroliuoti įgyjančių profesiją žmonių skaičių. 
Ta priemonė naudojama žmonių skaičiui riboti. Kad nekiltų nesusi- 
pratimų, turiu pabrėžti, jog netvirtinu, kad konkretūs medikų profe- 
sijos nariai ar Medicininio švietimo ir ligoninių tarybos nariai sąmo- 
ningai imasi tokių ribojimo priemonių norėdami padidinti savo pa- 
čių pajamas. Sistema veikia ne taip. Net kai šie žmonės viešai kalba 
apie būtinybę riboti profesijos narių skaičių norint padidinti profesi- 
jos pajamas, tokią savo politiką jie grindžia tuo, kad įsileidus „per 
daug“ žmonių sumažėtų medikų pajamos ir tada, norėdami išsaugoti 
jas „deramas“ , jie būtų priversti griebtis neetinių priemonių. Anot jų, 
vienintelis būdas nepažeisti etinių principų, tai išsaugoti žmonėms 
tokį pajamų lygį, kuris dera mediko profesijai pagal nuopelnus ir po- 
reikius. Turiu pasakyti, jog toks argumentas man visada atrodė įrarti- 
nas tiek etiniu, tiek faktiniu požiūriu. Keista girdėti iškiliausius me- 
dikus viešai skelbiant, jog jie ir jų kolegos turi gauti užmokestį dėl to, 
kad paiso etikos principų. Jeigu iš tiesų taip būtų, tai abejoju, ar liktų 
kokios nors ribos šiai kainai. Neturtingumo ir sąžiningumo koreliaci- 
ja yra gana menka. Veikiau reikia tikėtis priešingo dalyko: nesąžinin- 
gumas galbūt ne visada apsimoka, bet kartais jis tikrai apsimoka. 

Profesijos įgijimo kontrolė tokiais argumentais viešai grindžiama 
tik per sunkmečius, tokius kaip Didžioji depresija, kai plinta nedar- 
bas ir smunka santykinės pajamos. Paprastai samprotaujama kitaip. 
Esą profesionalūs medikai tik nori pakelti profesinės „kokybės“ stan- 
dartų lygį. Klaida, kuria remiasi tokia minus, yra labai paplitusi; ji 
atsiranda dėl techninio ir ekonominio efektyvumo painiojimo ir to- 

dėl neleidžia kaip reikiant suprasti ekonominių sistemos veikimo prin- 
cipų. 

Šią mintį galima vaizdžiau atskleisti teisininkų pavyzdžiu. Teisi- 
ninkų susirinkime, kur buvo aptariamos profesijos įgijimo proble- 
mos, vienas mano kolega, prieštaraudamas griežtiems priėmimo stan- 
dartams, pavartojo analogiją su automobilių pramone. Ar nebūtų ab- 
surdiška, paklausė jis, jeigu automobilių pramonės atstovai pradėtų 
teigti, jog esą neleistina vairuoti prastos kokybės automobilių ir todel 
gamintojams neleistina gaminti automobilių, neprilygstančių Kadila- 
ko standartui? Tada atsistojo vienas iš klausytojų ir, pritardamas paly- 
ginimui, pareiškė, jog šalis išties negali sau leisti turėti žemesnio nei 
Kadilako lygio teisininkų! Tai yra tipiška profesionalo nuostata. Pro- 
fesijos nariai paiso tik dalykinių žinių standartų ir perša mintį, kad 
mums reikalingi tik aukščiausios kvalifikacijos gydytojai, net jeigu tai 
reikštų, jog kai kurie žmonės tada apskritai negautų mediko paslau- 
gų, - nors, žinoma, jie niekad tiesiai taip nepareiškia. Tačiau pati 
nuostata, kad žmonės turi gauti tik „optimalias“ medicinos paslaugas, 
visada skatina draudimo politiką, t.y. politiką, kuri stabdo gydytojų 
skaičiaus didėjimą. Žinoma, nenorėčiau teigti, jog ši nuostata yra vie- 
nintelis tokios politikos skatinimo veiksnys, tačiau būtent tokia nuo- 
stata net daugelį geros valios gydytojų verčia palaikyti politiką, kurią 
jie nedvejodami atmestų jei nesivadovautų šia patogia nuostata. 

Nesunku įrodyti, jog kokybės reikalavimas tėra nuostata, o ne tik- 
roji ribojimo priežastis. Amerikos medikų asociacijos Medicininio švie- 
timo ir ligoninių tarybos galia yra naudojama riboti medikų skaičių 
tokiais būdais, kurie negali turėti jokio ryšio su kokybe. Paprasčiau- 
sias pavyzdys yra daugeliui valstijų jos pateikta rekomendacija piliety- 
bę traktuoti kaip mediko profesijos sąlygą. Neįsivaizduoju, kokį ryšį 
pilietybė gali turėti su mediko kompetencija. Panaši sąlyga, kurią ji 
kartais kelia - reikalavimas, kad licencijos egzaminas vyktų anglų kal- 
ba. Asociacijos galią ir minėto kokybės reikalavimo nenuoširdumą ro- 
do dar vienas, mane visada stebinęs, statistinis faktas. Po 1933 metų, 
Hitleriui atėjus į valdžią Vokietijoje, prasidėjo didžiulė profesionalų, 
tarp jų medikų, migracija iš Vokietijos ir Austrijos į Jungtines Valsti- 
jas. Tačiau užsienyje parengtų gydytojų, kuriems Jungtinėse Valstijo- 
se buvo leista verstis gydymo praktika skaičius per penkerius metus 

po 1933 metų išliko toks pat, koks jis buvo per penkerius metus iki 
tol. Visai akivaizdu, jog tai nėra natūralus rezultatas. Kai atsirado 
naujų gydytojų, buvo sugriežtinti reikalavimai užsienio gydytojams ir 
taip jiems tapo labai sunku pradėti JAV protesinę veiklą. 

Akivaizdu, jog licencijos yra pagrindinis medikų profesijos svertas 
ribojant gydytojų skaičių. Jis taip pat leidžia riboti medicinos techno- 
loginius bei organizacinius pokyčius. Amerikos medikų asociacija nuo- 
sekliai priešinosi grupinės terapijos metodams ir išankstinio medici- 
ninio apmokėjimo sistemoms. Šie metodai turi teigiamų ir neigiamų 
bruožų, tačiau tai yra technologinės naujovės, kurias išmėginti žmo- 
nės turi teisę. Nera pagrindo be išlygų teigti, jog techniškai optima- 
liausias medicininės praktikos organizavimo būdas yra individuali gy- 
dytojo praktika. Grupinė ar korporacinė praktika gali būti netgi opti- 
malesne. Reikia turėti tokią medicinos sistemą, kuri leistų išmėginti 
visą organizacinių formų įvairovę. 

Amerikos medikų asociacija priešinosi tokiems mėginimams ir sek- 
mingai juos slopino. Jai tai pavyko tik todėl, kad licencijos netiesio- 
giai suteikė jai galią kontroliuoti ligoninių gydytojų sudėtį. Medicini- 
nio švietimo ir ligoninių taryba aprobuoja ne tik medicinos mokyk- 
las, bet ir ligonines. Norėdamas gauti leidimą dirbti „aprobuotoje“ 
ligoninėje, gydytojas paprastai turi gauti vietos medikų asociacijos 
arba ligoninės tarybos sutikimą (aprobatą). Kodel nesikuria neapro- 
buotos ligoninės? Todėl, kad esamomis sąlygomis norėdama sėkmin- 
gai veikti ligonine privalo turėti internų. Pagal daugumos valstijų li- 
cencijavimo įstatymus kandidatai licencijai gauti privalo turėti tam 
tikrą internatūros patirtį, kad jiems būtų leista verstis praktika, o 
internatūra turi būti atliekama „aprobuotoje“ ligoninėje. „Aprobuo- 
tų ligoninių sąrašas paprastai sutampa su Medicininio švietimo ir 
ligoninių tarybos sudarytu sąrašu. Taigi licencijavimo įstatymas sutei- 
kia profesijos senbuviams galią kontroliuoti ne tik mokyklas, bet ir 
ligonines. Pirmiausia dėl šios savo galios Amerikos medikų asociacija 
sekmingai priešinosi įvairių rūšių grupinės terapijos praktikai. Tik 
keliais atvejais tos grupės sugebėjo atsispirti ir išlikti. Kolumbijos 
apygardoje joms tai pavyko dėl to, kad remdamosi federaliniais Sher- 
mano antitrestiniais įstatymais jos padave Amerikos medikų asociaci- 
ją į teismą ir bylą laimėjo. Kai kuriais kitais atvejais jos išliko dėl 

specifinių priežasčių. Todel neabejotina, jog grupinės praktikos plėt- 
ros tendencija buvo sulaikyta dėl Medikų asociacijos priešinimosi. 

Beje, įdomu pažymėti, jog Medikų asociacija priešinasi tik vienos 
rūšies grupinei praktikai, būtent tai, kuri remiasi išankstiniu apmokė- 
jimu. Ekonominė dingstis čia veikiausiai yra ta, kad tokia sistema 
užkerta galimybę vykdyti didinti kainasė. 

Tad aišku, kad licencijavimas yra profesijos kontingento ribojimo 
įrankis ir kad jis smarkiai didina socialinius kaštus tiek tų žmonių, 
kuriems užkertamas kelias į mediko praktiką, tiek ir likusios visuome- 
nės dalies, kuriai neleidžiama pirkti tokių medicinos paslaugų, kurias 
ji norėtų pirkti. Dabar noriu iškelti klausimą, ar licencijos iš tikrųjų 
duoda tuos teigiamus rezultatus, kurie taip dažnai aukštinami? 

Visų pirma, ar licencijavimas iš tikrųjų pakelia kompetencijos lygį? 
Del kelių priežasčių toli gražu ne akivaizdu, jog jie kelia profesionalių 
praktikų kompetencijos lygį. Pirmiausia, kai sukuriama kliūtis įgyti 
kokią nors profesiją, tai sukuriama ir pagunda tą kliūų kaip nors ap- 
lenkti. Žinoma, medicina čia nėra išimtis. Osteopacija ir chiroprakti- 
ka nėra nesusijusi su ribojimu verstis mediko profesija. Priešingai, 
kiekviena iš šių profesijų tam tikru mastu atspindi mėginimą nesilai- 
kyti šių ribojimų. Kiekviena iš jų savo ruožtu po to griebiasi licencija- 
vimo ir mėgina įvesti savus apribojimus. Del to kuriasi skirtingi prak- 
tikos lygiai bei skirtingos tos praktikos rūšys: nuo to, kas vadinama 
medicinos praktika, atsiskiria tokie jos pakaitalai kaip osteopatija, 
chiropraktika, gydymas tikėjimu ir pan. Šie pakaitalai veikiausiai yra 
žemesnės kokybės, nei tuo atveju, jei nebūtų draudimų verstis medi- 
cina. 

Kalbant konkrečiau, kai gydytojų skaičius yra mažesnis nei šiaip 
jau jis būtų ir kai gydytojų užimtumas yra visiškas, kaip paprastai ir 
būna, tada turime mažesnę kvalifikuotų medicinos paslaugų visumą - 
taip sakant, lieka mažiau medicinos valandų vienam žmogui. Alterna- 
tyva yra nekvalifikuotos nežinia kieno paslaugos; jas teikia arba pri- 
versti teikti žmonės, neturintys jokios profesinės kvalifikacijos. Tiesą 
sakant, padėtis yra dar sudėtingesnė. Kai „medicinos praktika“ leidžia- 
ma verstis tik licencijas turintiems asmenims, tada reikia apibrėžti, kas 

yra medicinos praktika, ir čia medikų profesijai atsiveria naujos gali- 
mybes. Nelicencijuotą praktiką draudžiantys statutai interpretuojami 
taip, kad daugybė operacijų, kurias puikiausiai galėtų atlikti felčeriai 
ir kiti žmonės, neturintys „Kadilako lygio“ medicininio išsilavinimo, 
turi būti atliekamos tik gydytojų. Nesu pakankamai įsigilinęs į šiuos 
techninius dalykus, kad galėčiau pateikti įtikinamų pavyzdžių. Tačiau 
žinau, jog žmonės, kurie į dalyką gilinosi, kalba apie tendenciją įtraukti 
į „medicinos praktikos“ sąvoką vis daugiau veiklos rūšių, kur pui- 
kiausiai gali dirbti felčeriai. Gydytojai profesionalai skiria daug savo 
laiko dalykams, kuriais galėtų užsiimti kiti. Dėl to smarkiai mažėja 
medicinos paslaugų apimtis. Sveikatos paslaugų kokybės vidurkis, jei 
apskritai galima kalbėti apie tokią sąvoką, negali būti apskaičiuotas 
paprasčiausiai randant suteiktų paslaugų kokybės vidurkį; tai reikštų, 
jog apie gydymo efektyvumą sprendžiama tik pagal išgijusių žmonių 
skaičių; reikia taip par atsižvelgti į faktą, jog apribojimai mažina gy- 
dymo paslaugų apimtį. Visai gali būti, kad dėl tokių apribojimų vi- 
dutinis kompetencijos lygis bet kuriuo požiūriu mažėja. 

Net ir šios pastabos neparodo visų problemų, nes ribojasi vienu 
laiko pjūviu ir neatsižvelgia į laiko pokyčius. Kiekvieno mokslo ar 
veiklos srities pažangą dažnai lemia kokio nors keistuolio, šarlatano ar 
profesijos nepripažinto žmogaus darbas. Dabartinėmis medicinos pro- 
fesijos sąlygomis labai sunku imtis tyrimų ar eksperimentų, jeigu jūs 
nesate medikas. O jeigu jau esate gydytojas ir norite išsaugoti gerą 
vardą kitų medikų akyse, tai jūsų eksperimentavimo galimybės bus 
labai ribotos. Tas, kuris „gydo tikėjimu“, gali būti tik šarlatanas, ku- 
ris naudojasi pacientų patiklumu, tačiau vienas iš tūkstančio ar de- 
šimties tūkstančių tokių šarlatanų gali padaryti medicinos pažangai 
svarbių atradimų. Į pažinimą veda daugybė įvairių kelių, todėl medi- 
cinos praktikos ribojimas tik ta grupe, kuri privalo laikytis viešpatau- 
jančios ortodoksijos, neišvengiamai siaurina eksperimentavimo mas- 
tus ir tokiu būdu lėtina pažinimo raidos tempus. Kas galioja medici- 
nos turiniui, kaip minėta, galioja ir jos organizacijai. Toliau šią mintį 
dar pratęsiu. 

Licencijos ir su jomis susijęs medicinos praktikos monopolis dar 
ir kitokiu būdu smukdo tos praktikos lygį. Jau pažymėjau, jog licen- 
cijavimas veikiausiai smukdo bendrą medicinos kokybės lygį atitrauk- 

damas kai kurių kvalifikuotų medikų darbą nuo svarbiausių uždavinių 
ir silpnindamas tyrimų bei tobulinimosi paskatas. Jis tą lygį smukdo 
dar ir dėl to, kad apsunkina privatiems asmenims išsireikalauti iš gy- 
dytojų atlyginimą už piktnaudžiavimą. Viena iš priemonių, leidžianti 
privačiam asmeniui apsisaugoti nuo nekompetentingumo, yra apsauga 
nuo apgaulės; šią apsaugą teikia galimybė patraukti asmenis į teismą 
dėl padarytos žalos. Tokios bylos kartais keliamos, ir gydytojai skun- 
džiasi, kaip brangiai jiems kainuoja drauda nuo tokios žalos. Tačiau 
šių bylų yra kur kas mažiau ir jos yra kur kas mažiau sėkmingos nei 
būtų, jeigu viso reikalo nesergėtų budrios medikų asociacijų akys. 
Nelengva įtikinti gydytoją liudyti prieš savo kolegą, kai jam gresia 
pavojus netekti leidimo verstis praktika „aprobuotoje“ ligoninėje. Liu- 
dijimus paprastai teikia pačių medicinos asociacijų sudarytos komisi- 
jos, skirtos neva pacientų interesams ginti. 

Manau, kad suvokus visus šiuos padarinius, nesunku įsitikinti, jog 
licencijavimas pablogino medicinos praktiką tiek kiekybiškai, tiek ko- 
kybiškai; jis susiaurino veiklos galimybes žmonėms, norėjusiems tapti 
gydytojais, išstumdamas juos į mažiau geidžiamas specialybes; jis pri- 
vertė visuomenę moketi daugiau už blogesnes gydymo paslaugas; jis 
sulėtino tiek pačios medicinos, tiek jos praktikos technologinę pažan- 
gą. Todel darau išvadą, jog licencijavimas, kaip sąlyga verstis medici- 
nos praktika, turi būti panaikintas. 

Po visa to, kas pasakyta, daugelis skaitytojų, kaip ir daugelis žmo- 
nių, su kuriais esu diskutavęs šiais klausimais, veikiausiai paklaus: 
„Tačiau vis dėlto kaip kitaip galima įsitikinti gydytojo kvalifikacija? 
Nepaisant visų čia minėtų kaštų, argi licencijos nera vienintelis būdas 
garantuoti visuomenei bent jau minimalią kokybę?“ Atsakydamas pir- 
miausia galiu pažymėti, jog dabar pacientas nesirenka sau gydytojo 
atsitiktinai durdamas pirštu į licencijuotų gydytojų sąrašą; kita ver- 
tus, jeigu prieš dvidešimt ar trisdešimt metų žmogus išlaikė egzaminą, 
ar tai jau rodo jo dabartinę kompetenciją? Taigi licencijavimas dabar 
nėra nei pagrindinis, nei vienas svarbiausių minimalios kokybės ga- 
rantijos šaltinių. Tačiau mano pagrindinis atsakymas būtų visiškai 
kitoks. Teigiu, jog pats toks klausimas liudija status guo tironiją ir 
mūsų vaizduotės skurdą srityse, kuriose nesame specialistai, ir netgi 
tose srityse, kuriose esame šiokie tokie specialistai, palyginti su rinkos 

teikiamų galimybių gausa. Noriu tai pailiustruoti nupiešdamas hipo- 
tetinį vaizdą, kaip būtų galėjusi plėtotis medicina ir kokios kokybės 
garantijos būtų atsiradusios, jeigu medikų kasta nebūtų turėjusi mo- 
nopolinės galios. 

Tarkime, kad kiekvienam būtų leidžiama verstis medicinos prakti- 
ka be jokių apribojimų, išskyrus pareigą imtis juridinės ir finansinės 
atsakomybės už žalą, padarytą dėl apgaulės ar aplaidumo. Spėju, kad 
visa medicinos raida būtų buvusi visiškai kitokia. Dabartinė medici- 
nos paslaugų rinka, nepaisant visų jos suvaržymų, leidžia suvokti, ko- 
kie būtų skirtumai. Grupinė terapija kartu su ligoninių paslaugomis 
būtų nepaprastai išplitusi. Vietoj individualios praktikos, greta dide- 
lių ligoninių, tvarkomų valstybes arba labdaringų institucijų, būtų 
atsiradusios medicinos bendrovės bei korporacijos - savotiškos medi- 
kų komandos. Jos teiktų pagrindinę diagnostikos ir gydymo įrangą, 
įskaitant ir ligoninių paslaugas. Kai kurios iš jų galbūt reikalautų mo- 
kėti iš anksto - jos derintų dabartinį gydymosi draudimą, sveikatos 
draudimą ir grupinę terapiją. Kitoms būtų mokama atskirai už atski- 
ras paslaugas. Ir, žinoma, dauguma jų naudotųsi abiem atsiskaitymo 
būdais. 

Šios medikų komandos - tarsi universalinės medicinos paslaugų 
parduotuvės - būtų tarpininkės tarp pacientų ir gydytojų. Būdamos 
ilgalaikės ir sėslios jos būtų labai suinteresuotos įgyti reputaciją savo 
patiklumu ir kokybe. Dėl tos pačios priežasties vartotojai žinotų jų 
reputaciją. Jos turėtų specializuotų įgūdžių gydytojų kvalifikacijai nu- 
statyti; šiuo požiūriu jos veiktų tarsi vartotojo agentai, kaip dabar kai 
kurias prekes parduoda universalinės parduotuvės. Be to, jos galėtų 
efektyviai organizuoti medicinos paslaugas, pritraukdamos skirtingos 
kvalifikacijos ir išsilavinimo medikus, panaudodamos mažiau išlavin- 
tus felčerius paprastesniems uždaviniams spręsti ir tausodamos labiau- 
siai įgudusius bei kompetentingus specialistus toms užduotims, ku- 
rias tik jie gali atlikti. Skaitytojas gali pats pridėti papildomas šio 
vaizdo detales remdamasis, kaip ir aš, dabar pirmaujančių medicinos 
klinikų pavyzdžiais. 

Žinoma, tokios komandos aprėptų ne visą medicinos praktiką. 
Individuali privati praktika išliktų, kaip išlieka nedidelė, ribotą klien- 


tūrą turinti parduotuvė šalia universalinės parduotuvės arba kaip išlie- 


156 KAPITALIZMAS IR LAISVĖ 


ka privatus juristas šalia didelės juridinės kompanijos. Žmonės įgytų 
asmeninę reputaciją, o kai kurie klientai pirmenybę teiktų privataus 
praktiko konfidencialumui. Kai kurios sritys būtų per siauros medici- 
nos komandų paslaugoms ir t. t. 

Nenoriu netgi teigti, kad visoje medicinoje būtinai įsiviešpatautų 
medicinos komandos. Mano tikslas tėra parodyti vienu pavyzdžiu, jog 
egzistuoja daugybė alternatyvų dabartinei medicinos praktikai. Joks 
atskiras individas ar maža grupė negali aprėpti visų galimybių ar juo 
labiau visas jas įvertinti, ir tai yra didysis argumentas prieš centralizuo- 
tą valstybės planavimą bei prieš tokius darinius kaip profesiniai mono- 
poliai, ribojantys eksperimentavimo galimybes. Kita vertus, didysis 
argumentas už rinką yra jos tolerancija įvairovės atžvilgiu, jos gebėji- 
mas išnaudoti plačią specializuotų žinių ir įgūdžių įvairovę. Ji atima iš 
atskirų grupuočių galią kliudyti eksperimentavimui 1r leidžia patiems 
vartotojams, o ne gamintojams spręsti, kas jiems geriausiai padeda. 


X skyrius 


Pajamų paskirstymas 


Vienas svarbiausių šio šimtmečio kolektyvistinės pasauležiūros plėt- 
ros elementų, bent jau Vakarų šalyse, - įsitikinimas, jog pajamų lygy- 
bė yra socialinis tikslas, taip pat ryžtas, siekiant šio tikslo, naudotis 
valstybės jėga. Būtina iškelti du visiškai skirtingus klausimus, norint 
įvertinti šią egalitaristinę nuostatą bei jos kuriamas egalitaristines prie- 
mones. Pirmas klausimas yra normatyvinis ir etinis: ar pateisinama 
valstybės intervencija lygybei garantuoti? Antras klausimas yra pozity- 
vus ir mokslinis: kokie faktiškai vykdytų priemonių padariniai? 


PASKIRSTYMO ETIKA 


Etinis principas, tiesiogiai pateisinantis pajamų paskirstymą lais- 
vosios rinkos visuomenėje, skamba taip: „Kiekvienam pagal tai, ką jis 
ir jo įrankiai sukuria“. Ar šis principas veikia :mp/zcite priklauso nuo 

valstybės veiksmų. Nuosavybės teisė yra įstatymo ir visuomenės suta- 
rimo dalykas. Kaip jau matėme, jas apibrėžti ir ginti yra viena iš pa- 
grindinių valstybės funkcijų. Galutinis pajamų ir turto pasiskirstymas 
laisvai veikiant šiam principui gali itin daug priklausyti nuo galiojan- 
čių nuosavybės taisyklių. 

Koks ryšys tarp šio principo ir kito principo, kuris etiniu požiūrių 
atrodo neginčytinas, būtent kad žmonės turi būti traktuojami vieno- 
dai? Iš dalies šie du principai neprieštarauja vienas kitam. Atlyginti 
pagal sukurtą produktą reikia, jei norime vienodai traktuoti žmones. 
Jeigu iš žmonių, kurie nesiskiria savo sugebėjimais ir pradiniais ištek- 
liais, kai kurie pirmenybę atiduoda laisvalaikiui, o kiti - rinkos pre- 
kėms, tai per rinką gaunamų pajamų nelygybė yra bendrųjų pajamų 
lygybės, arba vienodos žmonių traktuotės, būtina sąlyga. Vienas gali 
labiau vertinti rutininį darbą, kuris palieka daug laisvalaikio gulinėti 
prieš saulę, kitas labiau vertina atsakingesnį darbą už didesnį atlygini- 
mą. Jeigu abu gautų vienodą piniginį atlyginimą, jų pajamos platesne 
prasme būtų nelygios. Panašiai tas pats principas reikalauja, kad žmo- 
gus gautų daugiau už nešvarų ir nemalonų negu už lengvą ir malonų 
darbą. Nelygybė, su kuria susiduriame gyvenime, dažnai yra būtent 
tokio pobūdžio. Piniginių pajamų nelygybę atsveria kitų verslo ar pro- 
fesijos bruožų skirtumai. Kalbant ekonomikos kalba, čia turime rei- 
kalą su „išlyginančiais skirtumais“, kurie suvienodina piniginių ir ne- 
piniginių „grynųjų pajamų“ dydžius. 

Kitokio pobūdžio nelygybė, susiklostanti per rinką, taip pat reika- 
linga, kad būtų garantuota, kiek subtilesne prasme, vienoda žmonių 
traktuotė, arba, kitaip pasakius, kad būtų tenkinami žmonių skoniai. 
Paprasčiausiu jos pavyzdžiu gali būti loterija. Įsivaizduokime grupę 
žmonių, kurie iš pradžių disponuoja vienodais ištekliais ir visi savo 
noru sutinka dalyvauti loterijoje del labai nevienodų prizų. Tokioje 
loterijoje gautų pajamų nelygybė yra neabejotinai reikalinga, kad jos 
dalyviai galėtų geriausiai pasinaudoti savo pradine lygybe. Perskirstyti 
pajamas po loterijos būtų tolygu drausti mėginti savo laimę loterijo- 
je. Realiame gyvenime šis principas yra kur kas svarbesnis, negu jis 
atrodo tada, kai „loterijos“ sąvoka suprantama tiesiogine prasme. Žmo- 
nės renkasi, kuo jiems verstis, į ką investuoti ir pan., ir tas pasirinki- 
mas iš dalies priklauso nuo to, kiek dėmesio jie skiria rizikos bei 

netikrumo elementui. Mergaitė, mėginanti tapti kino aktore, o ne 
valstybinės įstaigos tarnautoja, sąmoningai renkasi loteriją; panašiai 
elgiasi ir žmogus, kuris investuoja į urano akcijas, o ne į valstybės 
obligacijas. Draudimo institucija yra vienas iš kanalų noro tikrumui 
reikštis. Net šie pavyzdžiai neatskleidžia viso masto, kuriuo esama 
nelygybė gali būti padarinys institucijų, tenkinančių skirtingas žmo- 
nių nuostatas netikrumo atžvilgiu. Pačią atlyginimo ir samdos insti- 
tuciją veikia šios skirtingos nuostatos. Jeigu visos potencialios kino 
aktorės vengtų netikrumo, tai veikiausiai kurtųsi kino aktorių „koo- 
peratyvai ', kurių nariai iš anksto tartųsi daugmaž lygiai dalintis paja- 
momis, taigi jie iš esmės sudarytų rizikos draudimo fondą. Jeigu to- 
kios nuostatos plačiai paplistų, tai didelės diversifikuotos korporaci- 
jos, derinančios rizikingą ir nerizikingą verslą, taptų taisykle. Vienišas 
naftos telkinių ieškotojas, nepriklausomas įmonininkas, maža kompa- 
nija taptų retomis išimtimis. 

Tiesą sakant, ši aplinkybė yra vienas iš būdų suprasti, kodėl valsty- 
bė imasi priemonių perskirstyti pajamas per progresyvinius mokes- 
čius ir pan. Gali būti argumentuojama, kad del tam tikrų priežasčių, 
sakykime, dėl didelių administracinių kaštų rinka negali sukurti tokio 
masto ar tokios rūšies loterijos, kokios pageidautų visuomenės nariai, 
ir kad tokiu atveju progresyviniai mokesčiai veikia tarsi tokio verslo 
pakaitalas. Neabejoju, kad toks požiūris iš dalies teisingas. Ir vis dėlto 
sunku pateisinti dabartinius mokesčius jau vien del to, kad mokesčiai 
paprastai užkraunami po to, kai jau žinoma, kas gyvenimo loterijoje 
ištraukė prizą ir kas jo neištraukė, o už mokesčius paprastai balsuoja 
tie, kurie įsivaizduoja loterijoje nieko nepešę. Vadovaujantis tokia 
logika, dabartinė žmonių karta galėtų balsuoti už tokią mokesčių sis- 
temą, kurios našta atitektų dar negimusiųjų kartai. Spėju, kad tokios 
procedūros išdava būtų kur kas mažiau progresyvinė mokesčių siste- 
ma negu dabartine, bent jau popieriuje. 

Nors pajamų nelygybė, atsirandanti tada, kai kiekvienas gauna at- 
lyginimą pagal sukurtą produktą, atspindi „išlyginamuosius“ skirtu- 
mus, arba skirtingai vertina riziką, toji nelygybė taip pat atspindi 
skirtingus pradinius išteklius tiek gabumo, tiek turto atžvilgiu. Ši 
nelygybė kelia išties sudėtingą etinę problemą. 

Dažnai sakoma, jog būtina skirti asmeninę gabumų ir turto nely- 
gybę, taip pat skirti paveldėto ir įgyto turto nelygybę. Manoma, jog 
nelygybė, atsirandanti dėl skirtingų asmeninių gabumų arba dėl skir- 
tingo įgyto turto, yra pateisinama arba bent jau ne taip akivaizdžiai 
nepateisinama, kaip nelygybė, atsirandanti del paveldėto turto. 

Šiuos dalykus skirti nėra pagrindo. Argi didelės pajamos, kurias 
gauna žmogus, paveldėjęs iš tėvų ypatingą ir rinkoje aukštai vertinamą 
balsą, etiniu požiūriu labiau pagrįstos už dideles pajamas, kurias gauna 
žmogus, paveldėjęs didelį turtą? Rusų komisarų vaikai neabejotinai 
turėjo didesnius gerų pajamų, beje, turbūt ir nužudymo, šansus negu 
valstiečių vaikai. Ar tai labiau ar mažiau pateisinama už didesnius 
pajamų šansus, kuriuos turi Amerikos milijonieriaus sūnus? Galime 
pažvelgti į tą patį dalyką kitu aspektu. Pasiturintis tėvas, norėdamas 
palikti turtą savo vaikui, gali tai padaryti labai įvairiais būdais. Jis gali 
skirti pinigų vaikui parengti, tarkime, sertifikuoto buhalterio profesi- 
jai, jis gali už tuos pinigus įsteigti jam įmonę arba sukurti tresto 
fondą, duodantį pajamų iš nuosavybės. Kiekvienu atveju vaikas turės 
didesnes pajamas nei šiaip jau jos būtų. Tačiau pirmuoju atveju jo 
pajamų šaltiniu bus laikomi asmeniniai gabumai, antruoju - pelnas, 
trečiuoju - paveldėtas turtas. Argi yra koks nors etinis pagrindas skirti 
šias tris pajamų kategorijas? Pagaliau atrodo nelogiška sakyti, jog žmo- 
gus turi teisę į tai, ką jis sukūrė savo paties pastangomis arba ką 
sukūrė savo sutaupytu kapitalu, bet kartu neigti, kad jis turi teisę 
perduoti kokį nors turtą savo vaikams; arba sakyti, jog jis turi teisę 
eikvoti savo pajamas palaidam gyvenimui, bet kartu neigti, kad jis 
turi teisę perduoti jį savo palikuonims. Juk aišku, kad ir šiuo atveju 
jis naudojasi tuo, ką pats sukūrė. 

Be abejo, tas faktas, jog šie argumentai prieš vadinamąją kapitalis- 
tinę etiką nėra pagrįsti, dar neįrodo, kad ta etika - pagrįsta. Man 
sunku įrodyti tiek, kad ji - pagrįsta, tiek - kad ne, tiek ir kokią nors 
kitą alternatyvą. Esu linkęs manyti, jog pati savaime ji negali būti 
laikoma etiniu principu; ji veikiau turi būti laikoma kokio nors kito 
principo, tokio kaip laisve, vediniu. 

Keletas hipotetinių pavyzdžių gali vaizdžiau atskleisti šią principi- 
nę problemą. Tarkime, kad keturiose gretimose salose įsikuria po vie- 
ną Robinzoną Kruzą. Vienam pavyksta išsigelbėti didelėje ir turtingo- 

je saloje, kur jis gali lengvai ir smagiai gyvenu. Kiti patenka į mažas ir 
skurdžias salas, kur vos suduria galą su galu. Vieną dieną jie suranda 
vieni kitus. Žinoma, didžiosios salos Robinzonas parodytų dosnumo 
pavyzdį, jeigu pasiūlytų kitiems pasidalyti jo turtą. Tačiau, tarkime, 
jis to nepadaro. Ar kiti trys turi teisę susivienyti ir priversti jį pasida- 
lyti savo turtą? Daugeliui skaitytojų galbūt knieti pasakyti „taip“. T'a- 
čiau prieš pasiduodami šiai pagundai, pažvelkime į tokią pat situaciją 
kitu aspektu. Tarkime, kad eidamas garve su trimis savo draugais jūs 
pastebite ant šaligatvio pamestą 20 dolerių banknotą ir jį pasiimate. 
Žinoma, jūs pasirodytumėte dosnus, jeigu tais pinigais pasidalintu- 
mėte su draugais ar bent pavaišintumete juos alumi. Tačiau tarkime, 
kad jūs to nepadarote. Ar kiti trys turi teisę suvieniję savo jėgas pri- 
versti jus pasidalyti tais pinigais su jais po lygiai? Įtariu, kad daugumai 
skaitytojų knieti pasakyti „ne“. Dar pagalvojus, jie net gali prieiti 
išvadą, jog toks dosnumo gestas nebūtinai būtų „teisingas“. Ar galėtu- 
me viešai paskelbti, jog kiekvienas žmogus, kurio pajamos viršija visų 
žmonių pasaulyje pajamų vidurkį, turi nedelsdamas jų atsisakyti ir 
lygiomis išdalyti visiems kitiems pasaulio gyventojams? Retsykiais ga- 
lime gėrėtis ir žavėtis tokiais veiksmais. Tačiau jeigu tokios dalybos 
taptų visuotiniu reiškiniu, civilizacijos gyvenimas taptų neįmanomas. 

Bet kuriuo atveju iš dviejų neteisingų veiksmų nepasidaro vienas 
teisingas. Pasiturinčio Robinzono ar pinigą radusio asmens nenoras 
dalytis savo turtu nepateisina prievartos prieš juos. Ar galima būti 
teisėjais savo pačių byloje ir patys spręsti, kada griebtis jėgos pasii- 
mant iš kitų tai, kas mums neva priklauso? Arba spręsti, kas jiems 
priklauso? Padėties ar turto nelygybė dažniausiai gali būti laikoma 
kokio nors tolimo atsitiktinumo padariniu. Darbštaus ir taupaus žmo- 
gaus pajamos gali būti laikomos „pelnytomis ; tačiau dėl pačių tų savo 
charakterio savybių jis gali būti pirmiausia dėkingas genams, kuriuos 
jis, laimei (ar nelaimei?), paveldėjo. 

Nors žodžiais labiau vertiname „pelnytas“ negu „atsitiktines“ paja- 
mas, iš tikrųjų kur kas lengviau susitaikome su nelygybe, atsirandan- 
čia del atsitiktinumo, negu su nelygybe, akivaizdžiai atsiradusia dėl 
„nuopelnų . Koledžo profesorius, kurio kolega išlošia totalizatoriuje, 
greičiausiai jam pavydės, tačiau labai abejoju, ar jis jaus jam pagiežą, 
ar jausis asmeniškai nuskriaustas. Tačiau jeigu jo kolegos atlyginimas 

pakils šiek tiek aukščiau negu jo paties, tai mūsų profesorius veikiau- 
siai pasijus nuskriaustas. Iš tiesų atsitiktinumo (kaip ir teisingumo) 
deivė yra akla. Tuo tarpu atlyginimas keliamas sąmoningai vertinant 
žmogaus nuopelnus. 


RINKOS KAIP PASKIRSTYMO 
PAGAL PRODUKTĄ REIKŠMĖ 


Atlyginti pagal produktą rinkos visuomenėje veikiau reiškia efek- 
tyviau panaudoti išteklius, o ne paskirstyti produktą. Kaip buvo pažy- 
mėta 1-ame skyriuje, pagrindinis rinkos ekonomikos principas - ben- 
dradarbiauti per laisvus mainus. Individai bendradarbiauja todėl, kad 
taip jie gali efektyviau tenkinti savo norus. Tačiau tik tuo atveju, jeigu 
žmogus gauna visą vertę to, ką jis prideda prie produkto, jis dalyvauja 
mainuose vadovaudamasis tuo, ką jis gali sukurti, o ne tuo, ką jis gali 
gauti. Kai jis tos vertės negauna, tada nėra abipusiai naudingų mainų, 
t. y. tokių, per kuriuos kiekviena pusė gautų vertę to, ką ji prideda 
prie visuminio produkto. Tad apmokėti pagal produktą būtina dėl to, 
kad ištekliai būtų naudojami kuo efektyviau, bent jau per savanorišką 
bendradarbiavimą. Galbūt turint visas reikiamas žinias atlyginimo pa- 
skata galėtų būti pakeista prievarta, nors aš abejoju tokia galimybe. 
Galima manipuliuoti negyvais daiktais; galima priversti žmones būti 
tam tikrose vietose tam tikru momentu; tačiau vargu ar įmanoma juos 
priversti geriausiai panaudoti savo pastangas. Kitaip sakant, laisvą ben- 
dradarbiavimą pakeitus prievarta sumažėja prieinamų išteklių kiekis. 

Nors pagrindinė atlyginimo pagal produktą funkcija rinkos visuo- 
menėje - efektyviai naudoti išteklius nesigriebiant prievartos, ši funk- 
cija vargu ar būtų toleruojama, jei būtų jaučiama, kad ji neatitinka 
teisingo paskirstymo principų. Jokia visuomenė negali išlikti stabili, 
jeigu joje nesama tam tikro branduolio vertybių, kurias be jokių 
abejonių pripažįsta didžioji dauguma jos narių. Kai kurios pagrindinės 
institucijos turi būti pripažįstamos kaip „absoliutai“, ne vien kaip prie- 
monės. Manau, kad atlyginimas pagal produktą buvo ir tebėra viena iš 
tokių pripažįstamų principinių vertybių, viena iš tokių institucijų. 

Tuo galima įsitikinti nagrinėjant argumentus, kuriais kapitalisti- 
nės sistemos vidaus oponentai puola joje susiklosčiusią pajamų pa- 

skirstymo sistemą. Skiriamasis pagrindinių visuomenės vertybių bruožas 
yra tas, jog jas pripažįsta visi jos nariai, nors jų požiūris į visuomenės 
santvarką gali būti priešingas. Net didžiausi kapitalizmo vidaus kriti- 
kai tylomis pripažįsta, kad apmokėti pagal produktą etiškai yra tei- 
singas principas. 

Radikaliausi kritikai yra marksistai. Marxas teigė, jog darbas - 
išnaudojimas. Kodėl? Todėl, kad darbas sukuria visą produktą, tačiau 
jis gauna tik jo dalį; likusi dalis yra Marxo vadinama „pridedamąja 
verte“. Net jeigu priimtume faktines šio vertinimo prielaidas, toks 
vertinimas vis vien galiotų tik pripažįstant kapitalistinę etiką. Darbas 
yra „išnaudojimas“ tik jei turi teisę į tai, ką jis sukuria. Jei vietoj šios 
etikos būtų pripažinta socialistinė etika: „Kiekvienam pagal porei- 
kius, iš kiekvieno pagal sugebėjimus“, tada - kad ir ką tai reikštų 
kitais požiūriais - darbo produktą reikėtų lyginti ne su tuo, ką darbas 
gauna, bet su tuo, ką jis „sugeba“; taip pat tai, ką darbas gauna, 
reikėtų lyginti ne su tuo, ką jis sukuria, bet su tuo, ko jam „reikia“. 

Žinoma, marksistinis argumentas yra klaidingas dar ir kitais po- 
žiūriais. Pirmiausia painiojamas bendras darbo ir kapitalo sukurtas 
produktas su įdėta produkto dalimi, arba, kalbant ekonomisto kalba, 
su ribiniu produktu. Dar keisčiau, kad žodžio „darbas“ reikšmė tylo- 
mis pakeičiama einant nuo prielaidų prie išvados. Marxas pripažino 
kapitalo reikšmę kuriant produktą, tačiau kapitalą laikė įkūnytu dar- 
bu. Todėl griežtai formuluojant marksistinio silogizmo prielaidas, jos 
skambėtų taip: „Dabarties ir praeities darbas sukuria visą produktą. 
Dabarties darbas gauna tik dalį produkto '. Logine išvada, matyt, tu- 
rėtų būti tokia: „Praeities darbas išnaudojamas“. Praktiniu požiūriu 
tai reikštų reikalavimą geriau atlyginti praeities darbą, nors, tiesą sa- 
kant, neaišku, kaip būtų galima tai padaryti, - nebent statant elegan- 
tiškesnius antkapių akmenis. 

Per rinką be prievartos efektyviai paskirstomi ištekliai yra pajamų 
perskirstymo pagal produktą pagrindas. Tačiau ne tik jis vienintelis 
pateisina susiklostančią nelygybę. Pirmame skyriuje jau atkreipėme 
dėmesį į tai, kokį vaidmenį atlieka nelygybė: ji leidžia atsirasti nepri- 
klausomiems galios židiniams, kurie atsveria sutelktą politinę galią, ji 
taip pat įtvirtina pilietinę laisvę, nes leidžia „turtuoliams“ finansuoti 
nepopuliarias arba tiesiog naujas idėjas. Be to, ji leidžia „turtuoliams“ 

finansuoti ūkinius eksperimentus bei naujų produktų išradimus - jie 
perka pirmuosius eksperimentinius automobilius ar televizijos apara- 
tus, o juo labiau - impresionistinius paveikslus. Pagaliau ji leidžia 
pasiskirstyti pajamas be „valdžios“ įsikišimo būtinybės - dar vienas 
rinkos neprievartinio bendradarbiavimo ir koordinavimo pavyzdys. 


PAJAMŲ PASKIRSTYMO FAKTAI 


Kapitalistinei sistemai, kurioje atlyginama pagal sukurtą produktą, 
gali būti ir yra būdinga pajamų ir turto nelygybė. Šis faktas dažnai 
klaidingai aiškinamas - esą kapitalizmas ir laisvoji verslininkystė suku- 
ria didesnę nelygybę nei ji būtų alternatyvioje sistemoje ir atitinka- 
mai, kad kapitalizmo plėtra ir raida tą nelygybę didina. Tokius aiški- 
nimus skatina dažnai klaidinantys pajamų pasiskirstymo statistiniai 
duomenys, ypač kai juose neskiriama trumpalaikė ir ilgalaikė nelygy- 
bė. Panagrinekime kai kuriuos bendrus pajamų pasiskirstymo faktus. 

Vienas įspūdingiausių faktų, kurie prieštarauja daugelio žmonių 
įsitikinimams, yra susijęs su pajamų šaltiniais. Kuo šalis labiau kapita- 
listinė, tuo mažesnė pajamų dalis sumokama už naudojimąsi tuo, kas 
paprastai vadinama kapitalu, ir tuo didesnė jų dalis skiriama žmonių 
paslaugoms. Besivystančiose šalyse, tokiose kaip Indija, Egiptas ir c.t., 
beveik pusė visuminių pajamų yra pajamos iš kapitalo. Jungtinėse Vals- 
tijose maždaug tik penktadalis visuminių pajamų yra pajamos iš kapi- 
talo. Ir kitose išsivysčiusio kapitalizmo šalyse tas santykis yra beveik 
toks pats. Žinoma, šiose šalyse kapitalo yra kur kas daugiau negu 
atsilikusiose, tačiau jos dar turtingesnės savo gyventojų produktyvia 
galia; todėl jose didesnės pajamos iš kapitalo sudaro mažesnę visumi- 
nių pajamų dalį. Didysis kapitalizmo laimėjimas buvo ne sukauptas 
turtas, o naujos galimybės, kurios atsivėrė žmonių sugebėjimams reikš- 
as. Tuo tarpu kapitalizmo priešai išsijuosę kaltina jį dėl materializ- 
mo, O jo gynėjai atsiprašinėja dėl to materializmo kaip neišvengiamos 
pažangos kainos. 

Kitas gana įspūdingas faktas, prieštaraujantis paplitusiems įsitiki- 
nimams, yra tas, kad kapitalizmas nelygybę mažina labiau negu alter- 
natyvios santvarkos ir kad nelygybė kapitalizmui vystantis labai suma- 
žėjo. Tai patvirtina ir geografiniai, ir istoriniai palyginimai. Tokiose 

Vakarų kapitalistinėse visuomenėse kaip Skandinavija, Prancūzija, Bri- 
tanija ir Jungtinės Valstijos yra kur kas mažiau nelygybės negu tokioje 
hierarchizuotoje visuomenėje kaip Indija arba tokioje atsilikusioje ša- 
lyje kaip Egiptas. Palyginti su komunistinėmis šalimis, tokiomis kaip 
Rusija, yra sudėtingiau dėl duomenų stokos ir jų nepatikimumo. Ta- 
čiau jeigu nelygybė matuojama privilegijuotųjų ir visų kitų klasių gy- 
venimo lygių skirtumu, tai kapitalistinėse šalyse tokios nelygybės yra 
kur kas mažiau negu socialistinėse kraštuose. Pačiose Vakarų šalyse 
nelygybės yra tuo mažiau, kuo labiau šalis yra kapitalistinė: nelygybės 
yra mažiau Britanijoje negu Prancūzijoje, mažiau Jungtinėse Valstijo- 
se negu Britanijoje. Tiesa, šiuos palyginimus apsunkina tai, kad sun- 
ku atsižvelgti į demografinį šalių nevienarūšiškumą; tikslesniam paly- 
ginimui galbūt reikėtų, pavyzdžiui, Jungtines Valstijas lyginti ne vien 
su Jungtine Karalyste, bet imant šią kartu su Vest Indija bei jos Afri- 
kos kolonijomis. 

Istorinės kaitos požiūriu kapitalistinių visuomenių ekonominę pa- 
žangą taip pat lydėjo mažėjanti nelygybė. Dar 1848 metais Johnas 
Stuartas Millis galėjo rašyti: „Vis dar abejotina, ar visi šie mechaniniai 
išradimai palengvino kurio nors žmogaus kasdienio vargo naštą. Jie 
tik leido didesniam žmonių skaičiui gyventi vargo ir priespaudos gy- 
venimą, taip pat didesniam skaičiui įmonininkų bei kitų krautis tur- 
tus. Jie palengvino viduriniųjų klasių gyvenimą. Tačiau jie dar nepa- 
darė tų didžiųjų pokyčių žmonijos gyvenime, kuriuos jie gali ir turi 
padaryti“!. Šis teiginys veikiausiai nebuvo teisingas jau Millio laikais, 
o šiandien, žinoma, niekas negalėtų taip rašyti apie pirmaujančias ka- 
pitalistines šalis. Tačiau tas teiginys tebegalioja likusiai pasaulio daliai. 

Pagrindinis XIX amžiaus raidos bruožas buvo tas, kad didelės žmonių 
masės išsilaisvino nuo nepakeliamai sunkaus darbo, joms tapo priei- 
namos prekės bei paslaugos, kurios anksčiau buvo išskirtinė aukštuo- 
menės privilegija, tuo tarpu turtuoliams prieinamų prekių ir paslaugų 
apimtis tokiu mastu neišaugo. Paliekant nuošalėje mediciną, techno- 
logijos pažanga žmonių masėms padarė prieinamus dalykus, kurie anks- 
čiau buvo prieinami tik labai turtingiems. Šiuolaikinis vandentiekis, 
centrinis šildymas, automobiliai, televizija, radijas - vien šie pavyz- 


"Principles of Political Economy (Ashley ediuon; London: Longmans, Green ė< Co., 
1909), p. 751. 

džiai rodo tas paslaugas masėms, kurių atitikmenis turtingieji visada 
galėjo gauti naudodamiesi savo tarnais, savo menininkais ir pan. 

Apie šį reiškinį sunku surinkti išsamių statistinių duomenų, tei- 
kiančių prasmingą palyginamųjų pajamų pasiskirstymo informaciją, 
tačiau tyrimai, kurie buvo atlikti, patvirtina šias bendras išvadas. Vis 
dėlto šie statistiniai duomenys gali labai klaidinti. Jie neleidžia pajamų 
išlyginamųjų skirtumų atskirti nuo visų kitų skirtumų. Pavyzdžiui, 
trumpas beisbolo žaidėjo sportinis gyvenimas reiškia, jog aktyvios veik- 
los laikotarpiu jo metinės pajamos turi būti daug didesnės negu kitose 
jam prieinamose veiklos srityse, antraip tokia veikla jam bus nepa- 
traukli finansiškai. Tačiau toks skirtumas statistinius duomenis veikia 
visai taip pat kaip kiekvienas pajamų skirtumas. Pajamų vienetas, apie 
kurį pateikiama duomenų, taip pat turi didelę reikšmę. Asmeninių 
pajamų pasiskirstymas visada rodo didesnę pajamų nelygybę negu šei- 
myninių pajamų pasiskirstymas: juk daugybė žmonių - namų šeimi- 
ninkės, dirbančios ne visą darbo dieną arba gaunančios nedideles paja- 
mas iš nuosavybės, taip pat kiti panašioje padėtyje esantys šeimos 
nariai. Ar šeimai svarbus pajamų pasiskirstymas yra tas pats, kuriuo 
remiantis šeimos klasifikuojamos pagal bendras šeimos pajamas? Ar čia 
remiamasi pajamų vienam asmeniui arba ekvivalentiniam vienetui skai- 
čiavimu? Šie klausimai nėra vien kabinėjimasis. Manau, kad šeimų 
struktūros pagal vaikų skaičių pokyčiai buvo svarbiausias veiksnys, per 
paskutinius penkiasdešimt metų mūsų šalyje smarkiai išlyginęs pragy- 
venimo lygio skirtumus. Šis veiksnys buvo daug svarbesnis už progre- 
syvinius paveldėjimo ir pajamų mokesčius. Tikrai žemas pragyvenimo 
lygis buvo jungtinis dviejų veiksnių - žemų šeimos pajamų ir santyki- 
nai didelio vaikų skaičiaus - padarinys. Vidutinis vaikų skaičius suma- 
žėjo ir, dar svarbiau, dėl to praktiškai išnyko labai didelės šeimos. 
Tačiau šis pasikeitimas neatsispindi šeimų klasifikacijoje pagal šeimos 
pajamų dydį. Nemažą problemą interpretuojant pajamų pasiskirstymo 
duomenis kelia būtinybė skirti dvi iš esmės skirtingas nelygybės rūšis: 
laikinus, trumpalaikius pajamų skirtumus ir ilgalaikius pajamų dydžio 
skirtumus. Panagrinekime dvi visuomenes, kuriose metinių pajamų 
pasiskirstymas yra vienodas. Vienai būdingas toks mobilumas bei di- 
namizmas, kad kiekvienos šeimos vieta pajamų hierarchijoje keičiasi 
kasmet. Kita yra tokia sustingusi, kad kiekvienos šeimos padėtis kas- 

met išlieka ta pati. Visiškai aišku, kad antroje visuomenėje nelygybė 
visais požiūriais yra didesnė. Vienoje visuomenėje nelygybė yra dina- 
minės kaitos, socialinio mobilumo, galimybių lygybės požymis, kito- 
je ji yra visuomeninės padėties ženklas. Šių dviejų nelygybės rūšių 
painiojimas yra itin reikšmingas būtent del to, kad konkurencinis 
laisvojo verslo kapitalizmas pakeičia senosios nelygybės pobūdį. Ne- 
kapitalistinėse visuomenėse nelygybė yra didesnė negu kapitalistinėse, 
net sprendžiant pagal metines pajamas; be to, nelygybė tose visuome- 
nėse dažniausiai yra pastovi, tuo tarpu kapitalizmas naikina tokią vi- 
suomeninę padėtį ir skatina socialinį judrumą. 


VALSTYBĖS PRIEMONĖS PAJAMŲ 
PASISKIRSTYMUI PAVEIKTI 


Pajamų pasiskirstymo tvarkai pakeisti valdžia paprastai naudoja 
progresyvinius mokesčius bei turto apmokestinimą. Prieš svarstant 
tokių priemonių pagrįstumą, verta išsiaiškinti, ar jos pasiekia savo 
tikslą. 

Dabartinis mūsų žinių lygis neleidžia duoti galutinio atsakymo į šį 
klausimą. Todėl tezė, kurią iškelsiu, atspindi tik mano asmeninę, nors, 
tikiuosi, ne visai paiką nuomonę; trumpumo delei aš ją iškelsiu dog- 
matiškiau, negu man leidžia mano turimi duomenys. Man atrodo, 
kad šios priemonės turėjo santykinai menką, nors ir apčiuopiamą įta- 
ką mažinant vidutinės šeimos padėties skirtumus, jeigu tą padėtį ver- 
tinsime pagal tam tikrus statistinius pajamų kriterijus. Tačiau, kita 
vertus, jos sukūrė iš esmes atsitiktinę panašaus masto nelygybę tarp 
asmenų, priklausančių tokioms pajamų klasėms. Todel visai neaišku, 
ar pajamų išlyginimo siekis galiausiai sumažino ar padidino nelygybę. 

Popieriuje mokesčių tarifai yra ir dideli, ir labai progresyvūs. T'a- 
čiau jų poveikis išsisklaido dviem skirtingais būdais. Pirma, dėl jų iš 
dalies paprasčiausiai padidėja pajamų iki apmokestinimo nelygybė. 
Tai yra įprastas mokesčių naštos pasiskirstymo efektas. Atbaidydami 
potencialius konkurentus nuo smarkiai apmokestintos veiklos - šiuo 
atveju veiklos, kuri susijusi su dideliais rizikos ir nepiniginiais kaš- 
tais, - jie pakelia tokios veiklos pajamų lygį. Antra, jie skatina teisinių 
bei kitokių priemonių mokesčiams išvengti gausėjimą - vadinamąsias 


168 KAPITALIZMAS IR LAISVĖ 


įstatymų „landas“, tokias kaip mokestinės nuolaidos senkančių ištek- 
lių atvejais, išimtys valstijų bei municipalinių obligacijų palūkanoms, 
išskirtinis pajamų iš kapitalo traktavimas, pajamų vaizdavimas išlai- 
domis, įprastų pajamų konversija į pajamas iš kapitalo ir begalę kito- 
kių priemonių. Visa tai realius mokesčių tarifus padaro kur kas ma- 
žesnius negu jų nominalūs tarifai ir - tai turbūt dar svarbiau - padaro 
mokesčių naštos pasiskirstymą visiškai nenumatomą ir nelygų. Eko- 
nomiškai vienodai pajėgūs žmonės moka labai skirtingus mokesčius - 
tai priklauso nuo pajamų šaltinio bei turimų galimybių išvengti mo- 
kesčių. Jei dabartiniai mokesčių tarifai taptų tikrai efektyvūs, jų po- 
veikis ekonominėms paskatoms bei panašiems dalykams būtų toks 
didelis, kad sukeltų esminį visuomenės produktyvumo nuosmukį. Tad 
mokesčių vengimas galbūt padeda išsaugoti ekonominę gerovę. Jeigu 
taip, tai visą tokių tarifų naudą atsveria didžiuliai išteklių švaistymo 
kaštai bei didėjanti nelygybė. Daug mažesni nominalūs mokesčių tari- 
fai kartu su platesne mokesčių baze lygiau apmokestinant visus paja- 
mų šaltinius būtų pažangesni jų naštos pasiskirstymo požiūriu, teisin- 
gesni konkrečiais atvejais ir pigesni išteklių švaistymo požiūriu. 

Čia išsakytą tezę, kad asmeninių pajamų mokesčių našta pasiskirs- 
to visiškai atsitiktinai ir kad jų efektyvumas mažinant nelygybę yra 
labai ribotas, pripažįsta daugelis tyrinėtojų, įskaitant tuos, kurie pa- 
laiko progresyvinį apmokestinimą kaip nelygybės mažinimo priemo- 
nę. Jie taip pat ragina iš esmės mažinti aukščiausius apmokestinimo 
tarifus bei plėsti jo bazę. 

Kitas veiksnys, mažinantis progresyvinių mokesčių poveikį paja- 
mų bei turto nelygybei, yra tas, kad tokie mokesčiai yra veikiau turtė- 
jimo, o ne paties turto apmokestinimas. Nors jie riboja naudojimąsi 
pajamomis iš turimo turto, jie dar labiau riboja - jeigu veikia efekty- 
viai - turto gausinimą. Pajamų iš turto apmokestinimas nemažina pa- 
ties turto, jis paprasčiausiai mažina vartojimo lygį bei riboja turto 
gausinimo galimybes. Mokestinės priemonės skatina vengti rizikos ir 
telkti esamą turtą santykinai stabiliais pavidalais, kurie mažina su- 
kaupto turto išsklaidymo tikimybę. Kita vertus, pagrindinis būdas 
naujam turtui kaupti - didelės einamosios pajamos, kurių didelė dalis 
yra sutaupoma ir investuojama į rizikingas veiklas, kurios gali būti 
labai pelningos. Jei pajamų apmokestinimas būtų efektyvus, jis panai- 

kintų šią galimybę. Tokiu būdu jis apsaugotų esamus turto valdytojus 
nuo naujų konkurentų. Praktiškai šį rezultatą neutralizuoja minėti 
mokesčių vengimo būdai. Pažymėtina nauja sukaupto kapitalo dalis 
naftos versle, kur mokestinės senkančių išteklių lengvatos atveria ypač 
dideles galimybes neapmokestinamoms pajamoms gauti. 

Aiškinantis, ar pajamų progresyvūs mokesčiai - tikslingi, manau, 
svarbu skirti du dalykus, net jei konkrečiais atvejais tą skirtumą gana 
sunku tiksliai nubrėžti: pirma, lėšų rinkimą finansuoti toms veiklos 
sritims, kurių imasi valstybe (įskaitant galbūt ir tas priemones skur- 
dui likviduoti, kurios nagrinėjamos 12-ame skyriuje); antra, mokes- 
čius vien perskirstymo tikslais. Pirmuoju atveju tam tikras progresi- 
jos laipsnis gali būti pateisinamas vadovaujantis tuo, kad kaštai atitin- 
ka gaunamą naudą bei remiantis socialinio teisingumo principais. Ta- 
čiau tą didžiulį nominalų progresijos laipsnį, kuris dabar galioja aukš- 
čiausioms pajamoms bei dideliam paveldimam turtui, vargu ar galima 
pateisinti tokiais sumetimais - jau vien todel, kad iš jo gaunamos 
įplaukos yra tokios menkos. 

Man, kaip liberalui, sunku rasti kokį nors progresyvinių mokesčių 
pateisinimą, jeigu tai daroma vien dėl pajamų perskirstymo. Man at- 
rodo, jog čia susiduriame su akivaizdžia prievarta, kai atimant iš vie- 
nų ir duodant kitiems tiesiogiai pažeidžiama individo laisve. 

Atsižvelgiant į visa tai, man rodos, geriausia asmeninių pajamų 
apmokestinimo sistema būtų proporcinis pajamų, viršijančių tam tik- 
rą minimumą, apmokestinimas, pajamas apibrėžiant labai plačiai ir 
nuolaidas darant tik griežtai apibrėžtiems pajamų įsigijimo kaštams. 
Kaip jau buvo siūlyta 5-ame skyriuje, šią sistemą turėtų papildyti 
korporacijų pajamų mokesčių panaikinimas, taip pat reikalavimas, kad 
korporacijų pajamos būtų paskirstomos akcininkams ir kad akcinin- 
kai deklaruotų šias pajamas savo pajamų deklaracijose. Kiti svarbiausi 
pakeitimai, kuriuos būtų tikslinga padaryti, tai panaikinti mokestines 
lengvatas naftai ir kitokioms senkančioms žaliavoms; taip pat panai- 
kinti praktiką, kai valstijų bei municipalitetų obligacijų palūkanos 
neapmokestinamos; pajamas iš kapitalo sulyginti su kitomis pajamo- 
mis; koordinuoti pajamų, turto ir dovanų mokesčius bei panaikinti 
įvairias dabar daromas mokesčių lengvatas. 

Kaip išimtis, man rodos, gali būti tam tikra nelygybė (žr. toliau 
12-ą skyrių). Vienas dalykas, kai 9090 gyventojų balsuoja už didesnius 
mokesčius sau ir už išimtį likusiems 10906, ir visai kitas dalykas, kai 
9094 balsuoja dėl to, kad visa mokesčių našta būtų užkrauta likusiems 
1090, - taip iš tikrųjų iki šiol vyksta Jungtinėse Valstijose. Įvedus 
proporcinius ir tolygius mokesčius, asmenys, gaunantys didesnes paja- 
mas, mokėtų didesnes absoliučias sumas už valstybės paslaugas, ir tai 
būtų visiškai normalu, nes jie turi iš jų didesnę naudą. Būtų užkirsta 
galimybė susidaryti tokiai padečiai, kai dauguma gali užkrauti mokes- 
čius likusiems, pati visiškai nesidalindama su jais papildoma mokesčių 
našta. 

Siūlymas pakeisti dabartinę progresyvinių mokesčių sistemą pro- 
porcine daugeliui skaitytojų gali pasirodyti labai radikalus. Sąvokų 
lygiu tai yra išties radikalu. Tačiau būtina pabrėžti, jog tai nėra radika- 
lus pasiūlymas biudžeto įplaukų, pajamų pasiskirstymo ar kurio nors 
kito svarbaus kriterijaus požiūriu. Mūsų dabartiniai pajamų mokesčių 
tarifai svyruoja nuo 2096 iki 9196. Tarifas siekia 5090 vienam centui 
nuo apmokestinamų pajamų, viršijančių 18 000 dolerių nevedusiems 
ir 36 000 dolerių sutuoktiniams (pildantiems bendrą pajamų deklara- 
ciją). Tačiau tolygus 23,590 tarifas apmokestinamoms pajamoms, ku- 
rios šiandien deklaruojamos ir apibrėžiamos, t. y. su visomis išimti- 
mis ir po visų dabar leidžiamų dedukcijų, duotų tiek pat įplaukų, kiek 
ir dabartinė labai aukštos progresijos sistema“. Tiesą sakant, toks toly- 
gus tarifas, net nieko daugiau nekeičiant įstatyme, duotų didesnes įplau- 
kas, nes būtų deklaruojama daugiau apmokestinamų pajamų. Taip bū- 
tų dėl trijų priežasčių: būtų mažiau paskatų nei dabar naudotis legalio- 
mis, tačiau brangiomis priemonėmis, siekiant sumažinti deklaruoja- 


2 Šis teiginys yra toks svarbus, kad verta pateikti kai kuriuos duomenis ir skaičiavi- 
mus. Naujausi duomenys, kuriais remtasi rašant šią knygą, yra iš 1959 metų (U. S. 
Internal Revenue Service, Statistics of Income for 1959). Tais metais deklaruotų ap- 
mokestinamų pajamų visumą sudarė: 


Apmokestinamos asmeninės pajamos „LL 166 540 milijonų dolerių 
Pajamų mokesčiai iki mokestinio kredito .....LLLaLiis 39 092 milijonai 
Pajamų mokesčiai po mokestinio kredito... 38 645 milijonai = 


Tolygus 23,5 Yo mokesčių tarifas visoms apmokestinamoms pajamoms duotų 
(0,235) x 166 540 milijonų = 39 137 milijonus dolerių. 

Jeigu tariame, kad mokestinis kreditas yra toks pat, galutinės įplaukos būrų maž- 
daug tokios pat, kokios jos ir buvo gautos. 

mų apmokestinamų pajamų dydį (vadinamasis išsisukinėjimas nuo 
mokesčių); būtų mažiau paskatų slėpti pajamas, kurias įstatymas rei- 
kalauja deklaruoti (mokesčių vengimo); pašalinus dabartinių tarifų 
neigiamą poveikį iniciatyvai, būtų geriau išnaudojami turimi ištekliai 
ir būtų gaunamos didesnės pajamos. 

Jeigu įplaukos iš dabartinių progresyvinių tarifų tokios menkos, 
tai ir jų perskirstomasis poveikis turi būti gana silpnas. Tai nereiškia, 
kad jie nėra žalingi. Priešingai, įplaukos yra tokios menkos iš dalies 
dėl to, kad kai kurie iš pačių kompetentingiausių šalies žmonių yra 
verčiami skirti savo energiją išradinėti būdus, kaip tas įplaukas pada- 
ryti mažesnes, ir dar dėl to, kad daugybė kitų žmonių riboja savo 
veiklą vengdami mokesčių naštos. Visa tai yra grynas išteklių švaisty- 
mas. Ir ką mes už tai gauname? Geriausiu atveju - kai kurių žmonių 
pasitenkinimą del to, kad valstybė perskirsto pajamas. Ir net šis pa- 
sitenkinimas remiasi vien realių progresyvinio apmokestinimo pa- 
darinių neišmanymu, ir jis greitai išgaruotų, jeigu visi faktai būtų 
žinomi. 

Tačiau grįžkime prie pajamų pasiskirstymo. Yra visai kitokių prie- 
monių nei apmokestinimas pajamų pasiskirstymui paveikti. Esama 
nelygybė daugeliu atvejų yra rinkos trūkumų padarinys. Pačius tuos 
trūkumus savo ruožtu neretai sukelia valstybės kišimasis, todel jie gali 
būti ištaisyti valstybės pastangomis. Reikia taip pertvarkyti žaidimo 
taisykles, kad šie nelygybės šaltiniai būtų pašalinti. Antai vienas iš 
nelygybės šaltinių - tai monopolinės privilegijos, muitų tarifai bei 
panašios teisinės priemonės, tarnaujančios atskirų grupių interesams. 
Liberalas sveikintų jų panaikinimą. Išsilavinimo galimybių plėtra yra 
kitas svarbus nelygybės mažėjimo veiksnys. Štai tokio pobūdžio prie- 
monės turi realią vertę, nes jos šalina nelygybės priežastis, o ne vien 
padeda įveikti jos simptomus. 

Pajamų paskirstymas yra dar viena sritis, kurioje valdžia padaro 
daugiau žalos vienomis savo priemonėmis, negu duoda naudos kito- 
mis. Čia susiduriame dar su vienu pavyzdžiu, kaip valdžios kišimasis 
teisinamas tariamais privataus verslo sistemos trūkumais, nors daugu- 
ma trūkumų, kuriais taip skundžiasi visagalės valdžios šalininkai, atsi- 
randa dėl valdžios kišimosi. 

Eligasai bei egalitariniai sentimentai, dėl kurių buvo sukurta 
aukštos progresijos asmeninių pajamų mokesčių sistema, taip pat tal- 
kino kuriant daugybę kitokių priemonių, skirtų įvairių grupių „gero- 
vei“ kelti. Svarbiausias atskiras tokių priemonių paketas yra žinomas 
gana klaidinančiu „socialinės rūpybos“ pavadinimu. Kiti šio pobūdžio 
paketai - tai valstybinė namų statyba, minimalių atlyginimų įstaty- 
mais, palaikomosios žemės ūkio produkcijos kainos, atskirų grupių 
medicininė slauga, specialios paramos programos ir t. t. 

Pirmiausia trumpai aptarsiu kai kurias iš šių ir parodysiu, kaip 
smarkiai skiriasi jų realūs rezultatai nuo siektųjų; po to kiek išsamiau 
panagrinėsiu didžiausią socialinės rūpybos programos komponentą - 
senatvės ir našlystės draudimą. 

RŪPYBOS PRIEMONIŲ ĮVAIROVĖ 


1. Valstybinė namų statyba. Vienas iš argumentų, kuriuo dažnai 
remiasi valstybinės namų statybos šalininkai, - tariamasis kaimynystės 
efektas: esą nekokybiški namai ir butai, ypač lūšnynai, užkrauna vi- 
suomenei papildomus kaštus priešgaisrinės bei policijos saugos išlai- 
doms. Iš tiesų tokių kaimynystės padarinių veikiausiai esama. Tačiau 
patys savaime jie rodo ne valstybinės namų statybos naudą, o veikiau 
didesnių mokesčių naudą - didesni mokesčiai būstams, didinantiems 
socialinius kaštus, padėtų išlyginti privačius ir socialinius kaštus. 

Čia bus iškart atsakyta, jog tokie papildomi mokesčiai užgulrų 
mažas pajamas turinčius žmones, o tai yra nepageidautina. Toks atsa- 
kymas reiškia, jog valstybinės namų statybos imamasi ne dėl kaimy- 
nystės padarinių, bet norint pagelbėti žmonėms, kurių pajamos yra 
mažos. Jei taip, tai kodel reikia subsidijuoti būtent būstą? Jei norima 
neturtėliams padėti lėšomis, tai argi jos nebūtų naudojamos efekty- 
viau, jeigu būtų skiriamos pinigais, o ne natūra? Nėra abejones, kad 
remiamos šeimos mieliau imtų tam tikrą kiekį pinigų, o ne būstą. 
Norėdamos jos pačios skirtų tas lėšas būstui. Taigi joms nebūtų blo- 
giau, jeigu jos gautų grynus pinigus; ir joms būtų tik geriau, jeigu 
kitus savo poreikius jos laiko svarbesniais. Subsidija pinigų pavidalu 
kaimynystės padarinių problemą spręstų visai taip pat kaip subsidija 
natūra, nes jeigu subsidija būtų naudojama ne būstui pirkti, tai ji 
leistų mokėti papildomus mokesčius, uždėtus del kaimynystės pa- 
darinių. 

Taigi valstybinė namų statyba negali būti pateisinama nei del kai- 
mynystės padarinių, nei dėl paramos nepasiturintiems. Jeigu ji apskri- 
tai gali būti pateisinta, tai tik paternalistiniu požiūriu, - esą nors rem- 
tinoms šeimoms būsto „poreikis“ yra didesnis negu kitų dalykų „po- 
reikis“, tačiau jos pačios to nesupranta ir todėl pinigus išleistų nepro- 
tingai. Liberalo požiūriu, toks argumentas suaugusių žmonių atžvil- 
giu yra nepriimtinas. Liberalas negali jo visiškai atmesti tik tuo atve- 
ju, kai netiesiogiai paliečiami vaikai, t. y. kai tėvai nesirūpina vaikais, 
kuriems „reikia“ geresnio būsto. Tačiau jis reikalaus kur kas įtikina- 
mesnių ir dalykiškesnių faktų, nei paprastai pateikiama, kad tokį ar- 
gumentą laikytų didžiulių valstybės išlaidų būstams pateisinimu. 

Tiek galima pasakyti visiškai abstrakčiai, dar nesigilinant į valsty- 
binės būstų statybos patirų. Tačiau dabar, tą patirtį jau turėdami, 
galime pasakyti daug daugiau. Praktiškai valstybinės būstų statybos 
rezultatai pasirodė visiškai kitokie nei tie, kurių buvo siekiama. 

Būstų statybos programa ne tik nepagerino neturtėlių aprūpinimo 
būstais, kaip tikėjosi jos šalininkai, bet davė visai priešingą rezultatą. 
Vykdant valstybinę programą būstų buvo sunaikinta daugiau nei pa- 
statyta. Benamių skaičius nė kiek nesumažėjo. Tad valstybinė būstų 
statybos programa tik padidino žmonių skaičių vienam būsto viene- 
tui. Kai kurios šeimos galbūt gavo geresnius būstus nei būtų turėju- 
sios, t. y. šeimos, kurioms nusišypsojo laimė patekti į valstybės pasta- 
tytus namus. Tačiau tai tik pablogino likusiųjų padėtį, nes dėl to 
padidėjo vidutinis gyventojų tankumas. 

Žinoma, privatus verslas sušvelnino kai kuriuos žalingus šios pro- 
gramos padarinius perstatydamas senus arba statydamas naujus būstus 
tiesiogiai iškeldintiems arba kitaip tos programos paliestiems asme- 
nims. Tačiau šie privatūs ištekliai būtų buvę prieinami ir be valstybi- 
nės būstų programos. 

Kodėl valstybinė būstų statybos programa sukėlė tokius padari- 
nius? Taip įvyko dėl tos pačios priežasties, kurią jau nekart pabrėžė- 
me. Bendrasis visuomenės interesas, kuris daugelį žmonių skatino pri- 
tarti programai, buvo išsklaidytas ir trumpalaikis. Programą priėmus, 
ją neišvengiamai užvaldė atskiros suinteresuotos grupės. Šiuo atveju 
suinteresuotos buvo tos vietinės grupės, kurioms rūpėjo atsikratyti 
lūšnynų, šių miesto vočių, arba juos perstatyti dėl to, kad jos turėjo 
ten nuosavybę, arba del to, kad lūšnynai kenke vietos bei centriniams 
biznio rajonams. Valstybinė statybos programa joms tapo patogiu įran- 
kiu pasiekti savo tikslą - kuo daugiau sunaikinti, kuo mažiau pastaty- 
ti. Ir vis vien, sprendžiant iš to, kaip didėja spaudimas dėl papildomų 
federalinių lėšų šiai programai, „miesto vočių“ problema ne kiek nesu- 
mažėjo. 

Kitas tikslas, kurio siekė jos šalininkai, buvo mažinti jaunimo nu- 
sikalstamumą pagerinant gyvenimo sąlygas. Čia vėlgi daugeliu atžvil- 
gių programa sukėlė visai priešingus padarinius, o ką jau kalbėti apie 
jos nesėkmę gerinant vidutines apsirūpinimo būstais sąlygas. Pajamų 
„lubos“, kurios buvo nustatytos norintiems įsikurti valstybiniame būste 

arba gauti subsidiją nuomai, labai padidino „iširusių“ šeimų tankį - 
sutelkė į vieną vietą išsiskyrusias arba našles moteris su vaikais. Iširu- 
sių šeimų vaikai yra ypač „sunkūs“ vaikai, o tokių sutelkimas vienoje 
vietoje labai skatina jaunimo nusikalstamumą. Viena iš šios proble- 
mos apraiškų - itin neigiama įtaka mokykloms, kurios yra greta tokių 
valstybinių būstų rajonų. Nors mokykla gali nesunkiai absorbuoti ke- 
letą „sunkių“ vaikų, jai labai sunku absorbuoti daugybę jų. O kai kada 
iširusios šeimos sudaro trečdalį ir daugiau visų šeimų, gyvenančių vals- 
tybiniuose būstuose; vaikai iš tokių rajonų kartais tampa dauguma 
mokykloje. Jei šios šeimos gautų paramą pinigais, jos kur kas labiau 
išsisklaidytų po visą visuomenę. 

2. Minimalių atlyginimų įstatymai. Minimalių atlyginimų įstaty- 
mai - vienas akivaizdžiausių pavyzdžių, rodančių, kad tam tikros prie- 
monės rezultatai yra visai priešingi tiems geriems ketinimams, kuriais 
remiasi jų šalininkai. Daugelis tokių įstatymų šalininkų pagrįstai sie- 
lojasi dėl labai menkų atlyginimų: juos laiko skurdo požymiu ir tikisi, 
kad paskelbdami atlyginimą žemiau tam tikro lygio neteisėtu, suma- 
žins skurdą. Tačiau jeigu minimalių atlyginimų įstatymai apskritai 
daro kokį nors poveikį, tai tas poveikis iš tikrųjų yra akivaizdus skur- 
do didinimas. Valstybė gali įstatymu nustatyti minimalų atlyginimo 
dydį. Tačiau vargu ar ji gali pareikalauti iš darbdavio, kad už tą mini- 
mumą jis toliau samdytų visus tuos, kurie anksčiau dirbo už mažesnį 
atlyginimą. Darbdaviams tai aiškiai nenaudinga. Tad minimalių atly- 
ginimų padarinys - didesnis nedarbas. Jei žemi atlyginimai yra iš tiesų 
skurdo požymis, tai darbo netenkantys žmonės yra būtent tie, kurie 
mažiausiai gali sau leisti prarasti tas pajamas, dėl kurių menkumo taip 
sielojasi balsuojantieji už minimalių atlyginimų įstatymus. 

Vienu požiūriu šie įstatymai labai panašūs į valstybinės būstų sta- 
tybos programą. Abiem atvejais žmones, kuriems suteikiama parama, 
yra matomi, tai yra tie žmonės, kuriems pakeliami atlyginimai, tie 
žmonės, kurie apsigyvena valstybės pastatytuose būstuose. Žmonės, 
kurie nuskriaudžiami, yra anoniminiai ir jų problemos ryšys su prie- 
žastimi nėra akivaizdus; tai yra tie žmonės, kurie papildo bedarbių 
eiles, arba veikiausiai tie, kurie dėl minimalių atlyginimų įstatymo 
niekada neįsidarbina tam tikrose veiklos srityse ir yra priversti griebtis 
dar mažiau atlyginamų veiklos rūšių arba gyventi iš pašalpos; tai yra 

tie žmonės, kurie telkiasi vis labiau plintančiuose lūšnynuose, o toji 
lūšnynų plėtra tarsi rodo, kad valstybinė būstų programa - būtina, 
nors pati plėtra yra jau veikiančios programos padarinys. 

Minimalių atlyginimų įstatymus remia ne vien nesuinteresuoti ge- 
ravaliai žmonės, juos dažnai palaiko ir suinteresuotosios pusės. Pavyz- 
džiui, šiaurės profesinės sąjungos bei įmonės, baimindamosi konku- 
rencijos iš pietų, remia minimalių atlyginimų įstatymus siekdamos 
sumažinti konkurenciją. 

3. Palaikomosios žemės ūkio produktų kainos. Jos yra dar vienas pa- 
vyzdys. Jeigu tokia priemone apskritai gali būti pateisinta kitokiais 
nei politiniais argumentais, t. y. kad rinkikų kolegijoje bei Kongrese 
žemės ūkio regionų atstovų yra neproporcingai daug, tai toks pateisi- 
nimas turi remtis santykinai mažomis vidutinėmis fermerių pajamo- 
mis. Net jeigu tai būtų tiesa, palaikančiosios žemės ūkio kainos nepa- 
siekia tikslo - jos nepadeda fermeriams, kuriems reikalinga parama. 
Visų pirma tokia priemonė mažiausiai naudinga tiems, kuriems dau- 
giausia reikia paramos, ji naudingiausia tiems, kurie parduoda didžiau- 
sius produkcijos kiekius. Neturtingas fermeris ne tik parduoda ma- 
žiau už pasiturintį; didesnę savo pajamų dalį jis gauna iš produktų, 
kuriuos augina savo paties vartojimui, o tokiai produkcijai minėta 
priemonė netaikoma. Antra, nauda, kurią fermeriai gauna iš palaiko- 
mųjų kainų programos - jei tokios naudos išvis esama, - yra kur kas 
mažesnė negu visi jos kaštai. Tai visiškai akivaizdu del sandėliavimo 
bei panašių kainų, kurių palaikymas fermerio visai neliečia - čia pelno- 
si bemaž vien sandėlių savininkai. Tas pat pasakytina apie išlaidas 
superkant žemės ūkio produktus. Fermeris tokiu būdu skatinamas 
išleisti daugiau lėšų trąšoms, sėkloms, mašinoms ir t. t. Geriausiu at- 
veju tik perviršis padidina jo pajamas. Ir pagaliau net šis likučių liku- 
tis perdeda realų pelną, nes dėl šios programos fermoje išlieka daugiau 
Žmonių negu jų šiaip jau būtų. Tik tas perteklius, jei tokio apskritai 
esama, kurį jie gali uždirbti fermoje esant palaikomosioms kainoms, 
palyginti su tuo, ką jie gali uždirbti ne fermoje, yra jų grynas pelnas. 
Pagrindinis žemės ūkio produkcijos supirkimo programos padarinys 
buvo vien produkcijos, o ne pajamų vienam fermeriui didėjimas. 

Kai kurie žemės ūkio produktų supirkimo programos kaštai yra 
tokie akivaizdūs ir gerai žinomi, jog pakanka juos priminti: vartoto- 

jas moka du kartus - vieną kartą mokesčiais už paramą žemės ūkiui ir 
antrą kartą didesnėmis kainomis už maistą; fermeris supančiojamas 
įkyriais apribojimais ir smulkmeniška centralizuota kontrole; šaliai 
užkraunama plintanti biurokratija. Mažiau yra žinoma kita kaštų rū- 
šis. Žemės ūkio paramos programa buvo viena svarbiausių kliūčių 
užsienio politikai. Siekiant vidaus kainas išlaikyti aukštesnes už pa- 
saulines, teko daugeliui prekių įvesti importo kvotas. Nenumatomi 
šios politikos pokyčiai turėjo neigiamų padarinių kitoms šalims. Aukšta 
medvilnės kaina skatino kitas šalis didinti medvilnės gamybą. Kai dėl 
aukštų kainų šalyje pradėjo kauptis medvilnės perteklius, mes pradė- 
jome ją pardavinėti žemomis kainomis užsienyje ir taip padarėme di- 
džiulių nuostolių tiems gamintojams, kuriuos mūsų ankstesni veiks- 
mai paskatino didinti savo produkcijos apimtį. Panašių pavyzdžių ga- 
lima pateikti daugiau. 


SENATVĖS IR NAŠLYSTĖS DRAUDIMAS 


„Socialinės rūpybos“ programa yra vienas iš tų dalykų, kur status 
guo tironija jau rodo savo galią. Nepaisant daugybės ginčų, kurie ją 
lydėjo iš pradžių, ji dabar laikoma tokiu savaime suprantamu dalyku, 
kad jos tikslingumo jau beveik niekas nesvarsto. Tačiau jos įgyvendi- 
nimas susijęs su tokio masto kišimusi į daugybės žmonių asmeninius 
reikalus, kurio, kaip man atrodo, ne tik liberalo, bet beveik kiekvieno 
žmogaus požiūriu negalima niekaip pateisinti Čia panagrinėsiu svar- 
biausią jos dalį - senatvės išmokas. 

Operacine prasme programą, žinomą Senatvės ir našlystės draudi- 
mo vardu (OASI), sudaro mokesčiai nuo atlyginimo bei išmokos as- 
menims, sulaukusiems tam tikro amžiaus; išmokų dydis priklauso nuo 
amžiaus, mokesčių mokėjimo pradžios, šeimyninės padėties ir buvu- 
sio atlyginimo dydžio. 

Analitine prasme ją sudaro trys atskiri elementai: 

1. Reikalavimas, kad tam tikra plati asmenų klasė mokėtų už nu- 
statytas pensijas - privalomą senatvės aprūpinimą. 

2. Reikalavimas, kad pensijos būtų perkamos iš valstybės, arba 
pensijų nacionalizavimas. 

3. Pajamų perskirstymo sistema, nes pensijos dydis, į kurį asmuo 
gali pretenduoti įsitraukdamas į sistemą, nėra lygus jo mokestinių 
įmokų sumai. 

Akivaizdu, jog visiškai nebūtina šiuos elementus sujungti į vieną. 
Iš kiekvieno asmens gali būti reikalaujama mokėti už pensiją; gali būti 
leidžiama tą pensiją pirkti iš privačių firmų; gali būti reikalaujama 
pirkti apibrėžto dydžio pensijas. Valdžia galėtų imtis pensinio verslo 
nereikalaudama iš asmens pirkti specifinę pensiją; ji taip pat galėtų 
reikalauti, kad tas verslas pats išsilaikytų. Ir, žinoma, ji gali vykdyti 
bei vykdo pajamų perskirstymą ir be pensijų sistemos. 

Tad panagrinėkime kiekvieną šių elementų skyrium ir pasvarstyki- 
me, kokiu mastu kiekvienas gali būti pateisintas, jei apskritai jis gali 
būti pateisintas. Man rodos, tokią analizę bus lengviau atlikti, jei tai 
darysime atbuline tvarka. 

1. Pajamų perskirstymas. Dabartinė OASI sistema vykdo dvejopą 
perskirstymą: iš kai kurių sistemos narių lėšos perskirstomos kitiems 
tos sistemos nariams; iš visų mokesčių mokėtojų lėšos perskirstomos 
OASI sistemos nariams. 

Pirmiausia lėšos perskirstomos taip: atimamos iš tų, kurie įsitrau- 
kė į sistemą palyginti jauni ir skiriamos tiems, kurie į ją įsitraukė 
būdami vyresnio amžiaus. Šie gauna ir dar kurį laiką gaus didesnę 
išmokų sumą negu jiems leistų jų mokesčiais įmoketa suma. Tuo 
tarpu tie, kurie įsitraukė į sistemą jaunesni, esant dabartinei mokesti- 
nių įmokų ir išmokų sistemai, gaus kur kas mažiau. 

Nežinau jokių argumentų - liberalių ar kitokių, - kurie pateisintų 
šitokį perskirstymą. Ši subsidija gavėjams nepriklauso nuo jų turtinės 
padėties; turtuolis ją gauna visai taip pat kaip nepasiturintis. Mokes- 
čių rūšis, kuri šią subsidiją dengia, yra proporcinis pajamų iki tam 
tikro dydžio apmokestinimas. Šiais mokesčiais paimama didesnė ma- 
žų negu didelių pajamų dalis. Kaip galima parteisinti jaunesnių žmonių 
apmokestinimą senesniesiems subsidijuoti, visiškai nepaisant šių eko- 
nominės padėties? Kodel mokesčių tarifai čia didesni mažesnėms, o ne 
didesnėms pajamoms? Ir pagaliau kodėl lėšos šioms subsidijoms ren- 
kamos apmokestinant atlyginimus? 

Antra vertus, perskirstoma ir todėl, kad sistema veikiausiai negali 
pati savęs išlaikyti. Tuo metu, kai jos mokesčių mokėtojų bazė buvo 

plati, o išmokos buvo mokamos nedaugeliui, atrodė, jog sistema gali 
save išlaikyti ir netgi būti pelninga. Tačiau tokia regimybė galėjo susi- 
daryti tik neatsižvelgiant į augančius įsipareigojimus mokesčius mo- 
kantiems žmonėms. Abejotina, ar sumokėtų mokesčių dabar pakanka 
susikaupusiems įsipareigojimams padengti. Daugelis ekspertų teigia, 
kad net einamosioms išmokoms padengti prireiks subsidijų. Tokių 
subsidijų paprastai prireikdavo, kai panaši sistema veikdavo kitose 
šalyse. Tačiau tai yra dalykinis klausimas, į kurį mums nebūtina gilin- 
tis, ir čia galimi dideli nuomonių skirtumai. 

Mūsų tikslui pakanka vien iškelti hipotetinį klausimą, ar subsidija 
iš visų mokesčių mokėtojų kišenės būtų pateisinama, jei tokios pri- 
reiktų? Nematau jokio įmanomo pateisinimo. Galime norėti padėti 
neturtingiems žmonėms. Tačiau ar galime pateisinti paramą žmonėms, 
nepaisant jų turtinės padėties, vien todėl, kad jie sulaukia tam tikro 
amžiaus? Argi tai nėra grynai savavališkas turto perskirstymas? 

Žinau tik vieną vienintelį argumentą, kuris plačiai vartojamas OASI 
sistemos vykdomam pajamų perskirstymui pateisinti ir kurį aš laikau 
visiškai amoraliu. Teigiama, kad apskritai toks perskirstymas mažas 
pajamas gaunantiems žmonėms padeda daugiau negu gaunantiems di- 
deles, nepaisant minėto savivalės elemento; kad šį perskirstymą reikė- 
tų padaryti efektyvesnį; kad visuomenė nebalsuotų už tokį perskirsty- 
mą tiesiogiai, bet balsuotų už jį kaip už sudedamąją socialinės rūpy- 
bos paketo dalį. Iš esmės toks argumentas sako, jog visuomenę galima 
priversti balsuoti už priemonę, kuriai ji priešinasi, pateikiant ją klai- 
dinančiu pavidalu. Ir, žinoma, žmonės, kurie taip kalba, garsiausiai 


smerkia komercinę reklamą dėl „klaidinimo“!. 


' Kitą tokio pat argumento pavyzdį galima aptikti siūlymuose teikti federalines švie- 
timo subsidijas (tai klaidingai vadinama „parama švietimui“). Federalinę paramą 
mokykloms tose valstijose, kur pajamos žemiausios, galima teisinti remiantis tuo, 
jog mokiniai gali migruoti į kitas valstijas. Tačiau jokiu būdu negalima pateisinti 
visų valstijų apmokestinimo, kad po to federalinės subsidijos būtų teikiamos vėlgi 
visoms valstijoms. Tačiau kiekvienas įstatymo projektas, patenkantis į Kongresą, siūlo 
būtent šį, o ne pirmąjį variantą. Kai kurie šių įstatymų šalininkai, suvokdami, jog 
pateisinamos gali būti tik subsidijos atskiroms valstijoms, gina savo poziciją: jie tei- 
gia, kad esą įstatymas, numatantis tik tokias subsidijas, nebūtų priimtas, ir kad 
vienintelis būdas parūpinti didesnes subsidijas neturtingesnėms valstijoms, - tai nu- 
matyti jas įstatymu, kuris skirtų subsidijas visoms. 

2. Privalomo pensinio aprūpinimo nacionalizavimas. Tarkime, kad 
išvengiame pajamų perskirstymo, reikalaudami iš kiekvieno susimo- 
kėti už gaunamą pensiją taip, kad įmokų pakaktų dabartinei pensijos 
vertei padengti, atsižvelgiant taip pat į mirtingumo lygį bei palūkanų 
procentą. Kokiu pagrindu tada galima būtų reikalauti, kad jis ją pirk- 
tų iš valstybinio koncerno? Žinoma, jeigu siekiama pajamų perskirs- 
tymo, tada turi būti naudojama valstybinė apmokestinimo galia. Ta- 
čiau jeigu perskirstymas nėra sudedamoji programos dalis, - jau pa- 
brėžėme, kad nėra jokio pagrindo jį padaryti sudedamąja jos dalimi, - 
tai kodėl negalima norintiems leisti pirkti pensijas iš privačių koncer- 
nų? Analogiškas pavyzdys - kai kurių valstijų įstatymai, numatantys 
privalomą automobilių draudimą. Kiek žinau, nė viena iš valstijų, ku- 
riose veikia tokie įstatymai, neturi savo draudimo kompanijų ir, su- 
prantama, neverčia automobilių savininkų pirkti draudimą iš valsty- 
binių agentūrų. 

Masto ekonomijos sumetimai nėra joks pagrindas pensinės siste- 
mos nacionalizavimui. Jeigu tokia ekonomijos galimybė egzistuoja ir 
valdžia įkuria savo koncerną pensijų kontraktams pardavinėti, tai vien 
dėl savo dydžio ji galėtų siūlyti mažesnes kainas ir tokiu būdu nurung- 
ti savo konkurentus. Taigi ji perimtų visą šį verslą į savo rankas nesi- 
griebdama prievartos. Jeigu ji negalėtų pasiūlyti mažesnių kainų, tai 
reikštų, jog masto ekonomijos veikiausiai nesama arba jos nepakanka 
kitiems valstybės valdymo kaštams atsverti. 

Vienas iš galimų nacionalizuotos pensijų sistemos pranašumų - gali 
būti lengviau surinkti privalomas pensines įmokas. Tačiau toks prana- 
šumas atrodo trivialus. Būtų nesunku surasti alternatyvias administra- 
cines priemones, pvz., reikalauti iš asmens pensinės įmokos kvito, kai 
jis pateikia pajamų deklaraciją, arba įpareigoti jo darbdavį patvirtinti, 
kad toks reikalavimas patenkintas. Administracinės problemos tokiu 
atveju būtų mažesnės nei tos, kurias kelia dabartinė tvarka. 

Nacionalizacijos kaštai akivaizdžiai nusveria visus tokius trivialius 
pranašumus. Čia, kaip ir kitur, individo laisvė pasirinkti ir verslinin- 
kų konkurencija del klientų skatintų atsirasti tobulesnius ir įvaires- 
nius polisus, kurie tenkintų skirtingus individų poreikius. Politiniu 
požiūriu tai būtų akivaizdus laimėjimas, nes būtų išvengta valstybės 
veiklos plėtros bei netiesioginių tokios plėtros pavojų laisvei. 

Dabartinei programai yra būdingi ir ne tokie akivaizdūs politiniai 
kaštai. Problemos, su kuriomis čia susiduriama, yra itin specifinės ir 
sudėtingos. Neprofesionalas dažniausiai nėra pajėgus jų spręsti. Na- 
cionalizacija reiškia, jog nacionalizuotos sistemos tarnautojais tampa 
„ekspertų“ arba su jais glaudžiai susijęs universitetų profesūros korpu- 
sas. Šie žmonės neišvengiamai virsta sistemos plėtros šalininkais. Sku- 
bu pridurti - ne dėl siaurų savanaudiškų interesų, o todel, kad jie 
veikia tokiomis aplinkybėmis, kai valstybės valdymas laikomas savai- 
me suprantamu dalyku, ir jie supranta tik tokio valdymo metodus. 
Vienintelis išsigelbėjimas plaustas Jungtinėse Valstijose kol kas buvo 
privačios draudimo kompanijos, užsiimančios ta pačia veikla. 

Kongreso galimybė kontroliuoti tokių agentūrų kaip Socialinės rū- 
pybos tarnyba veiklą pasidaro iš esmės fiktyvi dėl jų funkcijų speciali- 
zuoto techninio pobūdžio ir dėl ekspertų beveik monopolinės padė- 
ties. Tokios agentūros tampa savivaldžiais organais, jų siūlymus Kon- 
gresas automatiškai tvirtina. Gabūs ir ambicingi žmonės, kurie ten 
daro karjerą, neabejotinai siekia plėsti savo agentūrų veiklos srių, ir 
labai sunku sukliudyti jiems tai daryti. Jeigu ekspertas sako „taip“, tai 
kas yra kompetentingas pasakyti „ne“? Taip vis didesnė gyventojų 
dalis įtraukiama į socialinės rūpybos sistemą, o dabar, kai plėtros gali- 
mybės jau beveik išnaudotos, matome mėginimus įvesti naujas pro- 
gramas, tokias kaip medicininė rūpyba. 

Taigi argumentai prieš pensinio aprūpinimo nacionalizavimą yra 
išties labai rimti - ne tik liberalizmo požiūriu, bet net ir tų vertybių 
požiūriu, kurias išpažįsta gerovės valstybės šalininkai. Jeigu jie mano, 
kad valdžia gali teikti geresnes paslaugas negu rinka, jie turi siekti, kad 
valstybinis koncernas pardavinėtų pensijas atvirai konkuruodamas su 
kitais koncernais. Jeigu jie yra teisūs, tai valstybinis koncernas klestės. 
Jeigu jie yra neteisūs, tai žmonių gerovę kels privati alternatyva. Man 
rodos, tik doktrinieriškas socialistas arba centralizuotos kontrolės dėl 
privačios kontrolės šalininkas gali be išlygų ginti pensinio aprūpinimo 
nacionalizavimą. 

3. Privalomas senatvės aprūpinimas. Išsiaiškinę detales, dabar gali- 
me imtis pagrindinės problemos: ar būtina žmones versti atiduoti dalį 
savo pajamų garantuojant jiems pensijas senatvėje? 

Vienas iš galimų tokios prievartos pateisinimų yra grynai paterna- 
listinis. Esą žmonės galbūt ir galėtų individualiai daryti tai, ko įstaty- 
mas iš jų, kaip grupės, reikalauja. Tačiau skyrium 1mant jie yra trum- 
paregiai ir nežvelgia į ateitį. „Mes“ geriau negu „jie“ žinome, jog jų 
senatve reikia rūpintis labiau nei jie patys ja rūpintųsi; negalime jų 
įtikinėti po vieną, tačiau galime įtikinti bent 5196 jų visų, kad visi 
turi būti verčiami elgtis taip, kaip jiems patiems naudinga. Šis pater- 
nalizmas taikomas suaugusiems žmonėms, todėl net neužsimenama 
apie rūpinimąsi vaikais ar nepilnapročiais. 

Tokia pozicija yra nuosekli ir neprieštaringa. Nuoseklus paterna- 
listas, kuris jos laikosi, negali būti įveiktas parodant, jog jis daro ele- 
mentarias logikos klaidas. Jis yra mūsų principinis priešas, o ne vien 
gerų ketinimų turintis, bet susipainiojęs mūsų draugas. Iš esmės jis 
tiki diktatūra - geravališka ir galbūt net mažoritarine diktatūra, bet 
vis dėlto diktatūra. 

Tie iš mūsų, kurie tiki laisve, taip pat turi pripažinti individo 
laisvę klysti. Jeigu Žmogus sąmoningai gyvena vien šiandiena, jeigu 
naudoja savo išteklius tik dabarties malonumams, jeigu sąmoningai 
pasirenka skurdžią senatvę, tai kokia teise remdamiesi mes galime jam 
tai drausti? Galime jį įtikinėti, galime mėginti įrodyti, kad jis klysta, 
tačiau ar turime teisę naudodami prievartą kliudyti jam daryti tai, ką 
jis nusprendė daryti? Ar negali būti taip, kad jis yra teisus, o mes 
klystame? Kuklumas yra skiriamasis laisvės šalininko bruožas, arogan- 
cija yra paternalisto bruožas. 

Nedaugelis žmonių yra gryni paternalistai. Paternalizmas labai nepa- 
trauklus, jeigu jį nagrinėjame šaltu protu. Tačiau paternalistiniai ar- 
gumentai suvaidino tokį svarbų vaidmenį įvedant socialinės rūpybos 
bei panašias priemones, kad verta jį aiškiai įvardinti. 

Liberalių principų požiūriu privalomą pensinį aprūpinimą galima 
teisinti tuo, kad neapsirūpinusieji nepakels savo pačių sprendimo 
naštos, o ją užkraus kitiems. Juk, girdi, nenorėsime matyti nusenusių 
žmonių, besimurkdančių visiškame skurde. Turėsime pagelbėti jiems 
privačia ir vieša labdara. Tad žmogus, kuris pats nepasirūpins savo 
senatvė, taps našta visuomenei. Todėl privalomas pensinis apsirūpini- 
mas pateisinamas ne tik jo paties gerovės požiūriu, bet ir visų kitų 
gerovės požiūriu. 

Šio argumento pagrįstumą akivaizdžiai lemia faktinė padėtis. Jei- 
gu nesant privalomo pensinio apsirūpinimo 9096 gyventojų darytųsi 
našta visuomenei sulaukę 65 metų amžiaus, tai toks argumentas būtų 
labai svarus. Tačiau jeigu tik 196 virstų tokia našta, tai toks argumen- 
tas būtų visai nepagrįstas. Kodėl siekiant išvengti kaštų, kuriuos vi- 
suomenei užkrautų 196 gyventojų, turėtų būti ribojama likusiųjų 9996 
laisvė? 

Įsitikinimas, jog nesant privalomo pensinio draudimo didžioji vi- 
suomenės dalis taptų našta kitiems, remiasi Didžiosios depresijos pa- 
tirtimi, kai buvo įvesta OASI sistema. Nuo 1931 iki 1940 metų kas- 
met daugiau negu septintadalis darbo jėgos buvo bedarbiai. Nedarbo 
lygis proporcingai atitiko darbininkų amžių. Ta patirtis buvo be pre- 
cedento ir nuo tada ji niekad nepasikartojo. Tokia padėtis susiklostė 
ne todėl, kad žmonės buvo nerūpestingi ir negalvojo apie senatvę. 
Kaip jau matėme, taip atsitiko dėl valstybės valdymo klaidų. OASI 
programa yra vaistas, jeigu ji apskritai yra vaistas, nuo visiškai kitokių 
ligų, tokių, kokių dar nesame patyrę. 

Žinoma, trečiojo dešimtmečio bedarbiai buvo didelė problema, ir 
daugybė žmonių išties buvo tapę našta visuomenei. Tačiau ne senatvė 
buvo didžiausia problema. Iš paramos bei pašalpų gyveno ir daugybė 
produktyvaus amžiaus žmonių. Nuolatinė OASI pensinio draudimo 
plėtra iki šiandien, kai daugiau nei 16 milijonų žmonių gauna to drau- 
dimo pensijas, nesustabdė socialinę paramą gaunančių žmonių skai- 
čiaus nepaliaujamo augimo. 

Privatus senatvės aprūpinimas ilgainiui sparčiai kito. Kadaise vai- 
kų rūpinimasis tėvais buvo pagrindinė senatvės aprūpinimo priemo- 
ne. Visuomenei turtėjant papročiai keitėsi. Vaikų atsakomybės našta 
del savo tėvų senatvės pamažu mažėjo ir vis daugiau žmonių pradėjo 
patys rūpintis savo senatve taupydami turtą arba įgydami teisę į priva- 
čias pensijas. Pastaruoju metu pensinių sistemų, nepriklausančių OASI 
sistemai, raida labai paspartėjo. Kai kurie tyrinėtojai net mano, jog 
dabartinės tendencijos veda į visuomenę, kurios didžioji dalis taupiai 
gyvena savo produktyviausiais metais, kad senatvėje galėtų mėgautis 
kur kas didesniu pragyvenimo lygiu negu jaunystėje ir sulaukus bran- 
daus amžiaus. Kai kam iš mūsų tokia tendencija gali atrodyti nenatū- 
rali, tačiau ji atspindi visuomenės norus, tad tenka su ja susitaikyti. 

Taigi privalomas pensinis draudimas mums daug kainuoja, o nau- 
dos iš jo maža. Jis atėmė iš mūsų teisę disponuoti geroka savo pajamų 
dalimi, nes reikia ją skirti specifiniam tikslui - pensijai išsipirkti, be 
to, išsipirkti specifiniu būdu - tik iš valstybinio koncerno. Jis slopino 
konkurenciją pensinio apsirūpinimo srityje ir trukdė atsirasti senatvės 
draudimo institucijų įvairovei. Jis sukūrė didžiulę biurokratiją, kuri 
turi tendenciją augti ir plėsti savo galią į vis naujas mūsų gyvenimo 
sritis. Ir visa tai vyksta tik dėl baimės, jog kai kurie žmonės gali tapti 
našta visuomenei. 


XII skyrius 


Skurdo lengvinimas 


Nepapiašai veržlus Vakarų ekonomikos augimas bei plati laisvojo 
verslo sukurtos gerovės sklaida per paskutinius du šimtmečius kapita- 
listinėse Vakarų šalyse labai sumažino skurdą absoliučia prasme. Ta- 
čiau skurdas iš dalies yra santykinis dalykas ir net šiose šalyse akivaiz- 
džiai esama Žmonių, gyvenančių tokiomis sąlygomis, kurias mes lai- 
kome skurdu. 

Vienas iš šios problemos sprendimų, daugeliu požiūrių labiausiai 
pageidautinas, yra privati labdara. Pažymėtina, jog Z2/ssez-faire viešpa- 
tavimo laikais, XIX amžiaus viduryje ir pabaigoje, Britanijoje ir Jung- 
tinėse Valstijose nepaprastai padaugėjo privačių labdaringų organiza- 
cijų bei institucijų. Vienas didžiausių nuostolių, kuriuos padarė vals- 
tybinės rūpybos plėtra, buvo atitinkamas privačios labdaringos veik- 
los nuosmukis. 

Galima argumentuoti, jog privati labdara nesanti pakankama, nes 
jos nauda tenka ne vien tiems, kurie labdarą duoda, - dar vienas kai- 
mynystės padarinių faktas. Mane slegia skurdo vaizdas; man naudin- 
ga, kad jis yra lengvinamas; tačiau man tai naudinga nepaisant to, ar aš 
pats, ar kas nors kitas už tai moka; vadinasi, kitų žmonių vykdomos 
labdaros nauda iš dalies atitenka ir man. Kitaip sakant, galbūt mes visi 
norėtume prisidėti prie skurdo lengvinimo, je/gu kiekvienas kitas pri- 
sidėtų. Tačiau mes nenorėtume prisidėti tokiu pat mastu, jeigu to- 
kios garantijos neturėtume. Mažoje bendruomenėje viešosios nuomo- 
nės spaudimas gali suteikti tokią garantiją net privačios labdaros atve- 
ju. Didelėse beasmenėse visuomenėse, kurios vis labiau įsigali mūsų 
pasaulyje, tai yra kur kas sunkiau pasiekiama. 

Tarkime, kad visi, kaip ir aš, pripažįsta, jog šis argumentas pateisi- 
na valstybės priemones, nukreiptas prieš skurdą; kad jis leidžia valsty- 
bei, taip sakant, padėti pagrindą kiekvieno asmens pragyvenimo ly- 
giui. Tada lieka tik du klausimai: kokios turi būti tos priemonės ir 
kiek turi būti tų priemonių? Nežinau būdo, kaip atsakyti į klausimą 
„kiek“, nebent nurodant mokesčių dydį, kurį mes - turiu omenyje 
daugumą - esame pasiryžę sau užsikrauti. Klausimas „kokios“ palieka 
daugiau erdvės vaizduotei. 

Du dalykai atrodo akivaizdūs. Pirmiausia, jeigu tikslas yra leng- 
vinti skurdą, tai turi būti programa, skirta būtent neturtėlių paramai. 
Visiškai dera padėti neturtingam fermeriui, tačiau ne todėl, kad jis yra 
fermeris, o todėl, kad jis neturtingas. Kitaip sakant, tokia programa 
turetų būti skirta padėti žmonėms kaip žmonėms, o ne kaip kokios 
nors profesinės klasės, amžiaus grupės, darbo sąjungos ar pramonės 
atstovams. Tai, kad nepaisoma šio reikalavimo yra žemės ūkio, senat- 
vės pensijų sistemos, minimalių atlyginimų, darbo sąjungų rėmimo, 
muitų tarifų, amatų bei profesijų licencijavimo ir begalės kitokių pro- 
gramų yda. Antra, kiek tai apskritai įmanoma, programa turi veikti 
per rinką, nedeformuodama tos rinkos ir nevaržydama jos funkciona- 
vimo. Tai, kad nepaisoma šio reikalavimo yra palaikomųjų kainų, 
minimalių atlyginimų, muitų tarifų ir panašių priemonių yda. 

Priemonė, kuri siūlosi pati savaime del vien mechaninio patogu- 
mo, yra negatyvūs pajamų mokesčiai. Jau dabar pagal federalinius pa- 
jamų mokesčių įstatymus 600 dolerių vienam asmeniui (kartu su 

minimalia 1096 proporcine dedukcija) nėra apmokestinami. Jeigu in- 
dividas gauna 100 dolerių apmokestinamų pajamų, t.y. pajamų, virši- 
jančių neapmokestinamas sumas ir dedukcijas, jis moka mokesčius. 
Pagal mano siūlymą, jeigu jo apmokestinamos pajamos būtų minus 
100 dolerių, t.y. 100 dolerių mažesnės už neapmokestinamą sumą 
kartu su dedukcijomis, tai jis mokėtų negatyvius mokesčius. t. y. gautų 
subsidiją. Jeigu subsidijos tarifas būtų, tarkime, 5096, jis gautų 50 
dolerių. Jeigu jis neturėtų jokių pajamų ir jokių dedukcijų, o tarifas 
būtų pastovus, tai jis gautų 300 dolerių. Jis galėtų gauti ir daugiau, 
jeigu turėtų, pavyzdžiui, dedukcijų gydymosi išlaidoms ir jo pajamos, 
atėmus dedukcijas, būtų negatyvios net prieš minusuojant neapmo- 
kestinamą sumą. Žinoma, subsidijos tarifai būtų progresiniai, pana- 
šiai kaip yra progresiniai mokesčių tarifai. Taip būtų galima padėti 
pagrindą, žemiau kurio negalėtų smukti nė vieno žmogaus grynosios 
pajamos (įskaitant subsidiją), t.y. mūsų pavyzdyje - žemiau nei 300 
dolerių. Pagrindo aukštis priklausytų nuo to, kiek visuomenė galėtų 
tam skirti lėšų. 

Tokios sistemos pranašumai akivaizdūs. Ji yra tiesiogiai nukreipta 
į skurdo problemą. Ji teikia paramą asmeniui patogiausiu pavidalu, 
būtent pinigais. Ji yra bendra ir todėl gali pakeisti daugybę dabar 
veikiančių specialių priemonių. Ji aiškiai parodo kaštus, kuriuos vi- 
suomenė pakelia. Ji veikia už rinkos ribų. Kaip ir visos kitos priemo- 
nės, lengvinančios skurdą, ji mažina remiamųjų paskatas rūpintis pa- 
tiems savimi, tačiau ji nepanaikina tų paskatų visiškai, kaip tai daro 
sistema, kurioje pajamos papildomos iki nustatytos minimalios ribos. 
Kiekvienas asmens papildomai užsidirbtas doleris čia reiškia papildo- 
mą dolerį asmens išlaidoms. 

Be abejo, atsirastų tam tikrų administracinių problemų, man atro- 
do, jos nebūtų labai didelės. Sistema puikiausiai įsikomponuotų į esa- 
mą mokesčių sistemą ir todėl galėtų būti panaudotas tas pats admi- 
nistracinis aparatas. Dabartinė mokesčių sistema apima daugumą pa- 
jamų gavėjų; apėmusi visus, ji taptų efektyvesnė. Dar svarbiau: jeigu 
ji pakeistų dabartinį tam pačiam tikslui skirtų priemonių kratinį, tai 
tikrai sumažėtų bendri administraciniai kaštai. 

Elementarūs skaičiavimai rodo, kad šis pasiūlymas būtų kur kas 
pigesnis, negu dabartinis rūpybos priemonių kratinys, - o ką jau kal- 

bėti apie tai, kad sumažėtų valstybės kišimosi mastai. Kita vertus, šie 
skaičiavimai gali parodyti, kokios išlaidos yra mūsų dabartinės para- 
mos neturtėliams priemonės. 

1961 metais valdžia išleido maždaug 33 milijardus dolerių tiesio- 
ginėms rūpybos išlaidoms bei įvairioms programoms (federaliniu, vals- 
tijų bei vietiniu lygiu) - senatvės draudimui, socialinės rūpybos išmo- 
koms, vaikų globai, bendro pobūdžio paramai, palaikomosioms že- 
mės ūkio produktų kainoms, valstybinei būstų programai ir t. t.! Čia 
neįskaičiau išmokų veteranams, taip pat neatsižvelgiau į tiesioginius 
bei netiesioginius kaštus visų tokių priemonių, kaip minimalių atlygi- 
nimų įstatymai, muitų tarifai, licencijavimas, valstijų bei vietos val- 
džios išlaidos ligoninėms, psichiatrinėms įstaigoms ir pan. 

Jungtinėse Valstijose yra maždaug 57 milijonai nepriklausomų var- 
totojų (atskirų individų ir šeimų). Minėtais 33 milijardais dolerių, 
kurie buvo išleisti 1961 metais, būtų galima finansuoti tiesiogines 
išmokas 10-ia1 procentų vartotojų (tiems, kurie gauna mažiausias pa- 
jamas), kiekvienam mokant po 6000) dolerių. Tokios išmokos padi- 
dintų jų pajamas, ir jos būtų didesnės už JAV vidurkį. Arba dar ki- 
taip, šia suma būtų galima finansuoti 3000 dolerių išmokas kiekvie- 
nam vartotojui iš 20-ies procentų mažiausias pajamas gaunančių gy- 
ventojų. Net jeigu būtų apimtas visas trečdalis tų, kuriems, anot Nau- 
jojo kurso šalininkų, gerintinas maistas, apranga ir būstas, tai 1961 
metų išlaidų suma leistų išmokėti kiekvienam vartotojui 2000 dole- 
rių. Atsižvelgus į kainų lygio pokyčius, ta suma prilygtų pajamoms, 
kurios ketvirtajame dešimtmetyje neturtingiausiųjų trečdalį skyrė nuo 
likusių dviejų trečdalių. Šiandien mažiau nei aštuntadalis vartotojų 
turi tokias žemas pajamas (atsižvelgus į kainų lygio pokyčius), kokias 
turėjo trečdalis neturtingiausiųjų ketvirtojo dešimtmečio viduryje. 


! Šį skaičių sudaro: valstybinės išmokos (31,1 milijardo), neįskaičiuojant išmokų 
vereranams (4,8 milijardo) - abu skaičiai iš Department of Commerce nacionalinių 
pajamų apskaitos, - plius federalinės išlaidos žemės ūkio programai (5,5 milijardo), 
plius federalinės išlaidos būstams (0.5 milijardo) - abu išlaidų straipsniai iš 1961 
birželio 30 d. iždo metines apskaitos, - plius 0,7 milijardo apvalinimui bei federali- 
nių išlaidų administravimo kaštams (neįskaičiuojant valstijų ir vietos programų bei 
įvairių kitokių smulkių išlaidų straipsnių). Spėju, jog, šis skaičius yra gerokai suma- 
žintas. 

Akivaizdu, kad visos šios programos yra nepateisinamai dosnios 
net labai laisvai interpretuojant „skurdo lengvinimo“ sąvoką. Progra- 
ma, kuri papi/dytų 2096 neturtingiausių vartotojų pajamas iki likusių- 
jų žemiausio pajamų lygio, kainuotų perpus mažiau nei suma, kurią 
išleidžiame dabar. 

Svarbiausias siūlomo negatyvaus apmokestinimo trūkumas - jo po- 
litinės implikacijos. Jis sukuria sistemą, kuriai esant vieniems užkrau- 
nami mokesčiai tam, kad būtų šelpiami kiti. Tačiau šie kiti turi balsa- 
vimo teisę. Lieka pavojus, kad ne didžioji dauguma savanoriškai save 
apmokestins norėdama paremti blogesnėje padėtyje esančią mažumą, 
bet kad dauguma savanaudiškai užkraus mokesčius mažumai. Kadangi 
siūloma priemonė visą procesą padaro akivaizdų, toks pavojus čia gal- 
būt didesnis nei kitokių priemonių atžvilgiu. Nežinau šios problemos 
sprendimo, nebent sprendimu laikytume kliovimąsi elektorato savit- 
varda ir gera valia. 

1914 metais nagrinėdama analogišką problemą - Britanijos senat- 
vės pensijas - Dicey rašė: „Be abejo, išmintingas geros valios žmogus 
gali paklausti, ar Anglija laimės teikdama neturtėliams paramą pensijų 
pavidalu ir kartu palikdama pensininkams teisę balsuoti renkant Par- 
lamento narius“ *. 

Britanijos patirtis dar neduoda aiškaus atsakymo į Dicey klausimą. 
Anglija nuėjo visuotinės balsavimo teisės linkme neatimdama balsavi- 
mo teisių nei iš pensininkų, nei iš kitų valstybinės paramos gavėjų. 
Mokesčių našta nepaprastai išaugo ir ji neabejotinai pristabdė Britani- 
jos ekonomikos plėtrą; tad net tie, kurie jautėsi esą gavėjų pusėje, 
greičiausiai nieko nelaimėjo. Tačiau šios priemonės nesunaikino, bent 
jau iki šiol, nei Britanijos laisvių, nei jos kapitalistinės santvarkos. 
Dar svarbiau, jau yra ženklų, kad toji tendencija slūgsta, o elektoratas 
mokosi savitvardos. 


LIBERALIZMAS IR EGALITARIZMAS 


Liberalios filosofijos esmė yra tikėjimas individo orumu, jo laisve 
ir galia savo paties protu geriausiai panaudoti savo galimybes - su 


“AV. Dicey, Law and Public Opinion in England (2nd ed., London: Macmillan, 
1914), p. XXXV. 

vienintele išlyga, kad netrrukdoma kitų individų laisvei veikti taip pat. 
Toks tikėjimas implikuoja žmonių lygybę viena prasme ir jų nelygybę 
kita prasme. Visi žmonės turi lygią teisę į laisvę. Tai svarbi ir net 
pagrindinė teisė būtent dėl to, kad žmonės yra skirtingi, kad kiekvie- 
nas savaip gali naudotis savo laisve ir taip veikdamas gali daugiau nei 
kitas prisidėti prie bendrojo visuomenės gerovės ir kultūros lygio kėli- 
mo. 

Todel liberalas griežtai skiria teisių ir galimybių lygybę nuo mare- 
rialiosios lygybės, arba rezultatų lygybės. Jį gali džiuginti tas faktas, 
jog laisvojoje visuomenėje materialiosios lygybės tendencija yra stip- 
resnė nei kitokioje. Tačiau tą tendenciją jis laiko sveikintinu laisvos 
visuomenės padariniu, o ne jos teisėtumo pagrindu. Jis remia priemo- 
nes, kurios talkina ir laisvei, ir lygybei - tas, kurios šalina monopolines 
galias ir padeda geriau funkcionuoti rinkos mechanizmui. Privačią lab- 
darą, skirtą neturtėlių paramai, jis laiko deramo naudojimosi laisve 
pavyzdžiu. Jis gali pritarti valstybės priemonėms kovoje su skurdu, 
jeigu jos padeda didžiajai visuomenės daliai efektyviau siekti bendrų 
tikslų. Tačiau jis gali joms pritarti tik su apmaudu, nes jos savanoriš- 
ką veiksmą pakeičia išprievartavimu. 

Egalitaristas gali sutikti su tuo, kas iki šiol čia pasakyta. Tačiau jis 
nori žengti toliau. Jis nori, kad iš kai kurių būtų paimama ir duodama 
kitiems, ir jis gins tokią savo nuostatą ne efektyvumo sumetimais, 
kuriais tie „kai kurie“ vadovaujasi siekdami savo tikslų, bet gina ją 
„teisingumo“ vardu. Čia lygybė kaktomušomis susiduria su laisve; čia 
tenka rinktis. Neįmanoma būti egalitaristu šiuo atžvilgiu ir kartu iš- 


likti liberalu. 


XIII skyrius 


Pabaiga 


Is ir ketvirtajame dešimtmetyje beveik visi JAV intelektua- 
lai buvo įsitikinę, kad kapitalizmas yra ydinga ekonominė sistema, 
slopinanti ekonomikos raidą, vadinasi, ir laisvę, ir kad vienintelė atei- 
ties viltis - politinės kontrolės ekonominės veiklos sričiai plėtra. Šis 
intelektualų pažiūrų pokytis įvyko ne del kurios nors egzistuojančios 
kolektyvistinės visuomenės patrauklumo, nors, žinoma, jį labai skati- 
no komunistinės visuomenės susikūrimas Rusijoje ir tos gražios vil- 
tys, kurios buvo į ją dedamos. Intelektualų pažiūros pakito dėl to, kad 
esama padėtis - su visomis jos ydomis bei trūkumais - buvo lyginama 
su hipotetine tobulumo padėtimi. Realybe buvo lyginama su idealu. 
Tuo metu praktiškai nebuvo kitokių palyginimo galimybių. Tie- 
sa, žmonija jau buvo išgyvenusi ne vieną centralizuotos kontrolės ir 
smulkmeniško valdžios kišimosi į ekonomiką epochą. Tačiau įvyko 
politikos, mokslo ir technologijos revoliucija. Patikėjome, jog, turė- 

dami demokratinę politinę struktūrą, šiuolaikinę techniką ir šiuolai- 
kinį mokslą, tokią kontrolę galime vykdyti geriau nei ankstesniais 
amžiais. 

Ši nuostata vis dar išlieka tarp mūsų. Išlieka tendencija kiekvieną 
valdžios intervenciją laikyti pateisinama, kaltę dėl visų blogybių su- 
versti rinkai, o visas valstybės priemones įsivaizduoti jų idealiu pavi- 
dalu, - kaip jos galėtų veikti, jeigu jas vykdytų gabūs, nesuinteresuoti 
žmonės, nepasiduodantys tam tikrų grupių spaudimui. Ribotos val- 
džios ir laisvojo verslo šalininkai dar tebesilaiko gynybinės pozicijos. 

Tačiau dabar sąlygos pasikeitė. Jau turime kelių dešimtmečių vals- 
tybės intervencijos patirtį. Jau nebūtina lyginti realiai veikiančią rinką 
su valstybės intervencija, kuri galėtų idealiai veikti. Galime lyginti 
vienos ir kitos realybę. 

Lyginant palyginamus dalykus tampa akivaizdu, jog skirtumas tarp 
realaus rinkos funkcionavimo ir idealaus jos funkcionavimo - nors ir 
išties nemažas - yra daug mažesnis už tą prarają, kuri valstybės inter- 
vencijos realius padarinius skiria nuo geidžiamų. Ir kas dabar gali žmo- 
gaus orumo ir išsilavinimo viltis sieti su ta masine tironija ir despoti- 
ja, kuri viešpatauja Rusijoje? Marxas ir Engelsas rašė Komunistų parti- 
jos manifeste: „Proletarai neturi ko prarasti, išskyrus savo grandines. O 
laimės jie visą pasaulį '. Kas šiandien pasakys, kad proletariato grandi- 
nės Rusijoje lengvesnės nei proletariato grandinės Jungtinėse Valstijo- 
se, Britanijoje, Vokietijoje ar bet kurioje kitoje Vakarų šalyje? 

Apsidairykime savo šalyje. Kuri iš didžiųjų kelių pastarųjų dešimt- 
mečių „reformų“ pasiekė tikslą? Ar tų reformų šalininkai įgyvendino 
savo gražius ketinimus? 

Geležinkelių reguliavimas, kurio buvo griebtasi keleivių saugos 
dingstimi, greitai virto įrankiu, kuriuo naudodamiesi geležinkeliai ga- 
lėjo gintis - žinoma, vartotojo sąskaita - nuo atsirandančių konku- 
rentų. 

Pajamų mokesčiai, kurie iš pradžių buvo visiškai nedideli ir kurių 
vėliau buvo griebtasi kaip pajamų perskirstymo instrumento siekiant 
paremti neturtingiausias klases, tapo tik fasadu, dengiančiu įvairias 
landas bei specialias išlygas, dėl kurių formalus progresyvinis apmo- 
kestinimas tampa visiškai neefektyvus. Tolygus 23,596 tarifas visoms 
apmokestinamoms pajamoms garantuotų tas pačias įplaukas kaip ir 

dabartiniai progresyviniai 20-9196 tarifai. Pajamų apmokestinimas, 
kuris buvo sumanytas kaip būdas nelygybei sumažinti ir gerovei pla- 
čiau skleisti, skatino korporacinių pajamų reinvestavimą ir kartu di- 
džiulių korporacijų augimą, trikdydamas kapitalo rinkos funkcionavi- 
mą ir apsunkindamas naujų verslovių steigimąsi. 

Monetarinės reformos, kuriomis buvo siekiama stabilizuoti eko- 
nominę veiklą ir kainas, sukele infliaciją per Pirmąjį pasaulinį karą ir 
po jo, taip pat kur kas didesnį nestabilumą, nei kada nors anksčiau. 
Valstybiniai organai, kurie buvo įsteigti monetarinei politikai vykdy- 
ti, yra labiausiai kalti dėl to, kad smarki ekonominė recesija virto 
Didžiosios depresijos katastrofa 1929-1933 metais. Sistema, kuri bu- 
vo sukurta siekiant užkirsti kelią bankų panikoms, sukėlė didžiausią 
bankų paniką Amerikos istorijoje. 

Žemės ūkio programa, kuria buvo siekiama pagelbėti neturtin- 
giausiems fermeriams ir pašalinti žemės ūkio tariamą disbalansą, virto 
nacionalinio masto skandalu dėl viešųjų lėšų švaistymo; buvo sutrik- 
dytas optimaliausias išteklių naudojimas, fermeriams buvo užkrauta 
smulkmeniškos kontrolės našta, buvo neigiamai paveikta Jungtinių 
Valstijų užsienio politika; pagaliau neturtingam fermeriui ji beveik 
nieko nedavė. 

Valstybinė būstų statybos programa, kuria buvo siekiama aprūpin- 
ti būstais neturtėlius, sumažinti jaunimo nusikalstamumą ir panaikin- 
ti miestų lūšnynus, iš tikrųjų pablogino neturtėlių apsirūpinimo būs- 
tais sąlygas, padidino jaunimo nusikalstamumą ir išpletė lūšnynų, 
miestų „vočių“, valdas. 

Ketvirtajame dešimtmetyje intelektualų sluoksniuose „darbas“ bu- 
vo „darbo sąjungos" sinonimas; tikėjimas darbininkų sąjungų skaistu- 
mu ir dorumu buvo tolygus tikėjimui tėvyne ir motinyste. Buvo pri- 
imta daugybė darbo sąjungoms palankių įstatymų, skatinančių „sąži- 
ningus“ darbo santykius. Darbo sąjungų galia didėjo. Šeštajame de- 
šimtmetyje „darbo sąjunga“ tapo beveik keiksmažodžiu; ji nustojo 
būti „darbo“ sinonimu; išblėso tikėjimas jos nekaltumu. 

Socialinės rūpybos priemonių buvo imtasi tam, kad paramos gavi- 
mas taptų teise, kad būtų pašalintas tiesioginės paramos ir pagalbos 
poreikis. Milijonai dabar gauna socialinės rūpybos išmokas, tačiau 

paramos gavėjų gretos gausėja, o sumos, išleidžiamos tiesioginei šal- 
pai, didėja. 

Šį sąrašą galima tęsti: antrojo dešimtmečio sidabro supirkimo pro- 
grama, valstybinių jėgainių projektai, paramos užsieniui programos 
pokario metais, federalinė ryšių komisija (FCC), miestų plėtros pro- 
gramos, nacionalinių atsargų kaupimo programa - visų šių ir begalės 
kirų programų padariniai labai skyrėsi nuo tų, kurių buvo siekiama. 

Būta ir kai kurių išimčių. Greitkeliai per visą šalį, įspūdingos dam- 
bos ant didžiųjų upių, dirbtiniai žemės palydovai - visa tai rodo 
valstybės pajėgumą sucelkti didžiulius išteklius. Švietimo sistema, ne- 
paisant visų jos trūkumų, problemų bei neišnaudotų galimybių ją to- 
bulinti įsileidžiant daugiau rinkos gaivalų, atvėrė naujų galimybių Ame- 
rikos jaunimui ir padėjo plėsti laisvės erdvę. Ji rodo dešimčių tūkstan- 
čių Žmonių, dirbančių vietos mokyklų tarybose, visuomeninės atsa- 
komybės jausmą bei visuomenės ryžtą pakelti sunkią mokesčių naštą 
dėl bendro tikslo. Shermano antitrestiniai įstatymai, nepaisant jų ke- 
liamų smulkmeniško administravimo problemų, skatino konkurenci- 
ją. Valstybės priemonės medicinos srityje padėjo sustabdyti užkrečia- 
mųjų ligų plitimą. Šalpos priemonės lengvino kančias ir nelaimes. Vietos 
valdžios organai neretai parūpindavo bendruomenės gyvenimui būti- 
nų patogumų. Teisėtumas ir tvarka buvo palaikomi, nors daugelyje 
didžiųjų miestų net ši elementari valstybės funkcija toli gražu nebuvo 
deramai atliekama. Kaip Čikagos gyventojas, žinau tai iš patirties. 

Tačiau sudarius bendrą balansą, man rodos, nekils abejonių, jog 
rezultatas yra apverktinas. Didžiausia dalis naujų priemonių, kurių 
valstybė ėmėsi per kelis paskutinius dešimtmečius, nepasiekė savo tikslų. 
Jungtinės Valstijos padarė pažangą: jos piliečiai pradėjo geriau maitin- 
tis, geriau rengtis, gyventi geresniuose būstuose; pagerėjo transportas; 
sumažėjo klasiniai bei socialiniai skirtumai; pagerėjo mažumų padė- 
tis; pakilo bendras visuomenes kultūros lygis. Visa tai buvo pasiekta 
asmenine iniciatyva ir asmeninėmis pastangomis, žmonėms bendra- 
darbiaujant atviroje rinkoje. Valstybės priemonės veikiau kliudė šiai 
raidai nei jai padėjo. Šias priemones galėjome ištverti tik dėl nepa- 
prasto rinkos gajumo. Nematomoji ranka pasirodė esąs galingesnis 
pažangos variklis negu matomoji atžangos ranka. 

Ar tai yra atsitiktinis dalykas, kad daugybė šių dešimtmečių valsty- 
binių reformų žlugo, kad gražūs lūkesčiai virto vien pelenais? Ar tai 
įvyko tik todėl, kad programose buvo specifinių spragų ir klaidų? 

Manau, kad atsakymas yra akivaizdžiai neigiamas. Pagrindinė šių 
priemonių yda yra ta, jog mėginama valstybės jėga priversti žmones 
veikti prieš savo pačių interesą tariamo bendrojo intereso labui. Inte- 
resų konfliktų arba skirtingai suvokiamų interesų konfliktų proble- 
mas buvo mėginama spręsti ne kuriant sistemą, kuri konfliktus šalin- 
tų, ar įtikinėjant žmones kitokių interesų svarba, tačiau verčiant žmo- 
nes elgtis prieš savo interesus. Buvo mėginama išorinėmis vertybėmis 
pakeisti pačių individų puoselėjamas vertybes: nurodinėjant kitiems, 
kaip jiems elgtis, arba valstybei atimant iš vienų ir duodant kitiems. 
Suprantama, kad šioms priemonėms priešinosi stipriausios ir kūrybiš- 
kiausios žmogaus galios - milijonai žmonių siekė vadovautis savo pa- 
čių interesais, gyventi savo pačių gyvenimą pagal savo pačių vertybes. 
Tai ir yra pagrindinė priežastis, kodėl šios priemonės taip dažnai su- 
kelia padarinius, visiškai priešingus tiems, kurių siekiama. Tai yra 
taip pat vienas pagrindinių laisvosios visuomenės galios šaltinių, pa- 
aiškinantis, kodėl valstybinis reguliavimas jos nenuslopina. 

Interesai, apie kuriuos čia kalbu, nėra vien siauri savanaudiškumo 
interesai. Priešingai, jie apima visą skalę vertybių, kurias žmonės bran- 
gina, kurių labui eikvoja turtą ir net aukoja gyvybę. Tie vokiečiai, 
kurie padėjo galvas kovoje su Hitleriu, vadovavosi savo interesais taip, 
kaip jie juos suprato. Savo interesais vadovaujasi žmonės, kurie daug 
pastangų ir laiko skiria labdarai, šviečiamajai bei religinei veiklai. Ži- 
noma, vien tokiais kilniais interesais vadovaujasi žmonių mažuma. 
Laisvosios visuomenės pranašumas yra tas, kad ji vis dėlto atveria 
tokiems interesams laisvą erdvę ir nepalenkia jų tiems siaurai materia- 
listiniams interesams, kuriais vadovaujasi žmonijos dauguma. Būtent 
todėl kapitalistinė visuomenė yra mažiau materialistinė nei kolekty- 
vinė. 

Turint visą šią patirtį, kodel vis dėlto atrodo, jog įrodymo naštą 
turi pakelti tie iš mūsų, kurie priešinasi naujoms valstybės progra- 
moms ir kurie mėgina mažinti jau ir taip išpūstą valstybės galią? Pa- 
klausykime, ką į tai atsako Dicey: „Valstybės intervencijos padariniai, 
ypač kai ta intervencija vykdoma įstatymų pavidalu, duoda tiesioginę, 

berarpišką ir, taip sakant, regimą naudą, tuo tarpu žalingi jos padari- 
niai išryškėja pamažu, netiesiogiai ir jie yra už regimybės ribų. <...> 
Daugumai žmonių neateina į galvą, kad valstybės pareigūnai gali būti 
nekompetentingi, nerūpestingi ar net sugedę... Tik nedaugelis suvo- 
kia tą nepaneigiamą tiesą, jog valstybė naikina žmogaus galią kliautis 
savimi. Štai kodėl žmonijos dauguma beveik neišvengiamai žvelgia į 
valstybinę intervenciją su visiškai nepagrįstu palankumu. Šią natūralią 
tendenciją gali atsverti tik visuomenėje įtvirtinta prezumpcija, arba 
prietaras, individo laisvės, tai yra /assez-faire, naudai. Vadinasi, vien 
kliovimosi savimi silpnėjimas - tai tikrai įvyko - pats savaime nėra 
pakankamas norint paaiškinti į socializmą linkstančios įstatymų lei- 
dybos plėtrą“ !. 

Laisvės plėtrai ir pačiam laisvės išlikimui šiandien gresia pavojai iš 
dviejų pusių. Pirmasis yra akivaizdus ir aiškus. Tai yra išorinė grėsmė, 
sklindanti iš piktavalių Kremliaus žmonių, pasižadėjusių mus palaido- 
ti. Kitas pavojus yra kur kas klastingesnis. Tai yra vidinis pavojus: jį 
kelia žmonės, kurie vadovaudamiesi geriausiais ketinimais nori mus 
reformuoti. Nekantriai siekdami savo įsivaizduojamų socialinių po- 
kyčių ir bodėdamiesi lėta įtikinėjimo bei pavyzdinės praktikos tėkme, 
savo tikslams įgyvendinti jie godžiai griebiasi valstybės jėgos, būdami 
šventai įsitikinę, kad yra pajėgūs ja naudotis. Tačiau jeigu jie gautų 
valdžią, tai ne tik nepasiektų savo tiesioginių tikslų, bet dar sukurtų 
tokią kolektyvistinę valstybę, kurios jie patys pirmieji išsigąstų ir ku- 
rios pirmosiomis aukomis patys taptų. Sutelktos valdžios galios negali 
padaryti nekenksmingos geri ketinimai, kurie ją sukuria. 

Deja, abu šie pavojai veikia išvien, stiprindami vienas kitą. Net 
jeigu išvengsime branduolinės katastrofos, pavojus iš Kremliaus reika- 
lauja skirti didelę mūsų išteklių dalį karinei gynybai. Valdžios kaip 
didelės mūsų produkcijos dalies ar net ištisų pramonės šakų produkci- 
jos pirkėjos vaidmuo rodo, kokia didžiulė ekonominė galia jau yra 
sutelkta politinės valdžios rankose. Ji veikia aplinką, kurioje funkcio- 
nuoja verslas, ji daro įtaką kriterijams, kurie lemia verslo sėkmę, ir 
kitais panašiais būdais ji kelia pavojų laisvajai rinkai. Šio pavojaus 
negalime išvengti. Tačiau mes be jokio reikalo jį didiname, kai tole- 
ruojame valstybės intervencijos plėtrą į sritis, visiškai nesusijusias su 

šalies karine gynyba, griebdamiesi vis naujų valstybinių programų, 
pradedant medicinos parama senatvėje ir baigiant ekspedicijomis į Mė- 
nulį. 

Kaip kartą pasakė Adamas Smithas: „Kiekvienoje tautoje daug žlu- 
gimo gaivalų'. Mūsų vertybių bei su jomis susijusių laisvės institucijų 
pagrindinė struktūra gali daug ištverti. Tikiu, kad sugebėsime savo 
laisvę išsaugoti ir ją išplėsti, nepaisant karinių programų plėtros ir 
nepaisant Vašingtone jau dabar sukoncentruotos ekonominės galios. 
Tačiau tai sugebėsime padaryti tik tuo atveju, jei pamatysime tuos 
pavojus, kurie mūsų tyko, jei sugebėsime įtikinti savo bendrapilie- 
čius, kad laisvės institucijos atveria tikresnį, nors galbūt kartais ir 
lėtesnį kelią į mūsų geidžiamus tikslus, negu prievartinė valstybės ga- 
lia. Pokyčių gaisai, kurie jau akivaizdūs intelektinėje srityje, teikia 
pirmąsias viltis. 

